EDITURA TINER 


"7 POVEŞTI 
NEMURITOARE. 


Editura Tineretulul 


Coperta de 
CRINA IONESCU 


—_— T — e ....— PP e 


(POVESTE POPULARĂ ROMÂNEASCĂ) 


Cîmpan Verde și Frumos 


A FOST ODATĂ un împărat sărac, care 
avea un fecior şi trei fete. El lăsă cu limbă de moarte 
ca feciorul său să mărite fetele, dar să nu se uite la cine 
le dă. Oricine ar veni la împărăție, ziua ori noaptea, să 
le dea pe rînd. 

Acuma, într-o seară, după moartea împăratului, steteau 
cîte patru la masă şi vorbeau de trebile împărăţii. Cînd, 
deodată, se lăsă, ca din senin, o negură deasă ; iar fecio- 
rul de împărat zise către soră-sa cea mai mare să iasă şi 
să vadă cine este. Dar, cum ieşi fata afară, picla o luă 
şi se duse cu ea — unde, nu se ştie. Fratele şi surorile 
celelalte se mirară şi-şi făcură cruce de aşa întîm- 
plare. 

A doua seară, tot la vremea mesei, veni o negreață de 
ciori care se lăsară pe curţi, atît de multe că nu mai 
aveau loc. Atunci feciorul de împărat strigă la sora cea 
mijlocie să iasă afară şi să vadă ce este. Ciorile o luară 
şi se duse cu dînsa. 

A treia seară se stîrni un vuiet grozav şi o vîntoasă nă- 
prasnică veni. Feciorul iar trimise pe sora-sa cea mai 

mică să vază ce este, dar vîntoasa o luă şi se duse cu 
dînsa. = 
Rămînînd singur și pustiu, feciorul de împărat s-a întris- 
tat mult şi l-a prins o jale grozavă şi un dor de surorile 
lui. Se hotărî atunci să se ducă după ele, ca să le gă- 
sească. Îşi luă un buzdugan în mînă şi purcese pe cale. 
Dar tot mergînd el aşa, numa ce-şi luă seama că nu și-a 
încercat puterile niciodată să vază cât ar zvîrli de de- 
parte cu buzduganul. Aruncă buzduganul înainte şi izbi 
o babă care mergea la apă. Baba îl blestemă cu toc, 
zicîndu-i : 

— Dragu mătuşei, Joane, să nu-ţi iasă sufletul din oase 
pînă nu te-oi bate cu Cîmpan Verde şi Frumos, şi nici 
odihnă să n-ai pînă atunci | 

Auzind aşa blestem, se mîhni Ionică, feciorul de împă- 
rat, şi părăsi calea surorilor, luîndu-se după Cîmpan 
Verde şi Frumos. A mers el mult, prin pustietăţi ne- 
străbătute, în depărtări nemaivăzute de firea omenească, 
şi a ajuns la nişte codri mari şi bătrîni. Cînd a intrat 
în codru, s-a înnoptat. 

Tot mergînd aşa pe dibuite, numa că văzu o zare de 
foc, care pierea şi iar se ivea. Tot mergînd în partea 
aceea, cu gîndul că acolo o fi Cîmpan Verde și Frumos, 
ajunse la un foc mare de trei stînjeni de lemne, care 
ardea cu nişte vilvori cît casa. Împrejurul focului era 
încolăcit de trei ori un balaur, 

— Bună vremea, boieri mari! zise băiatul. 

— Mulţumim d-tale, băiete Ioane, răspunse balaurul, 
Dar ce vînt duşman te-a împins p-aici, unde n-a ajuns 
nici picior de om pămîntean pînă acum ? 

Feciorul de împărat îşi spuse păsul, apoi întrebă pe 
balaur dacă nu cumva are vreo ştiinţă unde sălășluieşte 
Cîmpan Verde şi Frumos. Balaurul zise că a umblat 
lumea şi-n lungiş şi-n curmeziș, „dar de numele ăsta 
n-am mai auzit“, 

— Dar, zise el, să chem lighioanele din împărăţia mea, 
că poate o şti vreuna. 

Și balaurul a şuierat o dată din deştiul ăl mic şi-au înce- 
put să curgă gloata mare de lighioane, mari şi mici, 
care erau subt stăpînirea lui, dar nici una din ele n-a 
avut vreo ştiinţă despre Cîmpan Verde şi Frumos. 
Atunci balaurul îl îndreptă pe Ionică, feciorul de împă- 
rat, la fratele lui ăl mijlociu. 

Ducîndu-se pe cale Ionică, numa ce vede un lup cu un 
picior rupt şi vruse să repează baltagu în el, ca să-l 
omoare, dar deodată auzi cum lupu îi zice cu grai 
omenesc : 

— Băiete Ioane, nu mă ucide, ci mai bine leagă-mi 
piciorul în lopăţele şi mă unge cu unsoare, că vreodată 
tioi prinde bine. 
Feciorul de împărat făcu aşa cum grăi lupu şi apoi 
auzi dihania zicîndu-i : 

— Cînd te-i gîndi la mine, să ştii că sînt Engă tine. 

Tot mai mergînd el pe cale, întîlni o cioară cu aripa 
ruptă. El vruse s-o omoare, dar cioara îl rugă, întocmai 

ca lupu, să-i dea mină de ajutor şi să-i lege aripa, că 
i-o fi spre folos, 
lonică făcu aşa, şi pasărea îi mulțumi, zicîndu-i : 

— Cînd te-i gîndi la mine, să ştii că sînt lîngă tine, 
Apoi purcese iar pe cale feciorul de împărat și merse, 
merse, pînă ce se făcu noapte, într-o pădure uriaşă. 
Acolo, departe de tot, zări o licărire de foc şi se îndreptă 
spre ea. 

Cînd ajunse, văzu un foc mare, de șase stînjeni de 
lemne, iar împrejurul focului un balaur înfricoşat era 
încolăcit de şase ori. 

Dacă ajunsese acolo, Ionică grăi 

— Bună vreme, mici copii | 

— Mulţumim d-tale, băiete, răspunse zmeul. De te-a 
învățat cineva, bine ţi-a priit; de-i făcut de capul tău, 
bun cap ai avut, că de nu ziceai aşa, te mîncara, (Pasă- 
mite că pe băiat îl învățase balaurul dintii.) Dar ce 
vînt te-a aruncat pe-aici? Că prin partea asta nici 
pasăre cerească nu poate vieţui, darmite om pămiu- 
tean ? 

Feciorul de împărat îi povesti totul, apoi îl rugă să-i 
dea vro ştiinţă despre Cîmpan Verde şi Frumos. 

Dar degeaba | Nici balaurul şi nici potopul de vieţui- 
toare, pe care le-a chemat, n-au știut nimic. 

L-a îndreptat însă la fratele cel mai mare. 

Pe acela l-a găsit în jurul unui foc de doisprezece stin- 
jeni, încolăcit de douăsprezece ori. 

Balaurul l-a întrebat, ca şi ceilalţi doi- fraţi, ce caută : 
apoi, aflîndu-i păsul şi neștiind nimic despre Cimpan 
Verde şi Frumos, a chemat şi el vieţuitoarele de sub 
stăpînirea lui. Dar nici una n-a fost în stare să-i dea 
vreo lămurire, 
Atunci zmeul zise : 

— Ei, băiete Ioane, d-acu să mai stai niţel pînă oi 
mînca, Şi aduse şase buţi de vin, șase care de piine și 
şase ialoviţi! grase. Apoi zise feciorului de împărat: 
Dacă nu m-oi sătura cu toate-astea, am să te mănînc 
şi pe tine. 

Pe cînd sta la masă, veni un cioctrlan șchiop. 

Balaurul îl întrebă de ce a întîrziat atita, 

— Să am iertăciune, măria-ta, zise el, dar ara fost cale 
depărtată. 

— Dar de Cimpan Verde şi Frumos n-ai auzit f 

— Cum să n-aud, răspunse ciocîrlanul, că chiar de la 
grajdul lui am pornit, unde unul din argați m-a lovit cu 
un măturoi peste picior şi d-aia sînt şchiop. 

Balaurul atunci îi porunci numaidecît să ia îndată pe 
lonică şi să-l ducă tocmai acolo. Dar ciocîrlanul se 
văicărea că e şchiop şi nu poate să-l ducă. Dar porunca 
era neclintită. 

Cînd a fost să plece, balaurul a chemat la o parte pe 
feciorul de împărat şi i-a zis : 

— Bagă de seamă să nu te înșele, că el are să te ducă 
pînă la o apă lată, de unde se văd seraiurile lui Cîmpan 


* laloviță — vacă grasă, 

Verde şi Frumos, ca o stea numai, şi o să vrea să te 
lase. Dar tu să spui că nu le vezi de loc, cînd ţi le-o 
arăta. Şi atunci are să te ia subt o aripă, are să te suie 
în înaltul cerului şi are să te lase pe pămîntul lui Câm- 
pan Verde şi Frumos. 

Ionică mulțumi balaurului pentru poveţe şi pentru 
ajutor şi porni cu ciocîrlanul la drum. 

Tot mergînd aşa pe cale, găsiră o mreană pe care © 
zvîrlise un val pe uscat şi se zbătea de moarte, săraca | 
Ion vru s-o prinză şi s-o mănînce, dar ea îi zise: 

— Băiete Ioane | nu mă omorî; carnea mea e ca iasca 
şi n-ai s-alegi nimic de ea. Dă-mă în baltă şi ţi-oi prinde 
vrodată. bine. 
Feciorul de împărat făcu așa. Apoi porniră iar înainte, 
pînă ce ajunseră la o apă mare. Ciocîrlanul arătă în 
partea cealaltă seraiurile lui Cîmpan Verde şi Frumos. 
Băiatu Ion zise că nu le vede. 

Atunci ciocîrlanul îi şterse o palmă și îl luă subt aripă, 
înălțîndu-se cu el în slava cerului şi apoi îl lăsă pe pä- 
mâînt. Ajungînd la Cîmpan Verde şi Frumos, îl găsiră 
dormind în leagăn. Se culcă lingă dînsul şi feciorul de 
împărat. Cînd s-au sculat, amîndoi deodată, Cîmpan 
Verde şi Frumos l-a întrebat: 

— Să ne luptăm, în săbii să ne tăiem, ori să ne prindem 
fraţi de cruce ? 

Feciorul de împărat zise : 

— Mai bine să ne prindem fraţi de cruce, 

Şi au vieţuit amândoi laolaltă în pace şi bună înţelegere, 

vreme îndelungată, pînă ce, viindu-i vremea lui Cimpan 
Verde şi Frumos ca să se ducă la biserică, într-una din 
zile cheamă pe feciorul de împărat şi-i zice : 

— Frate lonică | uite toate cheile de la toate odăile, 
să umbli prin toate, numai în fundul casei, la uşa care 
îi legată c-un tei şi c-un curmei, să nu umbli, că de 
amîndoi o fi rău, 

Feciorul de împărat umblă prin toate odăile şi, cînd 
ajunge la cea legată c-un tei şi c-un curmei, se întrebă 
ce să fie. Intră şi acolo, şi văzu că în mijlocul odăii 
era un stilp de fier ; iar de stilp era legat un zmeu de 
tatăl lui Cîmpan Verde şi Frumos. Cum îl văzu zmeul 
pe băiat, grăi: 

— Dă-mi o cotă de apă să beau, că mult bine ţi-oi 
face. Feciorul de împărat, milos la inimă, i-a dat. Pe 
urmă zmeul i-a mai cerut încă una; băiatul îi aduse 
cam cu grijă. Cum a băut zmeul apă, s-a scuturat o 
dată și a sfărîmat stîlpul de care era legat şi s-a dus 
de s-a culcat în leagănul lui Cîmpan Verde şi Frumos. 
Cînd a venit Cîmpan de la biserică, nu se mai știa de 
ciudă, văzînd pe zmeu în leagăn, şi a priceput că de la 
feciorul de împărat i-a venit necazul. 

Cînd s-a trezit zmeul, a ieşit afară şi a săpat o fîntînă 
în deal şi alta în vale ; cea din deal, seacă, răspundea 
în cea din vale. Apoi luă două cofe de fier şi puse pe 
Cîmpan Verde şi Frumos la canon, să care apă din 
fîntîna din vale să umple pe cea din deal ; iar pe fecio- 
rul de împărat îl puse herghelegiu. 

Aşa trecură multe zile pline de amar şi de trudă. Dar 
într-o zi feciorul de împărat, vrînd să scape pe Cîmpan 
Verde şi Frumos de canon, a ales doi cai buni din her- 
ghelie, se duse la dînsu şi îi zise : 

— Măi Cîmpan Verde şi Frumos, mergi cu mine ? 
— Da cum să nu merg ? îi răspunse el. 

Atunci încălicară pe cai şi plecară. Dar calul zmeului 
necheză năprasnie din grajd. 

Zmeul îl auzi şi grăi: 

— Cîinii carnea să-ţi mănînce şi ciorile sîngele să-ţi 
bea, de ce nechezi aşa ? Au n-ai ce bea şi ce mînca ? 
— Ba am, stăpîne, şi prea am, dar feciorul de împărat 
ţi-a furat pe Cîmpan Verde şi Frumos, răspunse calul. 
— Am vreme să cînt un cîntec, să joc, să beau o cafea 
şi să trag un ciubuc, şi de ajuns să-i ajung ? întrebă 
zmeul, 

— Ai şi prea ai, răspunsu-i-a calul. 

Zmeul cîntă un cîntec, îi trase un joc, bău o calea, trase 
un ciubuc şi încălecă pe cal. Într-o clipă ajunse pe fu- 
gari şi-i aduse la locurile lor. 

Apoi zise lui Ionică, feciorul de împărat : 

— Vezi să nu mai faci a doua oară asta, că nu te mai 
iert, 

După o bucată de vreme, feciorul de împărat iar alese 
doi cai şi mai iuți, luă pe Cîmpan Verde şi Frumos şi 
începură să gonească. 

Dar zmeul îi ajunse şi de rîndul ăsta ; pe feciorul de îm- 
părat îl täie bucățele iar pe Cîmpan îl aduse la osîndă, 

Pe cînd trupul ciopîrțit al lui lonică zăcea în mijlocul 
drumului, veni un cîrd de ciori, luă din el fiecare câte-o 
bucăţică în cioc şi se duseră acasă la stăpîna lor, Acum, 
la una se nimerise degetul cel cu inelul și, fiind aproape 
de fereastră, o văzu stăpîna lor ciocănind în inel, Stăpîna 
ciorilor atunci ieşi iute afară, căci cunoscuse inelul lui 
trate-său,. 

Pe urmă, întrebînd cioara unde a găsit ciolanu acela, 
îi zise să i-l dea ei. 

Cioara spuse că l-a găsit pe pămîntul lui Cimpan Verde 
şi Frumos, 

Atunci stăpîna lor degrabă a trîmbițat de s-a strîns 
toate ciorile, poruncindu-le să-i aducă toate bucăţile de 
carne şi ciolane, ba să se ducă să soarbă şi sîngele din 
pămînt, 

Ciorile, cît te-ai şterge la un ochi, au adus toate bucă- 
tile, iar sora lui Ionică a pus bucăţică lîngă bucăţică, 
l-a întrupat pe d-a întregul, apoi l-a spălat cu apă 
moartă şi l-a stropit cu apă vie. Atunci a sărit în picioa- 
re feciorul de împărat, de trei ori mai frumos de cura 
fusese înainte | Apoi grăi: 

— Greu somn am dormit, surioară dragă. 

— Ai fi dormit mult şi bine, frăţiorul meu, dacă nu 
eram eu p-aici. Dar ce cătaşi la hainul de zmeu ? îl 
întrebă sora lui. 

Feciorul de împărat cu multă obidă îi povesti toate pe 
şartul lor şi-i zise că trebuie să scape de canon pe Cîm- 

pan Verde şi Frumos, care numai după urma lui îndură 
osînda zmeului. 
Dar surora lui îi zise: 
— Frăţioare dragă, n-o să poţi scăpa cît lumea și pă- 
mâîntul pe Cîmpan Verde şi Frumos, afară numai dacă 
ai putea să capeţi iapa babei hodoroagă, nevăzută, ne- 
auzită, din smîrcurile mărilor, din adîncul zărilor, 
Auzind una ca asta, Ionică, feciorul de împărat, a 
oftat greu din fundul inimei şi porni spre laturea pă- 
mîntului încotro îi arătă sora lui. Cît o fi mers el, nu 
pot să. vă dau bine seamă, dar nu ajunge cineva așa, 
cu una cu două, în smîrcurile mărilor, în adîncul zări- 
lor. 
Baba avea o ogradă mare, şi în toți parii de la gard era 
cîte un cap de om ; numai unul n-avea, şi cît ţi-e ziu- 
lica de mare se văicărea și cerea : cap | cap | 
Băiatul, cum ajunse, se trînti pe prispa casei, iar cînd 
ieşi baba din casă îl întrebă : 
— Da ce caţi p-aici, flăcăiaşu maichii ? 
— Slujbă caut, mătuşă | răspunse Ionică. 
— Apăi, iacă, dacă vrei să te bagi la mine: ai să-mi 
paşti o iapă doar, şi încolo nimic. Să mi-o duci în trei 
seri la iarbă, şi dacă mi-oi aduce-o, ţi-oi da, pe alese, 
un cal din grajdul meu ; dacă nu, unde-i stă capul, o 
să-ţi stea şi picioarele | 

Băiatul primi cu inimă bună şi, după ce mîncă ce-i 
puse baba pe masă, se mai dete așa niţel pe prispă ca 
să mai aţipească, pînă o mai scăpăta soarele, că iapa 

ea la iarbă după apusul soarelui. Baba, cum se în- 
„ se vîri în grajd şi luă iapa la bătaie cu un bici de 
foc, poruncindu-i să se ascunză bine. Pe urmă, sculă 
pe băiat și-i dete în primire iapa. Băiatu se sui călare 
pe ea, da’ cum a făcut, cum a dres, nu ştiu, că deodată 
începu să moțăie, călare, apoi adormi d-a binele. 

Cînd s-a trezit, era călare pe căpăstru şi cu miinile în 
buruiene. 

Atunci prinse a zice : 

— Vai de mine şi de mine! M-a mîncat fript baba. 
Barem d-ar fi lupul cel din drum pe aici, el poate ar fi 
văzut-o, 

Iată şi lupu aci, grăind: 

— Ce-i, Ionică ? 

— Ce să fie, răspunse el, iapa babei nu-i | 

— Ei, lasă, nu te fărîma cu firea. Ai acolo şi ţine că- 
păstru-n mînă, îi zise lupul. Vezi colo, pe dealu ăla, o 
„turmă de oi ? Iapa babei s-a făcut mioară albă. Eu m-oi 
ciurdi pe toate lăturile şi voi lua-o la goană ; iar cînd îi 
vedea că fuge tare, atunci să suni din frîu și să strigi: 
„tpru, tpru, iapa babei şi c-un mînz !“ Atunci ea o să fie 
în frîu, iar tu încalică pe ea şi-ţi cată de treabă. 

Băiatul făcu întocmai. 

Cînd ajunse acasă, baba îi ieși în prag, făcută numai 
catran, şi-i zise : 

— Ai păscut iapa ? 

— Am păscut-o, răspunse băiatul. 

— Ai adăpat-o ? 

— Am adăpat-o. Bine-ţi pare, mătușă ? 

— Bine, cum să nu-mi pară bine | 

Da cînd a intrat baba-n grajd, după ce s-a dus băiatul 
să se odihnească, vai de spinarea iepei. A bătut-o pînă 
n-a mai putut baba, şi apoi i-a zis: 

— Vezi, să dea dracu să te mai găsească şi miine, că 
te omor în ciomege. 

A doua seară iar se duse băiatul cu iapa la iarbă, şi iar 
se pomeni adormit. Atunci se gindi la cioară şi cioara 
fi spuse că iapa se bate cu capul de toartele cerului ; 
apoi îi zise s-aştepte. 

Şi cioara stîrni toate ciorile, şi d-aci se porniră vîntoa- 
sele şi alungară iapa, care se făcuse o stancă vînătă cu 
doi pui. 

Băiatul cînd o văzu îi zise: „tpru, trpu, iapa babei cu 
doi mînji“, că iapa mai făcuse un mînz. 

Acasă baba îi primi cu bucuria pe buze şi cu veninul 
în inimă. 

A treia seară iapa s-a făcut o mreană şi s-a scufundat 
în adîncul mărilor, da' băiatul s-a gîndit la peştele pe 
care îl scăpase de la moarte şi peștele i-a scos mreana 
la țărm şi el i-a pus apoi căpăstru în cap, zicîndu-i: 
„tpru, tpru, iapa babei cu trei mînji“, că pasămite iapa 
făta, pe fiecare seară, un mînz. 

Apoi au pornit acasă. 

Baba, cînd i-a văzut, era să plesnească fierea în ea de 
ciudă, dar s-a potolit şi s-a arătat bucuroasă de arga- 
tul ei. 

Pe urmă, grăi lui Ionică : 

— Acu, dragul mătuşei, mai odibneşte-te pînă miine, 
şi miîine-ţi voi plăti precum ne-a fost vorba. 

După ce adormi băiatul, baba a intrat în grajd şi a spin- 
tecat pe toţi mînjii, le-a scos inimele şi le-a băgat pe 
toate în iapă. Apoi a luat un bici de foc şi din mînji a 
făcut cai frumoşi, iar din iapă făcu un ogar şi-i băgă 
biciul de foc într-o ureche. 

Da’ pe cînd dormea, Ionică se pomeni cu fata babei 
— că baba avea şi o fată mare — şi scuturindu-l, îi 
zise : 

—— Dacă m-ai lua dumneata, eu ţi-aş spune o vorbă. 
El răspunse : 

— Eu n-am îndrăznit să-ți spui cuvîntul ăsta pînă a- 
cum, că de... mi-erai stăpînă, da mi-ai plăcut mult, şi 
te iau, numai să vrei. 

— Vreau, cum să nu vreau | zise fata ; bagă de seamă 
la ce-ţi spui. 

Şi-i spuse ce a făcut mă-sa cu caii şi cu iapa din grajd. 
Apoi mai zise : 

— Vezi să nu te îmbie cu vrunul din ăia frumoşii, că 
n-ai să mergi cu el călare decît pîn’ la poartă, şi acolo 
cazi după el şi nu mai dai nici măcar dintr-un deştiu. 
Tu să nu iei nici unul, ci să te duci după grajd, să pui 
mîna pe lanţul ogarcei, s-o iei și să pleci cu ea. Orice 
ti-ar mai toca mama, tu să te faci niznai. 

Aşa și tăcu băiatul, la alegere. lar baba, cînd văzu una 
ca asta, începu să se schimonosească şi, cu multă pre- 

făcătorie, îi zicea să nu se orbească pînă într-atita, și să 
ia un cal bun şi vrednic de el, că nu vrea să plece 
cineva de la ea nemulțumit. Dar băiatul porni cu ogarca 
de lanţ. 

Atunci ieşi din casă şi fata babei cu bocceaua plină în 
mînă şi zise babei: 

— Am avut şi noi o slugă bună, lasă-mă să-l petrec pînă 
mai încolo. 

Baba, de ciudă, nu zise nimic, dar vru să otrăvească 
ogarca, dar băiatul puse mîna p-o ciofirtă ! de tîrnaţ? 
şi păli pe babă o dată așa de bine, că o lăsă lungită. 
Apoi porni cu fata şi cu ogarca pe poartă ; iar baba se 
sculase şi striga în urma fetei : „Vino napoi, dragul ma- 
mei, să nu te lovească şi pe tine, şi să paţi şi tu ca mine“. 
Băiatul îşi vedea de ale lui: scoase biciul din urechea 
ogarcei şi o făcu mai frumoasă cum nu fusese niciodată. 
După aia, încălecînd, zise fetei să se uite îndărăt, şi fiind 
tot cu ciofîrta în mînă, o lovi o dată straşnic peste gură, 
apoi cît ai răsufla o dată fuse la curţile lui Cîmpan 
Verde şi Frumos. Îl luă şi plecară, dar calul zmeului 
rîncheză o dată din grajd aşa de tare că ţiuiră trei cea- 
suri palaturile de zamfir, iar zmeul sări din pat și răcni 
la el: 

— Ce e, mîncați-ar carnea cfinii şi ti-ar bea sîngele 
ciorile | N-ai ce bea şi ce mînca ? 

i Ciofirtă — bucată mare, ruptă din ceva. 

3 Timaş — cerdac, pridvor. 

b ana a aai n 


ai de a 2 um A Mie 


— He! He! stăpîne, răspunse calul, am şi prea am ce 
bea şi ce mînca, da’ feciorul de împărat iar ţi-a furat pe 
Cîmpan Verde şi Frumos. 

Zmeul tot mai întrebă : 

— Am când să cînt un cîntec, să joc o dată, să beau o 
cafea, să-i trag un ciubuc şi de-ajuns să-i ajung ? 

— Ai cînd să cînţi un cîntec, să joci un joc, să bei o 
cafea, să tragi un ciubuc, răspunse calul, dar de ajuns 
nu-i ăi mai ajunge cît lumea. 

Zmeul atunci se repezi pe cal şi se aştemu drumului 
cu el, 

Feciorul de împărat o luase mai domol, aşa că zmeul 
mai pe sub seară îi ajunse, dar nu se putea urca acolo în 
înaltul cerului unde erau Cîmpan şi Ionică. Atunci iapa 
necheză din înălțimea unde se afla şi grăi către calul 
zmeului : 

— Cal de zmeu și fiu al meu, trînteşte pe stăpînul tău, 
de-l fă praf şi pulbere, şi vino la stăpînul meu, că ţi-o 
da să şezi pînă în piept în fîn cosit din postul Sîmpietru- 
lui şi grăunţe cît ei vrea. 

Şi calul zmeului ascultă şi făcu aşa. De zmeu nu se alese 
nici praful cînd căzu jos ; iar Ionică, feciorul de împărat 
şi cu Cîmpan Verde şi Frumos s-au reîntors la seraiurile 


„lor, şi au petrecut zile îndelungate în pace netur- 


burată. 
Şi aci se sfirşeşte povestea mea, 


ANTOLOGIA DE LITERATURĂ 
POPULARĂ, vol. IL 


(POVESTE POPULARĂ ROMÂNEASCĂ) 


Petru Cenușă 


A FOST ODATĂ, oameni buni şi ai luf 
Dumnezeu, a fost un om sărac, sărac şi avea 6 copii, 
că la omul sărac găsești mulţi copii, iar la mine şi la 
„grecu“ nostru, nu-i nici unul, nu te împiedici în ei ca 
la Bosioc Fluture. Destul că omul nostru avea 6 copii, 
cari strigau „lait, tată | lai, tată!“ de-i venea bietului 
om să ia lumea în cap de răul lor. 

Şi e duse omul nostru așa cu chiu cu vai pînă îi văzu 
zburăturiți ca puii cu penele bune, și atunci se rugă el de 
chinezu din sat să-l îngăduie să-şi înerădească o priv- 
soare în izlazul comunal, în care să-şi pună şi el din 
cucuruz, un cuib, două de păsulă ? ori de crumpi 5, un 
strat, două de ceapă, mai una-alta, spre a-şi mai uşura 
teaiul vieţii. Şi lucrau copiii omului nostru cu toată inima 
în grădină, că era grădina mare şi se făceau bucatele pe 
poveste. Și se bucura bietul om de hărnicia copiilor lui, 
că erau toți sprinteni şi iuți ca furnicili, afară de copi- 
1 „Mălai“ (explicaţia culegătorului). 

? Pisulă — fasole, 

2? Crampi — cartofi. 

tul cel mic, pe care îl chema Petru. Acesta era de la 
firea lui moale, lenos, nu-i plăcea nici un lucru, ci câtă-i 
ziua sta tot în vatra luminii t, în ungheţul cu cenușă şi 
mînca la cărbunii ce au mai rămas încă prin cenuşă 
neraşi de tot. 

Anul întâi, al doilea şi al treilea după ce ş-au făcut ei 
grădina, au tot semănat în ea bucate de sapă, cucuruz, 
păsulă, ludăi 2, cînepă, ceapă, salată, crumpi, iar în anul 
al patrulea au semănat trifoi, că prinseseră oamenii o 
văcuţă şi doi juncani şi le trebuia nutreţ verde. 

Şi creştea trifoiul lor de minune, parcă ar ieşi din apă 
şi-ţi era mai mare dragul a-ţi paşte ochii peste el, ca 
peste un covor verde ce se îndoia la suflarea vîntului în 
dreapta şi în stînga, ca valurile unui lac mare. 

Şi nu trecea ziuă ca să nu se ivească omul pe la grădina 
cu trifoi, că se temea săracul că vine cineva de i-l fură, 
că nu era trifoi ca la el în tot hotarul. O dată, colo după 
Paşti, pe la sf. Gheorghe, i se păru omului că cineva îi 
călăreşte trifoiul, parcă ar fi nişte cai. 

Cum băgă el de seamă asta, trimise copilul cel mai mare 
ca să păzească trifoiul, dîndu-i aspră poruncă ca să nu 
doarmă toată noaptea, doar va prinde pe mişelul care îi 
face pagubă aşa de mare. 

Plecă copilul ascultind porunca tatălui său şi se hotărt 
a nu dormi toată noaptea ; dar cînd fu colo cătră ziuă, 


1 „Focului“ (explicaţia culegătorului). 
* | mdaie — dovleac, bostan. 

în revărsatul zorilor, nu se mai putu stăpîni, î se închi- 
seră ochii, îl cuprinse o molăiaţă și... şi aţipi. 

Soarele era pe cer ca de un siînjen şi el tot dormea. Vä- 
zînd tatăl său că nu mai vine şi temîndu-se să nu i se 
fi întîmplat ceva, se luă şi se duse să vadă de el; cînd 
colo, cît de mare îi fu mirarea şi năcazul cînd află co- 
pilul hîrconind t, iar trifoiul tot călărit şi tîrfelit, de-i 
era mai mare mila uitîndu-te la el. Gîndeai că caii lui 
sîn-Toader, nu alţii, au alergat prin el. 

Bietul om văzînd acestea, îşi descărcă tot năcazul pe 
copil, care se pomeni cu inima bătîndu-i-se de frică de 
sudalmele și loviturile tatălui său, 

— Putoareo şi somnorosule, atîta nădejde am eu de 
tine ? uită-te şi vezi cum ni-e trifoiul ; așa ştii să-ţi pă- 
zeşti lucrul? Amar de mine cu voi, am năcăjit destul 
pîn’ v-am crescut, acuma, cînd mă credeam cu ajutor, 
iacă ce nădejde am din partea ta ; nu poţi nici o noapte 
sta la pază, ca să nu dormi, somnorosule, putoareo | zi- 
cea tată-său, plin de mînie, 

Noaptea următoare trimise pe al doilea copil, a treia pe 
celălalt, şi aşa se prerîndiră toţi copiii, dar parcă era fä- 
cătură, nu alta : nici unul nu putea străjui noaptea în- 
treagă, ci pe toţi îi fura somnul colo de către ziuă și baş 
atunci aducea năstrecea 2 pe cine aducea, de le călă- 
rea trifoiul. Şi se năcăjea tatăl copiilor şi le spunea 
vorbe de să nu-i iai din gunoi, îi făcea obială, dar în 


1 A bârconi — a storăi, 
2 Diavolul, 


zadar, că şi ei singuri vreau să se ţină ca să nu adoarmă, 
dar venea somnul ca un hoţ, de-i fura, nu alta. Nu era 
chip ca să poată străjui noaptea întreagă. 

Acum veni şi rîndul lui Petru. Se ridică și el din cotu 


lui cu cenuşă, se duse la mamă-sa şi-i zise: 


— Ştii ce, mamo ? ia fă-mi tu mie o pogace de cenușă, 
să vezi de nu fac eu de rîs pe toţi fraţii mei, măcar că se 
ţin ei aşa făloşi, aşa ştudenți | 

— Ia taci tu, hăbăucule | zise tatăl său mînios, dar cine 
pecuratu o să mănînce la noapte cărbunii din cenuşă, 
ori tu eşti mai bun decît fraţii tăi ? 

— Tată, eu mă prind să păzesc trifoiul, lasă-mă şi pe 
mine la noapte | 

— Bine | zise tatăl, dar să ştii că de nu-mi afli pe cei 
ce-mi călăresc trifoiul, tu nu mănînei mulţi cărbuni din 
vatră, ai auzit ? să nu crezi că eu glumesc, că m-am să- 
turat de voi de toți. 

Şi îi făcu mamă-sa o pogace de cenuşă, o luă Petru 
Cenușă (căci aşa îl batjocurea lumea) în straiță şi, cum 
apuse soarele, o luă către grădină. 

Stătu el la pază toată noaptea fără să doarmă; cînd 
colo de către ziuă începu să bată un vînt căldicel şi îm- 
bătător, care se lăsă pe gene-i şi era p-aci, p-aci să-l 
ademenească, Dar Petru Cenuşă nu se lăsa ; cînd văzu 
că nu-i modru, se duse la gardul cu spini, luă cîţiva spini 
şi îi puse pe lingă sine şi cînd cucăia, se împungea 
în spini şi fugea somnul de 3 stinjeni de el. Cînd 
fu colo de cătră ziuă, în revărsatul zorilor, numa” ce se 

pomeni Petru că iacă trei cai ca trei munţi se lăsară în 


grădină şi începură a alerga prin trifoi. Petru Ceznșă. 


făcu ce făcu şi-i prinse pe toţi trei. Erau caii zînelor, cari 
slobozeau din nări vînt căldicel şi dulce, care adormea 
pe orişicine : dar ei erau fermecaţi, că îndată ce dă 
cineva ochi cu ei, se fac blinzi ca mieii şi-i poate prinde 
orişicine, Cum îi prinse, Petru vru să-i ducă acasă la 
tatăl său, dar caii îi ziseră : => 
— Fii bun, slobozi-ne, că prea mult întîrziem, că tot cu 
noi n-ai ce face, că noi nu ni-s cai ca ceilalţi ; dar dacă 
ne slobozi, noi ţ-om fi de mare folos o dată, 

Petru se învoi să le dea drumul şi caii atunci îi deteră 
unul un căpăstru de aramă, altul un căpăstru de argint şi 
al treilea un căpăstru de aur, şi îi ziseră : 


— Cînd vei avea lipsă de noi, Petre, cînd vei fi în vrun | 


năcaz, scutură căpestrele şi noi deloc vom veni şi-ţi vom 
ajuta. Dar tu nu spune la nime nimic despre noi. 

Şi caii deodată pieriră ca o nălucă, iar Petru, luînd că- 
pestrele, le băgă în sîn şi plecă acasă, 

Acolo spuse tatălui său că să nu mai aibă grija trifoiului 
că nime nu-l mai strică de aici înainte. 

Petru se puse iar în cotul lui cu cenuşă, iar ceilalți își 
căutau de treburile lor şi erau harnici, şi începu a le 
merge bine şi a-şi aduna cîta stăricică. 

Pe vremea aceea ieşi vestea în ţară că împăratul, fiind 
bätrîn, își caută un ginere la fata lui, căruia să-i dea 
tronul şi împărăţia. Dete dară de ştire la lume şi la ţară 
ca să se strîngă toţi junii de laturi de orașul în care şedea 

împăratul, ca să-şi aleagă fata din ei. Şi era plănuit așa, 
că fata să șadă în un loc anumit și să ţină coroana în 
mină şi toţi junii să treacă în fuga calului pe lingă ea; 
şi acel june care va putea cu sabia dobort coroana din 
mîna fetei de trei ori una după alta, acela să fie ginerele 
împăratului. 

Şi pe vremea aceea era așa rînduială că nu se luau numai 
după ranguri ca acum, ci putea şi un paore ! să fie ginere 
de împărat, dacă îi plăcea fetei de el şi de vitejia lui, Că 
pe atunci se da mult pe istețimea şi vitejia omului, dar nu 
pe bogății, ranguri și domnii ca acum. De aceea, chemă 
împăratul nu numai pe fiii de prinți şi de împărați, ci 
şi pe fiii de paori, ca să vină la sărbare spre a-şi alege 
fata lui pe cel mai vrednic. 

Şi veniră, vai, maica mea, ca la un tîrg mare, feciori din 
toată lumea, fii de împărați, de crai, de prinți, de domni 
şi de paori, cari de cari îmbrăcaţi mai frumos şi pe cai 
mai sprinteni, ce vărsau parcă foc din nări. Că rîvneau 
mulţi după închinata de fată, că era şi frumoasă, bat-o 
stelele s-o bată, să-i sorbi apa din guriţă, şi avea o ţară 
mare şi frumoasă şi bogății nenumărate, şi era numai 
una fată la părinţi. 

Auzind de aceasta şi Petru Cenuşă, ce se socoti el ? Ka 
din cotul său şi haid şi el, dragă Doamne, să-şi arate 
vitejia înaintea fetei de împărat şi să-i cîştige inima. 
Hei | şi nu știi din ce tufă sare iepurele ; nu ştii din cine 


1 Paore — ţăran, 

pieri; că porcu rînios! mănîncă para cea mai fru- 
moasă. 

Văzînd el că fraţii lui ceilalți toți au plecat şi pe el 
nimeni nu-l cheamă, nu se socoti mult, ci plecă şi, de 
laturi de sat, scoase căpăstrul de aramă, îl scutură de 
trei ori şi veni, drag doamne, un cal de aramă roșu ca. 
para focului şi sprinten ca caii arăpeşti, şi-i zise lui 
Petru Cenuşă : 

— Ce pofteşti, stăpîne ? 

— Să mă duci la fata împăratului şi să mă porţi vite- 
jeşte pe dinaintea ei, ca să-i dobor coroana şi să-i cîştig 


A. 


mîna. 
— Bine, stăpîne, dar mai nainte îmbracă hainele ce 
ţi-am adus şi încinge sabia, că încolo grija mea. 

Şi îmbrăcă Petru Cenuşă hainele ce i le adusese calul 
şi încinse sabia şi se schimbă omul meu de nu-l eu- 
noşteai, nici frate să-i fi fost. Că străluceau hainele, 
sabia și pintenii ca para focului, bătînd în roşu-galben, 
iar faţa lui credeai lumină de seară. Aşa era el şi așa 
îl purta calul în fală în fruntea celorlalți feciori. Dar 
am uitat să vă spun că Petru Cenuşă, mergînd cu calul 
său spre oraşul cu pricina, iacă vede şi pe fraţii săi cu 
trăsura într-o baltă şi nu mai puteau bicţii cai să-i scoată 
din bara? aceea. El, cum îi văzu, îi cunoscu, dar ei 
cînd îl văzură îşi luară pălăriile, că crezură că-i vrun fit 
de împărat, așa de împodobit era. 


1 Rînios — rîios, 
2 Bară — mocială, smîrc. 


Pavele, Ioane, Ghiţă, Dănilă şi Eremie, nu mai 
ate Lila cu Fani să vă scoată din noroi? zise Petru 
- Nu | măria-ta, ziseră ei cu mirare, că de unde ştie el 
mm îi cheamă pe ei — şi caii nu ne pot scoate, că-s 
De ce n-aţi luat şi pe Petru, fratele vostru ? că el ar 
împins la leucă şi v-ar scoate din imală 1. 
Lasă-l păcatelor, măria-ta, că un om ca el nu-i vred- 
să-i pomenim numele. dt 
Aşa ziceţi voi, dar să ştiţi că Petru Cenuşă vă scoate 


Şi suflă o dată pe nări calul său şi împinse cocia cu caii 
fraților săi de 3 poşte înainte. 

Şi se minunau fraţii de vorbele necunoscutului, şi pe 
vorbă semăna cu Petru Cenuşă, dar de unde putea el 
„să fie acela ? că-l ştiau rămas în cotul său acasă ; ei, şi 
“apoi îmbrăcămintea şi calul de unde să le fi avut ? Nu 
putea să fie el Petru, fratele lor, nu, și pace | 

Aşa ziceau fraţii lui, iar Petru ajunsese mult înaintea lor 
la oraşul împărătesc. 

Acolo, lume şi ţară cîtă frunză şi iarbă. Cum ajunse el, 
- toţi se uitau la el ca la altă ce şi se întreba al cărui 
împărat să fie feciorul ăsta ? Unii ziceau că e al Împă- 
ratului Roşu, alţii că e al Împăratului Verde, alții ziceau 
„că e al Împăratului Galben ; iar feciorii de crai toţi îl 
duşmăneau, că era mai pe sus decât ei şi ei nu-l cunoş- 


2 Imală — noroi, glod. 

teau cine e şi a venit numai să le strice norocul lor. 
Deodată sunară trîmbiţele şi se începu comedia, sau cum 
să-i zicem, 
Fata împăratului se sui pe o masă lucrată cu multă mă- 
iestrie şi scobită în marmură roşie, îinbrăcată toată în 
fir de aur şi împodobită cu pietri scumpe, de strălucea 
ca soarele ; şi şezînd pe un scaun de aur, ţinea în mînă 
coroana împărătească ; iar care doreau a avea această 
coroană şi pe care o ținea în mînă, zburau pe rînd pe 
1b mîna ei, cu caii lor iuți ca rîndunelele, iar cu sabia 
cercau a lăpăda coroana din mîna fetei. Dar care cum 
lovea, i se frîngea sabia şi coroana nici nu se clătea. 
În scurtă vreme, în nişte ceasuri numai, şi erau la pi- 
cioarele fetei o grămadă de săbii frînte, 
Toţi cei adunaţi se mirau că feciorul acela cu hainele de 
aramă se lasă pe urma tuturor. 
Cînd fură toţi gata, îşi strînse Petru Centuşă calul său şi 
ca fulgerul trecu pe sub mîna fetei cea cu coroana, iar 
cu sabia lovi coroana aşa de puternic, de era mai să 
zboare în colțul lui cu cenuşă. Toţi cei de faţă bătură 
în palme de bucurie, iar împăratul le dărui la toţi cei 
adunaţi mîncare şi beutură, şi le spuse că la 3 zile să se 
adune, că vor mai încerca, pînă cînd se va afla unul 
care de trei ori va doborî coroana. Şi se veseli lumea şi 
toţi vorbeau numai de feciorul cu hainele de aramă, apoi 
cei mai aproape se duseră acasă, iar cei mai îndepărtați 
rămaseră aci. Petru Cenuşă încă se întoarse acasă, ori 
mai bine zis la cotul său de cenuşă, 

ajunseră şi frații săi acasă, începură a povesti cele 
au văzut. Petru tăcea şi asculta. Apoi spuseră cum 
înțițînat cu cocia într-o bară şi de nu venea un 
chiţoş ! să le ajute, n-ar mai fi putut ieşi de acolo. 
începu a rîde din cotul lui și le zise : 

Şi eu am văzut cum calul domnului aceluia numai a 
pe nări şi v-a împins trei poşte înainte cu căruță 
tot. 

Şi de unde ştii tu, nimenio ? ziseră fraţii lui ; de unde 
tw? 

De unde ? Eu m-am suit pe corelnic? şi am văzut 
bine decît voi. 

mai povestiră fraţii cum se întreceau craii şi prinții 
să răstoarne coroana din mîna fetei cu părul de aur. 
care cum lovea cu sabia, i se rupea sabia în două, 
iar coroana nici nu se clătea. Cînd mai pe urmă veni şi 
domnul care-i scoase din imală şi cum dădu el cu sabia, 
coroana ajunse cine ştie unde peste capetele mul- 
— Şi eu l-am văzut pe domnul acela, zise Petru ; era 
îmbrăcat tare frumos, şi el şi calul numai în haine de 
aramă ca para focului. Că de pe corelnicul nostru se 
vede tot, 

“Fraţii lui îl înjurară cum erau obicinuiți şi de năcaz se 
duseră şi rupseră corelnicul, zicînd că Petru numai îşi 


t Chitoş — înzorzonat, 
£ „Coteţul găinilor“ (explicaţia culegătorului). 

bate joc de ei, că adică el să vadă de pe corelnic mai 
bine decit ei, cari au fost acolo. 

În ziua a treia, rînduită ca să se adune mulţimea, fraţii 
lui Petru iar înhămară caii la celiga ! lor şi hil la drum, 
că de cai nu-i bai. numai zbici bun să ai. 

Cum plecară ei, Petru Cenușă iar ieşi din cotul lui şi 
plecă şi el. Cum ajunse de lături de sat, scoase din sîn 
căpăstrul de argint, îl scutură de trei ori şi deloc veni 
un cal de argint, mîndru şi frumos, şi aduse lui Petru un 
rînd de haine, sabie şi zale de argint ; şi după ce le îm- 
brăcă, calul îi purtă ca vintul pînă ajunse la oraşul împă- 
ratului, Acolo era adunată o mulțime de oameni şi mai 
mare ca mai nainte. Copii de crai şi prinți erau îm- 
brăcaţi numai în fir şi mătasă, iar caii lor băteau cu 
picioarele şi-şi mușcau zobelele, aşteptînd începerea 
jocului. 

Cînd ajunse însă Petru cu calul lui, îi acoperi cu strălu- 
cirea sa, toţi rămaseră nimic pe lîngă el şi-l priveau cu 
dușmănie că acesta e care i-a întrecut în rîndul trecut şi 
îi va întrece şi acum. 

Şi se începu lupta sau jocul cu săbiile; Petru rămase 
iarăşi cel din urmă. Ca şi în rîndul trecut, aşa şi acum, 
care cum ajungea la rînd şi lovea cu sabia, i se rupea 
sabia în bucăţi şi coroana nici nu se mişea ; iar cînd 
ajunse Petru la rînd şi lovi cu sabia, sări coroana cît 
colo, cu scîntei după ea. 


1 Brişcă, cabrioletă, 

toată mulţimea rămase mirată de frumuseţea şi vitejia 
i tînăr, pe care-l porecliră Craiul Roşu. 

împăratul îi dete serisoare și acum ca și în rîndul 
: „ scrisoare de biruință, şi totodată spuse mulțimii 
peste trei zile iar să se adune pentru cea din urmă 
ă, că atunci va fi biruinţa biruinţelor. 
Şi se îndepărtă mulţimea, iar Petru Cenuşă ori Craiul 
Roşu, cum să-i zicem, se întoarse iar în cotul lui cu ce- 
mușă, pînă cînd va veni ziua în care să se bucure şi el o 
datii. Cînd veniră fraţii lui acasă, începură a povesti ce 
au văzut, iar Petru Cenuşă zise că el ştie mai bine decît 
ei, şi începu a povesti de se mirau fraţii lui cum ştie să 
spună ca pe carte. 
Şi-l întrebară fraţii lui că de unde ştie toate cum s-or în- 
tîmplat ? lar el zise : 
— De unde ? M-am suit pe poiata porcilor şi am văzut 
toate, că de nu aş fi văzut, cum v-aş ști povesti ? 
Şi se năcăjiră fraţii lui că el ştie mai bine decît ei, cari 
au fost 'de faţă, şi stricară poiata porcilor pe care, cică, 
se suise Petru, 
Şi veni şi ziua a treia, zi de plată şi răsplată, şi plecară 
fraţii lui Petru către orașul împărătesc ; iar Petru, după 
ce plecară ei, se sculă din cotul lui, seutură căpăstrul de 
„aur şi veni, drag Doanme, un cal mîndru de aur cu frîul 
şi şaua numai de aur curat și îi aduse şi lui Petru un rînd 
de haine de aur şi sabie de aur, zale și pinteni cu totu- 
„Vai tot de aur. Şi cînd le îmbrăcă Petru şi încălecă pe 

cal, gîndeai că-i fiul soarelui, nu altă, aşa strălucea şi el, 
şi calul, şi armătura lui, 

Şi se strînsese acum şi mai multă lume la oraşul cu pri- 
cina decît altă dată şi toți căutau după Craiul Roşu, cel 
care întîi a fost îmbrăcat în haine cu fir de aramă, a 
dova oară era îmbrăcat în haine cu fir de argint, căci 
ştiau că numai el singur va putea lepăda coroana din 
mîna fetei. Toţi se uitau în toate părțile să vadă pe Cra- 
iul Roşu venind şi vorbeau numai de el, cînd, iată-l, se 
vedea strălucind de departe de-ţi lua vederile. Într-o mi- 
nută şi fu aci. Toţi cei de faţă băteau în palme şi strigau 
să trăiască Craiul Roşu ; numai feciorul Împăratului Ne- 
gru îl duşmănea, că el iubea tare fata şi cică ar fi zis că 
ar da împărăţia tatălui său toată, numai să o dobîndească 
pe frumoasa fată. 

Fata însă nici grijă n-avea de el, că ea căuta pe lingă 
frumuseţe, şi vitejie ; şi la dînsul nu găseai nici o însu- 
şire bună, nici frumuseţe, nici vitejie, şi asta îl mînca pe 
el. Şi se începu jocul şi Petru iară rămase cel din urmă, 
ca să nu i să zică că se mărește şi umblă după domnie ; 
ba el avea de gînd nici să nu-și încerce norocul, dar după 
ce taţi cercară şi nicicare nu fură în stare să cîştige inima 
fetei, mulţimea striga : 

— Să probeze şi Craiul Roşu, să-l vedem, că nu ne 
ducem de aici pînă nu-l vedem şi pe el. 

Astfel Petru, vrînd-nevrînd, fu silit să-și cerce no- 
rocul. 

ata, cum îl văzu, se îndrăgosti foc în el, dar şi el în ea; 
şi cînd ajunse înaintea fetei, ea îi puse coroana în cap, 
se coborî la el, îl apucă de mînă și îi spuse că-l iubeşte şi 
“numai el va fi alesul inimii sale. 
Apoi veni şi tatăl fetei, împăratul, şi le dădu binecuvîn- 
tarea sa, apoi aduse un preot, care-i cunună în fața mul- 
ţimii şi făcură, dragă Doamne, un ospăț de cele împără- 
teşti şi toți cei de faţă fură goştii împăratului. 
lar Petru îşi chemă fraţii şi pe tatăl său, îi băgă într-o 
odaie numai pe ei şi le spuse: 
— Eu sînt Petru Cenuşă, fratele vostru şi fiul tău, tată. 
A fost norocul meu că m-am dus de am păzit trifoiul, 
căci caii cari ne călăreau trifoiul mi-au adus norocul şi 
mie, dar şi vouă. 
Şi fraţii lui căzură în genunchi înaintea lui şi-l rugară de 
iertare, iar el îi sărută pe toţi şi-i aduse la curtea sa. 
Şi ținu veselia o săptămînă încheiată şi se bucurară toţi, 
dar mai tare se bucura fata împăratului, că ş-a căpătat 
aşa un bărbat tras printr-un inel. Şi împăratul, fiind bă- 
irin, dete domnia ginerelui său, numit Craiul Roșu, care 

domni cu blîndeţe şi înţelepciune multă vreme şi, de nu 

wa fi murit, şi astăzi trăieşte, 

(POVESTE POPULARĂ ROMÂNEASCĂ) 


Un ochi plinge, unui ride 


A FOST ODATĂ ca niciodată, a fost un îm- 
părat mare și puternic, de s-a dus vestea de el peste 
nouă mări şi nouă ţări. Dar împăratul era nenorocit, că 
rămăsese văduv şi singura lui mîngîiere erau trei copii 
ce-i avusese cu împărăteasa. De aceea, împăratul și-a 
dat toată osteneala ca să-i crească, să-i facă mari şi cu 
minte ; că îi iubea pe tustrei împăratul, dar mai ales 
pe cel mic. Şi ori de cîte ori îl vedea şi de ori unde 
se întorcea, împăratul de el întreba şi pe el îl lua în 
poală şi-l drăgostea. 

Dar cum era împăratul din firea lui că cu un ochi plin- 
gea şi cu unul rîdea, feciorii lui vedeau și se minunau, 
însă nu îndrăzneau să-l întrebe ce are. O dată, văzînd 
ei că pe fratele lor cel mai mic îl îndrăgostește şi-l place 
aşa de tare, s-au gîndit oa să-l pună pe el să-l întrebe, 
că n-are să se supere dacă-l va întreba, şi așa s-au și în- 
teles cu toţii. Și într-o zi, cînd împăratul îl ţinea în braţe 
şi-l drăgostea, copilul cel mic îi zise : 

— "Tată, eu te-aș întreba ceva, dar să nu te superi ; şi-l 
întrebă de ce cu un ochi plînge şi cu unul ride. 

Împăratul oftă o dată şi apoi zise: 
— Ar fi trebuit să nu-ţi spun, dar pentru că m-ai între- 
bat, tot îţi spun. Un ochi plinge pe mama voastră, care 
a murit, şi un ochi rîde pentru că vă văd pe voi crescînd, 
pentru că voi sînteţi mîngiierea mea. 
A mai trecut după aceea vreme multă și feciorii se fä- 
cuseră mari ; şi celor doi mai mari le venise vremea să 
se-nsoare, şi ei nu îndrăzneau să-i spună împăratului do- 
rinţa lor. De aceea s-au gîndit iară ca să pună tot pe 
„fratele lor cel mic să roage pe tată-lor ca să le dea 
slobozenie ; şi împăratul nu li s-a pus împotrivă, numai 
le-a poruncit ca seara să se culce toţi într-un așternut ; 
şi cum erau ei culcaţi, împăratul a luat coroana lui de 
împărat şi le-a pus-o pe cap la toţi trei şi le-a zis ca să 
bage bine de seamă ce vor visa să ţină minte, iar a 
doua zi să-i spună. 
Cei trei feciori de împărat s-au culcat şi a doua zi, cînd 
s-au sculat, de s-au văzut cu tatăl lor, i-a întrebat să-i 
spună fiteşicare visul visat. Feciorul cel mai mare i-a 
spus, bunioară, că a visat că are să se însoare şi are 
să-şi ia fată de la răsărit ; cel de mijloc i-a spus iară că 
a visat că are să se însoare şi are să-şi ia o fată de la 
apus. Cînd a venit rîndul la cel mai mic, de l-a întrebat 
împăratul şi pe el să spună și el ce a visat, copilul se 
cam codea şi nu vrea să spună și el ce a visat, că zicea 
că nu spune, că nu e bine, şi mai bine să-l lase să tacă, 
Dar împăratul i-a poruncit să spună adevărat ce a visat 
şi atunci copilul, neavînd ce face, zise : 

— Eu am visat că am să ajung împărat în locul du- 
mitale. 

Împăratul, cît a auzit aşa ceva, l-a oropsit pe băiat şi, 
din drag ce-i era, a început să-l urască, pentru că nu-i 
venea bine să-l vadă pe el domnind. Şi ca să nu mai 
aibă de ce să se teamă, s-a gîndit ca să-l piardă. De 
aceea a poruncit de i-a adus un chervan !, şi pe feciorul 
cel mai mic l-a luat și l-a legat cu minele îndărăt și l-a 
legat şi la ochi, şi l-a pus în chervan, şi l-a dat la un 
țăran să se ducă cu el în pustiu şi să-l omoare. Da i-a 
spus să-i aducă semn să se încredințeze că l-a omorît, 
să-i aducă degetul cel mic cu inelul şi inima și ficatul. 
Țăranul a pornit cu chervanul şi cu feciorul de împărat 
legat de el și a ieşit la cîmp și a mers cît a mers, departe- 
departe, şi o dată se uită îndărăt şi vede că o pasăre şe- 
dea pe capul feciorului de împărat, și vrea să o dea ; şi 
cînd o da de pe cap, i se punea pe umeri și de pe umeri 
cînd o da, iară i se punea pe cap, şi nu se de- 
părta cu nici un chip. Cărăușul, văzînd minunea 
asta, credea că e vrun semn de la Dumnezeu şi i se face 
milă şi nu s-a îndurat să-i piardă sufletul feciorului de 
împărat și s-a hotărît să-l dezlege. Da” el trebuia să ducă 
semn împăratului și a întrebat pe feciorul de împărat că 
ce să facă. Şi cum sta pasărea pe capul lui, s-a gîndit ca 
să o taie şi să-i ia inima și ficatul şi așa au şi făcut. Mai 


1 Chervan — car mare, 

Tăminea acum degetul cu inelul, că acolo nu putea face 
altfel decit să-l taie, şi feciorul de împărat s-a învoit, şi 
l-a pus pe un buştean şi s-a uitat în altă parte şi harş! 
cu un cuţit i la retezat ţăranul şi l-a pus în traistă, în 
cîrpă şi a plecat la împăratul. Iar pe feciorul l-a lăsat să 
meargă unde-l va milui Dumnezeu. Şi s-a dus cu degetul 
şi cu inima şi cu ficatul la împăratul, şi împăratul, cum a 
văzut, s-a bucurat lucru mare că a scăpat de primejdie şi 
l-a cinstit mai mult decît s-aştepta, 

Feciorul de împărat s-a pornit înainte peste cîmpuri şi 
pustietăţi şi merge cît va fi mers, pînă dă o dată de trei 
poteci care apuca în trei părţi. El nu ştia pe care să 
apuce şi cum să aleagă : să apuce pe cea de la dreapia, 
ori pe cea de ia stînga ? Ce să tacă ? S-a hotărît să apuce 
pe cea din mijloc, şi s-a pornit pe ea şi mergi, mergi 
pe drum cu greutăţi şi prin pustiu, de nu vedea decit 
cerul şi pămîntul, 

După ce a mers cît va fi mers, poate o săptămînă ori 
două, ori o lună, ori mai mult, dă de un bordei, de o 
casă și în casă era o fleașcă de babă. Feciorul de împărat 
se duce şi bate la uşe şi se roagă de babă să-l primească 
în casă, să-şi facă milă, să-i dea o coaje de piine, că e 
trudit de drum şi licnit de foame. Baba i-a spus că-l pri- 
meşte, dar are un unchiaş orb de treizeci de ani ; acum e 
dus cu oile, dar cînd se va întoarce are să-l miroase şi 
are să-l mănînce, să-l soarbă. Feciorul era frumos şi 
zdravăn, şi baba n-avea copii, şi tare ar fi vrut să-l ţină 
la ea ; şi s-a gîndit cum l-ar putea ţine la ea, ca să-l 

aibă ca pe copilul ei, şi s-a înţeles cu feciorul de împărat 
să-l pună într-o aliio- şi să-l acopere cu velințe şi să îl 
legine, şi el să plingă ca copiii. 

Seara vine unchiașul acasă şi de departe miroase a om 
străin, şi întreabă pe baba să-i spună drept ce strein a 
înnoptat la el în casă, că el miroase că e cineva. Baba 
a început să-i spună că e adevărat, că nu se înşală, și 
cînd i-o spune cine e, are să-i pară bine. Şi-apoi baba 
începe să-i spună că azi dimineaţă s-a apucat de a făcut 
un mălai și l-a băgat în cuptor să se coacă, şi l-a întors 
pe toate părţile pînă s-a copt ; şi după ce s-a copt şi a 
vrut să-l scoată afară, vede îndărătu-i, jos, un copil. 
Unchiașul se bucură tare că are şi el un copil, că baba-i 
spunea că e frumos și voinic şi unchiaşul îi cerea să-l ia 
în braţe şi să-i sărute ; dar baba nu i l-a dat pînă n-a 
mai trecut ceva vreme, 

După ce a mai trecut cîtăva vreme şi băiatul vedea pe 
unchiaș că se ducea cu oile, a cerut el să se ducă cu oile ; 
dar unchiașul nu vrea să-l lase, că zicea că sînt primejdii, 
pentru că nu ştie pe unde să se ducă cu ele. Astăzi 
roagă, mîine roagă, pînă cînd unchiașul i-a îngăduit să 
se ducă cu oile, dar i-a dat mare grijă să nu se ducă pe 
departe ; şi i-a spus că în cutare parte e moşia vulpii, 
în cutare a lupului, în cutare a ursului, şi în cutare 
parte e moşia zinelor. Băiatul răspundea : „nu mă duc, 
taică“, dar pe de altă parte îşi pregăti săgeți, deși 
umplu o geantă plină, îşi luă cu el fluiere, îşi luă 
tilinci şi porni încetîncet cu oile şi apucă spre moșia 

vulpii şi îşi paşte oile şi le adapă şi apoi le lasă departe, 
şi el începe să cînte din fluier ; şi cum cînta din fluier, 
îl aude vulpea şi vine la el. 
— Ce cauţi, fecior de lele, pe moșia mea ? 
— Ce, ea ta ? tu ai făcut pămîntul, tu să-mi porunceşti ? 
Vrei să ne luăm la luptă, ori să ne batem în săgeți ? 
— În luptă, că e mai dreaptă. Şi se ia la luptă şi răpune 
pe vulpe şi o omoară şi îi ia pielea ; şi către seară pleacă 
acasă. Unchiaşul, cum îl văzu, nu mai putea de bucurie 
că a omorît pe vulpe, şi i-a rămas moșia lui. Dar i-a spus 
pe la lupi să nu se ducă, să nui se întîmple ne- 
norocire. 
A doua zi feciorul de împărat iară plecă cu oile şi şi le 
îndreptă către moşia lupului. Şi iară cum şi le adapă, 
le dă la o parte şi începe să cînte ; şi vine lupul, şi iar 
se ia la luptă şi omoară pe lup și îi ia pielea pe ciomag 
şi pleacă seara cu ea acasă. Şi unchiașul iar s-a bucurat 
că a scăpat de lup şi că i-a rămas lui moşia. 
A treia zi tot aşa s-a întîmplat cu ursul, de l-a omorît şi 
pe el, dar mai cu greu, şi i-a luat pielea şi moșia, şi un- 
chiaşul tare se bucura că are un fecior așa de voinic. 
Mai rămânea cu fîntîna zînelor. 
Unchiașul văzuse că din ce îi zicea fecioru-său să nu se 
ducă pe la moşiile lupului şi ursului, el tot s-a dus și îi 
era frică să nu se ducă şi pe la zîne şi să-i rămiie oasele 
pe acolo, ori să-i ia şi lui vederea. Şi s-a gîndit să-l ţină 
acasă, să nu-l mai lase să se ducă cu oile. L-a ţinut două 
zile acasă, dar a treia zi n-a mai fost cu putinţă ; şi cât 

a stat acasă, feciorul de împărat în cele două zile s-a tot 
pregătit şi şi-a făcut tot ce-i trebuia, şi în a treia zi plecă 
drept la zîne. Cum ajunge acolo, şi adapă oile şi le dă 
de-o parte şi începe să cînte din fluier. Cît îl aud ielele, 
vin la el, că era douăsprezece fete, şi îi zic şi ele ; 

— Fecior de lele, ce cauţi pe moşia noastră ? Ai să ne 
cînți pînă cînd vom osteni, jucînd, să cînţi cît om putea 
juca, că de unde nu, ești prăpădit. 

Feciorul de împărat începu să cînte, şi cîntă, şi cîntă, de 
cînd va fi început el să cînte, şi vedea că zînele nu mai 
ostenesc, Şi el nu vrea să se dea ostenit, ca să nu fie pră- 
pădit de zîne, de aceea, cum cînta, el tot băga scuipat în 
fluier şi se făcea că nu mai poate cînta cu el; şi îl lua 
și îl bătea să iasă scuipatul din el, pînă îl crăpă. Şi cum 
l-a crăpat, a cerut alt fluier de la zîne şi ele i-au adus 
altele numaidecît, şi el a început să le încerce : lua pe 
unu, sufla în el, nu cînta ; al doilea tot așa, al treilea tot 
așa, pînă le-a încercat pe toate, și nici unul nu cînta. Şi 
cînd au văzut zînele că nici unul nu cîntă, l-au întrebat 
că ce fel de fluier era al lui, din ce era făcut ? Şi feciorul 
de împărat le-a răspuns că era de vînă de nuc, Zinele 
aveau acolo mulţi nuci şi de toate mărimile, şi numai- 
decît aduc topoare şi taie un nuc care era mai mare şi îi 
taie trunchiul şi vrea să-l crape ca să-i scoată inima, Şi 
feciorul de împărat, cum bătea pene şi vrea să despice 
trunchiul de nuc, pune pe zîne să ţină cu miînile de cră- 
pătură ; şi cînd ţinea ele mai bine, el scoate penele, de 
zînele rămîn încleştate cu mînele în butuc. Zinele se 

roagă de feciorul de impărat să le dea drumul, dar el le 
spune că nu le dă drumul pînă nu i-or da ochii moșului. 
Zinele, neavînd ce face, i-au spus că i-i dă, i-au spus să 
se ducă să ia cheile, să se ducă la ele acasă, la palatul lor 
şi să caute pe poliţă, şi ce ochi vor fi mai mari, pe aceia 
să-i ia, că aceia sînt ochii moşului. 

Feciorul de împărat s-a dus la palatul ielelor şi cum 
umbla el pe acolo, de bătea şi făcea zgomot, copiii iele- 
lor s-au speriat ; şi cum era focul făcut şi căldarea cu apă 
fierbinte pe foc, unii au dat în foc, iar alţii au dat în 
căldare de s-au opărit şi au murit cu toţii. 

Feciorul de împărat a luat de pe poliţă ochii cei mai 
mari şi o sticlă de apă vie şi altă sticlă de apă moartă, 
după cum îl învăţaseră ielele, şi vrea să plece, Cînd să 
iasă afară se întîlneşte cu bărbaţii zînelor ; şi cum îl 
vede, îl întreabă că ce caută acolo, şi le spune că l-au 
trimis ielele să vadă ce fac copiii, dar copiii doarme cu 
toții, că de mult ce s-au jucat au obosit și acuma doarme 
duși. 

—— Dar ielele unde sînt şi ce fac ? 

— Ele sînt la fîntînă, fac masă mare și mi-au zis că dacă 
vă voi întîlni să vă zic să veniţi și dumneavoastră 
acolo. 

Plecară cu toţii spre fîntîna ielelor şi pe drum dă de un 
munte, şi lîngă el o groapă mare şi ca un fel de pivniţă ; 
şi se prind care poate să sară de acolo pînă jos. Feciorul 
de împărat a sărit el întîi şi s-a dat sub pivniță şi şi-a scos 

paloşul, şi cum sărea din bărbaţii ielelor, cîte unul, îl 
săgeta şi pe care sărea iar îl săgeta, şi pînă i-a ucis pe toţi 
doisprezece şi i-a închis acolo în pivniţă. De acolo s-a 
dus la fîntîna ielelor ; şi cum sta ele tot cu mînile prinse 
în butuc, le-a tăiat capetele la toate şi le-a lăsat tot acolo. 
Apoi şi-a luat oile şi s-a pornit să se ducă acasă, că 
mai trecuse şi noaptea și se apropia de ziuă. 

Acasă unchiașul şi baba îl tot aștepta, şi unde numai 
venea, credea că s-a prăpădit; de aceea, cînd îl aud 
cîntînd din fluier, îi ies înainte şi îl întreabă : ce a făcut, 
ce a păţit de a stat atîta ? Feciorul de împărat le spune 
că nimic nu i s-a întîmplat, dar îşi pierduse oile şi a stat 
de şi le-a adunat. Unchiaşului nu-i venea să creadă şi 
îi zise: 

— Te-ai dus la fîntîna zînelor şi nu vrei să-mi spui | 

— Nu m-am dus, răspunse feciorul de împărat, dar am 
să mă duc mîne. 

Dar unchiaşul nu l-a mai lăsat să se ducă, că-i era frică 
să nu-l piardă, că atîta bucurie avea şi el. 

După două-trei zile copilului i s-a făcut milă de unchiaș, 
că-şi pierduse vederea de treizeci de ani, a scos ochii din 
batistă şi i-a pus la loc şi a pus apă moartă şi apă vie, 
şi a văzut. Unchiașul i-a căzut în genunchi şi i-a mul- 
țămit că i-a dat vederea și că a omorît pe zîne şi le-a 
luat moşia. De aci înainte unchiașul nu mai lăsa pe copil 
să meargă nicăieri, că el se ducea cu oile la apă şi 
peste tot la păscut, că şi unchiașul în vremea lui fusese 
viteaz mare. 

Băiatul, cum sta acasă, umbla de vedea tot ce e pe acolo 
şi o dată mai departe de casă, vede devale un puț şi 
acolo era un porc şi un cal; porcul priponit la iarbă 
verde, iară calul nomolit în noroi pînă în gît. Băiatul, 
cum vede așa ceva, gîndeşte în gîndul lui că unchiașul 
trebuie să fie nebun, că în loc să lege calul la iarbă și 


porcul în noroi, i-a legat de-a-ntoarsele: Și numaidecît 


se duce la cal, îl scoate din noroi, îl spală şi-l leagă la 
iarbă verde, iar pe porc îl aruncă în noroi ; şi seara, cînd 
era să vie unchiașul acasă, iar îi schimbă, şi multe zile 
tot aşa a făcut. 

Vine într-o zi o sărbătoare şi unchiaşul şi cu baba se duce 
la biserică, iară pe băiat îl lasă acasă ca să îngrijească de 
casă şi să le pună masa pe cînd s-or întoarce. Feciorul de 
împărat numaidecît a dat fuga la cal să-l schimbe și pe 
cînd îl schimba de-l scotea din noroi și-l da la iarbă, 
calul i-a vorbit şi i-a spus că are să-i facă un bine ; şi 
băiatul l-a întrebat că ce bine, şi calul i-a spus că are să-l 
ajute, că tatăl lui e în război şi, de nu se va duce degrabă, 
va fi biruit şi va pierde împărăţia și viaţa. 

Baba, pe cînd se închina în biserică, ce face, ce nu face, 
că se aprinde, şi unchiașul, cînd vede, zice către babă că 
ăsta-i semn mare, că trebuie să se fi întîmplat ceva 
acasă. Dă fuga numaidecît amîndoi acasă şi vede că 
băiatul nu era nicăiri. Că învățase calul pe feciorul de 
împărat ce să ia de acasă de la unchiaş, să ia un pep- 
tene, o gresie şi un urcior cu apă, şi după ce luase, îi 

spusese să încalece pe el şi cum a încălicat, numai cît a 
luat-o la fugă şi fugi, fugi, de mergea prin noroi şi pe 
pămînt. Unchiaşul ce să facă ? încălecă numaidecît pe 
porc și se ia numaidecît după ei, şi din ce fugea calul, 
fagea şi porcul, că era mai să-i ajungă şi să-i înghiţă, 
Cînd s-a uitat feciorul de împărat şi a văzut, şi a văzut 
pe unchiaş aşa de aproape, îi era groază şi calul l-a 
învăţat să arunce peptenele peste cap şi băiatul a arun- 
cat peptenele şi cît l-a aruncat s-a făcut o pădure deasă, 
deasă, de împedeca pe wnchiaş să treacă. Porcul s-a 
necăjit cât s-a necăjit şi a scăpat de pădure şi iară o ia 
la fugă după cal. Cînd era iară să-i ajungă, calul învăţă 
pe feciorul de împărat să arunce gresia, să se facă în 
urma lui o stană de piatră din cer pînă în pămînt de 
înaltă, să nu mai poată trece unchiaşul. Dar unchiaşul 
trece cu mult greul-pămîntului şi peste asta şi iară era 
aproape să-i ajungă ; şi calul iar a învățat pe feciorul de 
împărat să arunce peste spate urciorul cu apă, să se 
facă o gîrlä cu apă clocotită, lată de la răsărit pînă la 
apus. Şi cînd dă porcul să treacă prin ea, apa l-a fript 
de l-a făcut să iasă la țărm şi unchiaşul a descălecat 
pe țărm şi a strigat şi pe feciorul de împărat să se 
oprească pe ţărmul celălalt, să mai vorbească o dată: 
— Stai să ne înţelegem ; să ştii că de te prindeam, te 
înghițeam ; şi dacă mi-ai scăpat a fost norocul tău, 
N-am ciudă pe tine, nu te blestem, dar calul strică, că el 
te-a învăţat, | 

poi şi-au luat sănătate bună şi  unchiașul s-a întors 
acasă, că, oricum, pe urma băiatului își căpătase vede- 
rea şi rămăsese cu moşia vulpii, şi a lupului, şi a zîne- 
lor. 

Feciorul de împărat a plecat în drumu-i şi merge, merge 
înainte pînă dă de o cîrciumă. Calul învaţă pe fecior ca 
să-i dea cu căpăstrul în cap, că se face o căpăţină de 
cal uscată ; și feciorul de împărat se face cerșetor şi 
merge acolo la cîrciumă şi cere să-i dea o bucăţică de 
pîine să mănînce, că e mort de foame. Cînd l-a văzut 
cîrciumarul așa de tînăr, s-a mirat şi l-a întrebat de 
ce nu muncește. Şi feciorul de împărat a cerut să-i dea 
de lucru, şi i-a dat să spele şi să aducă apă şi să facă 
ce trebuie. Seara, feciorul ia căpăţina de cal şi o pune 
în odaie sub pat, şi seara ascultă şi el prin cârciumă 
cum se vorbea de luptă, că se zicea că împăratul mai 
are pînă mâine să piarză el şi cei doi fii ai lui capul, că 
împărăţia a perdut-o, i-a luat-o; că de era băiatul ăl 
mic, de nu da să-l omoare, îl scăpa. 

Şi tot ce se vorbea auzea feciorul de împărat şi-l apuca 
jalea că pe tată-său are să-l taie în război. 

Seara se culcă în casa unde era căpăţina şi noaptea, cînd 
dormea toate cumpenile, de se liniştea toate apele, căpă- 
{na întreabă pe băiat dacă doarme : 

— Scoală să vorbim, să nu ne auză nimeni. Bagă de 
seamă să mă iei să mă duci pe luncă și să ţii minte 
unde mă pui, să nu uiţi, să vii pe la două ceasuri, cînd 

vine oștirea, să scoţi căpăstrul, să mă loveşti cu el, că 
mă fac iar cal. 

Așa a făcut feciorul de împărat şi a doua zi din căpăţină 
s-a făcut un cal mai frumos de cum era, cu un corn în 
frunte şi cu douăzeci şi patru de aripi : 

— Bagă mîna în urechea dreaptă şi scoate de mă în- 
frînează. 

Şi feciorul băgă mîna în urechea calului şi scoase nişte 
frîne de strălucea și înfrînă calul; și băgă mîna şi în 
urechea stîngă şi scoase şi pentru el haine, şi se îmbrăcă 
cu ele, şi încălecă şi luă sabia în mîna dreaptă şi începu 
să se învîrtească prin oştirea vrăjmaşă şi să taie soldați, 
de cădea ca snopii. Şi bătrînul împărat îl vedea şi credea 
că nu e om, că e Sfîntul Ilie. Şi cum tăia vrăjmași, sîn- 
gele îi curgea pe mînă, pe cot în jos și împăratul scoase 
batista să i-o dea să se lege, că credea că e tăiat, și 
băiatul o ia şi o ţine la el; şi cînd vine seara, băiatul 
se ascunde şi a doua zi se arată la împăratul și împăratul 
începe să se închine şi să-i sărute tălpile. Atunci fiu-său 
i-a zis : 

— Nu te închina, că nu sînt Sf. Ilie; eu sînt fiul cel 
mic, pe care l-ai dat spre perzare. Dacă vrei să te în- 
credinţezi, scoate degetul cel mic cu inelul, care-mi lip- 
seşte de la mînă. 

Și împăratul îl scoase şi feciorul de împărat îl puse la 
loc şi scoase apă vie, apă moartă şi degetul se lipi la 
loc ; apoi scoase şi batista de i-a dat-o împăratului, că 

i ieri nu era tăiat, ca să se lege cu ea. Atunci împăratul 
| şi mai mult se minuna şi îşi cerea iertare şi îi săruta 

tălpile ; dar nu mai trăi, că rămase mort pe loc, iar fe- 
| ciorul de împărat îi luă domnia şi astfel i s-a izbîndit 
visul. 


ANTOLOGIA DE LITERATURĂ 
POPULARĂ, vol. îl. 


(POVESTE POPULARĂ ROMÂNEASCĂ) 


Voinic de Plumb 


A FOST ODATĂ, a fost, că de n-ar fi nici 
s-ar povesti ; că nici eu nu-s deodată cu poveştile, mîn- 
ca-mi-ar pita tălcile, că-s mai mie c-o zi, cu două, 
mînca-mi-le-ar pe amîndouă. Mi-aduc însă aminte cînd 
poveştile pe la poarta noastră trecea, maica atunci mă 
făcea ; şi eu luai o poveste de coadă ş-o țipai la noi în 
ogradă, ş-o bătui bine, bine, să mă-nveţe şi pe mine. 

De atunci eu nu minţesc cum se minţeşte. 

Ci minţesc de pîrlesc, că în lume aşa se trăieşte, 
Destul c-a fost odată un împărat care se numea Împăra- 
tul Roşu, şi avea o bogăţie cît nu se poate spune. 

Pe lîngă bogăţia cea mare, avea el singur pentru a lui 
împărăție : soare, lună şi stele. 

Mai avea el şi trei fete, frumoase, Doamne, ca trei în- 
geraşi, 

Dar oameni răi erau şi pe acele vremuri, și de necazuri, 
bag seamă, nici împărații nu sînt scutiţi. Ş-odată, ca 
niciodată, i-au furat soarele, luna şi stelele. 

Cui i-ar fi fost drag acum să trăiască tot în întuneric, ca 
sub talpa iadului ? 


48 


ăzînd împăratul atîta neomenie, îndată scrise cărţi în 
te părţile, răvaşe în toate oraşele, ţidule în toate 
jdule t, şi făcu de ştire, că cine le va afla şi i le va 
uce, îi va da jumătate din împărăție şi fata cea mai 
mică. 
Vorba ceea : lac să fie, că broaște se află. 
Tocmai în acel oraş pe acea vreme trăia un moş bätrîn, 
foarte bătrîn şi pîrlit de sărac. Acel bătrîn avea trei 
feciori. Doi dintr-înşii se ţineau colea isteţi, jucăuşi 
mari, ba voinici în tot locul, iar cel mai mic, un strîns 
în mate, nebăgat în seamă de nimeni. Şi părinţii îl so- 
coteau ca pe unul de a doua mînă. El însuși îşi petrecea 
timpul, cu iarnă, cu vară, ca un cenuşotcă tot după cup- 
tor. Din care pricină fraţii lui îl porecliseră Voinic de 
Plumb, căci se îndoaie ca plumbul, ziceau ei, pentru că 
el tot după ei lăsa. Dacă ziceau ei că-i neagră, neagră 
rămînea ; albă, albă rămînea. 
Ce ştii însă din care tufă sare iepurele | 
O dată vin acasă cei doi fraţi de la o petrecere şi bă- 
bînul moș, cum avea el obiceiul, îi întreba mai de una, 
mai de alta, iar ei povestea din fir în păr cele supa 
cu Împăratul Roşu. 
Voinic de Plumb își deschisese şi el o ureche de după 
cuptor şi cum a înţeles de ce se vorbeşte, zise către 
tatăl său să meargă numaidecit la Împăratul Roşu şi 
să-i spuie că el ştie unde se află şi cine i-a dus soarele, 
luna şi stelele, şi că el le va aduce. 


1 Bujdulă — cocioabă, 

Asta însă era mai mult decit să poată moşul bătrin să 
crează cu una cu două. Jar frații lui, răzleţi cum erau, îl 
socoteau drept nebun. 

Dar el nici una, nici alta, numai să meargă şi să meargă, 
După mai multe rugăciuni se înduplecă bătrînul să-i facă 
pe voie. Că se socotea el, măi... uneori o fi de la Dumne- 
zeu trimeasă şi asta... 

Se găti dar bătrînul de sărbătoare şi cu cinstea cuvenită 
se înfățișă înaintea luminatei feţe a împăratului şi-i îm- 
părtăși de-a rîndul cele zise de fiul său Voinic de 
Plumb. 

Împăratul porunci însă să i se aducă de față acel voinic, 
să-l vadă şi el. 

Merge dar Voinic de Plumb, el cu capul lui, înaintea 
inminatei feţe a împăratului şi-i spune că el ştie unde 
se află soarele, luna și stelele şi că el s-a hotărît să le şi 
aducă; o singură rugăciune numai să i se îm- 
plinească. 

Împăratul Roşu, socotiți d-voastre, ce n-ar fi jertfit 
acum numai să-i spele cineva pata aceasta după faţa 
lui, căci, mă rog, pată mare era aceea pentru un îm- 
părat ca şi Împăratul Roșu să-și ţină supuşii săi mai 
mult la întuneric decît la lumină, pentru că, vezi 
Doamne, i-au furat dușmanii lui soarele, luna şi stelele. 
Făgăduia, dar marea cu sarea, numai să şi le redo- 
bîndească. 

Voinic de Plumb îi spuse : 

Înălțate împărate | În partea de cătră apus a cetății 
e o groapă mare, în care se află trei cai de aramă în- 
zopaţi din vremile vechi, cînd pe rîurile noastre curgea 
te şi miere, precum spun bătrînii. După ce vom 
gropa acești cai, să-mi dai hainele în care ai fost ca 
ire şi paloşul de-atunci, apoi să-mi pui pe fiecare cal 
cîte trei părechi de desagi de galbeni şi aşa voi pleca 
să aduc soarele, luna și stelele, zise Voinic de Plumb. 
Împăratul Roșu porunci numaidecît de s-au făcut toate 
după voia lui. 
Apoi la rîndul lui, Voinic de Plumb ia caii de aramă, dă 
la fiecare frate cîte unul şi pentru sine iarăşi ţine unul. 
Şi s-au dus aceşti fraţi, s-au dus multă lume împărăție, ca 
Dumnezeu să ne ţie. 
| Mergeau ei pe-un drum cam la deal, dar Voinic de 
Plumb mergea, nu mergea. Fraţii lui însă n-aveau 
 astîmpăr, ş-ajunseseră departe înaintea lui printr-un 
codru întunecos tocmai unde se încrucişau căile şi în 
mijlocul lor era împlintat în pămînt un stîlp mare de 
fer, de o greutate de nouăzeci şi nouă de măji. Aci se 
opriră, să aştepte pe Voinicul de Plumb, să vază în- 
cotro să apuce, căci ei nu ştiau calea mai departe. 
Voinicul de Plumb, cum soseşte, nici una, nici alta, 
prinde cu mîna stîngă stîlpul de fer, îl vîjăie o dată în 
dreapta, o dată în stînga şi mi ţi-l smulge din pămînt 
cum ai smulge o nuieluşă şi cu el apoi le arătă calea pe 
care au să meargă mai departe, adică cătră răsărit, 

Mai merseră ei puţin după aceea şi deteră peste un 

oraş mare pareă nici n-am văzut un oraș mai mare. 

În acest oraş se aflau şaptezeci şi şapte de meşteri mari 

care lucrau la fer. Voinic de Plumb nimeri tocmai la că- 

petenia celor şaptezeci şi şapte. Fără multă zăbavă îl 

rugă să facă din acel stilp un buzdugan, dar așa ca fer 
să nu mai puie, nici să mai rămiie, căci de cîte ori va ` 
sufla cu foiul şi de cîte ori va da cu ciocanul, atâţia ' 
galbeni îi va da. 

Învoiala fu gata cum se pomeniră galbenii, căci știi, 

banu-i ochiul dracului, ș-apoi meşter nelacom pe bani... 

ţi-ai găsit | 

Numaidecit s-au adunat cei şaptezeci şi şapte de meşteri 

mari și i-au făcut buzduganul chiar așa cum i-a fost 

pofta lui Voinic de Plumb. 

El luă buzduganul și plecă mai departe. Și mai merse o 

cale ca de nouă zile pînă ce dete în vîrful unui munte 

de cetatea lui Moş Călugăr, care se socotea cel dintii 

între năzdrăvani. 

— Bună dimineaţa, Moş Călugăr ! îi grăi Voinie de 

Plumb. 

— Bună să-ți fie inima, răspunse Moş Călugăr, îmbră- 

ţişîndu-i pe toţi de-a rîndul, 

—— Dar ce socotești, Moş Călugăr — zice mai departe. 
Voinic de Plumb — oare să am izbîndă în călătoria în 

care am plecat ? 

— După cum te vei purta, voinicul meu, fu răspunsul 

lui Moş Călugăr. 

cetatea lui Moş Călugăr au petrecut ei două zile şi 
ă nopţi. După două zile şi două nopţi au mulțumit 
i Moş Călugăr şi au plecat mai departe, dar buzdu- 
zanul nu l-a mai dus cu el, ci l-a lăsat la Moş Căluzăr, 
lîngă înțelesul ca tot în foc să-l arză pînă se va în- 
ce. 
Şi au mers, au mers ei încă cale lungă, aşa preţ ca de 
trei săptămîni, deodată numa’ se pomenesc în marginea 
anui şes întins, acoperit c-un covor frumos de iarbă 
verde, presărat cu tot felul de flori. 
Pe mijlocul şesului curgea un rîu limpede cum e de- 
ochiul şi-ndecasuit de peşti, dar nici nu curgea cum se 
curge, ci pare că numai se legăna. Peste rîu se afla un 
pod mare de aramă. 
| Aci se opriră ei să peposească puţin, şi Voinic de Plumb 
porunci fraţilor lui să dezlege caii şi să-i îndrepte să mai 
pască, precum e obiceiul călătorilor. 
După ce mîncară şi beură bine şi ei, Voinic de Plumb 
se feri la o parte şi borbolosi el ce borbolosi așa cam 
încet nişte cuvinte neînţelese, ca şi cînd ai spune cuiva la 
ureche ceva, şi fraţii lui se prefăcură în nişte tăciuni. 
Aceasta o făcu Voinic de Plumb ca ei să nu vadă cele 
ce aveau să se întîmple, nici să ştie că ce putere zăcea 
în el, 
Şi cum isprăvi cu aceasta, el îndată se vîră sub podul 
cel de aramă. Şi iată că toemai cînd ceasul bătea două- 
sprezece, vine peste pod un zmeu cu şase capete pe un 

cal de aramă tropotind, Doamne, de gîndeai că nu alta, 
fără tot fărîme să se facă podul. 
Voinic de Plumb, cînd sosi zmeul de sub el, prinde calul 
de picior şi-l împedecă. Calul se poticneşte şi-mi aruncă 
zmeu-n aer, şi cînd cade îl sprijineşte în potcoavele 
sale. Dar zmeu îşi adună toate puterile şi iar încalecă pe 
cal, strigîndu-i : 
— Tu, tu, tu, murguţul meu. 

Mînce-ţi cînii capul tău | 
Că mie de nimeni nu mi-e frică, numa de Voinic de 
Plumb, dar nici de el nu mi-e aşa frică, că ştiu că nu 
va fi pe aici, că numa ieri-alaltăieri a fost în pîntecele 
maicei sale. 
— Ba sînt aici, hoţ de zmeu ! strigă atunci Voinic de 
Plumb după ce ieşi de sub pod, 


— Dar ce vrei, Voinic de Plumb — zise mai departe 
zmeul — în săbii să ne tăiem, ori în luptă să ne 
luptăm ? 


— În luptă să ne luptăm, că-i mai dreaptă, adăugă 
Voinic de Plumb. 

Se pun dară la luptă, şi unde nu mi se-nhamă în dreapta 
şi-n stinga, dar nici unul, nici altul nu răzbea. Abia 
dup-o luptă de trei ceasuri se ţepeneşte o dată zmeul 
și-mplîntă-n pămînt pe Voinic de Plumb pînă în ge- 
nunchi. Dar Voinic de Plumb sare ca şi cînd n-ar fi fost 
nimic şi mi-ţi prinde zmeu, aşa cum el ştia, da mi ţi-l 
trîntește o dată, de se bagă-n pămînt pînă-n grumazi şi 
cu paloşul iute-i taie capetele și le aruncă sub pod. 

Dap-aceea mai borbolosi el nişte cuvinte de ale lui, ne- 
atelese de alţi muritori şi fraţii lui se făcură iară cum 
za fost mai înainte şi ziseră: „cît de greu am fost 


oinic de Plumb nu le spune nimic de cele întîmplate, 
numa şi calul zmeului și plecară mai departe. 

au mers, au mers ei încă multă lume şi împărăție, ca 
ezeu să ne ţie, că din poveste înainte mult mai 
=, şi mai frumoasă, s-ascultaţi şi d-voastră, că cine-a 
ta, bine-a învăţa, iar cine va dormi, bine s-a 


mers ei pînă ce au dat de un pod de argint, care 

ălucea, sfinte Doamne | de gîndeai că-ţi ia vederea, 

nu altceva. 

Aici, ca şi la podul cel de aramă, poposiră puțin. Voinic 

“de Plumb porunci fraţilor să sloboadă caii ca să pască 

iarbă. Apoi se puseră să se împace cu ale gurei. 

T Și nici că gătară bine cu motocositul străiţilor, pînă ce 
Voinic de Plumb iar făcu cu fraţii săi ca şi mai întîi, şi 
el se puse sub podul cel de argint. Aci stete el puţintel, 

cît ai bate în pălmi de trei ori, cînd un șuier ca fulgerul 

T lovi în auzul lui, şi iată numa” că-ndată dupe acest şuier, 

ca trăsnetul dupe fulger, vine un zmeu cu douăsprezece 

; capete pe un cal de argint, cu o răpeziune de două ori 

mai mare ca a celui dintii. 

Voinic de Plumb prinde calul de picior, cînd e-n dreptul 

lui. Calul se poticneşte rău şi aruncă zmeu-n aer, cînd 

cade îl sprijineşte în potcoavele lui. dar zmeul iar îu- 
calecă pe cal şi-i zice : 
— Țu, ţu, ţu, murguţ bălţat, 

Mînca-te-ar cînii turbat | 
Că mie de nimeni nu mi-e frică, numai de Voinic de 
Plumb, dar nici de el nu mi-e aşa frică, că ştiu că nu va 
fi pe aici, că numa ieri-alaltăieri a fost în pîntecele 
maicei sale. 
Atunci Voinic de Plumb ieși de sub pod şi zise: 
— Aicea sînt, hoţ de zmeu ; ce voieşti ? 
— Aicea eşti, dihanie ? zise zmeul mai departe: ce 
pofteşti dară, în săbii să ne tăiem sau în luptă să ne 
luptăm ? 
— În luptă să ne luptăm, că-i mai dreaptă, grăi Voinic 
“de Plumb. 
Şi se-ncinse, Doamne, o luptă, de se clătina pămîntul 
sub ei, dar nici unul, nici altul nu putea să răzbească. 
Zmeul mai cu seamă era cătrănit foc, să nu răzbească 
el cu un pămîntean, şi dup-o luptă de nouă ceasuri se 
răpede o dată din toate puterile şi-mplîntă pe Voinic 
de Plumb pînă în genunchi în pămînt. Dar Voinic de 
Plumb se scoală ca şi cînd n-ar fi fost aşa, sare drept 
în creştetu zmeului şi mi ţi-l împlintă în pămînt pînă 
subsuori, iar cu paloşul iute-i rătează capetele şi le 
aruncă sub pod. 
După aceea mai borboloseşte el cîteva cuvinte şi fraţii 
lui trecură iară la starea cea dintii. Dete apoi fiecăruia 

izvorea din pămînt, se juca ca nişte mărgele de petre 
scumpe, iar jur-împrejur se îngînau florile cu ele. 
După aceea, Voinic de Plumb, ca şi mai întîi, se puse 
sub pod. Şi cînd era tocmai la ameazi se făcu, Doamne, 
un vojot de gîndeai că stă să se cotropească lumea. Asta 
era semnul că s-apropie zmeul. 
Şi iată, numai cît ai bate-n pălmi, şi zmeul cel cu 
douăzeci şi patru de capete fu aci, pe un cal de aur 
tropotind și sforăind, de clocotea văzduhul. 
Voinic de Plumb atunci prinde calul de picior, şi-l îm- 
piedică, Calul se poticneşte şi aruncă zmeu în aer, şi în 
loc să cadă jos l-a sprijinit cu potcoavele. Dar zmeu se 
dă una de-a roata, încalecă iar calul şi-i strigă în gura 
mare : 
— "Ţu, ţu, ţu, murgut gălbiu, 

Mînca-te-ar cînii de viu | 
Că mie de nimeni nu mi-e frică, numai de Voinie de 
Plumb, dar nici de el nu mi-e aşa groază, că ştiu că nu 
va fi pe-aici, că numai ieri-alaltăieri au ieșit din pînte- 
cele maicei sale. 
Voinic de Plumb ieși atunci de sub pod şi-i zise: 
— Aicea sînt, hoţ de zmeu | Dar ce voieșşti, în săbii să 
ne tăiem, ori în luptă să ne luptăm ? 
— În lupte să ne luptăm, că-s mai drepte! grăi 
zmeul. 
Şi se-ncinse o luptă, Doamne, n-am ce spune, pe viaţă, 
pe moarte, dar nici unul, nici altul nu biruia. 

Zincul făcea spume de turbare, dar nici Voinic de Plumb 
nu era om de toate zilele, 

Vede zmeul că cu asta nu o s-o scoată la capăt, cearcă 
cu altele. 

— Ei! ştii ce, Voinic de Plumb ? grăi zmeul încătrănit, 
alia m-am gîndit, să schimbăm lupta. Eu să mă tac o 
roată de oţel şi tu una de plumb, apoi să ne suim unul 
într-un vîrf de deal şi celălalt într-altul, şi de acolo să 
ne repezim unu într-altul, şi care roată se va strica, acela 
să se omoare, 

— Bine, așa să fie, îi răspunse Voinic de Plumb. 

Şi se sui o roată într-un vîrf de munte, cealaltă într-altul, 
faţă în faţă şi se răpeziră una cătră alta din toate puterile. 
Dar din roata de oţel cînd sărea peste petre, tot ţănduri 
_ săreau şi din ea, pe cînd cea de plumb se turtea numai 
unde şi unde cîte oleacă, iar cînd au ajuns în vale și se 
_ bufniră, roata cea de oţel era aproape toată fărîmi, aşa că 
abia se mai ţineau obedele, pe cînd cea de plumb, cum 
zisei, era turtită numai ici-colea, dar întreagă-întreguță 
şi puternică, 

 Zmeul nu fu mulţămit nici cu asta. Îi dăduse necazul 
de nod, şi mai cearcă una. 

— Ei! Voinic de Plumb, alta m-am gîndit, zise Zmeul. 
Eu să mă fac o flacără roşie şi tu una vînătă, apoi să 
ne avîntăm sus în aer, şi acolo să ne luptăm. 

— Bine, aşa să fie, îi grăi iară Voinic de Plumb. 

Se făcură îndată două flăcări mari, una roşie, alta vînătă, 
şi se suiră pînă-n naltul ceriului, de unde luminau lu- 

eul făcea spume de turbare, dar nici Voinic de Plumb 
era om de toate zilele, 

ede zmeul că cu asia nu o s-o scoată la capăt, cearcă 
altele. 

Ei |! ştii ce, Voinic de Plumb ? grăi zmeul încătrănit, 
m-am gîndit, să schimbăm lupta. Eu să mă tac o 
ă de oţel şi tu una de plumb, apoi să ne suim unul 
-un vîrf de deal şi celălalt înt-altul, şi de acolo să 
ne repezim unu într-altul, şi care roată se va strica, acela 
să se omoare, 

— Bine, aşa să fie, îi răspunse Voinic de Plumb. 

„Şi se sui o roată într-un vîrf de munte, cealaltă într-altul, 
față în faţă şi se răpeziră una cătră alta din toate puterile. 
Dar din roata de oţel cînd sărea peste petre, tot ţănduri 
sărcau şi din ea, pe cînd cea de plumb se turtea numai 
unde şi unde cîte oleacă, iar cînd au ajuns în vale şi se 
_bufniră, roata cea de oţel era aproape toată fărîmi, așa că 
abia se mai ţineau obedele, pe cînd cea de plumb, cum 
zisei, era turtită numai ici-colea, dar întreagă-întreguţă 
şi puternică, 

Zmeul nu fu mulţămit nici cu asta. Îi dăduse necazul 
de nod, și mai cearcă una. 

— Ei |! Voinic de Plumb, alta m-am gîndit, zise Zmeul. 
Eu să mă fac o flacără roşie și tu una vinătă, apoi să 
ne avîntăm sus în aer, şi acolo să ne luptăm. 

— Bine, așa să fie, îi grăi iară Voinic de Plumb. 

Se făcură îndată două flăcări mari, una roşie, alta vînătă, 
şi se suiră pînă-n naltul ceriului, de unde luminau lu- 

mea întreagă cu zarea lor, apoi se începu lupta cea tur- 
bată. Şi cînd lupta era mai înverşunată, trei corbi roată, 
roată se învîrtea şi croncănea deasupra lor. 

Gîndea el, zmeu, că asta nu-i a coabă bună ; îşi călcă 
însă pe inimă şi zise : 

— Ce vrei, hoţ de corb! Carnea să mi-o mănînci sau 
sîngele să mi-l bei ? Mai bine ai face dacă cu tovarăşii 
tăi te-ai cobori la lacul de jos şi ai duce de acolo apă 
pe aripi şi-n cioc, ca să ţipi pe flacăra cea vînătă, că eu 
ţi-aş face carne pe trei luni de zile. 

Voinic de Plumb nici el nu era îngheţat şi le grăieşte : 

— Ba mai bine-aţi face, corbilor, vitejilor, să aduceţi 
apă şi s-o ţipaţi pe flacăra cea roşie, că eu v-aş face 
carne pe trei ani de zile. 

Corbii aduseră apă pentru Voinic de Plumb ş-o țipară 
pe flacăra cea roşie, Aceasta îndată slăbi din puteri, şi 
cea vinătă o goni pînă la pămînt. Aci Voinic de Plumb 
se dete de trei ori peste cap, se făcu cum au fost mai 
înainte, luă paloşul şi iute tăie toate cele douăzeci şi 
patru capete ale zmeului şi le făcu hrană corbilor, pre- 
cum făgăduise. Dup-aceea se puse puţin să se odih- 
nească, căci, mă rog, era foarte ostenit după atitea 
lupte amarnice. Mai tîrziu se sculă şi mai borbolosi el 
ce borbolosi, şi fraţii lui se făcură iară oameni ca mai 
înainte, 

Acum Voinic de Plumb avea doi cai, unul de argint şi 
unul de aur... Şi aşa, fiecare câte cu doi cai, plecară mai 
departe. Şi au mers ei încă multă cale, aşa, preţ ca de 


69 


i luni de zile. Mergind printr-o pădure, de la o vreme 
teră de o poiană frumoasă, din care poiană se zărea 
într-o depărtare nişte curţi mari de tot, care străluceau 
ca un bumb de aur de mulţimea podoabelor. 

Poiana era acoperită de-o pajişte verde ce-ţi fărmeca 
vederea şi te silea oarecum la odihnă. Asta o simt şi ei, 
şi se pun să poposească, 

Voinic de Plumb le spune fraţilor ca să-l aştepte numa’ 
aci, că el va merge pînă la curţile ce le zărise să vadă ce 
este acolo, nu cumva să fie nişte oameni răi pe acolo 
şi să-i omoare pe toţi. Aşa rămase vorba, şi el se cam 
mai duse pînă bine aproape lîngă curţi. Dar de unde 
să poată el intra- acolo, cînd jur-împrejur erau înconju- 
rate cu niște păreţi de fer, de gîndeai că nici pasărea 
să nu poată străbate acolo. Şi aşa erau de închegaţi 
păreţii, de nu se cunoştea nici locul barem pe unde-s 
porţile. 
Aceste erau, mă rog d-voastre, curţile celor trei zmei, 
pe care îi biruise şi omorise Voinic de Plumb, 

Ce să facă el acum ? Cum să intre ? Asta clocotea în 
creierii lui. 

De la o vreme îi veni aminte vorba lui Moş Călugăr ce-i 
spuse la despărţire, şi se fuvîrti de trei ori peste cap și 
îndată se făcu un porumb alb cum e zăpada. Zbură apoi 
în grădina zmeilor, Acolo cîteşitrele nevestele zmeilor se 
întreceau între ele privind la flori cu soacra lor, mama 
zmeilor. 

Porumbul se arăta foarte blind, aci se punea pe un 

păr, aci pe un măr, aci pe nişte flori, ba cerca să se 
pună chiar pe umerele lor, aşa zbura de aproape. 
Nevasta cea mijlocie, văzînd că-i aşa blînd porumbul, 
tinse mîna după el şi-l prinse. Ba mi-l duseră în casă 
şi-l băgară într-o galişcă 1, acolo-i dădură de mîncare şi-l 
îndrăgea în tot chipul. Galişca o puseră la fereastra cea 
de cătră grădina cu flori, dar uşa nu o mai închiseră : 
gîndeau ele că, şi de va ieşi, tot nu s-o mai duce. 
După aceea, nevestele se pun la poveşti, după cum e 
firea muierilor, căci doară nu în zadar s-a zis că muie- 
rea are nouă guri. 

Soacra lor între altele întrebă pe noră sa cea mai 
mare : 

— Cînd s-ar întîmpla să-ţi omoare cineva bărbatul tău, 
ce ai face tu cu acela ? 

— Dar nici una, nici alta, fără şi eu l-aş omori, răspunse 
nevasta. 

— Dar cum ai şti tu să-l omori ? întrebă baba a doua 
oară, 

— M-aş face o fîntînă cu apă bună — zise nevasta mai 
departe — şi m-aş pune în calea lui, apoi i-aş da, 
Doamne, o sete de i s-ar frige buzele de ea, dar cum ar 
bea dintr-însa, îndată se va otrăvi şi va muri. 

După aceea întrebă baba pe nora cea mijlocie. Asta zise 
că s-ar face un loc frumos, tot cu flori pline de miros, 
şi i-ar da un somn greu, şi de se va culca, nici se va 
mai scula, 


2 Galizcă — colivie. 

Mai pe urmă întrebă şi pe nora cea mai mică tot aşa. 
Asta zise că s-ar face un păr mindru, Doamne, şi încărcat 
cu pere de aur, îi va da apoi un dor mare de pere, încît 
nu va putea trece să nu mănînce din ele, dar cum va 
mânca, îndată va muri. 

Porumbul într-acea se părea că doarme ca dus, cum 
l-ajungeau puţin razele soarelui, ce abia puteau să răz- 
bească pînă la el prin frunzişul pomilor din grădină. 
Dar dormea iepureşte. Cum e vorba : nu dorm toţi cîţi 
au ochii închişi. 

De la o vreme se pun muierile să prînzească. Și cum 
prînzesc ele, nevasta cea mai mică văzu un ac înfipt 
în grinda casei şi întrebă ea că ce ac e acela şi pentru 
ce l-au înfipt tocmai acolo şi nu aiurea ? 

Baba îi răspunse : 

— Vedeţi voi acul acela ? de-ar şti cineva, precum 
nu ştie, să-l ia şi să împungă cu el în cele douăsprezece 
uşi de la cele douăsprezece pivniţi de sub curţile noas- 
tre, toate i s-ar deschide, şi în pivniţa cea mai dinăun- 
tru ar afla o butie mare cu douăsprezece ferecături de 
"fer, în care butie se află ascunse soarele, luna şi stelele 
Împăratului Roşu. 

Atita i-a trebuit porumbului. 

Cum merseră ele iar în grădină, porumbul se simţi la 
largul lui şi numaidecît luă acul din grindă şi pe-aci 
ţi-e calea. Se ascunse apoi într-un cotuleţ al grădinei şi 
cînd era pe înserate, adică, cum s-ar zice, după ce amur- 
gise binişor, împunse cu acul în cele douăsprezece uşi 

de la cele douăsprezece pimniţi, ia soarele, luna şi stelele 
şi, cînd era liniştea mai mare prin curţi, se duse cu ele 
la fraţii lui. Pe aceştia îi găsi dormind, iute-i trezeşte şi 
le strigă să-i urmeze. Şi s-au dus, s-au dus cît fu draga 
de noapte, ba şi în cealaltă zi, pînă după ameazi nu mai 
poposiră. 

Dar cum ei mergeau, nevasta cea mai mare auzi că Voi- 
nic de Plumb i-a omorît bărbatul şi se gătea cu mare 
mânie de răzbunare. 

Ei mergeau în ruptul capului pe nişte locuri secetoase, 
pe unde n-ai fi găsit un pic de apă, măcar în creştet să 
fi stat. 

Cum mergeau ei aşa prăpădili de sete, iată numai că 
deodati li se arată o fîntînă frumoasă, cu nişte apă cum 
e lacrima de limpede. Fratele cel mijlociu zise : 

— Veniţi să bem puţină apă, nu mai putem călători de 
sete. 

Voinic de Plumb nu-i lăsă să bea, ci scoase paloşul şi 
făcu cu el semnul crucii prin apă şi fîntîna cea frumoasă 
se făcu tot pietre, de-ţi era mai-mare jalea. 
Ei însă merseră mai departe, Și cum merseră mai de- 
parte, de la o vreme deteră peste un rît 1 frumos, în care 
se afla de toate florile din cîte dăduse Dumnezeu sfîntu 
pe acest pămînt. Dar aşa un somn i-a ajuns de sub 
acest rît, de stau să pice la pămînt. Voinic de Plumb, 
însă, nu i-a lăsat să se culce, deşi florile care de care 


1 Rît — cîmp, luncă, 

se îmbiau să-i apuce în braţe, ci scoase paloșul şi dete 
în semnul crucii peste rît şi îndată se făcu tot pictre. 

Dar din cale nu slăbeau, ci mergeau ca vintu şi zburau 
ca gîndu. Deodată numai ce se pomenește în fața unui 
păr mîndru, Doamne, şi verde ca iedera, cu crăcile pînă 
la pămînt şi încărcate cu pere de aur, care străluceau din 
depărtare cum picurii de rouă strălucesc dimineaţa în 
răsăritul soarelui, 

Fraţii lui, ce să-şi aducă ei aminte, îi ziseră : 

— Apă nu ne-ai lăsat să bem, pe ritul cu florile fra- 
moase, ce stau să ne îmbrăţişeze, nu ne-ai lăsat să ne 


Š z 4 De a = f 
culcăm, lasă-ne dar să mîncăm barem din perele acestea 


frumoase. 

E] însă, făr-să mai zică o vorbă legănată, se duse la păr, 
scoase paloşul, dete cu el în chipul crucii la rădăcina 
părului şi numaidecît se nimici, ca şi cînd n-ar mai fi 
fost. 

Şi abia acum spuse el fraților lui că ce s-ar fi întîmplat 
cu ei dacă i-ar fi lăsat să bea apă, să se culce sau să 
mănînce din perele acele frumoase, adică îndată ar fi 
murit. 
Într-acea, zmevaica cea bătrînă, scorpioana, aflase că 
Voinic de Plumb i-a omorît feciorii, şi acum şi nurorile. 
Şi necăjită foc de pofta răzbunării, puse o falcă în cer 
şi una în pămînt şi plecă după ei, să-i ajungă şi să-i 
omoare, Şi venea spulberînd norii din cale-i, iar din 
gură vărsînd văpaie de flăcări, ce tot în pirjol prelăcea 
ce în cale îi sta, 

Dar Voinic de Phunb cînd a plecat de la curţile zmeilor, 
a mai luat cu sine o perie, o cute de piatră și acul cu 
care deschisese cele douăsprezece uşi de la cele două- 
sprezece pivnițe de unde a scos soarele, luna şi 
stelele, 

Zmeoaica însă (nu mai era departe) nu glumea, se 
apropia, şi acum nu mai era departe de ei. Se simţea 
căldura văpăiei flăcărilor ce ea vărsa. 

Voinic de Plumb, văzînd că nu e departe de ei primej- 
dia, aruncă peria îndărătul lor, şi îndată s-a făcut o 
pădure mare, mare dinapoiul lor, peste care nu putea 
străbate scorpioana, ci trebuia s-o roadă ca să-şi facă 
cale prin ea. Dar pînă să roază ea pădurea, copiii bă- 
trînului se depărtară binişor. 

Şi cînd se apropia zmeoaica a doua oară de ei, Voinic 
de Plumb aruncă cutea cea de piatră, şi îndată se făcu 
dinapoiul lor un munte de piatră din pămînt pînă 
la cer. 

Acum avea scorpioana ce să roadă, pînă şi-o face gaură 
ca să iasă şi să alerge după copiii bătrînului. Dar și 
piatra a ros-o şi nu trecu mult, numai ce iară se po- 
menesc cu ea aproape de ei, ba era p-aci, p-aci să-i 
înghiță, dacă n-avea Voinic de Plumb acul cel de fer, 
care îl aruncă dinapoiul lor, şi îndată se făcu un munte 
de fer din naltul cerului pînă în adîncul pămîntului, de 
o grosime de nouăzeci şi nouă de stînjeni, apoi zise 
fraţilor lui : 

Acuma să mergem, că nu mai e nădejde de 
pare. 

norocul i-a bătut, că tocmai intrară pe poarta lui 
o5 Călugăr, cînd era aproape să-i îmbuce scorpioana. 
Moş Călugăr, cuminte, iute a închis poarta după 
ei, şi zmeoaica cea bătrină a rămas afară bătîndu-și 
fălcile de necăjită că n-a putut să grăbească mai iute, 
m numai cu un pas, că apoi erau ai ei. 

De la o vreme o începe cu viclenia, și roagă pe Moş 
Călugăr să-i facă o găurice în poartă, să vadă barem cu 
un ochi ce viteji sînt aceia care i-au omorît feciorii şi 

nurorile ei. 

După ce i-a făcut şi s-a uitat, a zis să-i facă loc mai larg, 
ca să-i vadă cu amindoi ochii. 

După ce a văzut cu amîndoi ochii, a zis ca să-i facă loc 
să intre la ei, să-i mănînce ! 

Moş Călugăr i-a răspuns să-şi caşte numai gura, că îi 
aruncă el în gură-i, ca să-i mănînce, 

Şi cum căscă ea gura, luă buzduganul lui Voinic de 
Plumb, care tot în foc a ars de cînd a fost el întîia dată 
pe aici, şi-l aruncă în gura zmeoaicei, şi aceasta îndată se 
făcu tot praf şi cenușă, 

Voinic de Plumb trimise apoi fraţii acasă cu caii cei de 
aramă, ca să ducă soarele, luna și stelele la Împăratul 
Roşu. Le porunci totodată ca să îngrijească de cai ca 
de ochii din cap şi să nu uite nici de părinţii lor, care 
acum ar fi mai bătrîni decît lumea. 

Sfaturi frumoase, ce-i drept, dar zadarnice ! Căci «i, 
cum au ajuns acasă, se cununară cu fetele Împăratului 
Roşu şi se făcură şi ei împărați şi s-au hămărit t, Doamne, 
ca şi cînd tot prin curţi împărăteşti ar fi crescut. De 
părinți nu voiră să mai ştie, iar caii i-au băgat în nişte 
grajduri întunecoase, fără să le mai poarte de grijă. 
Voinic de Plumb a mai rămas pe la Moş Călugăr. O 
dată, între altele, întrebă pe Moş Călugăr că mai este 
cineva pe lume tare ca el ? 

— O! fir-ar amar de capul tău să vezi pe năzdrăvanul 
Voinic de Fer ? 

— Ei! şi în care parte a lumii locuieşte el ? întreba mai 
departe Voinic de Plumb ; să mă duc la el să ne prindem 
fraţi de cruce amiîndoi, că mai puternici ca noi ştiu că în 
lume nimeni nu va fi. ; 
— Aici către răsărit, adăugă Moş Călugăr, unde lesne 
te îndrept eu, dacă chiar ai poftă să mergi. 

Avea Moş Călugăr o iapă de patruzeci și patru de ani, 
o întărniţă numaidecît, puse pe Voinic de Plumb pe ea 
şi îi dete calea pe aci încolo. Îi spuse, însă, ca să lase 
numai tot după iapă, că-l va duce ea chiar unde el a 
pofti. 

Aşa se petrecură toate. 

Şi cînd ajunse Voinic de Plumb la Voinic de Fer, îl în- 
trebă cam răstit, cum gîndea el că i se şade unui 
voinic : 


+ A se hămări — a se sumeți, 

— Bună dimineaţa, măi Voinic de Fer ! Iaca am venit 
la tine să te întreb — urmă mai departe Voinie de 
Plumb — voieşti să ne facem fraţi de cruce, că apoi 
"ştiu că în lume nimeni nu va fi mai puternic ca noi ? 
Voinic de Fer foarte mult se mîhni de aceste cuvinte 
"rostite, cu “de 'care: om pămîntean nu i-a stat în faţă, şi 
iute scoase paloșul și tot bucăţi mi ţi-l tăie pe Voinic 
de Plumb. Apoi porunci argaţilor lui de adunară toate 
bucăţile şi le băgară într-o păreche de desagi, le puse pe 
iapă, o “atinse -apoi cu dosul paloșului și-i dete calea 
îndărăt. 

Moş Călugăr ştia prea bine ce are să se întîmple, dar nu 
ia spus lui Voinic de Plumb. 

Iapa pînă la porţile lui Moș Călugăr nu se mai opri. Aci 
fîncheză de trei ori. Moş Călugăr îi deschise porţile, 
apoi luă de pe ea desagii și bucăţile din Voinic de 
Plumb, le aşăză într-o ladă mare şi puse încheietură la 
încheietură, după aceea le unse cu un fel de unsoare şi 
mai borborosi nişte cuvinte năzdrăveneşti, :şi iar -s-a 
făcu trupul cum a fost- mai întîi, încă şi mai trumos, 
numai cît era mort. Dar Moş Călugăr ce nu poate cu 
puterea stintelor rugăciuni ! Mai spălă o dată trupul cu 
un fel de apă şi îndată s-a sculat Voinic de Plumb, și 
cum era încă aşa tălbăcit, zise: „cît de greu-am fost 
adormit !“ 

Dar cu atîta nu se mulțumi el, şi se hotărî să meargă a 
doua oară la Voinic de Fer; se rugă însă de Moş Că- 

lugăr să-l povăţuiască cum să cuvine mai bine să se 
poarte, 

Moş Călugăr, ca totdeauna, îl ajutură şi acuma, 

Şi cum ajunse el la Voinic de Fer, cu bună-ncoace, cu 
bună-ncolo, se încinse oarecare prietenie între ei. Vorba 
aceea : gura dulce mult aduce. Şi din vorbă în vorbă 
ajunseră pînă acolo cum s-ar face ei fraţi de cruce, 
Voinic de Fer zise : 

— Să ştii, Voinic de Plumb, că atunci ne vom face noi 
frați de cruce, cînd tu mie mi-i aduce pe Ileana Cosin- 
zeana, doamna tuturor florilor, din cosiţă ruță-i 
cîntă | 

Vorba ceea : cine intră în joc caută să sară. Aşa şi cu 
Voinic de Plumb. 

Vrînd-nevrînd, se legă că-i va aduce pe Ileana Cosin- 
zeana, deşi nici de nume nu-i mai auzise, „dar, mă rog, 
se gîndea el, doar nu mă voi da de gol chiar în 
faţă-i“, 

Voinic de Fer îi mai zise, după ce se legă : 

— Să ştii însă, Voinic de Plumb, că dacă nu o vei aduce 
şi nu ţi-i păzi vorba, atunci nici capul nu-ţi mai stă, 
unde-ţi stă | 

Supărat şi amărit, se depărtă el de la Voinic de Fer şi 
calea pare că i se lungise şi drumul îi era mai greu ca 
altă dată. 

Cînd ajunse la Moş Călugăr, acesta cetea din faţă-i că 
nu-i a bine; îl întrebă totuşi dacă a umblat bine 
sau nu, 

— O! Doamne sfinte — zise Voinic de Plumb — blăs- 
temat să fi fost ceasul acela în care am plecat eu la 
Voinic de Fer, căci eu puteam să trăiesc şi fără ca să 
mă fac frate de cruce cu el, Dar acum uite cum m-a 
prins în cursele lui, că am încheiat un legămînt cu el, 
care anevoie l-oi putea împlini. Adecă : să-i aduc eu pe 
Ileana Cosinzeana, doamna tuturor florilor, din cosiţă 
rujă-i cîntă, de care eu nici c-am mai auzit vreodată; 
iar dacă n-oi aduce-o, mi-a spus că nu-mi va sta capul 
unde-mi stă. 

— Nu te spăria, îi răspunse Moş Călugăr; din multe 
te-a mîntuit barba mea, dacă vei fi voinic şi din asta te 
va scoate. Mai întîi şi mai întîi să-ţi faci o corăbioară 
— zise tot Moş Călugăr — în această corăbioară să-ţi pui 
o boltită cu tot felul de marfă şi negoţuri scumpe, apoi 
să pleci fără întîrziere pe marea răsăritului. Pe această 
mare vei da de un ţărmure aproape de o cetăţuie, 
care cetăţuie e locuinţa Ilenei Cosinziane, şi din depăr- 
tare ți se arată drept în potrozul unei mărgele sclipi- 
cioase. Aci să te opreşti şi să deschizi boltiţa ; să aibi 
însă grijă cum te vei purta cu cumpărătorii, 

Îi spuse Moş Călugăr dintr-altele cu de-amăruntul, 
cum are să se poarte și că mai cu seamă de ce cumpă- 
rători avea el lipsă. 

Voinic de Plumb se puse la muncă, şi prin multe ne- 
cazuri ajunse el şi acolo, luptîndu-se mereu cu valurile 
mării, care tocmai atunci pare că erau mai viforoase. 

Cum-a ajuns-la: ţărmurele dorit, deschise boltiţa şi urmă 
întru. toate sfaturile bătrînului Moş Călugăr. 

Îatr-o dimineaţă, ca în toate diminețile; vine la ţărmure 
o fetişoară frumoasă ca.o zînă, cu două văscioare în. 
mîni, după apă de mare. 

Voinic de Plumb tocmai atunci îşi scotea şi rînduia 
mărfurile, cum e obiceiul pe la boltaşii noştri, să le 
poată privi obştimea, 

Fetişoara, cum- le-zări, nu se mai putea sătura de ele, 
Se perduse- privindu-le, şi uită să se grăbească cu apa 
de mare, cu de care se spăla în toate dimineţile stăpîna 
ei, care din întîmplare era chiar Ileana Cosinziana, 

Şi cînd ajunse acasă cu apa, Ileana Cosinziana o întrebă 
din ce-pricină a întirziat atita. 

Ea spuse în nevinovăția ei, că un moș bătriîn aci pe. 
țărmure i-a arătat tot felul de lucruri, care. de-care mai, 

frumoase, cum ea n-a mai văzut de cînd, maică-sa- o. 
îmmbăiat-o, şi de aceea a întîrziat: 

Moşul bătrîn era: neguţătorul, adecă- Voinie- de. Plumb, 
care. se. spălase cu neşte. ape de la Moş Călugăr. și se: 
făcu un bătrîn, zbîrcit de bătrîn ca Mama-Pădurii. 
Asta fu şi se petrecu,. 

' Dâr leana Gosinziana nu se putea suferi să nu-şi aibă 
ea ceva din acele lucruri frumoase, cari străluceau- pare 
că erau tot aurite. și argintărite, precum și era. Se pune 
şi- ia doisprezece. galbeni şi-i dete fetişoarei să meargă 
să-i cumpere: o păreche de papuci auriţi. Dacă s-ar 

ajunge banii, bine de bine; dacă nu, să vie să-i mai 
gea: 

Fetişoara se duse drept la neguțător şi-i zise: 

— Moş bătrân | Împărăteasa Ileana Cosinziana, doamna 
tuturor florilor, din cosiţă rujă-i cîntă, m-a trimis să-i 
vinzi o păreche de papuci auriţi, dintre cei mai frumoși 
ce vei avea dumneata | 

— Vind eu, draga moșului, grăi neguţătorul, adecă 
Voinic de Plumb, cu bucurie ce Dumnezeu sfinta mi-a 
rînduit, numai ştii... papucii ăştia-s: o marfă gingaşă şi, 
Doamne, fereşte | să nu cumva, să tie vreo stricare. Mai 
bine să ostenească atîta samă chiar înălțata împărăteasă. 
să aleagă care-s pe plăcere şi eu, intrînd la învoială, 
poate voi lăsa şi din preţ mai jos. 

Fetişoara ascultă şi i-a împărtășit lleanei Cosinziane 
din fir în păr ce i-a zis neguţătorul. 

Şi nu trecu mult, cât ai zice un „tatăl nostru“, pînă ce 
Heana Cosinziana, la chip ca o floare de primăvară, 
întră în boltă. 

Voinic de Plumb numaidecît o îmbie să şază pe un 
scaun de aur, apoi făcîndu-şi şteamătă ! că caută marfa 
cerută, se apropie de uşă și, fără să bage de seamă 
Ileana Cosinziana, pune mîna pe cheie şi o încuie, După 
aceea se strecură într-altă chiliuţă, aci îşi spălă faţa şi 
părul cu alte ape; şi iar se făcu tînăr și mai frumos încă 
de cum a fost, 


1 A-şi face şteamătă — a-şi face de lucru, 

Dar în clipa cînd el a încuiat uşa boltiţei, corăbioara a 
şi plecat şi mergea legănîndu-se pe luciul apei, care 
acum era tare liniştită. Ileana Cosinziana băgase şi ea 
de seamă că corăbioara se depărtă de ţărmure, dar în 
faţa junelui frumos, a cărui ochi sclipeau de focul dra- 
gostei, nu-i tocmai părea tău. Pentru că, mă rog d-voas- 
tä, Voinic de Plumb aşa era acum de frumos, încît pe 
sub soare nu i-ai fi aflat soț. Şi se potriveau de minune 
amîndoi, după vorba cîntecului : 

Hai, mândră, să ne luăm, 

Că noi bine sămănăm : 

Şi la ochi, şi la sprincene, 

Ca doi porumbei la pene ; 

Şi la ochi, şi la uitat, 

Ca doi porumbi la zburat. 
Nu se putu însă suferi Ileana Cosinziana şi-i spuse, de 
Ja o vreme, lui Voinic de Plumb : 
— Dacă aşa mi-a fost ursita, dea cerul să trăim laolaltă 
mult şi bine, dar să mă duci pe seama ta; iar de mă 
vei duce pentru altul, să te certe Dumnezeu cînd ţi-o 
fi lumea mai dragă | 
Aşa merseră ei cale lungă să le ajungă, îndrăgindu-se 
ca doi porumbei. 
Și după ce a dus-o la Voinic de Fer, el s-a întors iar la 
Moş Călugăr, dar nu şi-a mai putut lua nici un rămas 
bun de la ei, de jale şi bănat după Ileana Cosinziana, 
ci s-a dus blăstemîndu-și chiar şi ceasul nașterii, decum 
al plecării la Voinic de Fer. 

Cum sosi la Moş Călugăr, acesta, ca de obicei, îl îns 
-_trebă dacă i-a umblat bine sau rău pe urde a fost. 
Voinic de Plumb, gîndiţi d-voastră, mă rog, de atita 
amar de supărare după Ileana Cosinziana nu mai putu 
grăi, tăcea numai şi sia ca încremenit. 
Dar Moş Călugăr ştia bine ce-i buba. 
În sfîrşit, după ce îşi mai blăstămă o dată ceasul plecării 
lui la Voinic de Fer, zise cu multă înduioşare : 
— Ei! că dacă aş fi ştiut eu, precum n-am ştiut, nu adu- 
ceam eu pe Ileana Cosinziana prin atîtea primejdii pe 
seama altuia, ci o aduceam eu pentru mine însumi. 
Văzînd cu cîtă duioşie îi vorbeşte, i se făcu milă chiar 
şi lui Moş Călugăr de bietul june că obosise atîta pentru 
ca altul să se îndulcească din osteneala lui. 
Dar bag-seama, nu tot cine pregăteşte se şi îndulceşte, 
Moş Călugăr, însă, îl mîngtie zicîndu-i : 
— Nici acum nu-i tîrziu, voinice, numai să mă asculți 
pe mine. O să-i dăm noi şi la asta, ca la alte multe, de 
cap : să fii însă copil de sută! Să te duci la Voinic de 
Yer, că tocmai acum pleacă la vînat şi să-i spui Ilenei 
Cosinzene ca să întrebe pe Voinic de Fer unde-i stau 
| puterile. Să ştie însă înainte că la astă întrebare Voinic 
| de Fer îi va da o palmă, la o a doua întrebare două 
palme şi la a treia întrebare trei palme, dar la a patra 
întrebare totuşi va spune. 


Voinic de Plumb împlini şi aceasta întocmai. 
Şi cînd s-a întors Voinic de Fer de la vînat, Ileana Co- 
sinziana, după ce a gătit cu ale mesei, l-a rugat să-i 

spună unde-i stau puterile lui. El, mîniindu-se îi dete 
o palmă. Dar ea se făcu tare obidoasă şi cu fața plină 
de lacrimi îi zise : 
— O! Doamne sfinte! cît timp am trăit noi laolaltă 
nu ne-am certat niciodată, şi orice taine eu toate $i 
le-am descoperit, iar tu aceasta nu voieşti. 
Şi cu altele de-alde aceste mi ţi-l îmbăta, pînă ce se 
petrecură toate cîte Voinic de Plumb i-a fost zis. Și 
Voinic de Fer, oricît se stăpîni, n-avu încotro, căci 
vorba ceea : 

Ceea ce săvirşeşte muierea = 

Nu poate săvîrşi nimenea... zi 
şi în urmă şi în coadă îi spuse ce ea dorea: 
— Vezi acel corbăcel cu trei plesne ? de-l va lua cineva 
şi va plesni de trei ori cu el în trei părţi şi va zice iar 
de trei ori: „hip-hop | puterile lui Voinic de Fer, unde 
sinteti ?* — atunci de sub pragul acela va ieși o lădiță 
în care se află trei ouă. Acele ouă sînt puterile mele, şi 
cine le va strica, pe mine mă va strica. 
Cu asta se sfîrşi cearta dintre ei şi iară se îmbunară. 
Veni apoi de altă dată Voinic de Plumb la curţile lui 
Voinic de Fer și puse mîna pe cel corbăcel, plesni cu 
el în trei părţi şi strigă: „hip-hop, puterile lui Voinic 
de Fer, unde sînteţi ?“ Şi cînd găti a treia oară de stri- 
gat, îndată ieşi de sub prag lădiţa și se deschise dina- 
- întea lui şi scoase ouăle din ea. | 

de Fer auzise pocniturile corbicelului şi alerga 
ruptul capului să-şi mîntuiască puterile. Şi cînd nu 
i era departe, strigă lui Voinic de Plumb să nui strice 
pînă va mai da un pas. Dar Voinic de Plumb era 
păţit, nu mai aşteptă nimic, ci izbi din toate puterile 
ouăle de pămînt de s-au făcut zdrob, Şi în acea clipă 
“Voinic de Fer, în locul unde era, tot praf şi cenușă 
s-a făcut, 
Voinic de Plumb și-a luat apoi pe Ileana Cosinziana 
şi mindri veniră amîndoi la Moş Călugăr, unde au pe- 
trecut, în dragă veselie, nouăzeci şi nouă de nopţi din 
Junile de miere, despre care se vorbeşte că : 
Cura ca viorele 

; Printre floricele. 
După aceea mulțumiră frumos lui Moş Călugăr şi au 
plecat cu multe daruri frumoase de la el cătră casa pä- 
vintească, 
Colea cînd se mesteca ziua cu noaptea, ajunseră în ora- 
şul în care el s-a născut şi opriră la casa părinților lui 
fără să spună Ienei Cosinziana că acolo locuieşte 
tată-său, Se dete jos, apoi intră în căscioara bătrînilor, 
dete bună seara şi se rugă de bătrîni să facă bine să le 
dea sălaş de noapte. 
Bătrînii se mirau, cum se face că n fată aşa aleasă să 
vină să ceară sălaş în smernica lor colibă. Şi îi spuse că 
va fi cu greu, că e mică căscioara lor, că e întunecoasă, 

ba n-au curte cu grajd pentru cai, ba teacă, ba pungă, 
cu un cuvînt nu prea se arătau învoiţi. Dar Voinic de 
Plumb atîta se roagă, atita le hodorogeşte, pînă cînd 
bieţii bătrîni n-avură încotro şi fură siliți să-i primească 
în sălaș. 

Ileana Cosinziana, cum a intrat în coliba bieţilor bä- 
trîni, fiind tare ostenită de călătorie, se dete jos şi adormi 
ca moartă. Voinic de Plumb nu se culcă, ci se puse la 
povești cu bătrînii. Îi întrebă cum mai trăiesc, cum se 
hrănesc şi din ce pricină sînt numai singuri și altele de 
alde aceste. 

Bătrînii îi povestiră că ei trăiesc din agoniseala lor lu- 
crînd pe la boieri, astăzi la unul, mîne la altul, că ei 
au avut trei feciori, dintre care doi trăiesc şi acum, dar 
făcîndu-se împărați nu vreau să mai știe de ei, iar al 
treilea fecior nu se ştie dacă mai trăieşte sau nu, singur 
Dumnezeu mai poate şti „că de veci n-am mai auzit 
de el nimic“, zicea bătrînul suspinînd. 

“Voinic de Plumb asculta cu multă sete spusele bătrî- 
nului şi mult se stăpînea, totuşi i se furişa din cînd în 
cînd cîte o lacrimă pe sub gene. Noroc că opaițul nu 
făcea lumină mare, şi nu prea se băga de seamă. 

Apoi îi povesti bătrînul întîmplarea cu Împăratul Roșu, 
cu soarele, cu luna şi stelele. Ce-au făcut feciorii lui, 
cum s-au întors cei doi acasă şi cum Împăratul Roşu le-a 
dat fetele în căsătorie, şi aşa mai departe, 

Pînă ce povesti bătrînul toate aceste, bătrîna gătise cina 
ei obicinuită, din care se împărtăși şi Voinic de Plumb 
cu mare îndestulare căci, mă rog, ce-i mai dulce ca ce 
mama-ţi găteşte | 

După cină Voinic de Plumb se sui sus în cetate, unde 
erau închişi cei trei cai de aramă pe care călătorise el 
cu fraţii lui. Le duse demîncare, pentru că fraţii lui, de 
cînd i-au închis acolo, nu le-au mai purtat de grijă. 
După ce le dete demîncare, povesteau caii între ei. Şi 
calul fratelui celui mai mare, între altele, zise : 

— Acuma să vie domnul meu, să mă mai încalece, în- 
dată l-aş arunc. pînă în nori, de unde căzind să şi 
crape. 

Voinic de Plumb a înţeles şi, după ce mai aşteptă puţin 
pe-afară, intră şi puse mîna pe el și-l scoase afară la 
preumblare. Calul, neștiind cine e pe el, cercă mult să-l 
arunce, după cum se lăudase, dar în zadar. Voinic de 
Plumb îl duce iar îndărăt şi ia pe celălalt, adică pe cel 
mijlociu, Acesta sări mai tare şi aruncă pe Voinic de 
Plumb drept în mare, apoi se întoarse şi povesti celor- 
lalţi ce a tăcut. 

Dar calul cel mai mic, care fusese al lui Voinic de 
Plumb, zise către ceilalți : 

— Da’ dacă acela care a venit şi ne-a dat nouă de- 
mîncare a fost chiar domnul nostru care ne-a dezgropat, 
şi văzînd acum că n-avem de mîncare i s-a făcut milă 
de noi şi ne-a dat, iar voi iată cu ce bine i-aţi răs- 
plătit | 

Se întoarse apoi cătră calul care l-a fost aruncat în mare 
şi i-a zis: 

— De nu-l vei aduce îndărăt pînă dimineaţă, cu gura 
te mănînc și cu picioarele te calc, pînă ce te voi 
zdrobi. 

Această vorbă nu siîrşi bine şi calul cel mijlociu a şi 
plecat după Voinic de Plumb, — frica-i mare domn. Şi 
umblă el, umblă şi cruciși şi curmezişi prin mare, dar 
Voinic de Plumb ca-n palmă, parcă l-a înghiţit pămîntul. 
De la o vreme, cum cotorosea el prin toate colţulețele, se 
întîlneşte cu împăratul peştilor. 

Împăratul peştilor îl întrebă ce caută, 

lar el spuse toate cum s-au întîmplat cu Voinic de 
Plumb. Atunci i-a zis împăratul peştilor să aştepte puţin, 
că el trebuie să îl afle. Şi luă un corn, în acesta suflă 
de trei ori în trei părţi şi îndată i s-au adunat toţi su- 
puşi, adică toţi peştii. Apoi întrebă căpeteniile dacă 
sînt toţi de faţă. Aceştia spuseră că unul singur mai 
lipseşte. Mai aşteptară şi sosi şi acela dintr-o parte, daz 
abia venea de plin ce era. 

Împăratul a ştiut că acela trebuie să fi înghiţit pe Voinic 
de Plumb şi l-a întrebat unde a fost şi pentru ce nu a 
venit la vremea hotărâtă. 

Peștele i-a răspuns că a fost bolnav şi de aceea nu a 
putut veni. 

Împăratul la întrebat a doua oară: nu cumva el a 
înghițit vreun om ? 

Peștele a răspuns că nu | 


Atunci porunci împăratul să-l scoată afară şi să-l taie 
tot bucăţi. 

Dar peștele văzînd că nu e glumă, mărturisi păcatul şi se 
rugă de iertare că-l va seuipa mai frumos încă. Apoi 
îndată l-a și scuipat pe Voinic de Plumb, de zece ori 
mai frumos cum fusese mai întîi. El mulțămi împăratu= 
lui peştilor şi a încălecat calul, şi iar s-a suit în 
cetate. 

În cetate de-a dreptul la fraţii lui s-a dus, Aceştia dor- 
meau încă. El i-a trezit din somn şi i-a mustrat aspru, 
de tot aspru pentru purtarea lor necuviincioasă faţă de 
părinţii lor şi faţă de cei trei cai de aramă, cărora au 
să-şi mulţămească tot norocul lor. Ei însă se mîntuiau 
cu cîte verzi şi uscate. 

Şi ca să se arate dreptatea, i-a scos în mijlocul curţii, 
i-a pus de-a dreapta lui şi le-a zis : 

— De sînteţi voi drepţi şi păziţi credința în Dumnezeu, 
să nu vă pedepsească ; iar de nu, ori pe mine ori pe 
voi în clipa aceasta să ne pedepsească. 

Cînd vorba bine nu sfârşi și paloşul l-a aruncat pînă în 
nori, şi cînd căzu jos, căzu pe cei doi fraţi, adecă pe 
vinovaţi şi aceştia îndată căzură morţi, tăiaţi în bucăţi, 
El i-a îngropat pînă nu se făcuse încă ziuă bine. 

Apoi şi-a adus pe Ileana Cosinziana în curţile împără- 
teşti, dimpreună cu părinţii săi bătrîni, pe cari abia i-a 
înduplecat să lapede coliba cea întunecoasă, 

Şi a făcut o nuntă mare şi o veselie în întreaga împără- 
ţie. Şi frunza în codru tremura de bucurie, că dreptatea 
totuși a ajuns deasupra. 


Ştie Dumnezeu al cui e sacul cu făina 
Şi podul cu stănina ! 


Jar ei de bună seamă trăiesc şi împărăţesc şi astăzi, 
dacă n-au murit. 

Eu mă suii pe o şa, şi o spusei aşa. Cine o știe mai 
bine, facă bine să ne-o spună. 


ANTOLOGIA DE LITERATURĂ 
POPULARĂ, vol, I. 


(POVESTE BABILONIANĂ) 


Pe aripile Vulturului 


«~  DIHONIA dintre Vultur şi Şarpe e veche de 
cînd lumea. Pricina ei o aflăm într-o poveste păstrată 
în cărţile de lut rămase de la babilonieni. Ea a răzbit 
pînă la noi, biruind patru milenii... 


La început, cînd lumea era în prima ei tinereţe, Şarpele 
se întîlni cu Vulturul şi-i zise : 

— Hai să ne facem tovarăşi şi să pecetluim un legămînt 
de prietenie veșnică | 

— Bucuros, răspunse Vulturul. Prietenia e lucrul cel mai 
sfînt de pe pămînt. Cerul pedepsească fără milă pe cel 
care va încălca învoiala noastră ! 

— Mai întîi să jurăm pe Şamaş, slăvitul soare. Săgaţile 
razelor lui să-l străpungă pe acela dintre noi care va fi 
viclean sau necredincios faţă de celălalt şi faţă de toţi 
urmaşii lui | Pămîntul fie martorul jurământului nostru | 
După pecetluirea legămîntului, cei doi prieteni o porniră 
spre un munte. Vulturul zbura încet şi aproape de pä- 

mint, slujind drept călăuză Șarpelui, care se tîra, rä- 
mînînd mereu în urmă. Vulturul îşi făcu cuibul în vîrful 
unui ulm înalt. Şarpele se cuibări la rădăcina copa- 
cului, E 
Vuitanul își aduse puii în noul cuib, deoarece vechiul său 
sălaş fusese nimicit de o furtună năpsasnică, iar Vultu- 
roaica pierise, luptînd să-şi scape odraslele de prăpăd. 
Şarpele îşi mută şi el puii la rădăcina copacului. Aici ei 
se bucurau de ocrotirea Vulturului, cât timp tatăl lor era 
„plecat după pradă. 

Şarpele îşi învăţă copiii să se ascundă în fundul pămîn- 
tului, dacă un vrăjmaș ar încerca să pătrundă în 
borta lor. 

După înţeleapta lor învoială, în prima zi plecă la vînă- 
toare Vulturul, iar Şarpele rămase acasă, să păzească 
cele două cuiburi. Seara, Vultanul se întoarse cu un taur 
sălbatice în gheare. Prada fu împărţită frățeşte, aşa că 
Șarpele şi puii săi se putură ospăta din belşug. 

„A doua zi, Şarpele porni după pradă și Vulturul rămase 
de strajă în vîrful ulmului. Spre amiază, Șarpele aduse 
o gazelă. Vulturul şi puii lui prînziră alături de priete- 
nii lor. 

A treia zi, Vulturul se întoarse din raitele lui cu-un ber- 
“bec. Masa fu la fel de îmbelșugată pentru toți. Nu -se 
ivi nici o pricină de neînțelegere. 

“Nu trecu mult şi vulturaşii se tăcură mari, începînd să 
;zboare în jurul cuibului. Ghearele lor erau destul de 

ascuţite, nu numai să sfişie prada, ci și să-i apere de 
orice musafir nepoftit. 

În mintea Vulturului încolți atunci un gînd viclean. El 
îşi spuse într-o zi cu glas tare : 

— Acum puii mei au crescut mari și nu mai au nevoie 
să fie păziţi de Şarpe, cîtă vreme sînt plecat de acasă. 
M-am săturat să tot împart prada bogată pe care o aduc 
eu cu ceea ce adună el, cu chiu cu vai, de ici şi de colo. 
Puii lui s-au lungit şi lăţit de pe urma hartanelor primite 
din ghearele mele. Îmi lasă gura apă după carnea lor 
fragedă. Miine, cînd se duce vecinul la vînat, am să-i 
momese odraslele şi le voi înghiţi pînă la unul. Șarpele 
n-o să mă bănuiască tocmai pe mine | 

Cel mai mic dintre puii de vultur era mai isteţ şi mai 
chibzuit decît toţi fraţii lui. Auzind vorbele părintelui 
său, îl mustră cu asprime : 

— Să nu faci una ca asta, tată | Altfel vei atrage pacos- 
tea asupra capului tău şi al nostru. Şamaş are o plasă 
ţesută din fire nevăzute şi în ea cade oricine încalcă le- 
gile lui, înfăptuind o fărădelege. Săgeata dreptăţii nu 
iartă pe nimeni | 

Dar Vulturul se făcu a nu auzi cuvintarea lui prislea şi 
a doua zi pîndi clipa cînd megieşul se îndepărtase bine 
de cuibul său. Se coborî la rădăcina copacului. Pricepu 
că nu se poate strecura în gaură de şarpe. Dacă ar Ti 
scormonit, urma ghearelor l-ar fi dat de gol. Aduse un 
ciolan pe care mai atîrna puţină came şi începu să strige 
cu glas mieros : 

— Veniţi, pui iubiţi ai prietenului meu, să împărţira 
prada, căci am găsit ceva prin apropiere | 

Atraşi de mirosul cărnii, puii Şarpelui se iviră de îndată 
din ascunzişul lor şi Vulturul îi înfulecă pînă la unul. 
Apoi se întoarse sătul în vîrful ulmului și trase un pui. 
de somn. 

Pe la amiază numai iată că se iveşte şi Şarpele, tîrîn- 
du-şi prada. Se grăbi să-şi strige odraslele, dar nici unul 
nu-și scoase capul din cuib. Asta îl puse pe gînduri. Își 
părăsi vînatul adus cu trudă şi porni în căutarea puilor, 
spunîndu-şi : 

„Să știi că un vrăjmaș a pătruns în cuibul meu și ei au. 
intrat în pămînt, aşa cum i-am învăţat eu |“ 

Scotoci şi scormoni pretutindeni: parcă îi înghiţise tă- 
rîna | Plin de colb şi îndurerat peste măsură, Şarpele 
strigă : 

— Spune-mi, pămîntule, martor al jnrămîntului nostru, 
aşa-i că Vulturul a călcat învoiala, mîncîndu-mi copiii P 
Dacă am dreptate, fă ca ochii mei să se umple de 
lacrimi | 

Simţi pentru prima dată picuri de rouă fierbinte prelin- 
gîndu-i-se pe bot. Cu aceste lacrimi în ochi, sărmana făp- 
tură se înfăţişă lui Şamaș şi-i povesti tot ce i se întîm- 
plase. Ceru pedepsirea Vulturului, care se legăna nepă- 
sător în slava cerului, stînd cocoțat în vîrful ulmului 
înalt. Soarele se înduioşă de suferința Șarpelui şi-l în- 
văţă cum să se răzbune. Iar cel păcălit amarnic de Vul- 
tan se arătă şi mai viclean... 


86 


Se tîrî la poalele unui deal şi acolo află un bivol răpus 


de săgețile lui Şamaş. Se vîrî în leşul care abia se răcise 
şi se puse la pîndă. Păsările de pradă se năpustiră asu- 
pra stîrvului. Din vîrful copacului, Vulturul văzu zborul 
lor rotit şi pricepu că-i rost de niscaiva bunătăţi : 

— Mă duc după o ciozvîrtă de bivol. Simt cum mă în- 
ghioldește foamea | 

Dar vulturaşul cel mic încercă din nou să-l împiedice, 
stătuindu-l cu înţelepciune : 

— Să nu cumva să te duci, tată ! Poate că în hoitul bi- 
volului s-a ascuns Şarpele. 

Nici de astă dată Vulturul nu ascultă sfatul lui prislea 
şi cît ai bate din palme se năpusti asupra prăzii, sfîşi- 
ind-o cu ghearele şi cu ciocul, în căutarea bucăţilor mai 
ademenitoare. Şi cum cotrobăia el hulpav prin mărun- 
taiele bivolului, îi dezveli coastele sub care pîndea Şar- 
pele. Acesta se încolăci repede în jurul Vulturului. 

— Cruţă-mi viaţa, începu să strige pasărea încolţită, şi 
te voi încărca de daruri ca pe un mire bogat ! 

Dar Şarpele nu se învoi, spunînd : 

— Nu pot încălca porunca lui Șamaş, care te-a prins în 
plasa lui. Ea nu iartă pe nici unul dintre ticăloşii de pe 
faţa pămîntului | $ 
Apoi smulse ghearele, frînse aripile semețe ale Vultu- 
rului, jumulindu-le de pene, şi-l zvîrli într-o groapă fără 
fund, să moară de foame şi de sete. 

Trufașa pasăre de pradă zăcu multe zile în umilitoarea-i 
temniță, simțindu-se tot mai firavă și mai sleită de pu- 

teri. În cele din urmă, Vulturul strigă lui Șamaş urmă- 
toarele cuvinte deznădăjduite : 

-— Destul am răbdat. de foame şi de sete în hruba mea, 
ispăşindu-mi nelegiuirea. De ce vrei să laşi să piară în 
fundul unei gropi întunecoase tocmai pasărea care îţi 
este cea mai apropiată ? Scoate-mă de aici şi voi înde- 
plini orice îmi vei porunci. Sau lasă-mă să mai văd încă 
o dată lumina ta, înainte de a-mi da sfîrșitul |! 

Soarele răspunse Vulturului : 

— Tu ai încălcat jurământul prieteniei. Eu nu mă pot 
apropia de făptura ta mînjită de sîngele puilor tovară- 
şului tău. Dar nu te voi lăsa să pieri, întrucît ţi-ai ispăşit 
în parte pedeapsa. Îţi voi trimite un om care te va 
scoate din fundul gropii şi te va înzdrăveni. Îl vei duce 
pe spinarea ta pînă în slava cerului, unde va voi el! 

În vremea aceea, oamenii care scăpaseră de potopul ce 
bîntuise pămîntul înălțară aproape de apa Eutratului 
cetatea sumeriană a Kişului. Le lipsea însă un cîrmuitor, 
Cel mai destoinie, mai înțelept şi mai puternic om era 
păstorul Etana. Sorţii căzură asupra lui şi iată-l pe păsto-" 
rul de altă dată păstorind o cetate... 

Etana primi o soţie de neam mare şi se dovedi un rege 
priceput. Dar în clipa cînd se dezlănțuise potopul, zeii 
sinulseseră pămîntului iarba rodniciei, aseunzînd-o. 

Din această pricină, ogoarele erau fără rod, vitele sterpe, 
iar mamele nu mai năşteau copii. Pe cîmp nu creştea 
decît pir, la care nu se uitau nici oile hămesite. Ploaia 
nu mai cădea nici ea. Turmele se prăpădeau pe islazuri 

de foame şi de sete. Oamenii erau siliţi să roadă scoarta- 
sau rădăcinile copacilor. Etana însuşi nu avea nici um- 
umaş şi în jurul lui supușii se împuţinau văzînd cu 
ocbii. 

Cineva-trebuia să afle iarba rodniciei;: Dar. nimeni „nu 

ştia unde o- ascunseseră zeii : în. fundul pămîntului, în. 
adîncul: mării sau în slava cerului? 

Atunci Etana -ceru-ajutorul lui Şamaş, singurul zeu care- 
era martorul zilnic al suferințelor omeneşti; Hotăritsăil : 
ajute, fără ştirea celorlalţi stăpînitori ai cerului, Soarele. 
îl îndrumă pe. inimosul rege. spre: groapa în. care: zăcea. 
Vulturul, Acesta îi spuse: 

— Cum-de umbli pe aici; unde. nici păsările-nu zboară; 
nici fiarele-nu colindă ? 

— Pestine te caut, ca să-mi ajuţi să aflu iarba rodniciei.. 
Doar tu poţi şti unde dau de ea | răspunse Etana, 

— Te-oi ajuta să afli ceea ce cauţi, dacă mă vei scoate. 
din groapa aceasta | 

Văzîndu-l atît de. slăbit, Etana prinse. o pasăre şi. i-o. 
aruncă Vulturului, El o înghiţi cu pene cu tot. Apei» 
omul. încercă să „umple fundul gropii, zvirlind într-însa + 
nisip. şi nuiele, Prizonierul. începu să, se. străvadă din în- 
tunericul gropii. Eliberatorul, lui zvirli -o «plasă ide- care. 
Vultanul. nu. se- putu agăța, atita era de nevolnic și de; 
istovit. Atunci craiul întinse o creangă lungă spre fundul: 
hrubei şi,. sprijinitede ea, apucă Vultanul de. o aripă şi-l - 
trase-cu chiu cu vai la lumina zilei. 

— Cum de-ai ajuns aici şi cine te-a adus în starea asta 
jalnică ? îl întrebă apoi Etana. 

Primi următoarea deslușire : 3 
— Așa cum tu eşti regele oamenilor și al pămîntului în- 
tins, tot astfel sînt şi eu regele vulturilor și al cerului 
nemărginit. Nimeni nu poate zbura mai sus decît mine, 
Într-o zi m-am avîntat în slava cerului şi am ajuns la 
zidul care împrejmuie palatul lui Anu, stăpînul văzdu- 
hului. Cu un descîntec numai de mine ştiut, am deschis 
porţile şi am ajuns la palatul lui Enlil, stăpînul vîntu- 
rilor. Rînd pe rînd, am trecut de meterezele lui Enki, 
stăpînul apelor, Sin, stăpînul lunii, Şamaş, stăpînul soa- 
relui şi Adad, mai-marele peste fulgere. În cele din 
urmă am ajuns în al şaptelea cer şi acolo am zărit iarba 
rodniciei, ascunsă sub tronul lui Iştar, zeița dragostei. 
Dar leii din preajma ei s-au năpustit asupra mea, mi-au 
smuls penele şi mi-au frînt aripile, astfel că m-am prä- 
buşit în groapa în care m-ai găsit. Dacă mă voi înzdră- 
veni cu ajutorul tău, vom urca împreună pînă în al 
şaptelea cer şi vom smulge iarba rodniciei de sub tronul 
zeiţei | 

Etana îndreptă aripile Vulturului, înfipse în ele pene de 
împrumut și îi făuri nişte gheare de aramă. Timp de 
nouă luni hrăni pasărea cu carne de taur sălbatic, 

Cînd se simţi iar în puterile sale, Vulturul spuse lui 
Etana : 


— Culcă-te cu pieptul pe spinarea mea, prinde-te zdra- 
vän cu mîinile de capătul aripilor şi lipeşte-ţi pulpele 

tale de coastele mele. De-acum nu ne vom mai opri din 
zbor pînă în cerul cel mai de sus | 

După vreo două ore de zbor, Vulturul îl întrebă pe 
rege : 

— Aruncă-ţi privirea spre pămînt şi spune-mi ce vezi, 
prietene ? 

— Zărese un munte învăluit în ceață, iar marea cu 
plete cărunte parcă-i o cascadă îndepărtată, răspunse 
Etana, 

Peste alte două ore de zbor, aceeaşi întrebare : 

— Pământul seamănă acum cu o pădure, iar marea cu un 
lac de munte | 

După alte două ore de zbor, Vulturul îi ceru să privească 
încă o dată în jos. 

— Pămîntul este aidoma unei ţarini, iar marea asemeni 
unui eleşteu dintr-o grădină. 

Vulturul simţi că trupul i se îngreuiază, iar Etana fu 
cuprins de moleşeală. Avu totuşi curajul să privească 
în jos şi spuse Vultanului că pămîntul este ca o colibă 
iar marea ca un havuz. După un alt răstimp, pămîntul 
aducea cu o lipie, iar marea încăpea toată într-un co- 
şuleţ de pîine. Cînd privi ultima dată în urmă, nu mai 
văzu nimic, Aripile Vulturului visleau buimace, iar 
Etana simţea că nu se mai putea ţine pe spinarea păsării: 
parcă o mînă îi trăgea îndărăt | Şi dacă n-ar fi fost Şa- 
maş, care să-i ajute, de bună seamă că amîndoi s-ar fi 
prăbuşit. 

tTrecură cu bine de cele şase porţi și într-un tîrzia ajun- 
seră la palatul zeiţei. Spre norocul lor, Şamaș o îridepăr- 
“tase pe Iştar de-acasă. Penele Vulturului căpătară o stră- 
lucire orbitoare şi o tărie de diamant. Leii fură orbiţi de 
aripile zburătoarei - şi “ghearele “ei de aramă îi goni de 
lîngă tronul zeiţei. În clipa cînd Etana înşfăcă iarba 
rodniciei, Iştar scoase- un- strigăt şi“regele împreună cu 
"Vulturul se: prăbușiră spre pămînt. : Etana se ţinea 'de 
pintenii Vultanului, care îşi destăcu aripile, ca să nu se 
prăvălească asemenea'unui bolovan. 
Cu iarba rodniciei in mină, Etana desluşea cum pămîn- 
tul şi marea se apropiau de ei, devenind 'din ce în ce 
“mai mari! Cînd ajunseră în dreptul norilor, 'regele "văzu 
că zeii închiseseră cu zăvorul poarta ploilor. În cădere, 
"Etana -se-agăţă de zăvor şi îl-desehise, -slobozind norii 
pecetluiți după terminarea potopului. 
Amâîndoi se prăbuşiră în mare, dar ajunseră cu bine la 
mal. Astfel puse regele capăt secetei şi lipsei de rodnicie 
“din ţara sa. Cîrmui eu înţelepciune cetatea Kişului vreme 
rde 1560 de ani. Cînd se stinse -din viaţă, pe tron-urcă 
fiul său, Balih, care domni doar 410 ani.' Amintirea fap- 
“tei tatălui său mai-dăinuie pînă în zilele noastre... 


Prelucrare de 1ON ACSAN 


(POVESTE HITTITĂ) 


Uriaşul de piatră 


LA RĂSĂRIT de bogata cetate a Troiei, mult 
înainte de izbucnirea războiului cîntat de aedul nemu- 
ritor Homer, se întindea puternicul regat al hittiților. 
Cărţile lor de lut, dezgropate în zilele noastre, ne-au 
păstrat ciudata poveste a unui uriaș făurit numai şi 
numai din piatră, care ar fi ameninţat să surpe palatele 


văzduhului... 


Ană a devenit stăpînul cerului după ce a detronat pe 
înaintaşul său, Alalù, alungîndu-l pe pămînt, 

Vreme de nouă ani a huzurit, ascultat orbește de cre- 
dinciosul său sfetnic, Cumarbi. Nemaiputînd răbda toa- 
nele lui Anù, în al zecelea an, Cumarbi i s-a împotrivit 
şi l-a poftit la luptă dreaptă pe asupritorul său stăpîn. 
Stetnicul a biruit, aşa că nevolnicul rege şi-a luat tălpă- 
şița din cer, urmat doar de soţia lui. Au trebuit să se 
mulţumească cu o peşteră pămînteană. 

Fosta crăiasă a văzduhului născu aici pe Tesup, stăpîni- 

torul furtunilor. El urma să fie răzbunătorul părinţilor 
săi. Copilul creştea într-o săptămînă cât alţii într-un an. 
Curînd se făcu un voinic în stare să .se războiască singur 
cu o armată întreagă. Îşi făuri mai întîi o locuinţă fal- 
nică şi îi dădu numele de Cummi. Aici își mută el pă- 
rinţii. Apoi înhămă la carul său doi tauri, unul cu coarne 
şi copite de argint, numit Zorilă, altul cu coarne şi copite, 
de aramă, numit Murgilă. 

Văzîndu-i că se temeau să pornească împotriva lui Cu- 
marbi, Tesup îi lovi cu biciul său a cărui pleasnă răsuna 
ca un tunet, E 

Cînd carul se puse în mișcare, voinicul îşi umflă pieptul 
şi începu să sufle din răsputeri. Stîncile şi copacii dez- 
rădăcinaţi zburau ca nişte pietricele sau ca nişte crengi 
uscate. Urcau de-a lungul spinării munţilor înalţi şi îm- 
proşcau văzduhul cu o furie neistovită. Vînturile hăuleau 
sălbatic şi fulgerele spintecau norii de colb, care învă- 
luiau palatul lui Cumarbi. Nici un locuitor al văzduhu- 
lui nu cuteză să-şi părăsească lăcașul şi să-l ajute pe 
Cumarbi. Plin de răni, cu pletele pîrjolite de fulgere şi 
cu ochii orbiţi de licărirea lor, el bătu în retragere şi 
părăsi cerul. Astfel îşi redobîndi Ană tronul, cu ajutorul 
fiului său. Tesup deveni mîna dreaptă şi urmașul lui la 
domnie. 
Cumarbi colindă multă vreme pămîntul, lecuindu-și sin- 
gur rănile dobîndite în luptă. Nu se socotea înfrînt. Își 
făurea tot felul de planuri, care mai de care mai 
cumplite. 

Într-o zi îl întîlni pe Impaluri, credinciosul sfetnic al 
craiului mărilor, şi-i zise : 

—- Potteşte-l de îndată pe stăpînul tău la mine, întrucât 
am să-i spun ceva | 

Cînmuitorul mărilor se sperie primind această solie nedo- 
rită, Lesne ar fi putut să creadă Cumarbi că a trecut de 
partea vrăjmaşilor lui. De aceea îi porunci lui Impaluri : 
— Du-te şi spune celui care m-a poftit că nu are de ce 
să-mi poarte dușmănie. I-am rămas la fel de bun prie- 
ten ca şi pînă acum. M-aş bucura însă ca el să fie oas- 
petele palatului meu. Îl voi găzdui îmbiindu-l cu cele 
mai alese bucate şi cu cele mai inimoase cuvinte. 
Cumarbi se înfăţișă de îndată la ospăţul craiului mări- 
lor. Cei mai gustoşi peşti şi cele mai dulci fructe care 
se coc pe malurile împărăției apelor se adunaseră în 
stive pe masa lor. Vinul tălăzuia în cupele uriaşe. Cînd 
petrecerea era în toi și buna-înțelegere domnea între 
gazdă şi oaspete, ultimul își spuse păsul: 

— Dacă-mi eşti atît de prieten, precum m-ai încredin- 
tat, învaţă-mă cum pot să-l birui pe Tesup, cel care l-a 
reîntronat pe Ană, gonindu-mă pe pămînt | 

Craiul mării îşi mîngtie barba, rămînînd multă vreme 
tăcut şi gînditor. Ochii lui scăpărară dintr-o dată o lică- 
rire vicleană : 

— Du-te la craiul munţilor şi cere-i fata | Trupu-i este 
cioplit din stîncă, ochii ei par două lacuri adînci, pletele 
sale au asprimea ţurţurilor din peşteră. Un colan făcut 

din pietre preţioase îi împodobeşte gâtul. Va fi mamă 
doar o singură dată şi va avea un copil de piatră. De cum 
ţi se va naşte feciorul, du-l într-ascuns în străfundul 
apelor mele și așază-l pe umărul drept al lui Upelluri, 
namila care duce în spinare pămîntul şi cerul ! Fiul tău 
va crește într-una pînă ce creștetul lui de cremene va 
izbi temeliile cerului. Zeii se vor prăbuşi de pe tronu- 
rile lor şi vor veni să îngenuncheze înaintea ta, redîn- 
du-ţi sceptrul şi cerşindu-ţi iertarea. Fulgerele lui Te- 
sup se vor dovedi pentru prima oară niște jucării nepu- 
tincioase... 
Cumarbi mulţumi pentru sfatul primit şi a doua zi tri- 
mise pe solul său, Mukisanu, la craiul munţilor, să-i 
ceară fiica de soţie. Îl încărcă cu daruri bogate. Părin- 
tele se învoi să-şi mărite fata, ba îi dădu şi o zestre bo- 
gată; cum se cuvine unei odrasle crăieşti. 
Nu trecu mult şi soţia lui Cumarbi născu un copil dolo- 
fan şi zdravăn ca un bolovan. Avea întăţişare ome- 
nească, dar făptura sa era numai şi numai din 
piatră. 
Ursitoarele luară copilul din leagăn şi, mai înainte de 
a-i hotărî soarta, îl duseră la Cumarbi, aşezîndu-l pe ge- 
nunchii hai. 
Tatăl scoase un chiot de bucurie cînd îşi văzu feciorul 
și îl ridică pînă în slava cerului. Apoi îl legănă în brațe, 
murmurîndu-i următorul cîntee de leagăn : 

„PFiule, tu să-mi cresti mare | 

Urcă-ți umerii spre zare, 


Sparge norii şi cu palma 

Zeii mătună-i de-a valma, 

Ca din cuiburi 'spulberate 

Păsările speriate |“ 
În vremea asta, copilul întinse mîna către un ultior de 
pămînt așezat pe masa de alături şi, dîndu-i un brînci, 
îl teîati la pămînt. Cumarbi se înveseli văzînd prima is- 
_pravă a feciorului său : era un semn bun! De aceea îşi 
- încheie cîatecul astfel : 


„Împlinindu-mi vechiul gînd, 

Tu îi vei zvîrli pe rînd 

Și în țăndări vei schimba 

Zeii care-i vei afla — 

Ca 'ulciorul pe podea” 
Apoi îl privi drăgăstos şi îi zise: 
— Fiul meu, trebuie să-ţi dau un nume. Îţi voi spune 
Ullicummi. În viitor, cînd oamenii vor auzi numele tău, 
îşi vor aminti de Cummi, locuinţa păminteană a craiu- 
lui furtunilor, povestindu-și unul altuia cum ai spulbe- 
rat-o tu ca pe un mușuroi de.cârtiţă. 
Ursitoarele încuviinţară soarta pe care Cumarbi i-o me- 
nise fiului său, dar numai în parte, şi se retraseră să se 
sfătuiască între ele, pentru ca să nu-l supere pe mî- 
niosul părinte al neobişnuitului copil. 
Cumarbi trimise apoi pe Impaluri să cheme zînele care 
veghează la creștetul tuturor pruncilor, călăuzindu-le 
primii paşi în lume. Cînd acestea se arătară, fericitul pă- 
rinte le spuse : + 

— O, fecioarelor, duceţi-mi copilul pînă în străfundul 
mării şi puneţi-l pe umărul drept al lui Upelluri. Fie ca 
trupul să i se înalțe ca un stlp de cremene care atinge 
pragul cerului | 

Zinele înmărmuriră văzînd copilul de piatră : aşa ces 
nu mai pomeniseră de cînd erau ele! Se temură să î 
calce porunca lui Cumarbi. Dar mai înainte de a-l c 
bor? în străfundul noianului, ele arătară pruncul lu 
Enlil : hi 
— Nu e un copil obişnuit, spuse acesta, E un mor 
stru născut de soția lui Cumarbi pentru a-l înfrunta `y 
Tesup, craiul furtunilor! Coboriţi-l în bezna apga 
adînci | 

Şi zînele aşezară pruncul de piatră pe umărul drep: 
namilei care sprijinea cerul şi pămîntul. Upelluri 
băgă de seamă nimic. 

Copilul de cremene începu să crească nespus de repe 
În două săptămîni talazurile îi mîngtiau umerii, iar 
tr-o lună tot ele îi spălau genunchii. 

După câteva zile Soarele, care tocmai se urcase pe 
mai semeţ pisc al munţilor Siriei, se opri o clipă să ră 
fle şi să privească nesfrşita întindere de ape de la pu 
lele stîncilor. Deodată i se înfăţişă ceva nemaivăzut : din 
mijlocul apelor se înălța un stilp de piatră, care creş- 
tea şi creştea, apropiindu-se ameninţător de bolta 
cerului, 


Fără să mai zăbovească o clipă, Soarele o porni în goană 
spre palatul lui Tesup. Ajunse la ţintă sleit de oboseală 

şi gîfiind. Craiul furtunilor porunci scutierului său, 
asminu, să-l îmbie cu mîncăruri şi băuturi alese. Dar 
Soarele nici nu vru să audă de așa ceva. Cu răsuflarea 
tăiată povesti pe scurt ceea ce i-a fost dat să zărească, 
„+ palatul fratelui său Tesup se afla și zeiţa frumuseţii 
“ma iubirii, Iştar. Curioasă să vadă şi ea năzdrăvana 
“yätare, ceru să-i însoţească pînă în vîrful muntelui. 
sup şi Soarele se învoiră. 

+ vederea Uriaşului de piatră, dezlănțuitorul furtuni- 

păli și strigă : 

| Vai nouă, sîntem pierduţi | Cine se va putea mă- 
' cu acest monstru ? 


y 


timi de deznădejde îi stropiră obrazul. Chipeşa lui 
E a Na A oma ee 
A rămase însă liniștită şi zise : 
sii a a . . 
“Nu te teme, frate, că-i vin-eu de hac | Uriasul acesta 
wi 
3 pa mare, dar puţină minte are. Şi apoi înțeleptul Eia 
ESTER 
a învățat : 
tii 
„Dacă piatra naşte-n vatră, 
Face doar un prunc de piatră, 
Dar nu-i pricină de tîngă : 
Stînca-i mută şi nătîngă. 
Lesne va s-o dovedească 
Viclenia femeiască |“ 
se întoarse la palatul ei şi îşi puse straiele cele mai 
ucitoare. Apoi cobori pe malul mării. Aici începu să 
te şi să joace, izbind talerele unui chimval. 
a porni să clocotească de mînie şi un talaz se sfă- 

rîmă chiar la picioarele. zeiţei. Din vuietul cumplit -al 
apelor ea desluşi următoarele vorbe : 


„Nu-ţi rosi măiastra ta cîntare, 
Căci, piatra-i mută şi ureche n-are | 
Ascunde frumuseţea ta vicleană, 
Căci n-are ochi nepăsătoarea stană |“ 


]ştar înţelese că vraja glasului și a frumuseţii de zeiță nu 
pot înrobi Uriașul de piatră. Se întoarse dezamăgită la 
fraţii ei, care o așteptau în virful muntelui.: De acolo 
tustrei porniră abătuţi spre palatele lor falnice, amenin- 
tate- să ajungă niște ruine jalnice. 

Frica pusese stăpînire şi pe ceilalți locuitori ai văzdu- 
hului. Tesup îi află pe toţi adunaţi să se sfătuiască ce 
este de făcut pentru a înlătura primejdia. Craiul furtu- 
nilor le strigă : 

— Lăsaţi vorbele şi puneţi mîna pe arme ! Va fi un răz- 
boi cum încă nu s-a mai văzut nici în cer, nici pe pă- 
mînt. Sloboziţi-mi vînturile din peşterile care le slujesc 
drept temniţă ! Înjugaţi la calul meu pe. Zorilă şi pe 
Murgilă | Dacă nu-l doborîm chiar acum pe Uriaşul de 
piatră, ne va surpa el pe noi | 

Cînd totul fu gata, Tesup pocni din biciul tunetelor și 
oastea porni într-un iureş nestăvilit. Haita vînturilor sfîr- 
tecă urlînd paşnicele turme ale norilor. Apoi se năpusti 
asupra vrăjmaşului, căznindu-se să-l doboare. Dar în 
loc să-și unească puterile şi să-l izbească dintr-o latură, 
vînturile împingeau din toate părţile deodată și mai 
rău se încurcau, 

Atunci comandantul oştirii le porunei să sufle numai 
dinspre răsărit. Uriașul de piatră nici nu s-a sinchisit. 
Apoi vînturile încercară să-l biruie, opintindu-se dinspre 
apus. Dar nici aşa nu l-au răpus. Hai să sufle şi din- 
spre miazăzi : un munte e mai lesne de clintit! Năvă- 
liră și dinspre miazănoapte, icnind amarnic, Zadarnic | 
Tesup le sări în ajutor dezlănţuind fulgere şi ploi în 
creştetul uriaşului. Cremenea se înroşea, apa o spăla, iar 
vrăjmașul se călea şi într-una creștea. Coarnele şi copi- 
tele taurilor se tociseră, izbind în piatra încăpăţinată. 


Suliţele şi săbiile lăsară duşmanului pe frunte sau pe 


gură o biată scrijelitură ! 

Între timp, Hebat, soţia lui Tesup, stătea dîrdiind în pa- 
latul ei și aştepta sfârşitul luptei. Dintr-o dată văzduhul 
începu să se clatine din temelii. Parcă cineva ar fi zgîl- 
{it pardoseala pe dedesubt, gata-gata să surpe totul. 
Crăiasa furtunilor înţelese că lupta e pierdută şi în- 
cepu să-şi smulgă pletele, simțind c-o pîndeşte şi pe ea 
surghiunul. 

Se urcă pe meterezele palatului şi-i strigă lui Takiti, 
sluga cea mai de nădejde pe care o avea: 

— Du-te la stăpînul tău şi află ce s-a mai în- 
tîmplat | 

Takiti se grăbi să îndeplinească porunca erăiesei, dar 
cînd să coboare din cer şi să-l afle pe Tesup, Uriașul 
de piatră îi şi tăie calea, împiedicîndu-l să vadă ce se 
petrece dedesubt. 

Pe cîmpul de luptă vinturile gîfiiau sleite, trăsnetele 
erau vlăguite şi toate armele zăceau rupte sau tocite. 
Craiul furtunilor chemă la el pe scutierul său, Tasminu, 
şi-i spuse amărit : 

— Urcă-te în turnul cel mai înalt al văzduhului şi ves- 
teşte-i pe toţi că nu ne-a mai rămas altceva de făcut 
decît să ne supunem | 

Tasminu se căţără pe cel mai înalt turn al zidului care 
înconjura cetatea zeilor și începu să răcnească din răs- 
puteri : 

— Am fost întrînţi | Trebuie să ne predăm | 

Cînd pricepu cele strigate de Tasminu, sărmana Hebat 
îşi pierdu simţirea. De bună seamă că s-ar fi prăbuşit 
dincolo de meterezele cerului, dacă Takiti, care făcuse 
cale întoarsă, nu ar fi prins-o în braţele lui. 
Întunericul învăhuise auritele palate ale zeilor îngrijoraţi 
de soarta care-i aştepta a doua zi, cînd Tesup se reîn- . 
toarse cu oastea lui înfrîntă, 

Într-un tîrziu, Tasminu spuse craiului furtunilor : 

— E drept că Uriaşul de piatră nu poate fi înfrînt în 
luptă dreaptă. Să ne slujim de răgazul pe care ni-l dă 
noaptea aceasta și, mai înainte de a arunca armele în 
semn de supunere, să încercăm să-l doborîim pe căi 
ocolite. Hai să mergem chiar acum la palatul lui Eia, 
zeul înţelepciunii şi al vicleniei. Cercetînd cărţile vechi, 
poate ne va da el un sfat mîntuitor, 

Tesup găsi îndemnul acesta plin de înţelepciune. Cu 
noaptea în spinare o porniră amîndoi spre Abzuva, ora- 
şul peste care domnea Eia. 

Zeul se arătă primitor şi săritor, făgăduindu-le o mînă 
de ajutor. Tesup şi Tasminu se întoarseră acasă, în vreme 
ce Eia se duse la Nippur, oraşul peste care domnea En- 
lil. îi povesti despre Uriașul de piatră cerîndu-i să pună 
şi el umărul la doborîrea acestuia. 

Enlil îşi aminti de copilul de piatră pe care i-l arătaseră 
nu de mult zînele şi spuse : 

— Nu te supăra, dar eu nu mă pot măsura cu Ullicu- 
mmi. Picioarele lui sînt scufundate în apele mării și 
creştetul său zgilțtie temeliile cerului. Ca stăpîn al pă- 
 mîntului, n-am ce-i face | ae 

Văzînd că Enlil se codeşte, Eia cobori voiniceşte în stră- 
fundurile mării. Se opri în dreptul urechii namilei aple- 
cate sub povara pămîntului și a văzduhului şi-i spuse cu 
glas tare : 

— Upelluri, tu nu știi că vicleanul Cumarbi s-a răzvră- 
tit împotriva locuitorilor cerului şi ţi-a pus pe umărul 
drept un stîlp de piatră care creşte într-una și acum a 
început să zgâiţiie temeliile palatului lui Tesup ? 

Namila clătină din cap şi răspunse : 

— Ce-mi pasă mie de certurile voastre, care nu se sitr- 
şesc niciodată ! Oricine ar veni stăpîn în cer, nu s-ar 
gîndi să-mi uşureze povara. Şi aşa mă socotiți un nătîng, 

bun numai să vă duc pe toți în spinare, ca să huzuriţi 
în voie. Nici n-am simţit cînd aţi îngrămădit deasupra 
mea totul. Habar n-am avut cînd aţi despărțit cerul de 
pămînt cu ajutorul cuţitului vrăţit. E drept că umărul 
drept mă cam -doare. Dar cum mă supără toate înche- 
ieturile, n-am nici o pricină cu Uriașul de piatră de 
care-mi tot vorbeşti. Eu şi aşa nu-l văd! 

Zeul îi împinse capul spre dreapta, dar Upelluri era 
aproape orb, așa că nu desluși ceva. Văzînd că nu e 
nimic de făcut, Eia porni de-a dreptul prin apele mării 
spre palatele văzduhului, 

Aici chemă la el pe toţi cei care fuseseră de faţă atunci 
cînd cerul a fost despărţit de pămînt şi află de la ei că 
cuțitul vrăjit stă ascuns într-un tezaur străvechi. Porţile 
lui ruginiseră de mult şi doar cu ajutorul unui descîntec 
puteau fi deschise. Cu chiu cu vai cineva îşi aminti cu- 
vintele descîntecului şi porţile se deschiseră scîrțiind, 
-Eia pătrunse în cea mai tainică încăpere şi acolo află 
ceea ce căuta, 

Zeul înţelepciunii coborî din nou pînă la Upelluri şi, 
adăpostindu-se sub umărul namilei, tăie cu ajutorul cu- 
titului vrăjit gleznele Uriașului de piatră. 

Ullicummi se clătină pe umerii namilei, apoi se prăbuşi 
huruind în fundul abisului de ape. Pămîntul se cutre- 
muză, iar talazurile se învolburară, înălțindu-se ca în 
răstimpul celei mai cumplite furtuni. O parte din Uria- 

„de piatră s-a prăbuşit pe malul mării, în Cilicia, alcă- 
d un munte care a primit numele de Ullicummi. 

că Cumarbi ar fi dăruit fiului său de piatră un strop 
minte, zeii din cer ar fi fost înfrînţi. Dar : = 
Pe-un uriaş de piatră îl poţi învinge lesne, J 
Căci e sărac cu duhul și are slabe glezne... 


Prelucrare de ION ACSAN 


(POVESTE EGIPTEANĂ ANTICĂ) 


Ochii Adevărului 


ODINIOARĂ, cînd zeii înşişi judecau prici- 
nile ivite pe pămînt, Minciună se îufăţişă înaintea dre- 
gătorilor dreptăţii pentru a-l pîri pe fratele său, Ade- 
vărul. 

Cu greu ai fi putut afla pe lume ființe mai deosebite 
decît ei. Adevărul era un bărbat fără cusur: înalt, voi- 
nic, cu o fire deschisă și cu nişte ochi totdeauna plini 
de blîndeţe şi înţelepciune. În schimb, Minciună era 
mic de statură, pus pe harţă şi cu o căutătură care as- 
cundea numai viclenie şi ură. Ochii fratelui mai mare 
citeau fără greş în inima întunecată a mezinului, ferin- 
du-se să-l stîrnească cu ceva şi căutînd să-l facă mai 
bun şi mai blînd. Cu toate acestea, Minciună se hotărî 
să se descotorosească de el, cu atît mai mult cu cît 
Adevărul era cel ce urma să moștenească averea părin- 
tească, 

Dădu, aşadar, fratelui său în păstrare un cuţit mare. 
Pîndi ziua cînd el era dus de acasă şi, furînd cuțitul, îl 
ascunse undeva. Cînd ceru Adevărului lucrul încredin- 
tat — ia-l de unde nu-i | 

Piritul recunoscu că primise cuțitul, dar că nu ştie nici 
el cum de-a dispărut din locul în care l-a pus. Se lăsă 
tirit în faţa judecății celor nouă zei mari ai Egiptului, 
hotărît să-l împace pe fratele său după cum se cuvine, 
Nu ştia sărmanul ce-l aşteaptă... 

Jată cum suna pira ticluită de Minciună : 


„Un strașnic cuţit am avut 

Şi fratele meu l-a pierdut, 
Deşi i l-am dat în păstrare. 
Era cît o stîncă de mare ; 
Mînerul întins ca o punte — 
Putea să despice un munte. 
lar teacă-i pusesem o peşteră — 
Nu ştiu lucrătură mai meşterä | 
Vădiţi-vă astăzi puterea 

Voi, zei, şi răpiţi-i vederea, 

Să bijbiie-n orice ungher, 
Să-mi fie la casă uşia 1“ 


Cînd Adevărul ridică ochii spre judecătorii săi, cerînd 
îndulcirea pedepsei, se trezi învăluit de bezna orbirii. 
Şi astfel, în loc de stăpîn, ajunse ușierul casei părin ; 
teşti. ; 
În fiecare zi Minciună întîlnea la intrare pe fratele său ? 
ochii lui, lipsiţi de vedere, îl sfredeleau parcă mai pu- 
ternic | Chemă atunci la el pe cele două slugi credine 
cioase ale Adevărului şi le porunci : 


„Duceţi-vă stăpînul în pustie, 
Ca leul sau leoaica să-l sfîşie I“ 

Adevărul fu înşfăcat şi dus spre podişul unde colin- 
dau cele mai temute fiare ale deşertului. Cu toate că 
nu vedea locurile pe unde trecea, orbul zise slugilor 
“sale : 

„De ce mă duceti voi înspre podiş ? 

Lăsaţi-mă aici şi, pe furiș, 

Jertfească unu-n locul meu un cîine, 

lar altul să-mi aducă zilnic piine l“ 


Prima slugă prinse un cîine şi-l jertfi la marginea podi- 
şului pustiu, unde colindă leul fioros. Apoi se duse la 
Minciună şi-i spuse : 

„Dorința ta o ascultari zeii : 

Pe Adevăr îl sfişiară leii l” 
Crezîndu-l pe cuviat, Minciună nici gînd să-şi ascundă 
bucuria pe care i-o pricinuia solia | 
Cea de a doua slugă se duse la bucătar şi, cum îşi primi 
miîncarea, duse pe ascuns Adevărului bucata de piine 
cerută. Citeva zile îşi hrăni astfel stăpinul părăsit la 
poalele unei coline din marginea oraşului. 
Prin apropiere se afla casa unei femei de neam mare, 
al cărui bărbat murise într-o luptă cu vrăjmaşii farao- 
nului. Slujnicele ei trecură pe lîngă colină și îl văzură 
pe chipeşul orb părăsit în voia soartei. Stîrnită de vor- 
bele lor, stăpîna se duse să-l vadă pe cel năpăstuit. La 
porunca ei, slugile îl călăuziră la palat. Acolo sărmaniul 
fu îmbăiat şi îmbrăcat în straie curate, recăpătîndu-şi 
înfăţişarea de mai înainte. Pasămite, femeia bogată se 

îndrăgosti de Adevăr şi vru să şil- aleagă de-soț Dar 
ştiindu-l şi fără avere şi fără vedere, îşi tăinui iubirea 
faţă de rudele sale îngîmfate. Pentru a nu trezi- bănu- 
iala nimănui, Adevărul deveni uşierul casei. 
După cîtăva vreme femeia de neam mare născu.un 
băiat neasemuit de frumos. Îl trimise de timpuriu la 
şcoală şi el se arătă foarte destoinic la învăţătură, pe 
lîngă că era şi cel mai isteţ dintre toţi. Seria. fără gre- 
şeală şi în toate întrecerile cu colegii săi era întotdeauna 
primul. De aceea toţi: prinseră pică pe el şi începură. să-i 
strige batjocoritor : 

„Tărtăcuţă învățată, 

Are mamă, n-are tată |“ 


pă 


Miîhnit de aceste cuvinte de ocară, băiatul -se: duse 
la maică-sa şi o întrebă cine este tatăl lui, Aceasta-fi 
spuse : 

Tatăl tău e orbul care 

Şade colo, la intrare l“ 
Atunci băiatul se duse la uşierul palatului, îl așeză pe 
scaun şi-l ospătă din belşug, dîndu-i să bea vin după 
pofta inimii lui. 
Apoi îl întrebă : 

„Cine te-a orbit, doresc să ştiu, 

Vreau să-te răzbun, fiindcă ţi-s. fiu 1“ 
Adevărul îi răspunse fără ocol : 

„Pricina e frate-meu, Minciună, 

M-a orbit şi-a vrut să mă răpună |“ 

Apoi îi povesti amănunţit cît de viclean şi hain s-a ară- 
tat mezinul la judecata zeilor. Băiatul învăţă pe din- 
afară pîra ticluită de Minciună şi a două zi se puse 
pe treabă. 
Luă cu el zece pîini, un toiag, o pereche de sandale, un 
burduf cu vin şi o sabie. Alese din tarma mamei sale 
taurul cel mai falnic şi mai arătos, Puse desaga la spi- 
nare şi mînă taurul spre imaşul unde păşteau vitele 
pricăjite ale lui Minciună. Află pe păstorul acestuia şi-i 
lăsă în seamă toată averea sa, spunînd că a venit de de- 
parte şi că are o treabă cu un negustor din oraş. Păs- 
torul se învoi să-i îngrijească frumosul taur în schim- 
bul pfinilor şi a sandalelor nou-nouţe. 
Taurul rămase două luni în grija păstorului lui Minciună, 
Acesta veni într-o zi să-şi vadă cireada. Taurul băiatu- 
lui făcea de ruşine întreaga turmă, atît de gras şi de 
mare era. Stăpînul bău vin din burdutul străinului și, 
luînd sabia, se duse să înjunghie buhaiul. Zadarnic se 
împotrivi păstorul, spunînd că vita îi fusese lăsată în 
păstrare de un drumeţ şi că acesta se va întoarce ne- 
greşit după ea. Minciună îl linişti : 

»Taurul acesta nu-i zeiesc, 

Doi în locul lui îi dăruiesc 1“ 
Dobori apoi frumosul animal, îl prăji pe jăratec şi în 
cîteva zile isprăvi şi carnea, şi vinul din burduf. După 
care se întoarse ghiftuit la casa lui. 
Fapta lui Minciună ajunse la urechile băiatului, care 

de îndată se înfăţișă la păstorul acestuia, cerîndu-şi tau- 
rul | Mare-i fu mirarea neaflindu-l pe imaş. Sluga în- 
cercă să-l îmbuneze : 


„Tauru-l mâncă stăpînul turmei — 
Doi îţi dau în schimb, la urma urmei l“ 


Băiatul se răsti la păstor, spunîndu-i : 


„Taurul pe care voi l-aţi fript 

Nu-i găseşti pereche în Egipt. 
Trupul său se înălța cît munţii, 
Norii îi treceau prin dreptul frunţii ; 
Coarnele ca două piramide 
Răscoleau nisipurile-aride ; 

Cînd căsca un bot de crocodil 

El făcea să scadă-ntregul Nil I“ 


Păstorul se minună auzindu-l şi-i răspunse : 

„Unde ai văzut, drumej poznas, 

Taur ca al tău de uriaş P“ 
Dar băiatul îl înşfăcă şi, după ce îl află şi pe Minciună, 
de îndată îi duse pe-amîndoi la judecată. Zeii spuseră 
păgubaşului : 

„De cînd această lume am făcut, 

Un taur ca al tău noi n-am văzul |“ 
Atunci băiatul îi întîmpină cu aceste cuvinte : 


„Dar unde aţi văzut cuțitul care 
Avea tăişul cît o stîncă mare, 
Minerul lui întocmai ca o punte — 
În stare să despice şi un munte P 

Apoi adăugă cu hotărire : 


„Sînt fiul Adevărului orbit 
Şi pentru răzbunare am venit !* 


Știindu-l pe fratele său sfişiat de lei, Minciună se grăbi 
să facă următorul jurămînt : 

„De-l veți afla pe Adevăr în viață, 

Să fie ochii -mei- cuprinşi-de“ ceaţă, 

Să bijbti pururi prin orice ungher, 

La casa lui să mă vedeți "uşier 

Iar -cel ce mi-l aduce azi încoace 

Să-mi dea pe loc cinti sute” de gîrbace 1“ 


Băiatul aduse de-acasă şi înfăţişă judecătorilor pe virst- 
micul său tată. Aceștia îl recunoscură şi, dovedindu-se 
netemeinicia pîzei ticluită cîndva de Minciună, redară 
Adevărului vederea. Fratele hain şi viclean primi pe- 
deapsa pe care singur şi-o alesese : cele cinci sute de 
gîrbace cu care îl răsplăti fiul Adevărului şi orbirea, 
darul judecătorilor înşelaţi de el. 

Şi de atunci ochii Adevărului licăresc la fel de sfrede- 
litori, ca acum cîteva mii de ani... 


Prelucrare de ION ACSAN 


(POVESTE DIN VREMEA 
VECHILOR FARAONI) 


Insula şarpelui proroc 


ULISE, SINDBAD şi Robinson Crusoe au ca 
străbun îndepărtat pe un oştean necunoscut al farao- 
nilor Egiptului de odinioară. Cea mai veche poveste ma- 
rinărească, aşternută pe un papirus de scribii de acum 
patru mii de ani, ne duce pe ţărmul Mării Roşii, în por- 
tul Tebei... 


La apropierea corăbiei de țărm, după ce lunga călă- 
torie spre meleagurile de miazăzi ia sfîrşit; cei care 
îşi revăd patria după o lipsă îndelungată se îmbră- 
ţişează. Toţi îşi reamintesc nenumăratele primejdii în- 
fruntate luni de-a rîndul, Un om îmbrăcat în straie de 
înalt dregător priveşte însă ţărmul cu mîhnire şi teamă; 


fără a auzi urările de bun-venit ale celor de pe mal... 
inoştea miînia cumplită a faraonului, care îl trimisese 
„re o ţară îndepărtată cu o poruncă, neadusă la în- 
deplinire. Nenorocul îl pîndise pretutindeni şi, cu toate 
strădaniile sale, se întorcea cu mîinile goale. Vedea pri- 

virea încruntată a stăpînului și se întreba ce soartă îl 
aşteaptă: surghiunul sau moartea. Înţelegîndu-i zbu- 
ciumul, se apropie de el unul dintre slujitorii săi mai 
vârstnici, care îi spuse următoarele vorbe înțelepte : 

— Linişteşte-te, stăpîne, de vreme ce am ajuns cu bine 
aproape de locul unde se înalță palatul slăvitului nos- 
tru stăpîn. Spală-ţi faţa şi mîinile, puneţi straiele cele 
mai frumoase, apoi înfăţişează-te regelui. Vorbeşte-i 
deschis atunci cînd vei fi poftit să-i spui prin cîte am 
trecut. Răspunde fără să-ţi pierzi cumpătul şi drămuieşte 
bine fiecare cuvînt pe care-l vei rosti. Căci limba omu- 
lui este şi mîntuitorul, dar şi osînditorul lui. Caută vor- 
bele blinde, care potolesec mînia repească, fereşte-te de 
vorbele îndrăzneţe, în stare să ducă pe oricine la moarte, 
Şi fiindcă dregătorul îl asculta, fără să-l întrerupă, vor- 
bitorul nu se sfii să-i depene o păţanie de-a sa, care se 
siîrşise pînă la urmă cu bine, Cîţiva dintre cei mai pu- 
țin grăbiţi să coboare din corabia care se mai clătina încă 
pe valuri se adunară în juru-i, dornici să nu scape nici 
unul! din cuvintele rostite de povestitor... 

— Văzut-aţi voi vreo corabie lungă de o sută două- 
zeci de coţi şi lată de patruzeci ? Rar mai întîlneşti azi 
asemenea minunăţie. O sută douăzeci de năieri, floa- 
rea întregului Egipt, atîți am fost la începutul călătoriei. 
Priveam marea aşa cum priveşti pămîntul. Ne uitam 
la cer așa cum te uiţi la acoperişul unui templu nespus 
de înalt. Inima noastră era mai neînfricată decît inima 

leilor care înfruntă pustiul. Presimţeam orice furtună 
cu mult înainte de izbucnirea ei, preziceam orice dez- 
lănţuire a vînturilor mai înainte de a porni cea dintii 
adiere. Călătoream spre miazănoapte, către minele de 
aramă ale regelui din peninsula Sinai. Tocmai cînd eram 
în largul mării, vînturile ne-au împins corabia departe, 
spre ţinuturile de miazăzi şi asupra capetelor noastre se 
abătu o furtună cumplită. Un val înalt de opt coţi ne 
spulberă corabia și toţi pieriră pînă la unul. Singur eu 
m-am pomenit aruncat pe-o scîndură şi marea m-a lăsat 
într-un tîrziu pe ţărmul unei insule necunoscute. 

Am petrecut trei zile într-o singurătate deplină, neavînd 
alt tovarăș decît inima mea, care-i plingea pe cei în- 
ghiţiţi de noian. Noaptea dormeam în scorbura copaci- 
lor, ziua mă tupilam în umbra lor. Nu duceam lipsă de 
nimic, Am aflat prin împrejurimi smochine, struguri, 
pere minunate la gust, fructe de sicomor! şi pepeni 
sălbatici. Pescuiam peşti şi prindeam păsări cu mîna, 
nici o viețuitoare nu fugea din calea mea. De fiecare 
dată mă întorceam încărcat ca o albină. Mi-am adunat 
la un loc proviziile şi am săpat o groapă. Apoi am aprins 
focul cu ajutorul unui lemn uscat pe care l-am frecat, 
pînă a început să fumege. Mă pregăteam să aduc o 
jerifă de mulțumire zeilor, fără să bănuiesc ce mă mai 
aşteaptă. 


1 Copac exotic uriaş, cu fructe asemănătoare cu smochinele, 

Deodată am auzit o detunătură şi am crezut că era un 
val puternic sfărimat de stînci. Dar marea era liniştită. 
Arborii au început să trosnească. Întregul țărm se. zgu- 
duia ca sub o povară neobişnuită. M-am trîntit la pă- 
mint şi mi-am acoperit faţa cu mîinile. Cînd le-am în- 
lžturat, am zărit cu groază în iarbă un şarpe lung de 
treizeci de coţi, dintre care doi coţi măsurau numai 
alba-i barbă. Dihania avea solzi de aur şi sprincene de 
lazulit şi se tîra spre mine necontenit. Avînd în spate 
nestîrşita mare, nu întrezăream nici o scăpare. Mai bine 
m-ar fi înghiţit şi pe mine noianul, decît să-i umplu 
acestei arătări burduhanul | Am rămas teîntit pe burtă 
şi “mi-am căinat viața prea scurtă. Întindeam -mîinile 
înainte, cerşind îndurarea fierbinte. Dar şarpele se opri 
în faţă-mi şi cu grai omenesc îmi grăi : 

„Cine te-a adus aici, străine, 

Pe această insulă, la mine? 

Dacă-simt cumoa că ai minţit, 

Vei pieri în flăcări, ngereşit i“ 
Cînd am aflat că voi muri-pe rug, n-am putut o vorbă 
să mai îndrug. Atunci şarpele m-a înhăţat și, legănin- 
du-mă în botul lui, am ajuns mai mult mort decît viu în 
peştera-i cu pragul argintiu. Cînd m-a lăsat pe podeaua 
pardosilă cu peruzele, întreg și nevătămat, am prins pu- 
ţin curaj. M-am trîntit ca un sclav în faţa stăpînului său 
şi, cînd mi-a pus aceeaşi întrebare, i-am povestit trista 

mea păţanie. După ce mi-am depănat toate peripeţiile, 
şarpele mi-a zis cu blîndeţe : 

„O; nu te teme, omule sărman | 

De vreme ce scăpal-ai de noian, 

În peşteră la mine ajungînd, 

Acasă ai să mi te-ntorci curînd.“ 
Apoi îmi prevesti că voi petrece patru luni încheiate pe 
insulă, după care va veni o corabie egipteană cu năieri 
cunoscuţi de mine şi ei mă vor duce acasă. Îmi voi îmbră- 
ţişa iar soţia şi copiii și voi muri la adînci bătrîneţi pe 
meleagul strămoşilor mei, 
Ferice-i cel ce poate să-şi povestească chinurile îndurate 
cînd toate cîte-a suferit au luat sfârşit ! Spre a-mi mîn- 
gîia durerea pierderii tuturor tovarășilor mei, primitorul 
şarpe îmi zugrăvi împrejurarea tristă în care a rămas fără 
cei șaptezeci de fraţi, surori, veri şi copii ai săi. 
Într-o noapte, în timp ce el era plecat, pe insulă se prăbu- 
şise o stea în flăcări şi toţi semenii lui arseseră pînă la 
unul. Cînd s-a întors acasă, n-a găsit decît şaptezeci de 
trupuri înnegrite de văpăi. I-a îngropat cu cinste şi i-a 
plîns pe fiecare în parte. Din sfărîmăturile stelei prăbu- 
„şite s-a înfiripat o fată de o rară frumuseţe, care a 
rămas. pe insulă, îngrijindu-l pînă ce jarul suferinței lui 
pricinuite de pierderea îndurată s-a stins cu desăvîrşire. 
Într-un miez de noapte a trecut pe deasupra peşterii o 
stea cu coadă şi fata l-a părăsit pentru a putea lua locul 
stelei care se prăbuşise prin puterea unui vrăjitor, Dacă 

n-ar fi fost fata cea mărinimoasă, poate că s-ar fi stins 
şi ell Dar a rămas în viaţă spre a face bine celor care 
au avut de îndurat, asemenea lui... 
Nici o corabie nu poposise încă pe aceasta insulă. Prima 
urma să sosească tocmai peste patru luni. De aceea s-a 
arătat şarpele atît de nedumerit, întilnindu-mă pe mal. 
N-am ştiut cum să-mi mai arăt recunoştinţa, M-am încli- 
nat înaintea lui pînă la pămînt și i-am promis că, de în- 
dată ce voi ajunge la Teba, voi înfățișa faraonului însuși 
mărinimia gazdei mele. I-am spus că îi voi aduce acasă 
tauri şi păsări drept jertfă şi că mă voi întoarce cu o co- 
rabie încărcată cu daruri scumpe : mirodenii, balsamuri, 
smirnă şi tămiie. Îl voi cinsti ca pe un zeu care sare în 
ajutorul oamenilor sărmani într-un ţinut cu totul şi cu 
totul necunoscut. Şarpele însă mi-a zis : 

»Nu-s zeu — sub chipul meu atit de crunt 

Se-ascunde însuşi regele din Punt. 1 

Ce daruri să-mi aducă egiptenii 

Cînd ţara mea-i bogaiă-n mirodenii ? 1“ 
Şi, într-adevăr, de pe insulă nu lipsea nimic. Erau nu- 
meroşi arbori cu rășină plăcut mirositoare. Peştera gaz- 
dei mele era ticsită cu comori : saci cu tot felul de mi- 
rodenii, grămezi de aur și argint. Stilpii peşterii erau 
acoperiţi cu peruzele. 


1 "Țară menţionată de izvoarele antice, situată, probabil, pe lito- 
ralul Somaliei şi Eritreei, cu care vechii egipteni au avut legături 
întîmplătoare, 

În ziua cînd împlinisem patru luni de cînd mă aflam pe 
insula şarpelui proroc, am ieşit dis-de-dimineaţă din peş- 
teră şi m-am căţărat în pomul cel mai înalt de pe mal. 
Am văzut pe la prînz o corabie. Punîndu-mi mîna strea- 
şină la ochi, am desluşit curînd că erau corăbieri veniţi 
din Egipt. Pe unii dintre ei îi cunoşteam. Cînd oamenii 
s-au apropiat de mal, am ieșit în întîmpinarea lor, strigîn- 
du-i pe câţiva pe nume. Toţi s-au bucurat văzîndu-mă, 
căci mă credeau mort de multă vreme. 
M-am întors la peşteră, să-i aduc vestea șarpelui, dar el 
mi-a luat-o înainte, urîndu-mi drum bun şi dăruindu-mi 
saci cu smirnă, tămiie şi piper. Am mai primit colţi de 
elefant, ogari şi maimuțe la fel de mari ca şi oamenii. 
Am dus toate aceste preţioase daruri pe țărm şi cunoscuții 
mei le încărcară pe corabie. M-am întors din nou la peș- 
teră să-mi iau rămas bun de la gazda mea, care nu se 
arătase, pentru a nu-mi speria prietenii. M-am înclinat 
din nou pînă la pămînt, mulțumindu-i pentru toate cele 
făcute pentru mine, iar şarpele îmi zise : 

„Acasă să te-ntorci fără zăhavă 

Şi în orașul tău tu adu-mi slavă | 

Doar dup-a doua lună de plutire 

Voi veţi trăi şi clipa de sosire. 

Corabia cum s-a desprins de maluri 

Şi insula îmi va pieri în valuri...“ 
Prezicerile şarpelui se îndepliniră şi de data asta. Nici nu 
ne-am îndepărtat bine de ea şi insula începu să se 
scufunde în apele mării, fapt care i-a uimit pe prietenii 

mer Le-am spus că vom sosi acasă după două luni şi-ei 
au rîs de mine. Dar după aceea mi-au dat dreptate. Am 
plutit, aşadar, spre miazănoapte şi la ziua prorocită ne 
aflam în portul Tebei. Am fost adus înaintea faraonului, 
căruia i-am înmînat darurile Șarpelui şi am ajuns oştean 
în garda slăvitului stăpîn, Precum vezi, încheie povestito- 
rul, un rău poate fi spre bine. Învață din necazurile mele 
şi povesteşte-i faraonului întîmplarea mea, poate îţi va 
sluji | 


Dar înaltul dregător dădu din cap neîncrezător : 
— Zadarnic, prietene | Cine mai dă apă-n zori vreodată 
unei păsări ce va fi-tăiată ? 

El ştia că nu avusese norocul să întilnească. şarpele mă- 
rinimos, şi nici nu adusese daruri care să înduplece inima 
faraonului. Totuşi, după cele auzite, înţelese să înfrunte 
primejdia cu fruntea sus, așa cum făcuse înțeleptul oștean 
care-l însoţise cu credință, povestindu-i păţania lui mi- 


nunată. ati] 


Prelucrare de ION ACSAN 


(VECHE POVESTE EGIPTEANĂ) 


Ursita fiului de faraon 


A FOST ODATĂ, în ţara piramidelor, un 
faraon din cale-afară de mîhnit că nu avea nici un ur- 
maş. Şi s-a ploconit acest faraon pe la templele tuturor 
zilelor pînă ce, în sfîrşit, soţia lui i-a născut feciorul 
multdorit. | 
Numai că, de îndată ce și-a văzut visul cu ochii, marea 
lui bucurie i-a fost întunecată de o prevestire rea. La 
creştetul copilului s-au înfiinţat şapte femei tinere şi fru- 
moase, cu faţa rumenă-şi cu urechi de juncă, Erau cele 
şapte Hathor, ursitoarele, care, chipurile, hotărau soarta 
fiecărui copil egiptean din vremurile străvechi, Fie că 
meneau noului-năseut bogăţia şi fericirea, fie că, dimpo- 
trivă, îi hărăzeau sărăcia sau cine ştie ce nenorocire de 
neînlăturat, zeițele -erau pururi zimbiteare şi nepărtini- 
toare, 

Ele se adunară în jurul leagănului în care se afla puiul de 
faraon, fără să bage de seamă că doica se preface că 
doarme, nerăbdătoare să afle soarta vlăstarului regesc, 
ocrotit de ea. Ceea ce îi fu dat să audă umplu de amără- 

ciune atît inima dădacei, cît şi inima tatălui nenorocos, 
lată ce meniră cele şapte ursitoare“ 

„S-a născut într-o zi rea copilul 

Și o să-l răpună crocodilul ; 

Dacă nu, un şarpe tîritor ; 

Dacă nu, un cîine lătrător...“ 
Cînd vorbele acestea au ajuns la urechea faraonului, 
acesta s-a gîndit să-și ferească unicul copil de ursita lui 
tristă, Zis şi făcut. 
O armată de robi ridică în inima deşertului un turn de 
piatră, încoronat cu o terasă împrejmuită, de unde, adă- 
postit de dogoarea soarelui, la umbra unui chioșc, puteai 
cuprinde cu ochii împrejurimile. Turnul era păzit cu 
strășnicie de o ceată de oșteni din garda faraonului şi 
încăperile lui se asemănau cu cele ale unui palat. Cel ce 
locuia aici nu ducea lipsă de nimic, pivniţa fortăreței 
fiind înţesată cu provizii. Crocodilii se aflau la o mare 
depărtare, șerpii nu colindau prin locurile acelea, din 
lipsă de hrană, iar cîinilor nu li se îngăduia să se 
apropie. 
Anii trecură repede şi fiul faraonului ajunse un băiețan- 
dru care, în afară de nisip, turn şi oșteni, nu mai văzuse 
nimic, Ziua îi plăcea să se suie pe terasă şi să măsoare 
depărtările, doar, doar se va ivi ceva nou. Şi .ată că 
într-o după-amiază zări în depărtare un om însoţit de 
un animal ciudat, 

de faraon întrebă pe servitorul de lingă el: == 
Ce aleargă în urma omului de acolo ? 

zrvitorul se codi să răspundă, dar, neavînd încotro, 
use : 

E un ogar. Omul se slujeşte de el la prinderea vi- 


ci prinţul ceru nerăbdător : 

Să mi se aducă şi mie unul asemănător | 

înd faraonul află dorinţa arzătoare a fiului său, spuse 
itorului care îi adusese vestea : 

Duceţi-i un pui de ogar, ca să nu se mîhnească ` 
a mult inima lui | i 

de faraon îngriji el însuşi căţelandrul pe care îl 


z. 
giit 


se în dar, pînă ce acesta se făcu un ogar sprinten 
voinic, 

si şi ziua cînd prinţul, ajuns un flăcău înalt şi puter- 
le, se sătură să stea toată ziua cu braţele încrucişate în 
turnu) din pustietate. 

Aflînd în cele din urmă cine este şi de ce a fost închis în 
, tînărul ceru să stea de vorbă cu tatăl său şi astfel 
ajunse pentru prima dată în mijlocul unui furnicar de 
oameni, care intrau şi ieşeau din casele lor mai mult sau 
ai puţin arătoase. În palatul faraonului văzu crocodili şi 
şerpi împăiaţi, dar inima lui nu se înspăimîntă de înfă- 
area lor fioroasă. 

nd rămase între patru ochi cu tatăl său, prinţul îi 
spuse ; 

— Îţi multumesc că m-ai păzit cu mare străşnicie de cele 
trei nenorociri care mă pasc, atita timp cît am fost un 
copil neştiutor. Dar acum sînt destul de mare ca să mă pot 
apăra și singur de ele. Nu pot trăi ca un trîntor pînă 
adinci bătrîneţi, fără să cunosc lumea cu toate frumuse 
tile și primejdiile ei. Fiindcă tot nu voi scăpa de ceea ce 
îmi este scris, pentru ce să mă mai ascund în pustie ? 
sipul sterp va naşte crocodili, şerpi şi dulăi care mă vor 
-răpune oricînd. Îngăduie-mi să mă duc unde voi vede 
_ cu ochii și, după ce voi fi învins pe cei trei vrăjmași a 
mei, mă voi întoarce la tine pentru a-ţi moșteni sceptrul, 
palatul şi rodnica ţară pe care o cîrmuiești | 
Faraonul rămase uimit de vorbele înțelepte ale fiului 
şi se învoi să-l lase să plece singur, fără nici o escortă şi 
fără bogății care stârnesc lăcomia oamenilor, Îl înzeste 
cu un car de luptă, cu cai pentru drum, cu straie d 
schimb, cu merinde şi cu arme care să-l pună la adăpos 
de primejdii. Prinţul nu se îndură să se despartă de oga- 
rul său, care putea să-i fie de mare folos la vînătoare 
ocrotindu-l de fiare. 
O corabie regească îl lăsă pe ţărmul Siriei, unde m 
mişună nici crocodili, nici şerpi. 
Apoi i se spuse : 
— Du-te unde te cheamă ursita ta ! 
Şi corabia ridică pînzele, îndreptîndu-se spre gurile Nilu 
lui. Prinţul o urmări multă vreme cu privirea întristat 
A doua zi îşi mînă caii spre adîncul ţării necunoscut 

care se aşternea înaintea lui, în căutarea locurilor bogate 
în pășuni şi vînat. Ogarul nu-şi părăsea niciodată stă- 
pinul, ziua hăitnind împreună cu el sălbăticiunile şi noap- 
tea păzindu-l cu credinţă. 
Ţara în care ajunse prinţul se numea Naharin şi era aşe- 
zată în apropierea Eufratului. Regele din Naharin avea și 
el un singur copil, o fată. Faima frumuseţii ei se răspîn- 
dise peste mări şi ţări. Aşteptîndu-se la mulţi peţitori şi, 
pentru a nu se învrăjbi cu nici unul, regele se gîndi să-i 
pună la grea încercare, spre a dobîndi un ginere vrednic 
să-i fie urmaș. Îşi închise, aşadar, copila într-un turn în- 
zestrat cu şaptezeci de terestre aşezate la şaptezeci de 
coţi deasupra pămîntului. 
Cînd fata ajunse la vîrsta măritișului, regele trimise ur- 
mătoarea veste tuturor prinților din țările învecinate : 

„Cel ce va să sară pînă la fereastră, 

Unde zăvorită stă copila noastră, 

Poate s-o primească grabnic de nevastă |“ 
Numai din ţara Kharon sosiră șapte prinți palestinieni. 
Șapte corturi arătoase se ridicau în preajma cetăţii şi în 
fiecare dimineaţă şapte flăcăi gătiţi regeşte porneau spre 
turn să-şi încerce norocul, Seara se întorceau neîncunu- 
naţi de izbîndă. 
Soarele tocmai asfinţea cînd fiul faraonului sosi la cortu- 
rile celor şapte peţitori. El fu găzduit de cei din ţara 
Kharon. 

Îl îmmbăiară şi îi unseră trupul cu alifii parfumate. Îl aşe- 
zară apoi la masă, împărțind cu el pîinea ospeţiei. Caii 
lui fură ţesălaţi şi hrăniţi, întocmai ca şi armăsarii prin- 
tilor. 

În cele din urmă fiul de faraon fu întrebat de uride vine. 
Se codi să spună adevărul, aşa că născoci o poveste care 
înduioşă inima gazdelor lui : 

— Sînt fiul unuia dintre cei mai viteji războinici de pe 
carele de luptă ale faraonului. Cînd am rămas orfan de 
mamă, tata şi-a luat o altă soţie. Ținînd mult la copiii ei, 
maștera începu să mă urască de moarte. Ca să scap-cu 
viață, m-am urcat pe carul de luptă al părintelui meu 
şi am fugit în lume ! 

La rîndul lui, fiul de faraon îi întrebă de ce zăbovesc în 
preajma orașului. Gazdele îi zugrăviră în cuvinte înflăcă- 
rate frumuseţea fetei regelui din Naharin, dar cînd în- 
tăţişară turnul în care era închisă fecioara, fața lor se 
posomort. Oaspetele pricepu de îndată că ei nu izbuteau 
să sară pînă la vreuna din cele şaptezeci de ferestre la 
care adăsta prinţesa. Ceru îngăduinţa să-i însoțească a 
doua zi. Peţitorii din ţara Kharon se învoiră bucuroşi. Ei 
nu bănuiau că musafirul lor era un săritor neîntrecut, 
Căci faraonul ştiuse să-și călească feciorul pentru a birui 
toate piedicile întilnite în calea lui. 

Oaspetele însoţi trei zile la rînd pe prinții palestinieni, 
ascunzîndu-și bucuria că încercările lor se dovedeau za- 
darnice. Fata regelui din Naharin îl măsura cu privirea 

galeșă din fereastra turnului, iar voinicul se îndrăgosti 
de ea de-a binelea... 

A patra zi ceru să facă şi el o încercare şi sfetnicii rege- 
lui, crezînd că este tot un prinţ, cum şi arăta, de alttel, 
nu-l împiedicară. Se dădu înapoi cale de şaptezeci de 
paşi şi dintr-un salt ajunse tocmai la fereastra unde îl 
aştepta frumoasa frumoaselor. Pasămite, dragostea îi dă- 
duse aripi. Prinţesa îşi trecu braţele după gâtul lui și îl 
sărută ca pe un logodnic multașteptat, sub privirile uluite 
ale celor de jos. 

Un sol veni de îndată la rege şi, spre a înveseli inima lui 
de tată, îl vesti : 

— Un tînăr a atins fereastra fiicei tale | 

Neîndoindu-se că este vorba de unul din cei şapte prinți 
palestinieni, regele întrebă liniştit : 

— Cine este cel care a izbîndit ? 

Cînd auzi însă că e vorba de fiul unui războinic viteaz de 
pe carele de luptă ale faraonului, fugit de acasă pentru a 
scăpa de ura mașterii, care avea şi ea copii, regele se 
mânie şi zise : 

— Nu-mi dau eu fata după un flăcău de pripas, fugit din 
Egipt în căutarea norocului. Întoarcă-se în ţara lui de 
baştină | 

Solul veni într-un suflet pînă la fiul faraonului şi-i 
zise : 

— Înapoiază-te în ţara ta de baştină, dacă vrei să scapi 
cu viaţă | 

Vorbele solului ajunseră la urechile prințesei şi din virful 
turnului răsunară aceste cuvinte : 

„Alungînd pe cel ce mi-e menit, 

Veţi vedea şi tristul meu sfârşit : 

N-am să gust din carne, apă, poame, 

Voi pieri de sete şi de foame 1“ 
Ameninţările fiicei ajunseră la urechile tatălui ei. Cloco- 
tind de mînie, regele porunci oamenilor săi să-l ucidă-pe 
tînărul egiptean, care pătrunsese în iatacul fetei pentru a 
o îmbrăţişa. De la fereastra turnului ea văzu oamenii re- 
gelui apropiindu-se înarmaţi pînă în dinţi, şi, ghicindu-le 
gîndul, strigă : 

„Dacă astăzi omul drag îmi moare, 

Pier şi eu pînă-n apus de soare | 

Pieptul meu de n-o să-i fie scut, 

Amândoi vom cobori în lut...“ 
Oamenii se codiră să ducă la îndeplinire nedreapta po- 
runică repească, temîndu-se că prințesa îşi va curma sin- 
gură zilele. De data aceasta părintele se înspăimîntă de-a 
binelea şi cerbicia lui tu înfrântă. Ceru să i se întăţişeze 
perechea de îndrăgostiți. Tînărul îi plăcu, întrucât nu 
avea înfăţişarea unui om de rînd. 
Când se văzu față în faţă cu regele din Naharin, fiul de 
faraon se temu. Dar, după ce acesta îl strînse la piept și-l 
sărută ca pe un viitor ginere, numindu-l chiar fiul lui, 
prințul răsuflă ușurat, 

Regele sirian îi dădu de soție pe fiica lui şi-l înzestră cu o 
casă arătoasă, cu turme de vite şi cu ogoare muncite de 
robi numeroși, astfel ca tinerii soți să nu ducă lipsă de 
nimic, 

După cîtăva vreme fiul de faraon destăinui soției sale 
prevestirea celor şapte ursitoare, fără să-i spună însă 
cine sînt adevărații lui părinți. Jar ea se arătă tare îngri- 
jorată şi primul lucru care i-l ceru, fu să-şi ucidă ogarul. 
Prinţul se împotrivi, spunînd că l-a crescut de mic şi că 
nu se poate despărţi de el în ruptul capului. 

Din ziua aceea prinţesa n-a încetat să tremure pentru 
viaţa soţului ei, fiindu-i frică să-l mai lase singur. Cînd 
prințul se arătă dornic să călătorească şi să vîneze, ea se 
hotărî să-l însoțească pretutindeni, pentru a-l păzi de 
cele trei pieze-rele, 

Merseră ei tocmai spre ţara Egiptului şi poposiră într-un 
sat din apropierea Nilului. Oamenii din partea locului 
erau tare mîhniţi din pricina unui crocodil uriaș, care 
ieşea din apele fluviului şi cuteza să vină pînă în mijlocul 
satului, unde tînăra pereche își găsise o locuinţă. Această 
dihanie era una din uzrsitele rele ale prinţului. Dar cro- 
codilul avea un duşman neîmpăcat, care îl împiedica să 
iasă din fluviu şi să pustiască împrejurimile. La rîndul lui 
crocodilul nu-i dădea răgaz vrăjmaşului său, Ocrotitorul 
apelor, să colinde în tihnă malurile Nilului. În fiecare di- 
mineaţă se încăierau cei doi uriaşi, dar nici unul nu putea 
să-l biruie pe celălalt. Şi se războiau ei aşa de vreo două 

Crocodilul ştia că el nu-şi va putea răpune potrivnicul 
decît cu ajutorul unui muritor. Or, oamenii fugeau de 
cum se apropia fiara de satul lor. Ştiindu-se prietenul să- 
tenilor, Ocrotitorul apelor nu se temea de braţele lor, 
deprinse cu truda cîmpului şi nu cu mînuirea armelor. 
Prinţul nici nu bănuia că tot în acel sat se aciuase şi cea 
de a doua ursită a sa, un şarpe veninos, care ieşea noap- 
tea din scorbura lui şi muşca pe bieţii oameni doborîți 
de munca istovitoare din timpul zilei. Nici unul din cei 
muşcaţi nu se mai deştepta vreodată. Aceeaşi soartă 
ar fi avut-o şi fiul faraonului într-o noapte, dacă... 

Cu o zi mai înainte, prinţul se întilni cu Ocrotitorul ape- 
lor. Acesta îi spuse să se păzească de crocodilul pe care 
soarta lui potrivnică îl trimisese acolo, spre a aduce la 
îndeplinire prezicerile ursitoarelor. Fiul faraonului îl răs- 
plăti pentru sfatul lui prietenesc şi a doua zi rămase 
acasă, Încercă să uite de piezele-rele care îl pîndeau, 
ospătîndu-se şi bînd vin şi bere din blide de lut ars. La 
coborîrea serii fu cuprins de un somn de plumb. Soţia 
umplu două blide, unul cu bere şi altul cu vin, gîndind 
că poate, în toiul nopții, bărbatul se va trezi însetat şi 
căuta ceva de băut. Propti apoi de peretele încăpe 
sulița prinţului şi se întinse în aşternutul ei, rămînînd î 
trează, 

Pe la miezul nopţii, şarpele se strecură în încăpere prin- 
tr-o crăpătură a peretelui şi se tîrî spre locul unde prințul 
dormea dus. Dar cum mirosul aţiţător al blidelor 
băutură îl ispiti, el se opri să le guste conţinutul. Unul 

dintre blide se vărsă şi băutura ameţi șarpele care rămase 
ţeapăn. Soţia fiului de faraon sări din aşternut şi, văzînd 
duşmanul temut lîngă așternutul soţului ei, înmărmuri. 
Îşi luă inima în dinţi şi se apropie tiptil de musafirul ne- 
poftit. Îi străpunse capul cu sulița şi tîrîtoarea se zbătu 
ce se zbătu pînă ce îşi dădu duhul. Prinţul se trezi bui- 
măcit din somn şi, cînd pricepu tot ce se întîmplase, nu 
ştiu cum să-i mulţumească soţiei sale. Ea îi zise încre- 
zătoare : 

— lată că te-am scăpat de una din ursitele tale rele. 


Cu voia zeilor te voi scăpa şi de celelalte două | 
Peste cîtăva vreme prinţul se duse să vîneze pe malul Ni- 


lului, însoţit de ogarul său. Se păzea însă de apele flu- 
viului, unde crocodilul sortit să-l piardă îl pîndea ne- 
contenit. 
Însoţitorul său căpătă însă grai omenesc şi-i zise : 

„De nu fugi din calea mea, stăpîne, 

Te va pierde propriul tău cîne l“ 
Speriat de cuvintele ogarului său, care se îndrepta spre el 
urlînd, prinţul îşi căută scăpare în apele Nilului. Acolo 
îl înşfăcă crocodilul care, tîrîndu-l spre un ostrov ascuns 
în păpuriş, îi spuse : 

„Zadarnic fugi de mine, sortitul crocodil, 

Ce mi te urmăreşte de cînd erai copil. 


De vrei să scapi cu viaţă, să juri că, pînă-n seară, 
Ocrotitorul apei prin tine o să piară |“ 


131 


Prinţul îi răspunse însă fără şovăire : 


„De mi-e sortit, sînt gata să pier, răpus de tine, 
Dar nu-l ucid pe duhul sfătuitor de bine l“ 


Crocodilul îi dădu răgaz de gîndire pînă la asfinţitul soa- 
relui, apoi se afundă în apele fluviului. Cînd dihania îi 
răpise stăpînul, cîinele înotase pînă la ostrov, ascun- 
zîndu-se în păpuriş. După ce auzi spusele crocodilului, 
o ţinu într-o fugă pînă acasă, 

Văzînd că ogarul s-a întors fără stăpînul său nedespărţi 
prinţesa începu să-şi smulgă pletele din cap, sigură că 
bărbatul ei fusese sfişiat de crocodil. Dar credinciosul 
animal căpătă din nou grai omenesc şi povesti stăpînei 
sale cele întîmplate. Deoarece soarele cobora spre ap 
prinţesa luă sulița cu care răpusese şarpele şi se îndrep 
spre locul unde fiul faraonului rămăsese ca ostatec 
dihaniei. 

“Tocmai aici îşi petrecea noaptea Ocrotitorul apelor. 
aceea îl adusese crocodilul pe fiul faraonului în ostrov, 
gîndind că acesta se va lăsa înduplecat să-l răpună [ 
duşmanul lui chiar în seara aceea. 

La apusul soarelui crocodilul se ivi şi ceru din nou pr 
tului să-l ucidă pe Ocrotitorul apelor, că de nu, îl v 
stîşia pe loc cu colții lui, aşa cum îi meniseră ursitoarel 
Cum nici de data asta ostatecul nu se învoi să-i facă 
plac, crocodilul ieşi din apă şi-l tîrî pe prinţ în păpuriş, 
să-l sfîşie : căci se temea ca între timp să nu soseas 
Ocrotitorul apelor şi să-i tulbure ospăţul. Numai că aco 

pîndea soţia prinţului care, văzîndu-şi bărbatul în pri- 
mejdie, înfipse sulița în gîtlejul fiarei lacome. Se încinse 
o luptă aprigă, care putea să sfirşească rău, dacă n-ar fi 
venit şi Ocrotitorul apelor, grăbind astfel sfîrşitul cro- 
codilului. 

Apoi femeia îşi îmbrăţişă bărbatul şi-i zise : 

— lată că te-am scăpat şi de a doua ursită a ta |! Rămîne 
să te mai scap şi de ultima piază-rea care te mai ame- 
ninţă. 

În lipsa lor de acasă, cei şapte prinți din ţara Kharon, 
mînioşi că regele din Naharin îşi alesese drept ginere un 
egiptean de pripas, îşi adunaseră ostaşii, biruind armata 
siriană, 

Ajuns prizonier, regele fu întrebat : 

— Unde este fiica ta cu netrebnicul pe care ţi l-ai ales 
urmaş la tron ? 

Regele răspunse : 

— S-a dus să hăituiască fiarele din ţară. Pot să mai 
ştiu eu pe unde umblă ei ? 

Atunci cei şapte prinți se sfătuiră să-şi împartă oastea în 
cete mai mici, care să răscolească toate ţinuturile înveci- 
nate în căutarea fugarilor. 

Cel care îi va descoperi să-l ucidă pe egiptean, iar cu 
nevasta lui să facă ce-o pofti, urmînd ca după aceea să-și 
împartă ţara regelui învins. 

Aşadar, unii plecară spre miazăzi, alţii spre miazănoapte, 
o parte spre răsărit şi alta spre apus. 

Tar cei care plecară spre miazăzi ajunseră în cele din 
urmă şi în satul unde hălăduia fiul faraonului, Simţind 
apropierea duşmanilor, Ocrotitorul apelor ceru prințului 
şi soţiei sale să fugă în munţi şi să se ascundă într-o peş- 
teră pînă ce va trece primejdia. Îi sfătui însă să nu ia cu 
ei şi ogarul. Cei doi făcură întocmai, numai că prinţul, 
neîndurîndu-se să-şi părăsească tovarășul de vînătoare, 
acesta îi însoţi pînă în ascunzătoarea lor. 

Două zile şi două nopţi petrecură ei în adăpostul de 
vreme rea. Şi numai iată că în ziua a treia, prin dreptul 
peşterii lor trecură trei dintre prinții palestinieni, însoţiţi 
de oastea lor. Fiindcă nici unuia dintre ei nu-i dete prin 
minte să răscolească peșterile din munţii pustii, trecură 
prin dreptul ascunzătorii fără să-i dibuiască. Dar în clipa 
cînd ultimul oştean trecu de peşteră, ogarul se repezi 
după el și începu să-l latre. Vrăjmașii recunoscură de în- 
dată pe însoţitorul fiului de faraon şi năvăliră în peş- 
teră, 

Femeia se aruncă în faţa bărbatului ei şi o suliță o stră- 
punse, doborînd-o la pămînt. Egipteanul răpuse pe unul 
dintre duşmani cu sabia lui, iar ogarul îl sfişie pe cel de 
al doilea. Însă sulița celui de-al treilea prinţ pătrunse în 
pieptul fiului de faraon, care se prăvăli alături de cîinele 
său, rănit și el de o săgeată. 

Cei doi prinți palestinieni au fost aşezaţi pe o targă de 
frunze. Fiul de faraon cu soția şi ogarul lui fură părăsiţi 
înaintea peşterii, pentru a fi sfişiaţi de vulturii înălţi- 
milor. 

r După ce vrăjmaşii se îndepărtară, prințul egiptean des- 
chise ochii. Soţia şi ogarul zăceau alături de el cu piep- 
turile pline de răni. Muribundul spuse, căinîndu-și 

soarta ; 

— S-a adeverit întocmai ceea ce ursitoarele mi-au menit 
din leagăn : am scăpat de şarpe și de crocodil și acum 
pier din pricina ogarului de care nu m-am îndurat să mă 
despart, cu toate stăruinţele soției mele şi ale Ocrotito- 
ului apelor | 

Apoi îşi ridică ochii spre cer și strigă : 
— Zei ai patriei mele, eu nu v-am greșit niciodată cu 
nimic şi totuşi voi m-aţi urmărit cu ura voastră pretutin- 
deni. Viaţa nu mai are nici un rost pentru mine fără tovă- 
răşia soţiei credincioase și a cîinelui meu ; nu din vina 
lui pier eu acum, ci pentru a se îndeplini hotărîrile soar- 
tei. Barem aveţi grijă ca atit eu, cît şi fiica regelui din 
Naharin să avem parte de o îngropăciune demnă de noi 
şi să nu fim sfișiaţi de fiarele flămînde sau să putrezim 
sub cerul liber | 
Şi zeii Egiptului auziră cuvintele fiului de faraon și se în- 
duioșară. Marele Ra spuse tovarășei sale : 

„Soarta s-a îndeplinit | 

De aceea eu sînt domic 

Să renvie, negreșit 

Cei. ce s-au, iubit statornic l“ 
Mama zeilor încuviinţă cuvintele lui, adăugînd : 

„Viaţa lor pilduitoare 

Dă-le-o înapoi, Zeu-soare 1“ 

Hotărîrea lor fiind îndeplinită, cele şapte Hathor se arä- 
tară binevoitoare : 


„Dragostea ce ei şi-o poartă 
Biruie vrăjmaşa soartă l!“ 

Şi iată că, în timp ce zeii Egiptului îşi vorbeau astfel, de 
peştera. înaintea căreia zăceau cele trei trupuri însînge- 
rate se apropie Ocrotitorul apelor. În mînă el avea nişte 
leacuri culese de pe malurile Nilului, care puteau vin- 
deca orice rană pricinuită de o armă. Nu trecu mult timp 
şi fiul faraonului se trezi ca dintr-un somn adînc. Se 
aplecă asupra soţiei lui şi o găsi vie şi nevătămată. Oga- 
rul începu să se gudure la picioarele lor, parcă cerîndu-şi 
iertare pentru suferinţele pricinuite stăpînilor lui. 
Ocrotitorul apelor le spuse apoi că regele din Naharin 
este prizonier şi-i sfătui pe tineri să se ducă la palatul 
din Teba. Abia acum află prinţesa cine este părintele so- 
tului ei. 

Nu mică fu bucuria faraonului, revăzîndu-şi feciorul 
scăpat de cele trei pieze-rele, care îl pîndiseră. Auzind 
de nelegiuirea prinților din ţara Kharon, trimise oastea 
egipteană în Siria pentru a elibera pe tatăl nurorii sale. 
În fruntea oştenilor se afla însuşi fiul faraonului, care se 
răzbună doborînd în luptă dreaptă pe toţi ceilalți cinci 
prinți palestinieni. Oastea lor fu împrăștiată repede, ca 
nisipul deşertului de pe creştetul unei piramide. 

Regele Siriei își recăpătă tronul, iar fiul faraonului se 
întoarse în Egipt, încărcat de prăzi bogate. După stinge- 

rea din viaţă a tatălui, faraon fu ales fiul său, care își 
biruise cele trei ursite cu ajutorul soţiei sale credincioase. 
Cei doi avură la rîndul lor un fiu, căruia ursitele îi me- 
niră o domnie pașnică şi îndelungată. 

Cînd ajunse la adînci bătrîneţe, tatăl lăsă tronul fiului 
său, iar el se retrase cu soţia şi ogarul lui gîrbovit în tur- 
nul în care îşi petrecuse copilăria. Şi din vîrful acelui 
turn priviră cum se perindă mileniile, deoarece zeii uitară 
să-i mai cheme în lumea umbrelor, mistuindu-se ei înşişi 
în negura uitării... 


Prelucrare de ION ACSAN 


(POVESTE EGIPTEANĂ STRĂVECHE) 


Fraţii învrăjbiţi 


CICĂ AU FOST odată doi fraţi : cel mare se 
numea Anup, iar cel mic, Bata. Cînd s-au văzut ei or- 
fani, Anup era însurăţel, în vreme ce Bata rămăsese un 
copilandru. Mezinul crescu, aşadar, în casa fratelui mai 
mare, de parcă ar fi fost fiul lui. 

Nevasta lui Anup avea un păr lung şi tare mult îi plăcea 
să stea ore întregi în fața oglinzii spre a şi-l împleti în 
zeci de codițe strîns lipite una de alta : pasămite, așa se 
pieptănau femeile din vremea ei. Cu treaba nu se prea 
omora, ştiind că are un soț harnic și că fratele cel mic nu 
numai că-i semăna, ba chiar îl şi întrecea. 

În câțiva ani mezinul ajunse cu un cap mai înalt decît 
Anup. El ducea pe umerii săi vînjoşi tot greul gospodăriei. 
Smulgea inul din pămînt, îl usca la soare şi îl curăța cu 
ajutorul unui pieptăne de lemn. 'Ţesea întîi straie pentru 
Anup, şi apoi pentru el. Mîinile lui dibace făceau minuni 
la războiul de ţesut. Tot el ara ogorul şi-l semăna cu grîu, 
orz şi secară, 

Prin aprilie-mai începea secerişul. Bata apuca cu stînga 
un mănunchi de spice, fără să se aplece prea mult, căci 

grînele crescuseră cît un stat de om, şi îl reteza, repeziad 
secera de lemn cu dinţişori de cremene, pe care o ţinea 
în dreapta. Cînd coșurile se umpleau, el le ducea la arie 
şi, la terminarea secerișului, treiera recolta cu ajutorul 
asinilor şi vitelor pe care le îndemna necontenit. 

După ce pleava era îndepărtată, el îşi împovăra umerii 
cu cîte doi saci de grîne deodată şi primul rămînea în 
magaziile faraonului, iar celălalt în hambarul fratelui. Tot 
el stropea grădina mînuind sub arşiță cumpăna de ridicat 
apa, ba se îngrijea şi de livada cu pomi fructiferi și de 
viţa de vie. Din ciorchinii de struguri terciuiţi sub pi- 
cioare, el dobîndea vinul tămîios, pentru beciul cel răco- 
ros al gospodăriei. Asculta supus poruncile lui Anup, deși 
era un flăcău de cremene, cum nu găseai în tot ţinutul 
un altul să-i semene, căci avea o putere fără margini, 
aidoma zeilor. 

Din zori şi pînă-n asfinţit trebăluia neobosit. El se trezea 
primul şi cocea pîinile pe care le aşeza în faţa fratelui său 
mai mare, cînd acesta se trezea din somn. Anup îi dădea 
tainul pentru întreaga zi, după care Bata mîna vacile 
la pășune. Stînd zile întregi cu vitele pe cîmp, învățase 
limba lor, neînţeleasă de ceilalți oameni. Pe cînd mergea 
în urma vacilor, le auzea adesea spunîndu-şi una alteia : 
„Iarba cea mai bună este în locul cutare 1“ 

Asculta tot ce-şi grăiau ele, apoi le îndrepta chiar spre 
locul de care fusese vorba. Astfel că vacile lui erau cele 
mai grase şi mai darnice în lapte, avînd şi viţeii cei mai 

arătoşi. Seara se întorcea acasă, ducînd în spinare o le- 
gătură mare cu toate roadele cîmpului şi cu iarba adu- 
pată pentru hrana de seară a vitelor. EI punea totdeauna 
legătura în faţa fratelui mai mare, aşezat alături de fe- 
meia sa : mînca și bea zdravăn, iar după aceea se ducea 
în staul, lîngă vitele care rumegau mulţumite, şi adormea 
buştean... 

De bună seamă că nici Anup nu stătea cu mîinile în sîn. 
Inima îi rîdea de bucurie cînd vedea ce frate harnic şi 
falnic are, dar nu vroia să-i arate dragostea pe care i-o 
purta : un frate încrezut el nu-şi dorea | 

Într-o zi de octombrie, cînd Nilul se retrăsese în albia lui, 
Anup îl chemă pe Bata şi-i spuse : 

— E timpul să ieşim la cîmp, să ne apucăm de arat, căci 
pămîntul s-a ivit de sub ape şi trebuie să-l afînăm neîn- 
tîrziat cu săpăliga de lemn, mai înainte de a se învârtoșa. 
Vezi să duci la cîmp plugul şi să pregăteşti sacii cu să- 
mînţă, ca să ne apucăm de lucru de cum se vor ivi zorile ! 
A doua zi dis-de-dimineaţă Anup găsi sacii cu sămînţă le- 
gaţi de spinările vacilor şi amîndoi o porniră la drum. De 
îndată ce începură să lucreze pe ogorul lor rodnic, munca 
le umplu inima de o mare mulţumire. Anup înhămă 
vitele la plugul de lemn, care avea în partea de sus două 
coarne prevăzute cu găuri, unde-şi vîrî mîinile. Bata ve- 
nea în urma plugului și sfărîma bulgării de pămînt, cînd 
cu săpăliga, cînd cu ajutorul unui ciocan cu  mîner 
lung, 

Turnară grăunţele în coşuleţe şi începură să le împrăștie 
cu mîna : boabele închipuiau un evantai, cînd în stînga, 
cînd în dreapta fiecăruia. Mînară apoi peste semănătură 
turme de oi şi de grăsuni, pentru ca sămânţa să fie îngro- 
pată de copitele lor. 

După câteva ceasuri li se isprăviră sacii cu seminţe. Anup 
îl chemă atunci pe Bata și-i spuse : 

— Du-te acasă neîntîrziat şi adă grăunţe, ca să isprăvim 
semănatul | 

Bata o porni grăbit spre sat şi o găsi pe femeia fratelui 
său în faţa oglinzii, pieptănîndu-se. 

— Vino şi dă-mi seminţe degrabă, bărbatul tău mă aş- 
teaptă pe cîmp stînd degeaba | spuse Bata. 
Neîngrijorîndu-se de graba lui, femeia îi răspunse : 

— Mergi singur, ia ce-ţi trebuie din hambar, altfel îmi 
stric întreaga pieptănătură | 

Bata o porni spre şură şi alese chiupul cel mai pîntecos, 
cît un stat de om vîrtos. Duse chiupul în hambarul cu 
pămînt bătătorit pe jos şi, ca să nu mai facă încă un 
drum, umplu vasul pînă la buză, cărîndu-l apoi în 
ogradă. Femeia scoase capul pe ușă şi îl întrebi mirată : 
— Câtă sămâînţă ai încărcat pe umăr ? 

— Trei saci de orz, doi de grîu, cu totul cinci la număr, 
răspunse Bata, 

Femeia rămase mută de uimire : halal de așa flăcău | 
Nu-şi putu ascunde părerea de rău, şi-i spuse fără 
ocol : 

— Eşti mai voinic şi mai vrednic decit fratele tău | Cu 
tine trebuia să mă mărit eu, zău | 

Bata se înroşi, mîniindu-se ca pardosul de miazăzi cînd 
auzi cum își ponegrea ea bărbatul. 

— Cum poţi să fii atît de struntată ? Anup mi-a fost 
ca şi un tată! Să nu mai spui astfel de vorbe nici- 
odată | Am de gînd să dau uitării totul şi să nu suflu 
nici un cuvînt faţă de nimeni | 

El își puse chiupul pe umăr, fără a se opinti de loc şi o 
porni zorit spre cîmp. Cînd ajunse la capătul ogorului, 
puse povara jos și se apucă de treabă ca şi cum nu s-ar 
fi întîmplat nimic. 

Femeia rămase multă vreme ca năucă. De ciudă îi tre- 
mura și pieptănul în mână. Cu o furie neașteptată își 
despleti codițele și își ciufuli părul, ca să pară cît mai 
neîngrijită. O să găsească ea ac de cojocul mezinului, 
care a cutezat s-o înfrunte | Decît să afle bărbatul ei 
cele ce spusese, şi s-o omoare, mai bine să piară Bata | 
Şi plănui totul pe-ndelete... 

Se duse în cămară, înmuie un petic într-o ulcică cu seu, 
apoi se mînji pe obraji și pe umeri, încât ai fi jurat că 
o învineţise cineva în bătăi. Ca de obicei, Bata rămase 
în urmă cu vitele și cu legătura lui de iarbă proaspătă, 
iar Anup ajunse cu mult înaintea lui acasă. O găsi pe 
femeia sa zăcind în pat şi prefăcîndu-se bolnavă ; ea 
nu-i lumină calea şi nici nu-i turnă apă pe mâini, așa 
cum făcea întotdeauna cînd bărbatul i se întorcea seara 

de la cîmp. Opaiţul rămăsese neaprins şi întreaga casă 
era scufundată în întuneric. Cînd îşi află nevasta cul- 
cată şi tînguindu-se, Anup o întrebă : 

— Ce-i cu tine ? Cine te-a bruftuit aşa de rău ? 

— Nimeni nu m-a bruftuit, răspunse femeia, în afară de 
fratele tău. Cînd a venit să ia seminţe din porunca ta, 
m-a găsit singură şi mi-a zis: „Sînt mai voinic şi mai 
vrednic decît fratele meu. Cu mine trebuia să te măriți 
tu, zău |“ Auzind cum îmi ponegreşte bărbatul, m-am 
mîniat şi i-am strigat : „Cum poţi fi atîta de sfruntat ? 
Au nu ţi-am fost eu ca o mamă ?“ Mustrările mele l-au 
speriat şi, de teamă să nu-ţi spun ţie nimic, m-a bătut. 
Şi cum are mîna grea, m-a acoperit de vînătăi. Dacă tu 
îl mai laşi să trăiască şi nu-l pedepseșşti pentru neruși- 
narea lui, eu îmi curm singură zilele | Să nu crezi nimic 
din cele ce-ţi va înşira : e în stare să spună că sînt o 
soţie necredincioasă, de cum s-o întoarce acasă cu vitele! 
Anup se îngălbeni, mîniindu-se ca pardosul de miazăzi. 
Îşi ascuţi cuțitul şi, ţinîndu-l strîns în mînă, se ascunse 
după ușa staulului, cu gîndul să-l omoare pe mezin 
cînd va intra să umple cu iarbă ieslele. 

Soarele cobora spre asfinţit cînd Bata ajunse în ogradă 
cu legătura în spinare. Cum intră în staul, vaca aflată 
în fruntea celorlalte, îi grăi : 

— la seama, fratele tău mai mare te pîndeşte după ușă, 
cu cuțitul în mînă, şi vrea să te înjunghie. Dacă vrei să 

scapi cu viaţă, aruncă-ţi legătura din spinare şi fugi în 
lume | 

Mezinul ghici de îndată ce se întîmplase şi se opri ne- 
hotăsât. Trecînd pragul staulului, a doua vacă îi vorbi 
la fel. Bata se lăsă în genunchi şi se uită pe sub uşa 
grajdului : recunoscu picioarele fratelui său şi printr-o 
crăpătură întrezări licărirea cuţitului, Zvîrli din spi- 
nare legătura şi o luă la fugă cît îl ţineau picioarele. 
Anup îl urmări cu cuțitul în mînă, fără să-l poată 
ajunge. 

În vreme ce fugea, Bata zări chiar în fața lui Soarele, 
care călca pragul serii. Căzîndu-i în genunchi, se rugă 
astfel : 

— Bunul meu stăpîn, tu deosebeşti mereu pe omul drept 
de cel strîmb | Păzeşte-mă de mânia nedreaptă a frate- 
lui meu | 

Soarele îi ascultă ruga şi iscă între el şi fratele lui o apă 
întinsă, în care mişunau crocodilii. Bata se afla pe malul 
drept, iar Anup, pe cel stîng. Fratele cel mare îşi frîn- 
gea mîinile de ciudă că nu-l putea omori pe mezin. Se 
aruncă de cîteva ori în apă, dar de fiecare dată fălcile 
căscate ale crocodililor îl făcură să se reîntoarcă pe uscat. 
Bata îi strigă de pe malul din faţă: 

— Rămti pe loc pînă se va face din nou lumină. Cînd 
Soarele va răsări, eu voi fi judecat de el şi, dacă mă va 
găsi vinovat, mă va da pe mîna celui faţă de care am 
greşit. Alături de tine nu voi mai trăi niciodată ; nu mă 
voi mai afla niciodată în locul în care te afli și tu | 

Cînd o nouă zi lumină pămîntul şi Soarele se înălță în 
slavă, cei doi fraţi se zăriră unul pe altul. Şi mezinul 
spuse fratelui mai mare : 

— De ce mă hăituieşti şi vrei să mă ucizi ca pe un mișel 
mai înainte de a asculta ceea ce am să-ţi spun ? Femeia 
ta ţi-a povestit lucrurile pe dos. Mă jur pe Soarele din cer 
că tu mă prigoneşti pe nedrept, îmboldit de o neruşi- 
nată | 

După ce întăţişă fratelui său adevărul gol-goluţ, adăugă 
întristat : 

— Nu te-ai gîndit la nici una din faptele sau lucrurile 
bune pe care le-am săvârșit pentru tine | Apoi întoarce-te, 
frate, acasă şi îngrijeşte-ţi singur vitele şi gospodăria, 
Că eu mă voi duce în Valea Cedrului singuratic. lată 
ce va trebui să faci tu, totuşi, pentru mine: cînd vei 
oblici că am păţit ceva, vei porni neîntîrziat să mă în- 
grijeşti. Prin descîntece şi vrăji eu îmi voi smulge inima 
şi o voi închide în conul din vîrful cedrului. Nimeni nu 
mă va putea ucide cît timp conul va sta la locul lui. 
Cînd însă cedrul va fi tăiat şi inima mea va cădea la 
pămînt, eu mă voi prăbușşi în nesimţire, ca şi cum aş fi 
murit. Dacă tu vei veni să-mi cauţi inima, chiar de 
ar fi să treacă și şapte ani încheiaţi, şi o vei pune în- 
tr-o ceașcă cu apă proaspătă, eu voi învia, ca să mă 
răzbun pe cel care mi-a vrut răul. Cînd berea din ul- 
ciorul care va fi pus în faţa ta se va revăzrsa fără să fi 
fost atinsă, iar vinul care va fi adus în locul berii se va 

tulbura, prefăcîndu-se într-o drojdie amară, să pui mâna 
de îndată pe toiag şi să vii să-mi cauţi inima | 

Apoi Bata îşi luă rămas bun de la fratele său mai mare 
şi plecă spre Liban. Anup se întoarse acasă cu capul 
între palme și cu fruntea mînjită cu tină, în semn de 
adîncă mîhnire. O dată ajuns, îşi dete soţia pe mîna 
călăului, care îi tăie limba mincinoasă, apoi o alungă de 
acasă, El rămase singur să-şi jeluiască fratele cu care 
fusese învrăjbit de o nevastă necredincioasă. 

Bata ajunse în Valea Cedrului singuratic. Aici îşi pe- 
trecea ziua vînînd fiarele pustiei, iar seara se întorcea 
să doarmă sub copacul în vîrful căruia își urcase 
inima. 

După o vreme îşi înjehebă o colibă din lemn chiar în 
preajma cedrului, chipurile, să aibă şi el deasupra capu- 
lui un acoperiş pentru vreme rea. Într-o bună zi se 
întîlni la vînătoare cu zeul Soarelui şi cu Hnum, cel 
care-i făurise pe roata sa de olar pe primii faraoni. Vă- 
zîndu-l pe vîrful unui munte, Soarele îi strigă : 

— Află, Bata, că fratele tău te-a răzbunat și şi-a scurtat 
de limbă nevasta mincinoasă, după care a alungat-o 
de-acasă. Păcat că trăieşti atîta de singur întocmai ca 
și cedrul în vîrful căruia ţi-ai ascuns inima | 

Şi zeul Soarelui, milostivindu-se din nou de Bata, spuse 
prietenului său Hnum : 

— Făurește pe iscusita-ţi roată de olar o tovarăşă de 
viață pentru Bata, să nu mai trăiască aşa de singur, 

om, alungat din casa părintească din pricina unei 
iri nedrepte | 

eia ieşită din mîinile lui Hnum era de o frumu- 
care întrecea cu mult pe cea a pămîntencelor. 
şapte ursitoare 'se iviră la creştetul ei şi toate în- 
-un glas meniră : 

— Ea va muri de sabie | 

Bata nu ştia cum să-i mulțumească Soarelui şi lui Hnum 
cînd văzu în coliba-i sărăcăcioasă o nevastă atît de fru- 
moasă. Dacă ar fi ştiut câte avea să pătimească din pri- 
cina firii ei uşuratice, poate că n-ar fi iubit-o atît și 
i-ar fi ascuns taina vieţii sale: inima pitită într-un 
con de cedru, care îl făcea să fie de nebiruit atîta timp 
cît copacul stătea în picioare. Şi pentru că o lăsa mai 
toată ziua singură, în vreme ce el hăituia prin munţi 
şi prin deşert fiare sălbatice, Bata o sfătui : 

— Nu ieși în timpul zilei din colibă, căci s-ar putea 
să te vadă zeul mării şi să te răpească : la urma urmei 
nu eşti decît o femeie şi nu ştii să te aperi 
singură | 

Pasămite, Bata ştia că zeul mării îl pizmuieşte pentru 
că Hnum dăruise unui muritor o nevastă atît de frua- 
moasă şi nu lui. Dar femeia lui Bata nu pinu seamă de 
sfatul soţului ei şi într-o zi ieşi să se plimbe pe sub 
cedrul din preajma colibei. Deodată auzi în depărtare 
vuietul talazurilor. Zeul mării o zări şi-i strigă ce- 
drului : 

— Prinde-o | 

Cedrul se aplecă s-o înşface cu crengile lui, dar nu putu 
să-i răpească decît o şuviță de păr, pe care o pală de 
vînt o aduse în palma vrăjmaşului lui Bata. 

Apoi zeul mării se duse cu șuviţa de păr tocmai în 
Egipt şi o lăsă să cadă în apa în care slugile spălau 
albiturile faraonului. 

A doua zi vătaful spălătorilor fu chemat de faraonul 
care îl certă, învinuindu-l că rufele lui au un parfum 
de păr femeiesc. Azi aşa, miine aşa, vătaful vru să-şi 
ia lumea-n cap, deoarece musirările curgeau lanț. 
Neşiiind ce să mai facă, bietul slujitor se apropie de 
locul unde oamenii lui spălau rufele regelui și zări în 
fundul apei limpezi o şuviţă de păr. Trimise un rob 
să i-o scoată şi, cum şuviţa avea tocmai parfumul de 
care se umpluseră albiturile stăpînului său, o duse fa- 
raonului. Au fost întrebaţi toţi scribii şi învățații: al 
cui este minunatul păr ? 

Yaraonul află că această şuviţă a fost smulsă din pă- 
rul femeii făurite de însăşi mîna lui Hnum, olarul zeiesc, 
şi că ea s-ar afla într-o ţară din apropierea Egiptului. 
După sfaturile lor, tînărul faraon, dornic să ia de soţi 
o făptură ieşită din mîinile unui zeu, îşi trimise solii î 
toate țările vecine. Cel care plecă spre Valea Cedrului 
era însoţit de o ceată de oameni înarmaţi cu suliţi 
arcuri, 

Toţi solii se înturnară aşa cum plecară, numai cel 
mis în Valea Cedrului nu se mai întoarse, căci Bata 
răpusese şi pe el şi pe slujitorii lui, în afară de un 

care să-i ducă faraonului ştirea despre cele petrecute, 
Atunci cîrmuitorul Egiptului trimise pe cel mai destoi- 
nic căpitan de oşti al său, însoţit de soldaţi, care mî- 
nuiau atît arcul cît şi sulița. Împreună cu ei plecă şi o 
femeie iscusită, încărcată cu podoabe femeieşti. Ea pä- 
trunse în colibă pe cînd Bata era dus la vînătoare şi-i 
ademeni nevasta cu frumoasele-i daruri. Mare fu bucu- 
ria întregii țări cînd află că tînărul faraon a luat-o de 
soție pe fiica zeului Hnum. 

Cînd se văzu soţie de faraon, fiica zeului încercă să 
scape cît mai curînd de Bata. Un pile de ostaşi sosi pe 
ascuns în Valea Cedrului şi doborî falnicul copac, tă- 
indu-l în bucăţi şi punîndu-l pe foc pînă la ultima sur- 
cică, după sfaturile necredincioasei soţii. În clipa cînd 
floarea din vârful cedrului fu tăiată, Bata căzu fără su- 
flare la pămînt. 

În aceeaşi zi Anup intră în casă şi se aşeză la masă. O 
slugă îi aduse un ulcior cu bere, dar băutura se re- 
vărsă în spume, fără să fi fost atinsă. Cînd şi vinul care 
i-a fost adus după aceea într-o ulcică se tulbură, pre- 
făcîndu-se într-o drojdie amară, Anup înţelese că me- 
zinul se află la ananghie. Îşi luă arme, straie, o pereche 
de sandale de schimb, şi, cu toiagul în mînă, o pomi 
„spre Valea Cedrului. 

Ajunse la coliba fratelui său şi-l află întins în pat, fără 
viaţă. Din cedrul falnic nu mai rămăsese decît un ciot. 
Plinse o zi întreagă la căpătiiul lui Bata cel lipsit de 

noroc, apoi începu să-i caute inima. Trecu un an, trecu 
al doilea, trecu şi al treilea, şi Anup nu află nici o fărîmă 
din cedrul doborit. În al patrulea an de căutare neobo- 
sită, el hotărî să se întoarcă în Egipt, pentru a-şi vedea 
de gospodăria lui rămasă în voia soartei, şi-şi spuse: 
„Poimiine voi pleca acasă 1“ 

A doua zi se duse pentru ultima oară în jurul ciotului 
de cedru. Deși se înserase, el tot mai căuta, doar-doar 
o găsi ceva. Se împiedică de-o piatră şi căzu. Desprin= 
zîndu-se din locul ei, piatra dădu la iveală o fărîmă de 
cedru : era chiar inima mult căutată! Luă preţioasa 
comoară și în clipa cînd apa proaspătă începu să um- 
flo frîntura de cedru, Bata tresări, deschise ochii şi 
privi ţintă la fratele său. Anup îi dădu apoi să bea apă 
din ceaşcă și de îndată ce inima ajunse la locul ei, 
mezinul redeveni ceea ce fusese mai înainte. Fraţii se 
îmbrăţişară şi stătură la sfat până la miezul nopții. În- 

tr-un tîrziu, Bata îi spuse lui Anup : 

— Eu mă voi preschimba într-un taur de culoare nea: 
gră, cu o pată albă pe frunte şi cu un vultur cu ari 
pile desfăcute desenat pe spinare. Pe limba mea v 
vedea chipul unul scarabeu. Suie-te călare şi du-mă 
palatul faraonului. După ce regele te va răsplăti cu a 
şi argint, te vei întoarce acasă bogat. Eu voi deve 
bucuria ţării întregi şi mă voi răzbuna pe soţia m 
necredincioasă | 

A doua zi Bata ieşi în faţa colibei sale, se închină 
fața Soarelui care răsărea şi dintr-o dată se preschim 

într-un taur sacru. Anup încălecă pe spinarea lui şi-l 
duse la intrarea palatului regesc. Faraonul tocmai se 
întorcea de la vînătoare, însoţit de alaiul lui de curteni 
şi tare mult s-a bucurat văzîndu-i. 

— Semn bun! S-a întîmplat o mare minune! strigă 
mulțimea adunată şi întreaga ţară se înveseli aducînd 
jertfe taurului, aidoma unui zeu. Împovărat de aur și 
argint, Anup se întoarse la gospodăria lui, putred de 
bogat. 

Taurul rămase la palat, înconjurat de o armată de 
slugi şi de bogății nenumărate, căci faraonul îl iubea 
foarte mult. Ca animal sfînt avea voie să colinde nestin- 
gherit prin toate încăperile palatului, avînd o iesle din 
lemn de abanos. s 

Într-o zi taurul întră în iatacul soției faraonului şi grăi 
astfel : 

— Uite că totuși trăiesc | 

— Dar cine ești tu? îl întrebă uimită stăpîna pala- 
tului. 

— Eu sînt Bata. Știu că la îndemnul tău, oamenii fa- 
raonului au doborît cedrul în vîrful căruia mi-am pus 
inima. Ei bine, uite că n-am murit şi am venit să mă 
răzbun pe tine ! 

Soţia faraonului îngălbeni la auzul acestor cuvinte. Cînd 
regele veni în iatac, ea îi turnă vin într-o cupă de aur 
şi îi zise: 

— Jură-mi că tot ce îţi voi cere, vei îndeplini pentru 
mine cu plăcere. 


151 


Ameţit de băutură, faraonul jură, dar apoi se căi amar- 
nic cînd soţia lui îi spuse că dorește să mănînce ficatul 
taurului sacru. 

Ziua jertifirii acestuia a fost proclamată drept o mare 
sărbătoare în întreaga ţară. Cel mai priceput casap al 
regelui înjunghie animalul, care fu adus cu mare alai, 
pentru a fi ars pe un altar, în faţa palatului, după ce 
mai întîi fusese trimis soţiei faraonului ficatul lui, 
Cînd oamenii au scos taurul din curtea palatului, două 
picături de sînge căzură, una în stînga și alta în dreapta 
intrării. 

Și iată că peste noapte răsăriră din picăturile de sînge 
doi chitrii de toată frumuseţea, plini de fructe deose- 
bit de gustoase, Faraonul fu înștiințat de ivirea ne 
teptată a celor doi arbori şi întreaga ţară se bucură, 
socotind minunea asta drept un semn care prevest 
un an deosebit de rodnic, Arborilor li s-au adus jer 
pretutindeni, 

Şi iată că într-o zi faraonul se împodobi cu o diade 
de lazulit şi, urcîndu-se în carul său de argint aurit, 
duse el însuşi să vadă pomii minunaţi. Soţia lui îl u 
într-un alt car, aproape la fel de strălucitor, 
Faraonul se aşeză sub un copac, iar soţia lui sub 
lălalt. Copacul sub care se afla ea prinse a grăi 
şoaptă. aidoma unui om : 

— Trădătoareo, eu sînt Bata şi trăiesc, deși tu ai 
cercat de două ori să mă dai gata : întîi cînd ai pus 


a, 

fie doborît cedrul, şi a doua oară cînd i-ai cerut fa- 
raonului să înjunghie taurul sacru | 

Iar se tuspăimîntă soţia regelui, şi iarăşi își puse soțul 
să jure pe Soarele din cer că îi va îndeplini noua do- 
rință. Faraonul se pripi din nou şi tare rău îi păru 
după aceea, cînd soţia lui îi ceru să taie chitrii şi să-i 
facă din ei un scrin pentru giuvaieruri şi alte lucruri 
de preţ. 

Dorinţa îi fu adusă la îndeplinire fără zăbavă. Doi 
tîmplari neîntrecuţi în meseria lor se apucară să do- 
boare chitrii. Soţia faraonului ţinu să fie de față şi ea 
şi nimeni n-o putu împiedica. O fărîmă de aşchie sări 
dintr-un arbore şi nimeri drept în gura reginei, care 
o înghiți fără să bage de seamă. 

La mai puţin de un an după aceea, soţia faraonului 
născu un băiat. Mult s-a bucurat regele aflînd că are 
acum un urmaş. Se duse el însuşi să-şi vadă odrasla şi 
porunci să i se aducă o doică. Câţiva curteni fură în- 
sărcinaţi să aibă grijă zi şi noapte de prunc, să-l le- 
gene şi să-l alinte pe viitorul lor stăpîn, Copilul stîrni 
bucuria întregului Egipt. Faraonul chefui zile în șir 
împreună cu dregătorii săi; condamnaţii la moarte fură 
iertaţi, iar cei ce zăceau în lanţuri se văzură liberi, stă- 
vindu-l din toată inima pe moștenitorul tronului, 
Trecură ani mulţi şi copilul ajunse un flăcău, care se- 
măna ca două picături de apă cu năpăstuitul Bata. În 
cele din urmă bătrinul faraon se stinse şi urmaşul său 
ajunse rege în locul lui. 

După încoronarea sa, noul faraon chemă la el pe toţi 
înalții dregători ai săi. A fost adusă și soţia fostului fa- 
raon. 

Toţi au ascultat înmărmuriţi trista pățanie a lui Bata. 
Pe măsură ce povestea se depăna mai departe, soţia 
faraonului se făcea tot mai pămîntie. Mînia curtenilor 
sporea şi ea necontenit. 

La sfîrşit, privirile se aţintiră zadarnic spre locul unde 
trebuia să se afle femeia cea necredincioasă și vicleană : 
jilțul era gol! 

Roasă de remuşcare şi ruşinîndu-se de cele înfăptuite, 
ea îşi curmă zilele cu o sabie pe care o aflase în iatac. 
Astfel se înfăptui prezicerea ursitoarelor. 

Ce s-a mai întîmplat după aceea, scribul n-a mai putut 
să ne spună, căci i s-a terminat papirusul. Şi după trei 
mii de ani este greu să mai înnozi firul rupt al poveş- 
tilor fără de moarte... 


Prelucrare de ION ACSAN 


(POVESTE EGIPTEANĂ 
DIN VREMEA ULTIMILOR FARAONI) 


Învăţatul Satni și fiul său Senosiris 


A FOST ODATĂ un faraon numit Usina- 
res. Dintre numeroşii săi copii, cel mai drag îi era Satni. 
În vreme ce ceilalţi se întreceau în mînuirea arcului şi 
a suliței, Satni era neîntrecut în acoperirea sulurilor de 
papirus cu hieroglife 1, sau în citirea ciudatelor cărţi 
rămase din veacuri îndepărtate. Nu aflai în lumea în- 
treagă un om mai învăţat decît el. 

În vremurile acelea, regii nu se războiau numai cu 
oştile, ci şi cu vorbele : căutau să-și înfrunte potrivnicii 
prin scrisori dibace, cuprinzînd fie o sfidare, fie o ci- 
militură încâlcită. De răspunsul care se dădea la aceste 
scrisori atîrna faima regelui și a ţării întregi. Şi în 
această privinţă Satni era de neînlocuit, dezlegînd cu 
repeziciune orice enigmă. 

Astfel, într-o zi sosi un sol al regelui Etiopiei? care, nici 


1 Hieroglifă — semn al scrierii vechilor egipteni care întruchipau 
cu ajutorul unor figuri lucrurile sau ființele despre care se scria. 
2 În vremea noastră se dă de obicei denumirea de etiopieni, nu 
populației din Valea Nilului, ci celei din actualul stat al Etiopiei 
(Abisinia), care constituie din punct de vedere etnic un alt popor. 

mai mult, nici mai puţin, pofti pe faraon să înghită 
toată apa mării. Satni răspunse că tatăl său se va dovedi 
în stare de această faptă doar dacă marea va conţine 
atîta apă cîtă avea în clipa eînd a fost trimisă provo- 
carea. Cu alte cuvinte, regele Etiopiei trebuia să zăgă- 
zuiască Nilul şi toate fluviile care se vărsau în noianul 
de ape. Neavînd încotro, solul plecă fără să mai sufle 
ò vorbă. 
Cu toate că era atît de înţelept şi de învăţat, bucurîn- 
du-se de dragostea tatălui său, Satni era cel mai nefe- 
ricit om din lume pentru că nu avea nici un copil. Nu 
mai puţin îndurerată era şi Mahi, soția lui, tot din 
aceeaşi pricină.  Nu-şi precupeţea osteneala, colindînd 
din templu în templu, în căutarea unui leac care să o 
ajute să nască un prunc. 
Într-o zi Mahi se duse la templul lui Phtah şi, cum era 
trudită de atîta alergătură, o fură somnul, În vis auzi 
un glas care o sfătui să meargă la fîntîna unde se îm- 
băiază zilnic Satni. Lîngă această fîntînă, aşezată în 
curtea casei lor, va găsi un vrej de pepene pe care îl va 
smulge din rădăcină şi-l va pune la fiert. Fiertura o va 
da bărbatului ei, după care îşi va vedea visul cu ochii. 
Femeia făcu întocmai cum o învățase glasul din vis şi 
după câtăva vreme pricepu că dorinţa ei de a avea un 
copil se va îndeplini în curînd. 

Şi Satni avu un vis prevestitor : un glas îl înștiinţa că va 
avea un fiu care va săvârşi o minune cum nu s-a mai 
văzut pe pămîntul Egiptului. 

Mare a fost bucuria lui Satni cînd a aflat că Mahi i-a 


născut un băiat, grăbindu-se să-i dea numele de Se- 


nosiris, aşa cum îl îndemnase glasul din vis. Faraonul 
însuşi se înveseli cînd se văzu bunic. 

Pruncul fu alăptat chiar de Mahi, care nu se îndură să-l 
încredinţeze unei doici. Cînd copilul împlini un an, toţi 
spuseră : „Are doi ani“, lar cînd el împlini doi ani, ori- 
cine i-ar fi dat de două ori pe atît, Satni nu putea răbda 
să treacă un ceas întreg fără să-şi vadă odrasla, atît de 
mult o îndrăgea. 

Fiind mai voinic şi mai istet decît copiii de vîrsta lui, 
Senosiris a fost dat mai devreme la şcoală. În scurt 
timp el ştia mai mult decît seribul care era învăţăto- 
rul lui. Începu să citească toate cărţile din casa tatălui 
său, uimindu-l pe acesta cu deșteptăciunea lui neobiş- 
nuită, 

Senosiris fu încredinţat scribilor din templul lui Phtah, 
cei mai învățați din întregul Egipt, şi nu trecu mult 
timp pînă ce îi întrecu şi pe aceştia. Citea cu voce tare 
şi fără a se poticni cele mai întortocheate pagini ale 
cărţilor vechi” de mii de ani, de rămîneau uluiţi toţi învă- 
taţii cărunţi. Ştia pe dinafară cărţile cu stihuri sau pe 
cele cu descîntece şi vrăji. 

Cînd împlini doisprezece ani, Senosiris fu înfățișat fa-- 
raonului şi întregii sale curţi, uimindu-i pe toţi cu răs- 

punsurile lui înțelepte. Cei mai pricepuţi scribi-vrăjitori 
ai Egiptului nu-l putură dovedi cu toată știința lor. 
Într-o zi faraonul Usinares se afla în marea sală a pala- 
tului, înconjurat de toţi sfetnicii și dregătorii săi, So- 
sise de curînd un sol al regelui Etiopiei cu o scrisoare 
pecetluită. Usinares se grăbi să-l primească. 

Solul se plecă în faţa faraonului şi, cînd fu poftit să 
arate ce vînt îl aduce, el cuvîntă astfel: 

— Este de faţă vreun om în stare să citească această 
scrisoare, fără a-i rupe peceţile ? Dacă nu se va afla 
nici un scrib sau învăţat în măsură să descifreze sulul 
de papirus, fără să-l desfăşoare în faţa ochilor lui, o 
dată întors în ţara mea, eu voi spune tuturor negrilor 
că Egiptul nu merită faima de ţară a celor mai învă- 
taţi oameni | 

Toţi sfetnicii în frunte cu faraonul rămaseră muţi de 
uimire la auzul acestei provocări nemaipomenite, Fie- 
care murmura în sinea lui : „Ce scrib sau vrăjitor, fie el 
cât de dibaci, ar putea descifra un sul de papirus pe- 
cetluit ? Aşa ceva întrece toate puterile omeneşti | Dar 
ce te faci cu neştirbita fală a Egiptului întreg ?“ 
Primul care îşi reveni din uimire fu faraonul, El tri- 
mise de îndată după Satni. Cînd i se repetară cuvintele 
solului, Satni se fistici cu totul. În cele din urmă răs- 
punse : : 

— Este greu să ghiceşti cuprinsul unei scrisori pe care 
n-ai citit-o. Totuşi, îngăduie-mă timp de zece zile spre 

chibzui ce pot face pentru ca Egiptul să nu fie înjosit 
etiopieni. 
araonul îi dădu răgazul cerut, iar solul fu găzduit în- 
o încăpere a palatului, primind hrana pe care o mînca 
ţara lui de baştină, 
ini ajunse acasă fără să vadă pe unde calcă şi fără 
mai ştie unde îi este capul. Se întăşură în straiele lui 
strîngîndu-și capul între coate, se culcă asemenea 
i om bolnav, Dar nu putea să doarmă de mîhnit ce 


Mahi află de purtarea ciudată a bărbatului ei, veni 
de îndată la patul acestuia şi spuse : 

— Satni nu are fierbinţeală, braţele nu-i sînt vlăguite. 
Boala se ascunde în inima lui | 

Bărbatul îi vorbi morocănos : 

— Lasă-mă în pace, Mahi | Grija care-mi frămîntă min- 
tea nu-i treabă femeiască | 

Mahi se duse în iatacul ei îngrijorată. Curînd se ivi însă 
Senosiris, care începu să-l descoase pe tatăl său. Satni 
îi spuse şi lui: 

— Dă-mi pace acum, Senosiris | Eşti prea mic pentru 
treburile care mă frămîntă pe mine | 

Dar băiatul nu se dădu bătut pînă nu dibui pricina su- 
părării tatălui său. Cînd o află, izbucni într-un hohot de 
rîs nestăvilit, 

— De ce rîzi ? întrebă Satni mînios, 

— Rîd că văd cît te frămînţi pentru un fleac ca acesta. 
Scoală-te, tată, căci eu voi citi mîine în fața întregii curți 


159 


scrisoarea adusă de harapul etiopian, fără să-i rup pe- 
ceţile | 

Satni dădu neîncrezător din cap. 

— Cum îmi poţi dovedi că eşti în stare de aşa 
ceva ? : 
Senosiris răspunse fără să şovăie : 

— Du-te şi ia oricare din cărţile pe care le ţii în vasele 
din lut ars din odaia ta de scris şi eu îţi voi spune tot 
ce cuprinde ea, cuvînt cu cuvînt, stînd cu spatele la 
tine | 

Satni făcu ce-i ceruse Senosiris şi, spre marea lui sur- 
prindere, îşi întări convingerea că feciorul său nu-i în- 
şiră verzi şi uscate. 

Din cale-afară de vesel, Satni se duse la faraon, poves- 
tindu-i ce este în stare să facă Senosiris şi îl vesti că a 
doua zi acesta va descifra scrisoarea pecetluită a etio- 
pianului. 

Faraonul şi fiul său petrecură restul zilei mîncînd şi 
bînd, ca nişte oameni scăpaţi de o grijă apăsătoare, 

A doua zi marea sală a palatului gemea de lume. Erau 
de față toţi sfetnicii, comandanții de oşti, preoţii şi o 
mulțime de supuşi mai de rînd, veniţi să ia parte la 
înfruntarea dinire Senosiris şi solul etiopian. Cînd intră 
faraonul, însoţit de fiul şi nepotul lui, în sală se lăsă o 
linişte adîncă. În cele din urmă se înfăţişă şi solul care 
ținea ascunsă scrisoarea cu pricina, | 

Senosiris se așeză în fața lui cuvîntindu-i astfel ; 

— Aşadar, tu eşti cel care ai venit în Egipt, livada 
scumpă lui Osiris, lăcaş al marelui Ra, cu gîndul să-i în- 
joseşti faima neştirbită | În faţa faraonului și a mulţimii 
care umple marea sală a palatului din Memfis, voi arăta 
tot ce se află în scrisoarea regelui tău tuciuriu din 
Meroe !, cel care se închină zeului Amon. Fereşte-te să 
rosteşti ceva neadevărat | 

Uluit de îndrăzneala cu care vorbea copilul de lîngă el, 
solul îngenunche, jurînd că va spune numai şi numai ade- 
vărul. Şi întrucât învățase pe dinafară tot ce sta scris 
în pecetluitul papirus, el nu va interveni decît dacă va 
băga de seamă vreo abatere de la cele scrise. 

Apoi Senosiris începu să depene tot ceea ce cuprindea 
scrisoarea, cuvînt cu cuvînt, de parcă în faţa ochilor 
lui s-ar fi desfăşurat un sul nevăzut, 

Papirusul etiopianului descria o ciudată întîmplare petre- 
cută în timpul domniei stăvechiului faraon Siamanu, de 
care nu-şi mai amintea nimeni. Încă din vremurile acelea 
regii etiopieni îi urau pe egipteni şi nu ştiau ce lucruri 
să mai scornească, pentru a-i înjosi sau pentru a le pri- 
cinui un rău, 

Într-o zi regele etiopian se afla într-un chioșc din gră- 
dina palatului său. Era o după-amiază în care soarele 
dogorea ca un cuptor, aşa că somnul nu vru să-l fure 
nici măcar pentru o clipă. Deodată auzi cum se lăudau 
trei vrăjitori cu puterea farmecelor lor. Astfel primul 


1 Oraş antic al Nubiei, situat pe fluviul Nil, 

spunea că poate să cufunde vreme de trei zile întregul 
Egipt într-o beznă desăvîrşită. Al doilea se fălea că 
poate lăsa sterpe ogoarele ţării piramidelor timp de trei 
ani încheiaţi. Al treilea se mîndrea că prin vrăjile lui 
poate să-l răpească pe faraon din patul său şi să-l aducă 
în timpul nopţii în Etiopia, unde va fi biciuit în faţa 
regelui lor. După aceea, pînă în zorii zilei, stăpînul 
Egiptului urma să se trezească tot în palatul său din 
Memfis. 

Regele sări din aşternut şi chemă la el pe cei trei vră- 
jitori. Întrebă cum îi cheamă pe primii doi, apoi se opri 
la cel de-al treilea : 

— Eu sînt Nasi, fiul negresei | răspunse ultimul. 

— Ei bine, Nasi, îndeplineşte la noapte ce spuneai mai 
adineauri, despre faraon și, pe zeul Amon, te voi co- 
pleşi cu daruri şi cu semne de prețuire | făgădui regele. 
Nasi ceru să i se aducă ceară multă şi se puse pe treabă. 
Făuri mai întîi o targă şi, după aceea, patru vlăjgani 
care s-o ducă în spinare. Suflă asupra oamenilor de 
ceară şi după ce îi însulleţi cu vrăjile lui, le spuse ur- 
mătoarele : 

— Porniţi acum spre Egipt, răpiţi-l pe faraon din pa- 
latul lui şi purtaţi-l pe targă pînă în faţa regelui nostru. 
Aici va primi cinci sute de gîrbace, după care îl veţi 
duce înapoi în Memfis. Totul să nu dureze mai mult 
de şase ceasuri | 

Am înţeles şi nu vom uita nimic | răspunseră oamenii 

ceară. Apoi se făcură nevăzuţi cu targă cu tot... 

doua zi faraonul se trezi mai mult mort decît viu. 

ia mai mergea şi se văita de parcă i-ar fi înmuiat 
cineva toate încheieturile. Pinza care îi acoperea re- 
geasca spinare părea o povară copleşitoare. Cînd ajunse 
în mijlocul curtenilor, spuse : 
— Ce s-a petrecut azi-noapte cu mine de a trebuit să 
părăsesc Egiptul ? 
Curtenii se uitară uimiţi unul la altul, temîndu-se că fa- 
raonul lor s-a smintit. Încercară să-l convingă că l-au 
lăsat noaptea în patul lui şi că o doua zi l-au găsit tot 
acolo. Invocară pe zei cerîndu-le să redea sănătatea su- 
veranului lor. 
Atunci faraonul se întoarse cu spatele la ei şi-şi dezveli 
spinarea acoperită de vinătăi : 
— Pe viaţa lui Phtah, marele zeu, am fost purtat în 
țara negrilor în timpul nopţii şi acolo am primit cinci 
sute de gîrbace în faţa regelui şi a mulţimii adunate! 
După aceea, cei patru oameni de ceară care m-au cărat 
pe targa lor m-au dus înapoi în patul meu, înainte 
de revărsarea zorilor. Apoi s-au făcut nevăzuţi, căci se 
temeau de razele soarelui, care putea să-i topească | 
Văzînd spinarea învristată de gîrbace a regelui lor, sfet- 
micii scoaseră țipete de spaimă. Printre ei se afla şi 
Horus, fiul lui Panişi, cel mai învăţat scrib şi cel mai 
priceput vrăjitor din vremea sa. El îi spuse farao- 
nului : 

— Stăpîne, acestea sînt vrăjile etiopienilor. Dar n-ai 
nici o teamă, că voi şti nu numai să te apăr de ele, dar 
să te și răzbun cu vîrf şi îndesat. 

Horus, fiul lui Panişi, cercetă toate cărţile sale de vrăji 
şi puse să se facă un foc mare la intrarea în camera de 
dormit a faraonului. La miezul nopţii oamenii de ceară 
ai lui Nasi nu mai izbutiră să ajungă pînă la patul re- 
gelui şi se întoarseră cu targa goală. 

În schimb. trei nopți în șir, regele din Meroe fu adus 
de vrăjile lui Horus, fiul lui Panişi, în Memfis şi biciuit 
mai abitir de cît fusese faraonul. Mîniat de cele întîm- 
plate, craiul etiopian chemă la el pe Nasi şi vru să-i taie 
capul. deoarece el era pricina umilinţelor şi suferințelor 
lui. Neputîndu-şi apăra stăpînul de vrăjile egiptenilor, 
Nasi ceru îngăduinţă să meargă el însuşi la Memfis pen- 
tru a-și înfrunta potrivnicul. 

Nasi se duse să-şi ia rămas bun de la mama lui, care 
era tot vrăjitoare. Ea îi spuse : 

— Nu te du în Egipt, căci acolo vei da peste Horus, 
tiul lui Panişi, pe care nu-l vei putea birui. El nu-ţi va 
îngădui să te mai întorci înapoi, 

— Sînt nevoit să mă duc la Memfis, pentru ca să-l apăr 
pe regele meu cu tăria vrăjilor mele şi să-mi dovedesc 
potrivnicul chiar la el acasă } 

— Dacă vei fi învins, vesteşte-mă şi de îndată voi veni 
în ajutorul tău | adăugă bătrîna vrăjitoare. 

— Cînd apa pe care o bei se va înroşi, cînd mîncarea 
de care te vei atinge va căpăta culoarea sîngelui şi cînd 

cerul pe care-l priveşti va fi şi el sîngeriu, să ştii că 
sînt în mare primejdie | 

Nasi îşi înghiţi cartea de vrăji şi, o dată ajuns la Memfis, 
se strecură în marea sală a tronului, unde cuvîntă 
astfel : 

— Cine se ia la întrecere cu vrăjile pe care le voi săvârşi 
aici, înaintea faronului şi a mulţimii adunate în cea mai 
mare încăpere a palatului ? Îl chem să se măsoare cu 
mine pe cel care a adus aici pe regele meu etiopian, 
în pofida voinţei lui şi a farmecelor mele ! 

— Nu eşti tu Nasi, fiul negresei, cel care l-a răpit 
pe faraonul nostru din patul lui, ducîndu-l în Etiopia 
pentru a fi biciuit de față cu regele vostru ? Şi mai 
cutezi să mi te înfăţişezi în palatul lui Memfis şi să mă 
înfrunţi, pe mine, cu vrăjile tale blestemate ? Află că 
nu vei mai ieşi întreg de aici | 

Fără să mai zăbovească o clipă, Nasi rosti unul din 
descîntecele ştiute numai de el şi o flacără mare ţîşni 
în mijlocul sălii tronului, ameninţînd să mistuie întreg 
palatul şi pe cei de faţă. Sfetnicii scoaseră ţipete de 
groază şi strigară: 

— Vino, fiul lui Paniși ! Scapă-ne de foc ! 

Cel chemat rosti şi el un descîntec şi numai iată că se 
dezlănţui o ploaie năprasnică: flacăra pieri fără 
urmă | | 

Nasi bolborosi un alt descîntec în limba lui neînțeleasă 
de nimeni şi toată sala tronului fu învăluită de o pîclă 
deasă, de nu se mai vedea om cu om | Dar Panişi nu se 


165 


lăsă mai prejos şi un vânt puternic, stîrnit de vrăjile lui, 
înlătură pîcla cît ai clipi din ochi. 

Nasi nu-i dădu răgaz, ci mai şopti un descîntec. Deasu- 
pra faraonului şi a curtenilor înspăimîntaţi se ivi o 
boltă de piatră lungă de două sute de coţi, gata-gata 
să-i strivească pe toţi sau să-i ţină închişi asemeni unei 
piramide. 

Fiul lui Panişi plăsmui la rîndul lui o corabie uriașă în 
care încăpu toată bolta de piatră. Apoi corabia se în- 
dreptă spre întinsul lac Moeris, unde pluti ce pluti, pînă 
pieri în depărtare. Etiopianul trebui să se dea bătut, dar 
se făcu pe dată nevăzut. Egipteanul îl făcu să reapară 
sub forma unui boboc de gîscă sălbatică, spre gîtul că- 
ruia se apropie cuțitul vînătorului care l-a prins. 

După semnele pe care i le spusese Nasi, vrăjitoarea etio- 
piană înţelese că fiul ei este în primejdie de moarte și, 
preschimbată într-o gîscă sălbatică, zbură deasupra pa- 
latului din Memfis şi îşi chemă feciorul. Fiul lui Panişi 
o recunoscu și o doborî chiar în mijlocul sălii tronului, 
de părea aidoma unei păsări prinse în laţ. Dar etiopianca 
îşi reluă înfățișarea omenească şi se milogi de Horus să-i 
ierte şi să le îngăduie să se întoarcă cu o corabie pînă 
în ţara negrilor, făgăduind că nu vor mai călca nici- 
odată pe meleagurile faraonului. 

Fiul lui Paniși se arătă mărinimos şi le dădu o corabie 
după ce îi puse să jure că nu se vor mai întoarce nici- 
odată în Egipt. Și vicleanul Nasi cuvîntă. astfel ; 

— Jur că nu mă voi mai ivi în Egipt sub nici un chip! 
Apoi adăugă repede : Mai înainte de o mie cinci sute 
de ani! Cu toate că auzi cuvintele lui Nasi, fiul lui 
Paniși îşi ţinu făgăduiala şi cei doi etiopieni se în- 
toarseră cu bine în ţara negrilor. 


Aici Senosiris încheie depănarea celor cuprinse în scri- 
soarea pecetluită a solului din Meroe. Acesta rămase 
tot timpul ca o stană de piatră, fără să întrerupă sau să 
dezică vreuna din spusele copilului minune. 

Solul recunoscu că Senosiris nu ştirbise nici cu o iotă 
povestea scrisă pe sulul de papirus ascuns sub straiele 
lui. Apoi dete să plece încercînd să scape cu faţa curată. 
Dar Senosiris îl opri cu un gest şi vorbi faraonului 
astfel : 

— Solul pe care îl vedeţi atît de grăbit să se întoarcă 
în ţara lui este însuşi Nasi, care după o mie cinci sute 
de ani a pus iarăşi piciorul pe pămîntul Egiptului, spre 
a ne înjosi şi chinui fără milă. Eu însumi nu sînt decit 
Horus, fiul lui Panişi | Auzind ameninţarea etiopianului, 
prin puterea vrăjilor mele mi-am prelungit viaţa atît 
amar de vreme şi am luat înfăţişarea lui Senosiris pentru 
a preîntimpina întinarea faimei Egiptului de către un 
vrăjmaş puternic şi viclean | 

La auzul acestor cuvinte, solul etiopian se prăbuşi la 
pămînt ca lovit de un fulger. Începu să bolborosească 

nişte descîntece, care să-l facă iarăşi nevăzut, dar Horus, 
fiul lui Panişi, sub înfățișarea lui Senosiris, fiul lui Satni, 
i-o luă înainte şi stîrni un foc care-l mistui pe etiopian, 
preschimbîndu-l într-o grămăjoară de cenuşă, 

Mai înainte ca toţi cei aflaţi în sala tronului să-şi revină 
din uluiala care îi cuprinsese, Senosiris însuşi dispăru 
pentru totdeauna. 

Într-un tîrziu Satni scoase un geamăt de disperare, dîn- 
du-și seama de faptul că rămăsese fără copilul pe care 
îl iubise atît de mult. Socotind anii care trecuseră de 
la sosirea vrăjitorului în palatul lui Siamanu, Satni văzu 
că se împlinise sorocul de care vorbise Senosiris. 
Faraonul însuşi şi curtenii lui se minunară mult de cele 
văzute şi auzite de ei. Toţi îi dădură dreptate lui Satni, 
care spuse : 

—— N-a fost nici un scrib mai învăţat şi nici un om mai 
priceput în săvîrşirea vrăjilor decît Horus, fiul lui Pa- 
nişi, şi nici că se va mai naşte un altul, aidoma lui ! 


În cinstea celui dispărut a fost ridicat un monument de 
piatră şi cît timp a trăit Satni şi soţia lui, Mahi, ei n-au 
încetat să aducă slavă amintirii fiului lor, cel care scă- 
pase Egiptul de o înjosire nemeritată, săvîrșind o rai- 
nune care nu se mai văzuse pînă atunci... 


Prelucrare de LON ACSAN 


— De E g 


(POVESTE POPULARĂ ISRAELITĂ) 


Înțeleptul Solomon și vicleanul Asmodeu 


CÎND SOLOMON A AJUNS rege, s-a gîn- 
dit să-şi înalțe un palat cum nu se mai văzuse prin 
locurile acelea, 

Vechiul palat al părintelui său David i se părea neîn- 
căpător şi lipsit de strălucire. Noul rege îşi puse straie 
de om de rînd şi începu să colinde prin împrejurimile 
Ierusalimului, în căutarea unui loc potrivit planurilor 
sale măreţe. 

Tot umblind de unul singur şi temîndu-se să nu fie 
recunoscut de vreunul din supuşii săi, Solomon înnoptă 
sub un măslin în mijlocul unei mirişti. Sub măslin cres- 
cuse o iarbă mătăsoasă ca un aşternut regesc, În stînga 
şi în dreapta pomului, care se ridica singuratic în mij- 
locul secerăturii, se ţuguiau două clăi cu snopi de grîu. 
Regele îşi luă un snop şi îl puse sub căpătii, îşi presără 
așternutul cu paie şi se pregăti de culcare. Cînd ridică 
ochii spre măslin, băgă de seamă că nu era singur: pe 
o creangă se cuibăzise un greier. Mare a fost mirarea 
craiului cînd l-a auzit vorbindu-i astfel : 

— Înţeleptule Solomon, nu mai căuta zadarnic alt loc 
pentru minunatul palat pe care plănuieşti să-l ridici spre 
fala ta şi a ţării tale. Alege-l pe acesta şi n-o să-ţi pară 
rău. Doi fraţi stăpînesc cîmpul din jur, rămas moştenire 
de la părinţii lor. Unul este însurat şi are mai mulţi 
capii, în vreme ce mezinul a rămas holtei. Cînd au se- 
cerat grîul de pe cîmp, au împărţit recolta frăţeşte şi 
au clădit două clăi de snopi la fel de înalte. În noaptea 
trecută, mezinul s-a trezit și şi-a zis : 

„Fratele meu are nevastă şi atîtea guri de hrănit, cîtă 
vreme eu sînt singur cuc. Dacă i-aş da din recolta mea, 
de bună seamă că s-ar supăra şi n-ar primi. Dar dacă 
iau cîțiva snopi şi-i pun acum peste claia lui, n-o să bage 
de seamă |“ 

În aceeaşi noapte şi fratele mai mare s-a trezit şi şi-a 
spus : 

„Fratele meu este tînăr și singur. Nu are nici un ajutor, 
așa că trebuie să muncească cît doi şi să se hrănească 
îndoit. Nu este drept să fie claia mea la fel de mare ca 
a lui. Ia să iau în spinare cîţiva snopi şi să-i pun peste 
ai lui, fără să bage de seamă.“ 

Azi dimineaţă cei doi fraţi au venit pe cîmp și au văzut 
cu uimire că rămăseseră la fel de înalte clăile lor, dar 
n-au suflat nici un cuvînt! 

Greierul se opri, obosit de graiul omenesc cu care nu 
era deprins, apoi urmă : 

— Luminate rege, fii cu ochii în patru şi nu adormi 
că acuş-acuș ai să-i vezi pe cei doi fraţi, care nu vor 

pregeta să se ivească şi în noaptea aceasta, cu aceleaşi 
gînduri bunel 

Într-adevăr, nu trecu mult timp şi pe cîmp se iviră două 
mogîldeţe : una venea din dreapta, iar alta din stînga. 
Fiecare ducea cîţiva snopi de grîu în spinare. Ai fi zis 
că snopii o porniseră singuri la plimbare, sub lumina 
lunii... 

În mijlocul cîmpului, chiar în dreptul măslinului, cele 
două umbre se întîlniră şi rămaseră ţintuite locului. 
Snopii se prăvăliră la pămînt şi atunci se iviră cei doi 
frați care se îmbrăţişară, plingînd de bucurie. 

Mişcat pînă la lacrimi de cele văzute, regele se apropie 
de ei şi le zise : 

— Voi, care sînteţi pildă a iubirii de frate, vindeţi-mi 
mie cîmpul acesta, martor al purtării voastre demnă de 
toată lauda | Aici îmi voi înălța palatul meu falnic. 
Vă voi răsplăti cum se cuvine | 

Cei doi fraţi se înclinară în faţa lui Solomon, spu- 
nînd : 

— Facă-se voia ta, rege puternic şi înţelept |... 

Şi regele cumpără de la cei doi frați cîmpul lor, plătin- 
du-l cu un preţ de zece ori mai mare, după care se apucă 
să strîngă toate cele trebuincioase zidirii unui palat 
măreț. Adună grămezi de aur şi pietre preţioase, aduse 
cedrii din Liban şi meşteri pricepuţi din Tir şi Sidon. 
Cu toate acestea nu era mulţumit. 

Urmărind să facă un lăcaș în care să domnească pacea 
şi buna-înţelegere, înțeleptul Solomon se hotărî ca la 

tăierea pietrelor să nu se folosească nici o unealtă de 
fier, întrucît din el se fac armele de luptă. 

Chemă la el pe toţi înțelepţii din regatul său, care lău- 
dară hotărîrea regelui. Ei îi dădură şi următorul sfat 
preţios : 

— Pentru ceea ce ţi-ai pus în gînd, slăvite rege, nu-ţi 
poate fi de folos decît Șamirul, o făptură cît un bob de 
orz, care roade piatra, aşa cum carii rod lemnul cel 
mai tare, 

Solomon le mulțumi pentru sfat, dar cînd îi întrebă 
cum poate dobîndi minunatul $amir cu toţii ridicară 
din umeri : 

— Noi nu ştim unde se află el. Dar sileşte pe demoni 
să-ţi spună cum îl poţi dibui. 

Atunci regele prinse toţi demonii şi-i aduse în faţa tro- 
nului său, iscodindu-i despre Şamir. Demonii grăiră 
astfel : 

— Înţeleptule crai, noi nu ştim nimic! Doar regele 
nostru, temutul Asmodeu, îţi poate spune unde se as- 
cunde Şamirul. 

Cînd au fost întrebaţi unde pet fi găsit Asmodeu, toți 
demonii tăcură cu încăpăţînare. 

— Prea bine, le spuse Solomon, veţi fi ostatecii mei 
pînă îmi veţi dezvălui unde își are palatul regele vos- 
tru | 

După cîteva săptămîni de temniță, demonii cerură să se 
întățişeze regelui şi, cînd li se dădu voie să cuvînteze, 
spuseră : 

— Palatul regelui nostru se află tare departe de aici, 
în luminișul unui codru de nepătruns, la poalele unui 
munte, unde n-a mai călcat picior de om. Aici şi-a să- 
pat Asmodeu o fiîntînă cu apa cea mai limpede de pe 
pămînt. Pentru ca apa să nu se tulbure niciodată, a 
astupat ghizdul fîntînii cu o piatră uriaşă şi i-a pus un 
sigiliu, Ziua întreagă colindă văzduhul cu puzderia lui 
de astre, pentru a iscodi tainele lumii, Seara se întoarce 
istovit de sete, deoarece nicăieri nu află o licoare mai 
minunată decît apa din fîntîna palatului său pămîntean. 
După ce s-a asigurat că nimenea nu s-a atins de fîn- 
tînă, rupe sigiliul, ridică piatra şi soarbe din apa lim- 
pede pînă ce seacă fîntîna. A doua zi ea se umple la 
loc. Apoi se zăvoreşte în palatul său și sforăie de se 
cutremură obloanele şi uşile de fier. Asta este tot ce-ţi 
putem spune. Mai departe, te va călăuzi înţelepciu- 
nea ta. 

Solomon îşi ţinu făgăduiala şi eliberă pe toţi demonii 
prinşi de el, după ce îi puse să jure că nu vor face nici 
un rău supuşilor lui. Apoi chemă la el pe viteazul Be- 
naia, conducătorul oastei sale, îi dădu însoțitori neîn- 
fricaţi, merinde pentru un drum lung, lanţuri grele şi 
cîteva burdufuri din vinul cel mai bun. 

Benaia și voinicii lui avură de străbătut codrii mai deşi 
ca peria, fluvii mai iuți ca săgeata şi prăpăstii mai adinci 
decît marea, pînă ce dădură de fîntîna lui Asmodeu. 
Făcură o gaură într-unul din pereţii ei şi turnară tot vinul 
din burduf. Apoi astupară gaura cu grijă, nu care cumva 

să se vadă că cineva umblase la fîntînă, și se ascunseră 
după nişte copaci. 

Spre seară se arătă şi însetatul Asmodeu. Cu toate că Be- 
naia şi vitejii lui nu ştiau ce-i frica, inima lor se făcu cât 
un purice, cînd văzură uriaşa statură a regelui demo- 
nilor, 

După obiceiul său, Asmodeu cercetă sigiliul fîntînii și 
găsindu-l neatins, îl rupse și ridică piatra ce acoperea 
ghizdul. Un miros ciudat îi gîdilă nările şi cei ce-l pîn- 
deau îl auziră mormăind : 

— Fîntîna miroase a vin | Băutura tulbură mintea oricui. 
Un înţelept nu bea vin | 

Dar întrucît era mort de sete şi nu gustase niciodată un 
strop de vin, îşi zise : 

— O singură picătură nu-mi poate dăuna |! 

Se aplecă peste ghizdul fîntînii şi prima picătură fu ur- 
mată de a doua, apoi de a treia, pînă ce sorbi tot vinul 
care plutea deasupra apei ca untdelemnul de măsline. 
Apoi Asmodeu se îndreptă vesel şi împleticindu-se spre 
palatul său. Uită să zăvorească uşile şi obloanele şi se 
trînti în pat, adormind buştean. Benaia şi voinicii lui se 
apropiară tiptil de el şi-l legară fedeleș. 

Cînd se trezi, craiul demonilor nu avu altceva de făcut 
decît să meargă pînă la înțeleptul rege Solomon, pentru 
a-i asculta poruncile. 

Pe drum Benaia şi ostașii săi fură martorii unor întîm- 
plări ciudate. Într-o zi Asmodeu se propti de un copac și 
acesta se răsturnă, de parcă ar fi fost smuls de o furtună 

aăprasnică. Altă dată se sprijini de un perete şi casa se 
surpă, de parcă ar fi fost zgâlțiită de un cutremur nimi- 
citor. 

Întilniră într-un tîrg un alai de nuntă. Toţi fură poftiţi să 
închine cîte un ulcior de vin cu nuntaşi. Numai Asmodeu 
rămase posomorît. 

— De ce eşti mîhnit, cînd toată lumea petrece ? îl în- 
trebă Benaia. 

— Miine mirele va muri | răspunse Asmodeu. 

Trecură pe lîngă o cizmărie și auziră pe un mușteriu ce- 
rînd o pereche de încălțări care să-l ţină şapte ani | 
Asmodeu rîse amar şi-i spuse lui Benaia : 

— Sărmanul, nu ştie că mai are de trăit doar șapte 
zile | 

Mai întîlniră şi un om care căuta pretutindeni o comoară, 
făcînd tot felul de vrăji. Asmodeu începu să hohotească 
şi zise : 

— Bietul de el, caută peste tot o comoară îngropată chiar 
sub casa lui | 

În cele din urmă sosiră la Ierusalim. Cînd fu adus înain- 
tea lui Solomon, Asmodeu grăi astfel : 

— Nu te-ai mulţumit cu ţările pe care le-ai înrobit și 
acum ai pus în lanţuri şi pe regele demonilor | 

Solomon îi spuse pricina care l-a împins la o asemenea 
faptă şi primi următorul răspuns : 

— Află că eu n-am nici o putere asupra Șamirului. De- 
monul mării l-a încredinţat cocoșului de munte, care s-a 
jurat să-l păstreze cu străşnicie, 

Atit i-a trebuit lui Solomon. Din nou l-a chemat pe cre- 
dinciosul Benaia, care plecă în căutarea Șamirului, luîn- 
du-şi cîţiva soţi de drum, desaga cu merinde şi un clopot 
de cleştar. 
Răscoliră ei multe ţinuturi sălbatice cu stînci abrupte pînă 
descoperiră într-un tîrziu cuibul cocoşului de munte. Puii 
flămînzeau în așteptarea tatălui lor. Benaia puse clopotul 
de cleștar deasupra cuibului şi se ascunse prin apro- 
piere. 
Numai iată că se arată şi cocoşul de munte aducînd în 
cioc hrană pentru odraslele lui. Degeaba îşi căscau bieții 
puișori ciocurile, căci viermii tot nu le cădeau în guşe. 
Cocoșul sălbatic încercă să spargă cleştarul cu ciocul şi 
cu pintenii, dar toate încercările sale fură zadarnice. Îşi 
luă zborul din nou şi curînd se întoarse, aducînd în cioc 
Şamirul. Cum atinse cu el cleştarul, clopotul plesni şi puii 
se văzură liberi. 
Benaia şi soţii lui de drum nu-i dădură răgaz cocoșului de 
munte să ducă Șamirul în ascunzătoare, ci începură să răc- 
nească din răsputeri. Pasărea se sperie şi scăpă preţioasa 
comoară. Ea ajunse astfel în mîinile lui Benaia şi de 
acolo în stăpînirea lui Solomon. 
Treisprezece ani încheiaţi a durat zidirea palatului re- 
gesc. În tot acest timp, Asmodeu a fost prizonierul lui So- 
lomon, ajutîndu-l să biruie toate greutăţile ivite în cale, 
cu ştiinţa lui neîntrecută. 

Dar chiar şi omul cel mai înţelept este supus gre- 
şelii. 

Solomon vru nici mai mult nici mai puţin să afle toate 
tainele lumii, ştiute de regele demonilor. Asmodeu se 
învoi : va trebui însă ca ei să-și schimbe hainele. Cum se 
văzu scăpat din lanţuri, Asmodeu îl înşfăcă pe Solomon 
şi-l zvîrli peste mări şi ţări, pînă hătl în India. El luă 
înfăţişarea regelui şi puse stăpînire pe tronul lui. 

Cînd Solomon se trezi din ameţeala iuţelii cu care zbu- 
rase prin văzduh, se pomeni în mijlocul unei ţări străine, 
cu oameni vorbind o limbă necunoscută lui. Dar îşi luă 
inima în dinţi şi o porni spre palatul său intrat în stăpî- 
nirea regelui demonilor. Îl îngrijora și soarta ţării sale 
încăpută pe mini atât de rele. 

Cheltui aurul care-l mai avea la el şi îşi vîndu toate po- 
doabele regeşti. Isprăvind banii şi straiele sale făcîndu-se 
ferfeniţă, bogatul rege ajunse ca un cerşetor de rînd. 
Cînd spunea celor întilniţi în drum : „Eu sînt regele So- 
lomon |“ toţi îi rîdeau în nas. 

Într-o zi trecu pe lîngă o școală unde învățătorul vorbea 
elevilor săi despre proverbele lui Solomon. Regele se grăbi 
să intre în clasă şi spuse : 

— Copii, eu sînt înțeleptul Solomon | 

Toată clasa pufni într-un hohot de rîs nestăvilit şi musa- 
firul nepoftit trebui să-şi ia tălpășiţa, fiind luat drept un 
nebun. 

În sfîrşit, poposi la porţile Ierusalimului şi se înfăţișă la 
marii judecători ai oraşului : 

— Eu sînt regele Solomon, nu mă mai recunoaşteţi ? 
Dar şi aici trecu drept un smintit. Nimeni nu băgase de 

seamă că Asmodeu furase înfăţişarea şi tronul lui Solo- 
mon, înțeleptul înţelepţilor. 
Mare a fost ciuda regelui adevărat cînd nu i se îngădui 
să intre în palatul zidit de el cu atîta trudă. Totuşi, nu se 
dădu bătut şi nu încetă să-şi apere dreptatea | Şi iată cum 
îşi recîştigă tronul. 
Solomon ştia că demonii puteau să capete lesne chipul şi 
asemănarea omenească pe care şi-o doreau. Cu toate 
acestea ei nu puteau să-şi lepede ghearele de vultur pe 
care le aveau la picioarele lor. De aceea ceru ca așa-zi- 
sul rege să fie descălțat în timpul somnului. 
Or, ceea ce nedumerea pe toate slugile palatului era fap- 
tul că de la o vreme încoace Solomon dormea încălțat. 
Nici nu-l mai văzură în ultima vreme scăldîndu-se la 
picioare. 
Aceasta dădu de bănuit marilor judecători ai orașului, 
care porunciră slugilor regelui să-l descalţe în toiul nop- 
ţii. Ei înşişi se strecurară în camera de dormit a lui So- 
lomon, după ce presupusul rege adormi adînc şi începu 
să sforăie cît şapte. Solomon îi însoțea. 
Cînd slugile izbutiră să scoată încălțările regeşti, se iviră 
în faţa tuturor cumplitele gheare ale demonului. 
Atunci regele adevărat se duse la căpăttiul celui adormit 
şi îl sculă, zgîlțiindu-l : 

„Te trezeşte, Asmodeu, 

Fiindcă Solomon sînt eu | 

Părăseşte-mi azi palatul, 

Tu, ce-mi spurci sceptrul şi patul |“ 

Asmodeu sări ca ars. Văzîndu-și ticăloşia dată în vileag, 
începu să crească mai întîi pînă în tavan, apoi pînă în 
nori, şi deodată se făcu nevăzut, 

Temător de răzbunarea demonului, Solomon se înconjură 
de șaizeci dintre cei mai viteji războinici, care îl păzeau 
zi și noapte. Dar Asmodeu nu se mai ivi prin locurile ace- 
lea și nu-l mai supără cu nimic pe rege. 

Solomon îşi luă de soţie pe fiica faraonului şi îşi cîrmui 
ţara cu înţelepciune pînă la adînci bătrînețţi, îmbogăţin- 
du-și cartea lui de proverbe cu alte cugetări, care să slu- 
jească și celor mai deştepţi oameni, supuşi și ei gre- 
şelii. 


Prelucrare de ION ACSAN 


(POVESTE DIN INDIA VECHE) 


Omul cu toiag de abanos 


MADHAPURA era cetatea de scaun a lui In- 
draraya, regele unei provincii din partea de miazăzi a In- 
diei de altădată. 

Şi era acest Indraraya tînăr şi cam înfumurat. Îşi închi- 
puia că supuşii lui sînt cei mai mulţumiţi oameni din 
lume, datorită, bineînţeles, înţeleptei sale ocîrmuiri. Cel 
puţin așa îi spuneau de dimineaţă pînă seara toţi curtenii 
săi, linguşindu-l fără zăbavă. Osteneala lor era răsplătită 
regeşte de către miniştrii lui Indraraya, care furau ca-n 
codru. Nu se mulțumeau să sleiască poporul cu biruri 
istovitoare şi să închidă ochii la toate matrapazltcurile 
slujitorilor mărunți. Ba chiar și tilharii la drumul mare, 
care le dădeau o parte din „agoniseala“ lor zilnică, erau 
lăsaţi în legea lor. Așa că toţi sfetnicii și înalții dregători 
aveau palate la fel de mari ca ale regelui. 

De toate acestea Indraraya nu ştia nimic, Nici o jalbă 
nu ajungea pînă la el. Cînd regele ieșea să se plimbe 
prin cetatea de scaun, era la fel de strașnic păzit de 
alaiul de curteni ca şi în palatul său, înconjurat cu ziduri 
înalte, 

Astfel stăteau lucrurile cînd începe povestirea noas- 
trä.. 


Într-o dimineață de vară timpurie, un grădinar de la mar- 
ginea Madhapurei plecă spre tîrgul cetăţii, dorind să 
vîndă câteva din roadele brazdelor sale. El ducea pe creş- 
tet un coșuleţ cu șapte castraveți, tot unul și unul. Ştiind 
că se duce în tîrg cu nişte trufandale, se bucura la gîn- 
dul că va dobîndi un preţ bun pentru marfa asta. Nu se 
mai sătura să privească răsăritul soarelui ; în grădina lui, 
nu prea întinsă, dimineaţa nu-şi vedea capul de atitea 
treburi, de aceea nu mai avea timp şi pentru aşa 
ceva. 
La poarta orașului fu oprit de un vameş, care îi spuse : 
— Pentru toate roadele pămîntului, care sînt aduse în 
oraş, trebuie să se plătească o taxă. Aşa că dă-mi unul 
din cei șapte castraveți ai tăi | 
Ştiind că așa se obişnuieşte, grădinarul alese pe cel mai 
mic dintre castraveţii lui şi-şi plăti vama. 
Alături de încăperea vameşului se afla cea a sentinelei, 
care cerceta pe toţi cei ce intrau în cetate. Și ea îl opri 
pe grădinar : 
— Ştii, de bună seamă, că trebuie să plăteşti un bir pen- 
"tru soldaţii din garda oraşului. Dă-mi, aşadar, un castra- 
_ yete, altfel nu te las să treci | 

Grădinarul auzea pentru prima oară de acest bir. Dar 
neavînd ce face, se supuse, spunîndu-şi : 

„Pînă la tîrg mai este cale lungă 

Şi castraveții nu cred să-mi ajungă | 

Dacă-mi mai merge cum mi-a mers acum, 

Mi-e teamă că-n zadar pornii la drum...“ 


Şi se nimeri să aibă dreptate | Al treilea care l-a oprit era 
un ofițer cu o spadă fioroasă : 
— Dă-mi unul din castraveţii tăi ! îi spuse el pe un ton 
poruncitor. E pentru armată. 
— Adineauri am dat unul pentru soldaţii din garda ora- 
şului | încercă să se apere grădinarul. 
— Ei, dar acum este vorba de însuşi Ministrul Războiu- 
lui. Ai tu habar ce face el ? Te apără pe tine şi grădina 
ta de vrăjmaş | 
Deși nu-i venea să rîdă, grădinarul își zise în gînd : 

„Dă-i şi lui un castravete 

Pentru oști şi parapete 1“ 


Al patrulea care-l opri era un om îmbrăcat într-o uni- 
formă civilă. El îi ceru un castravete pentru paza ora- 
şului. 


— Cum aşa ? Am mai dat trei castraveți : unul pentru 
vameş, altul pentru garda oraşului şi ultimul pentru 
armată, spuse grădinarul nedumerit. 

— Toţi aceştia n-au nimic de-a face cu Ministrul Pazei 
dinlăuntrul ţării. Dacă n-ar fi el, n-ai mai putea trăi în 
ţara asta şi grădina ta ar fi jefuită de hoţi ! 

Grădinarul iar începu să facă haz de necaz, spunîn- 
du-și : 


„Dă-i un castravete, dară, 
Pentru ordinea din ţară I“ 


Al cincilea care-l opri avea haine de om al legii. Îi ceru 
un castravete pentru însuşi Ministrul Dreptăţii, cel care 
pedepseşte pe oricine ar cuteza să fure ceva din grădina 
lui. Bietul om se supuse iarăși, spunîndu-și înciudat : 

N-am un castravete mai urit 

Să-i rămînă azi dreptatea-n git | 

Dacă-i vînd pe-aceştia doi măcar, 

Vin cu o lescaie-n buzunar l“ 


Dar ţi-ai găsit | Mai avea de făcut o sută de paşi pînă la 
tîrg, cînd iar îl opri un om, care după straiele lui părea 
a fi un dregător. Grădinarul află că unul din roadele 
hărniciei lui va poposi chiar azi pe masa Primului Mi- 
nistru. Pas de mai spune ceva | 

Îi mai rămăsese un singur castravete, cel mai frumos din 
lume | Dar chiar la intrarea în tîrg îl opri un curtean în- 
zorzonat din creștet pînă în tălpi : 

— Măria-Sa, slăvitul Indraraya, a poruncit să-i aducem 
azi la masă cel mai frumos castravete din tîrg. Nici unul 
nu se poate măsura cu cel din coşulețul tău, aşa că 
dă-mi-l mie | 

— Din şapte castraveți pe care i-am adus spre vînzare, 
unul l-am dat vameșului, al doilea — gărzii orașului, al 
treilea mi l-a luat Ministrul Războiului, al patrulea — Mi- 

nistrul Pazei dinlăuntrul ţării, al cincilea — Ministrul 

Dreptăţii şi al şaselea — Primul Ministru | 

— Păi atunci este foarte firese ca ultimul dintre minu- 

naţii tăi castraveți să-l dai regelui țării | Cîţi dintre gră- 

dinari au avut acest noroc ? Şi-apoi n-ai să te îmbogă- 
teşti vînzînd un singur castravete ! Îţi mai pierzi şi vre- 

mea tocmindu-te pentru un fleac de nimic ! 

Şi, fără să mai zăbovească, îi luă şi ultimul castravete din 
coşulețul care rămăsese gol-goluț. chiar în pragul tir- 
gului.., 

Grădinarul făcu cale întoarsă, fără să mai vadă pe unde 
calcă, de mîhnit ce era. La poarta orașului îutîlni pe va- 
meş şi, simțind nevoia să-şi descarce sufletul, îi povesti 
cele întîmplate. 

— Eşti un mare nătîng | i-a spus slujbaşul înduioşat de 
păţania grădinarului. Singurul care era în drept să-ți 
ceară un castravete eram eu: în orice oraș se plăteşte 
vamă cînd duci mărfuri la tîrg. Celorlalți nu trebuia să 
le dai nimic. Te-ai lăsat jefuit în mijlocul cetăţii de nişte 
pungaşi. 

— Dacă-i aşa, pot să mă pling pe lingă miniștrii în nu- 
mele cărora am fost jefuit. O să le cer să-mi plătească ton 
castraveții | 

— N-ai decit să încerci | spuse vameşul dînd din cap 
neînorezător. 

A doua zi se înființă la Ministrul Războiului în numele 
căruia îi fusese furată marfa. Militarul de la intrarea r 

şedinţei înaltului dregător nu se arăta prea dornic să-l 
ajute. Îi spuse totuşi: 

— Îi dau un sfat, spre binele tău. Aşteaptă să te bage în 
seamă ministrul şi el să te întrebe ce pofteşti. Altfel e în 
stare să te azvîrle în temniţă pentru a-ţi plăti obrăznicia 
de a-i fi vorbit primul. Te poate supune şi la cazne. Cu 
războinicii nu-i de glumit | 

zădinarul îi mulțumi pentru stat, şi-l urmă întocmai. 

stept o zi, aşteptă două, cît pe ce să treacă şi a treia : 
ătu tot timpul neclintit la intrarea reşedinţei ministru- 
ai, Acesta trecuse de nenumărate ori pe lîngă el, fără 
i-l întrebe nimic. Abia în a treia seară îl băgă în seamă 
i-l întrebă ce pofteşte de la el. 

inarul îi povesti pe scurt păţania sa : 

Tot ceea ce mi-ai spus nu are de-a face eu grijile mari 
> care mi le dă războiul. Pregătirea lui îmi răpeşte 
fiecare clipă. Aceste așa-zise furtişaguri s-au petrecut pe 
sa drum public. Aşadar, du-te la Ministrul Pazei din- 
ăuntru | 

a reşedinţa celui de-al doilea dregător, aceeaşi poveste. 
Tot spre sfârşitul zilei a treia catadicsi şi acesta să-l în- 
tebe de ce se află de atitea zile acolo. Cînd auzi despre 
e vorba, îi zise : 

Am şi așa destulă bătaie de cap cu ordinea de pe în- 
meg cuprinsul ţării. Jalba ta nu mă priveşte pe mine. 
Du-te la Ministrul Dreptăţii ! 

a ziua următoare se îndreptă spre palatul Dreptăţii. Dar 
mai stătu la intrare, ca pînă acum. De cîte ori ieșea 

ministrul, grădinarul se ţinea scai după el. În felul acesta 
el fu băgat în seamă chiar în prima după-amiază. Răs- 
punsul primit fu următorul : 

— Avînd în vedere faptul că slujitorii care te-au nedrep- 
tăţit, aşa cum susţii sus şi tare, fără a-mi aduce nici un 
martor, aparțin unor dregătorii diferite, singurul om care 
te poate ajuta este Primul Ministru | | 
Şi tocmai acest înalt dregător se arătă ceva mai binevoi- 
tor — cel puţin așa i se păru grădinarului. Fu băgat în 
seamă chiar din prima zi şi ascultat cu atenţie de către . 
ministrul care-şi dădea osteneala să pară cît mai popular, - 
N-a fost nevoie să aştepte ca un stilp la intrarea reședinței 
lui, nici să-l urmeze ca o umbră. De răspuns, a răspuns la i 
fel ca şi ceilalți: 

— Plîngerea e prea gravă pentru a putea fi supusă hotă- 
rîrii unui simplu prim-ministru, îi spuse el, aruncînd pri- 
viri pline de înțeles celor din suita sa. Numai şi numai 
regele îţi poate da dreptate. Du-te la el! Dacă nu ştii 
unde-i palatul, să te însoţească unul din slujitorii mei | 
Grădinarul îi mulţumi pentru bunăvoința care i-o arăta, 
adăugînd că cunoaşte din copilărie palatul regelui. Se în- 
dreptă numaidecît într-acolo. Aşteptă vreo două ceasuri 
la intrare, căci sentinelele nu-l lăsară să intre, deoarece 
n-avea nici un bilet de liberă-trecere,. 

Numai iată că se deschid larg porţile palatului şi se iveşte 
şi regele ţării într-un car aurit, însoţit de un alai ne 
sfîrşit de curteni şi dregători, care de care mai băţoşi 
mai înzorzonaţi. O ceată de călăreţi mergea în frunt 

cortegiului şi o întreagă armată de muzicanți defila la 
urmă. Era cu neputinţă să te apropii de rege care, de 
altfel, nu vedea pe nimeni, ameţit şi învăluit de norii de 
tämîie ai lingușelilor. 

Grădinarul pricepu că poate să stea trei ani în poarta pa- 
latului regesc, fără să fie măcar zărit de Indraraya. Se 
dădu bătut: timp de opt zile grădina lui rămăsese în 
voia soartei | 

Nu se putu stăpîni să nu se oprească la vameşul de la in- 
trarea orașului, care îi devenise un duhovnic şi un sfă- 
tuitor. Modestul slujbaş îl lăudă pentru faptul că renun- 
să mai aștepte zadarnic înaintea palatului. 

La urechile suveranului nu ajunge nici o plingere, îl 
uri vameşul. Ca să fii băgat în seamă acolo, trebuie 
săvîrşeşti o faptă cum nu s-a mai văzut şi să stirneşti 
zarvă nemaipomenită | 

te cuvinte îl urmăriră pe grădinar zile întregi, fără 
-i dea răgaz să se mai aplece cu aceeaşi stăruință asupra 
turilor lui. 

calea dreptăţii nu ajunsese la nici un rezultat : rămînea 
ea nedreptăţii, cea pe care mergeau dregătorii, de la 
mai mare, la cel mai mic. N-avea decît să se ia la 
ecere cu ei. Își aminti că de la moşu-său, care fusese 
om cu dare de- mînă, moştenise un toiag gros din 
n de abanos. Se duse la un argintar şi îi puse un mîner 
argint pe care gravă sigiliul regelui. 

toiagul în mînă se proțăpi în mijlocul străzii princi- 
e a orașului şi începu să ceară bir de la toţi cei care 

aveau la ei cîte o capră, un miel sau o pasăre domestică, 
ba chiar şi o legumă oarecare. 

Oamenii mormăiau, dar văzînd toiagul cu sigiliul rege- 
lui, se înclinau şi plăteau. Azi aşa, mîine aşa, grădinarul 
începu să se îmbogăţească, lăsîndu-şi grădina în părăgi- 
nire. Aştepta ca fapta lui să ajungă la urechile regelui. 
Dg de unde ! 

Miniştrii rămaseră de-a dreptul încîntaţi de istețimea 
noului lor cirac. Şi cum corb la corb nu-și scoate ochii, 
se grăbiră să-i acorde ocrotirea lor, dacă le va plăti jumă- 
tate din banii încasaţi. Grădinarul se învoi şi, la adăpost 
de orice supărări din partea oamenilor legii, îşi cumpără 
o casă cu multe acareturi şi o împodobi ca un palat. 

Dar ţinta nu şi-o atinsese, totuşi. Deşi faima „Omului cu 
toiag de abanos“ se răspîndise în tot oraşul, regele nu 
află, bineînţeles, nimic. 

Grădinarul începu să ceară un bir de două, trei ori mai 
mare. Oamenii murmurau, dar la vederea sigilului regesc 
se înclinau și plăteau. Cei mai mulţi căutau să-l ocolească 
cale de şapte poşte. Dar nici aşa nu scăpau pînă la 
urmă. 

Stăpînul toiagului de abanos îndrăznea să scornească cele 
mai năstruşnice biruri : pe apa luată din fîntîna publică 
şi pe focul pe care îl aprindea orice sărac în vatra lui. Nu 
scăpară de bir nici opaiţele. Toţi cei care treceau fără 
să ţină ochii în pămînt şi braţele încrucişate plăteau și ei 
bir. Nemulțumirea sporea zi de zi, însă dările cele mai 

smintite i-o luau înainte. Oamenii scrîşneau din dinți, 
dar se înclinau şi plăteau. 

„Omul cu toiag de abanos“ se gîndi în cele din urmă să 
pună bir și pe înmormîntare, care în India are un ca- 
racter sacru. Mai înainte ca răposatul să fie ars pe rug, 
rudele mortului trebuiau să plătească cinci galbeni. 

De data aceasta nemulţumirea tuturora părea gata să iz- 
bucnească pe faţă. Blestemele azvirlite asupra celui care 
îi împila nu mai conteneau în cartierele sărace. Abia stă- 
pîndindu-şi mânia, oamenii se înclinau, totuşi, în faţa toia- 
gului preţios şi plăteau bir pentru trecerea rudelor lor în 
veşnicie, 

În vremea asta, Indraraya, sătul de laudele pe care i le 
aduceau curtenii, hotărî, în sfîrşit, să se convingă cu ochii 
lui cât de bine o duc supuşii săi. Ziua în amiaza mare nu 
putea să iasă din palat fără să fie recunoscut de toată 
lumea, Cînd noaptea va învălui însă cetatea, el va putea 
face o plimbare fără să-şi stingherească supuşii. 
Miniştrii nu se arătară prea încîntaţi de planul lui Indra- 
raya și nu ştiură cum să-şi ascundă îngrijorarea. Crezînd 
că vor scăpa cu faţa curată, socotiră că nu-i înțelept să se 
împotrivească dorinţei regelui. 

Noaptea era luminoasă, cu toate că luna nu se zărea 
pe cer. La început plimbarea regelui se desfăşură fără 
nici o peripeţie. În jurul patatului nu locuiau decît 
Oameni înstăriți, care sforăiau în paturile lor, fără să 
Be tulburaţi de grija zilei de mîine. 

Cînd se apropie însă de marginea oraşului, la urechile 
regelui ajunseră nişte bocete deznădăjduite. Indraraya 
se apropie tiptil de coliba de unde porneau plinsetele. 
Văzu o încăpere sărăcăcioasă, în care cîţiva oameni ve- 
gheau un mort, La căpătiiul lui bocea o femeie încărun- 
ţită de necazuri şi sărăcie. 

— Ce-o să mă fac eu acum, văduvă şi bătrînă fără 
singurul meu sprijin ? Voi sfişia pînza care mă îmbracă 
şi astfel voi putea să-i încropesc un linţoliu. Îmi voi 
dărîma coliba şi din cheresteaua ei îi voi înălța un rug. 
Ultimii mei bănuţi îi voi da celor care vor duce pe 
umeri trupul ţeapăn. Dar de unde voi plăti cei cinci gal- 
beni, birul de înmormîntare pe care mi-l cere „Omul 
cu toiag de abanos“ ? Cine se va milostivi să împrumute 
o văduvă fără căpătti ca mine ? 

Vorbele ei se înecară într-un hohot de plins, greu de 
stăpînit. Regelui nu-i venea să-şi creadă urechilor. Aş- 
tepta ca vreunul din cei de faţă să dezmintă cele spuse 
de văduvă. Nici gînd de aşa ceva ! Dimpotrivă, bătrîna 
stăruia deznădăjduită : 

— Unde s-a mai pomenit la noi bir pe înamormîntare ? 
Blestemul zeilor să cadă asupra „Omului cu toiag de 
abanos“ şi asupra regelui, care nu se sinchiseşte de 
dările grele pe care le cer dregătorii lui hrăpăreţi ! 

La un semn al regelui se apropiară doi soldaţi din 
gardă. Ii însărcină să aducă la palat mîine de dimineaţă 

pe văduva care bocea în colibă. Apoi se întoarse supă- 
rat să se culce în patul său regesc. 

Cînd văduva văzu a doua zi pe cei doi soldaţi ai re- 
gelui îngălbeni. Era convinsă că „Omul cu toiag de 
abanos“ auzise tot ce spusese ea în noaptea trecută și 
acum va fi azvîrlită în temniţă. O nenorocire nu vine 
niciodată singură | 

Şiroaie de lacrimi stropiră drumul ei pînă la palat. 
Aici fu lăsată singură într-o încăpere cum nici nu-și 
putea închipui o alta mai frumoasă. 

Cînd se ivi Indraraya, văduva se aruncă la picioarele 
lui, cerînd îndurare. Regele se arătă blind şi binevoitor. 
Îi făgădui că o va ajuta să-şi înmormînteze feciorul şi-i 
va asigura o bătrîneţe fără griji dacă îi va spune fără 
ocol tot ce știa despre „Omul cu toiag de abanos“ şi 
despre nedreptăţile săvârşite de dregătorii lui. 
Încurajată de vorbele lui Indraraya, văduva sărmană îi 
povesti, fără să ascundă nimic, tot ce trăise, văzuse sau 
auzise ea. 

La plecare, regele îi dădu o pungă cu galbeni, făgăduind 
că toate aceste nedreptăţi vor lua în curînd sfîrşit. 
De faţă cu bătrîna porunci soldaţilor lui să lase să intre 
în palat pe oricine are o plingere împotriva unui dre- 
gător, fie el oricît de mare. 

Cînd au văzut-o pe văduvă acasă, vecinii ei s-au mi- 
nunat. Toţi se îndoiau de spusele bătrînei. Dar punga 
cu galbeni era o dovadă grăitoare. Asttel că primii care 
s-au dus să se plîngă regelui au fost chiar ei. Vestea 

se răspîndi fulgerător. Mulțimea care mergea să ceară 
dreptate la palat umplea străzile din jur. 

O groază cumplită puse stăpînire pe miniștri, curtenii 
şi dregătorii ţării. Nici unul nu mai avea curajul să se 
arate pe la palat. Regele le porunci să rămînă cu toţii 
la casele lor pînă ce vor da socoteală pentru tot ceea ce 
au făcut. | 
Apoi regele trimise pe unul dintre slujitorii săi să-l 
cheme la palat pe „Omul cu toiagul de abanos“. 
Slujitorul îl găsi fără nici o greutate pe cel căutat, 
Omul se arătă foarte bucuros de cinstea pe care i-o 
face regele, poftindu-l la palat. Spuse că această întîl- 
nire este visul vieții lui. Dar, întrucît are să-i spună su- 
veranului multe lucruri care sînt greu de mărturisit între 
pereții unui palat, îl roagă pe Indraraya să poftească 
el însuşi acasă la el 

Curios de cele ce avea să-i spună misteriosul „Om cu 
toiagul de abanos“, Indraraya se duse în casa acestuia, 
neînsoţit de nimeni. 

Aici grădinarul povesti pe îndelete toată păţania lui şi 
drumurile făcute în zadar, pentru a afla dreptate. Arătă 
apoi că singura cale care putea să-l aducă în faţa regelui 
era cea pe care şi-o alesese. Nu va păstra nimic din 
cele agonisite cu ajutorul toiagului, cu care căutase să-şi 
croiască un drum pînă la rege pentru a-i dezvălui ne- 
dreptăţile ce se săvîrşeau în ţară. Îl sfătui pe Indraraya 
să înlăture pe toţi dregătorii lui necinstiţi, să le ia av 

rile adunate prin jaf şi să-şi aleagă alţi sfetnici, cît mai 
credincioşi. 

Pentru că nu va putea înapoia oamenilor banii pe care 
îi luase sub formă de bir, îşi va împărţi averea săracilor. 
Chiar de a doua zi el se va întoarce la munca cinstită 
în mica lui grădină moştenită din moşi-strămoși. 
Indraraya ascultă sfaturile înțelepte ale grădinarului. 
Primul sfetnic al său a fost însuşi „Omul cu toiagul de 
abanos“. Cît timp a trăit el, oamenii de rînd nu s-au 
mai putut plînge de nici o nedreptate. 

Înţelepciunea lui a rămas în amintirea poporului, care-l 
mai pomeneşte şi astăzi în poveştile sale, biruind veacu- 
rile şi depărtările, 


Prelucrare de ION ACSAN 


(POVESTE INDONEZIANĂ DIN BORNEO) 


Crăiasa albinelor albe 


ÎNTR-O INSULĂ creştea odată un man- 
ghier ! plin de ştiubeie de albină. Cînd fagurii se um- 
pleau de miere, venea un om pe nume Rakian. El îm- 
plinta în trunchiul copacului bucăţi de bambus în chip 
de trepte şi astfel ajungea pînă la ştiubeie. 

Într-o zi Rakian ajunse la mangbhier şi porni să se caţere 
tocmai cînd soarele începuse să asfințească. În copac 
se aflau mulţi stupi, dar albinele din fagurele aflat pe 
creanga cea mai înaltă erau albe. 

„Pînă acum n-am mai văzut albine albe“, îşi spuse Ra- 
kian. 

Trase cuțitul din teacă şi se îndreptă spre creanga cu 
pricina, În clipa cînd tăie creanga, auzi cum albinele 
"din fagure se văitau : 

—— Au, ne doare | 

Rakian puse cuțitul în teacă, mirîndu-se că albinele pot 
"vorbi ca oamenii, Dar ele fi spuseră : 


+ Arbore tropical înalt de peste zece metri, cu fructe roşietice, 
mari, 

— Dacă vrei să iei fagurele nostru, desprinde-l cu grijă | 
Rakian făcu întocmai și vîri fagurele cu albine albe în 
traista ce o avea la subsuoară. Cînd cobori din copac, 
băgă de seamă că se întunecase de-a binelea, aşa că 
porni în grabă spre casă. Atîrnă traista în cui şi, frînt de 
oboseală, se trînti în pat, adormind pe loc. 
Dis-de-dimineaţă Rakian plecă, grăbit să ajungă la la- 
nul său de orez, aşezat foarte departe de casă. Mare 
îi fu mirarea seara, la întoarcere, găsind pe masă o ul- 
cică cu orez, deasupra căreia se vedea un peşte de toată 
frumusețea, bine prăjit. Rakian crezu că trecuse cineva 
în lipsa lui pe acasă și în locul fagurelui de miere îi 
lăsase peştele şi orezul. Dar nu, fagurele era tot în trai- 
stă | Biruit de foame, Rakian mîncă în cele din urmă 
peştele, lăsînd o bucată şi pentru a doua zi. În zori, 
luă cu el ce mai rămăsese în ulcică şi plecă iarăşi la 
cîmp. 

Seara găsi din nou mâncarea pregătită. Albinele nu lip- 
seau nici ele din traistă. După o săptămînă încheiată, 
Rakian se hotărî să descopere cine îi găteşte mîncarea 
în lipsa lui, 

Se făcu că pleacă de acasă, ca de obicei, dar se întoarse 
din drum, pe furiș, şi se ascunse în preajma colibei sale. 
O vreme, în încăpere domni o linişte deplină. Deodată 
din casă se ivi o femeie de o frumuseţe cum nu se mai 
pomenise în tot ţinutul. Ea se îndreptă spre rîu, să 
umple gălețile cu apă. 

În lipsa ei, Rakian se furișă în casă și se duse de-a 
dreptul la traista lui. Fagurele era tot acolo, dar albinele 
albe nicăieri. Scoase repede fagurele din traistă, îl as- 
cunse într-un loc sigur, apoi se piti şi el în spatele casei. 
Curînd se întoarse şi femeia de la rîu, cu găleţile pline. 
Prin fereastră o văzu îndrepiîndu-se spre traistă. O auzi 
apoi văicărindu-se : 
— Vai, vai, oare cine mi-o fi furat scrinul cu haine ? Ra- 
kian nu putea să fie, că el e acum departe | Tare mi-e 
teamă să nu vină şi să mă găsească | 
Cum se întunecă, Rakian ieşi din ascunziș şi, prefă- 
cîndu-se că se întoarce de la cîmp, intră în casă. Mută 
şi împietrită, femeia stătea într-un colţ al odăii, 
Rakian se răsti la ea: 
— Cine eşti şi ce cauţi în coliba mea ? N-oi fi venit 
să-mi furi fagurele cu albine albe ?| 
"— Eu nu ştiu nimic nici de fagurele, nici de albinele 
tale | îi răspunse necunoscuta, 
Rakian o rugă să-i gătească ceva, dar ea nici nu vru să 
audă, întrebînd într-una cu încăpăţînare : 
— Oare unde să fie hainele mele ? 
—Ei bine, eu ți le-am luat, îi mărturisi pînă la urmă 
Rakian. 
—Vai, toată averea mea era închisă în scrinul acela | 
guspină ea, 
Rakian îi spuse, fără să se tulbure t 

— Degeaba te vaiţi că tot nu ţi-l dau. Sînt sigur că, dacă 
ţi-aş înapoia hainele, te-ai îmbrăca cu ele şi nu te-aş mai 
vedea niciodată | 

— Deşi sînt crăiasa albinelor albe, îi spuse mai potolită 
străina, nu-ţi mai cer fagurele îndărăt dacă mă iei de 
soţie. Mama mi-a dat voie să te iau de bărbat, că eşti 
un om harnic şi singur. La fel de harnică şi de singură 
sînt şi eu, iar în palatul din ţara mea n-am pe nimeni 
care să mă aştepte. 

Rakian se învoi s-o ia de nevastă şi, dîndu-i fagurele 
înapoi, o întrebă : 

— Ăsta ce este ? 

Femeia îi zise : 

— Fagurele e taina mea. De azi înainte nu mai ai voie 
să-mi spui că mă trag din albine, ca să nu roșesc de 
ruşine | 

Rakian îi făgădui că nu va spune nimănui nimic. La un 
an după căsătorie li se născu un băiat. 

Într-o seară Rakian fu chemat de vecinul său la o pe- 
trecere. La masă, oamenii îl încolţiră cu întrebările: 
— De unde este femeia asta a ta, că n-am mai văzut 
o alia atît de frumoasă ca ea? 

— E dintr-un sat învecinat, răspunse Rakian. După 
cîteva pahare, uită însă de promisiunea făcută și, cînd 
îl copleşiră din nou cu întrebările, le zise : 

— Dacă vreţi să ştiţi, nevastă-mea a fost înainte o al- 


bină albă | 

Cînd se întoarse acasă, Rakian îşi găsi nevasta plingînd, 
Printre lacrimi, ea îl mustră : 

— Pentru că nu ţi-ai ţinut cuvîntul dat și m-ai făcut să 
roşesc de ruşine dezvăluind tuturor că am fost albină, 
află că peste şapte zile va veni tatăl meu să mă ia. Eu 
te voi părăsi pentru totdeauna. Copilul va rămîne să-l 
creşti tu. 

Într-adevăr, peste o săptămînă Rakian zări o albină 
albă rotindu-se deasupra casei lor. Soţia lui se repezi 
în pod şi, preschimbîndu-se tot într-o albină albă, ieși 
printr-o crăpătură a acoperişului. 

Rakian începu să-i strige : 

— Dacă pleci tu, copilaşul nostru va pieri de foame, 
că e mic! 

Dar văzînd că ea nu-l mai bagă în seamă, se repezi în 
casă, luă în braţe plăpînda făptură rămasă fără mamă 
şi începu să fugă după cele două albine. Ele zburau în- 
tr-una spre răsărit. 

Şapte zile şi şapte nopţi în şir, prin lanurile de orez sau 
pe cărările junglei, Rakian nu le pierdu din ochi. În a 
opta zi albinele albe se făcură nevăzute. 

Istovit, Rakian căzu lîngă malul unei ape curgătoare. 
Acolo şi tatăl şi copilaşul adormiră buștean. 

Tată că din satul apropiat se ivi o femeie care îl trezi 
pe Rakian, spunîndu-i : 

— De ce dormi aici cu copilul şi nu te duci în palatul 
soţiei tale ? Se află la doi paşi de aici | 

— Ajută-mă să scald .copilaşul și călăuzeşte-mă apoi 
pînă acolo | 

Curînd Rakian și femeia străină ajunseră în faţa unui 
palat asemănător întru totul unui uriaș fagure de miere. 
— Asta e casa soţiei tale. Odaia ta se află chiar în mij- 
loc. Să nu te sperii dacă vei vedea tavanele odăilor 
înțesate de albine. Ele nu fac rău nimănui | 

Înăuntru, nici ţipenie de om: pretutindeni numai al- 
bine.. În încăperea de la mijloc nici urmă de ele | 
Cînd copilul începu să plingă de foame, Rakian strigă : 
— Soţie iubită, îndură-te de copilaşul nostru, că el e 
nevinovat | 

Atunci se ivi şi crăiasa albinelor albe, îmbrăcată în straie 
minunat de frumoase şi-i zise : 

— Norocul tău e că ai putut să mă urmăreșşti, fără ca 
să mă pierzi din vedere timp de şapte zile. Astfel ai 
curmat puterea vrăjii care-mi încătuşa palatul | 

De îndată albinele se desprinseră din tavan şi, căzînd 
pe podea, se schimbară în oameni, supuşi soţiei sale, 
Rakian trăi apoi alături de soţia şi copilul lui pînă la 
adinci bătrineţe, ajungînd unul dintre cei mai destoi- 
nici şi mai drepţi cîrmuitori ai celora care își păstrară, 
şi după ce deveniră oameni, hărnicia lor de albină. 


Prelucrare de ION ACSAN 


(POVESTE CHINEZĂ) 


În căutarea soarelui 


A FOST ODATĂ o ţară unde soarele uita 
să răsară. Această împărăție a nopţii veşnice se întin- 
dea tocmai la marginea lumii, de care era despărțită 
prin niște munţi foarte înalţi. Dacă stăpînul zilei ar fi 
ştiut că şi în umbra piscurilor uriașe trăiesc oameni, de 
bună seamă că n-ar fi pregetat să treacă şi dincolo, 
măcar c-ar fi trebuit să se mai ostenească oleacă. 

Din această pricină fiarele şi hoţii se înmulțiră văzînd 
cu ochii, fiindcă nu era lesne să-i prinzi şi să-i pedep- 
seşti. Ajunși la capătul răbdării, oamenii năpăstuiţi au 
hotărît să trimită o solie pînă la soare, rugîndu-l să se 
ivească şi peste meleagurile lor bîntuite de frig, beznă 
şi fărădelegi. 

— Trimiteţi-mă pe mine ! spuse un om cu părul încă- 
runţit. Chiar dacă nu mai sînt bun de muncă, pasul 
meu a rămas la fel de sprinten ca în anii tinereții | 

— Cinstea aceasta mi se cuvine mie | zise un bărbat în 
floarea vîrstei. Sînt mult mai iute de picior şi voi ajunge 
mai repede la soare ! 

Se înfățişă atunci un băiețandru, care grăi astfel : 

— Nu vă fie cu supărare, dar drumul pînă la soare 6 
atita de lung încît numai eu pot ajunge pînă la el, şi 
asta abia când voi fi un moşneag sprijinit în toiag. 
Mulțimea dădu dreptate copilului, lăudînda-l pentru 
vorbele lui pline de tile: lui să i se încredințeze înalta 
solie | 

În cele din urmă se arătă o femeie tînără şi frumoasă, 
care se împotrivi hotăztrii lor. 

— Drumul pînă la soare durează o sută de ani şi bă- 
iețandrul va muri fără să se apropie prea mult de ţintă, 
Casa mea a fost jefuită de tilhari, iar fiarele mi-au sff- 
şiat dewnăzi bărbatul. Dar eu aştept un copil: el va fi 
răzbunătorul unui tată pe care nu la văzut niciodată. 
Cînd mă voi stinge, istovită de drum şi de foame, fiul 
meu va ridica toiagul scăpat de mine pentru totdeauna 
şi nu-l va slobozi pînă ce nu va izbuti să-şi îndepli- 
pească solia | 

Cel mai bătrîn om de pe meleagurile acelea îmbrățişă 
pe viitoarea mamă a orfanului tuturora, o sărută pe 
frunte şi îi dăuri toiagul de o vîrstă cu veacul trăit de el: 
— Du-te, Maleh, şi nu mai zăbovil! Dar spune fiului 
tău că atunci cînd va ajunge la soare, fiind la fel de 
bătrîn ca şi mine, să aprindă un foc mare pe cele mai 
înalte creste, ca să ne dea mai repede de veste ! 

Mii de ochi o urmăriră cum îşi îndrepta spre răsărit 

Maleh se cățără pe povîrnişul munţilor prăpăstioşi. 
Merse într-una pînă ce simţi că se apropie ceasul cînd 
urma să aducă pe lume un copil. Și fiul ei se născu, aşa- 
dar, într-o peşteră. Mama își înveli odorul în scutece 
de nor. Îl scăldă în pîraiele reci, ca să-l călească de tim- 
puriu. Apoi Maleh porni fericită mai departe: nu mai 
era singură... 

Apele îşi stăvileau vijelia cînd trecea Maleh cu prun- 
cul la sîn. Arborii îşi preschimbau trunchiurile în punți, 
ca să-i treacă mai repede peste prăpăstii. Caprele săl- 
batice îi îmbiau cu ugerele lor pline. 

Anii treceau și fiul lui Maleh ajunse flăcău, doborînd 
lesne orice fiară. Apoi un bărbat sprijinind o făptură 
girbovită, pe mama sa. 

Maleh a mers cincizeci de ani încheiaţi pînă să ajungă 
la lună. Acolo i-a săpat fiul ei mormântul. Singur a por- 
nit mai departe spre ţintă. Zadarnic l-a cerut crăiasa 
lunii de bărbat. Pragul zilei se întrezărea în depărtare. 
Mulţimile din ţara fără soare cercetau de aproape un 
veac zarea întunecată. Pe crestele pustii nu se înălța 
nici o vilvătaie. Toţi își spuneau : 

— Poate că Maleh s-a prăpădit pe drum. Fiul ei, dacă a 
apucat să se mai nască, a şi uitat ţara lui de baştină, de 
care nu-l lega nici o amintire | 

Cei care o văzuseră pe frumoasa Maleh plecînd, muri- 
seră de mult. Numele ei intrase în legendă... 

Dar cum se împliniră o sută de ani de cînd solia lor 
pornise spre soare, pe creasta cea mai înaltă se aprinse 

U mai 


o pălălaie roşie. Şi pentru prima oară îi îmbrățişă lu- 


mina zilei. Fiarele au fost vînate şi hoţii zvirliţi în tem- 


Diţă, 


Din creierul munților cobori un străin proptit într-un 
toiag, Se aşeză istovit şi le spuse apoi: 
— Sînt fiul lui Maleh ! Am venit să trăiesc printre voil 


Prelucrare de ION ACSAN 


(POVESTE CHINEZĂ) 


Penelul fermecat 


A FOST ODATĂ un băiat tare sărman, pe 
nume Ma Liang. Îi plăcea nespus de mult să deseneze 
şi visa să ajungă un pictor mare. Părinţii lui muriseră 
lăsîndu-l sărac lipit pămîntului. Orfanul trăia adunînd 
crengi uscate şi ierburi tămăduitoare. Era atîta de ca- 
lic, încît nu-și putea cumpăra un penel cît de mic. 
Într-o zi, trecînd prin faţa unei şcoli, văzu un profesor 
de desen pictînd. Mişcările penelului îl vrăjiră atît de 
mult, că el spuse fără voia lui: 

— Vreau să-nvăţ şi eu să pictez. Împrumută-mi şi mie 
un penel | 

Dar profesorul îl măsură de sus pînă jos şi îi spuse dis- 
preţuitor : 

— Un zdrenţăros ca tine vrea să ajungă pictor P | Ca- 
tă-ți de drum, haimana, penelul nu-i de nasul tău | 

Şi profesorul îl alungă din curtea şcolii. 

Dar Ma Liang nu se dădu bătut. Îşi zise: 

— Care va să zică aşa stau lucrurile | Păi atunci să 
vedem dacă un copil sărman şi orfan ca mine nu poate 
să ajungă un pictor renumit | 

Din ziua aceea el se puse pe treabă, muncind cu îndîr- 
jire. Cînd aduna nuiele în pădure, cu ajutorul unei cren- 
guţe întruchipa în țărînă păsările care zburau deasupra 
capului său. Cînd tăia buruieni de leac pe malul rîului, 
îşi muia degetul în apă şi zugrăvea pe bolovani chipul 
peştilor care se zbenguiau în prundiş. Pereţii peşterii, 
care îi slujeau de locuință, erau acoperiţi de felurite 
desene. 

Anii treceau, Ma Liang creştea, muncind cu aceeași 
rÎvnă. 

Deveni un pictor neîntrecut, deși nu avea încă nici un 
penel. Frînt de atâta alergătură şi trudit de zelul cu care 
zugrăvise pînă noaptea tîrziu un tablou pe o scoarță 
de copac, Ma Liang adormi buştean. Deodată i se arătă 
un bătrîn cu o barbă colilie, purtînd straie împodobite 
cu cele mai frumoase picturi. Moşneagul îi întinse un 
penel şi-i zise : 

— Eu sînt oblăduitorul pictorilor | Îţi dăruiesc acest 
penel fermecat, pe care îl meriţi cu prisosinţă, datorită 
muncii tale neobosite. Foloseşte-l cum se cuvine | 

Ma Liang privi încîntat darul: era un penel de aur, 
frumos încrustat şi uşor de mînuit. Nici nu apucă să 
mulţumească, şi bătrînul se şi făcuse nevăzut. Cînd se 
deşteptă, simţi că strînge în palmă un penel aievea cu : 
cel din vis. ? 

Desenă o pasăre. Pasărea îşi desfăcu aripile și își luă 
zborul. Apoi întruchipă un peşte. Peştele îşi mişcă ne- 

astimpărat coada şi sări în rîul din faţa peşterii. Ma 
Liang era nespus de fericit. 
Cu penelul său minunat se apucă să deseneze toate lu- 
crurile după care tânjeau săracii satului. Pe unul îl în- 
zestră cu un car, pe al doilea cu o cazma, pe al treilea 
cu o şa, fiecăruia după pofta inimii lui... 

Vestea despre pictorul vrăjitor ajunse şi la urechile bo- 
gătașului din vecinătate. Trimise două slugi, care să-l 
aducă cu de-a sila la el acasă. Acolo trebuia să deseneze 
tot ce-i va porunci noul lui stăpîn. 

Dar Ma Liang auzise de lăcomia acestuia şi nu aduse 
la îndeplinire ordinele care i se dădură: nu desenă 
nici măcar un bob de orez | Boierul se supără şi-l închise 
într-un grajd pînă se va răzgîndi. Nimenea nu avea voie 
să-i aducă mîncare şi lemne pentru foc. 

Peste trei zile ninsoarea aşternuse un covor de zăpadă 
în ograda bogatului, care îşi zise : „De bună seamă că 
Ma Liang a murit de foame şi de frig |“ 

Cînd se apropie de grajd, văzu o lumină roşietică prin- 
tr-o crăpătură a uşii. O boare plăcută îi gîdilă nasul. Işi 
aruncă ochii înlăuntrul grajdului şi-l văzu pe Ma Liang 
ronțăind nişte plăcinte bine prăjite. Stătea lîngă o sobă 
în care duduia un foc puternic. Într-un colţ se vedea 
un pat împodobit cu covoare de preț. 

Boierul pricepu că toate acestea fuseseră dobîndite cu 
ajutorul penelului fermecat şi se mînie crîncen, Chemă 
repede slugile poruncindu-le să-i aducă penelul lui Ma 
Laing şi să-l omoare neîntîrziat pe pictorul vrăjitor, 

Zece bărbaţi voinici dădură buzna în grajd. Dar Ma 
Liang o ştersese la vreme : scara pe care se căţărase pe 
acoperiş mai stătea sprijinită de perete. Cînd boierul 
vru să atingă prima treaptă, scara dispăru. 

Toate slugile, în frunte cu stăpînul lor, plecară în cău- 
tarea fugarului. Acesta zugrăvi cu penelul său un ar- 
măsar şi apoi sări în şaua lui. 

Urmăritorii se apropiau tot mai mult. Galopul cailor ră- 
suna din ce în ce mai ameninţător. Atunci Ma Liang 
desenă un arc şi trimise o săgeată în pieptul dușmanului 
său de moarte : bogătaşul se prăvăli de pe cal şi fugarul 
dădu pinteni armăsarului, făcîndu-se nevăzut. 

Ma Liang galopă zile şi nopţi în şir, pînă ce ajunse în- 
tr-un orăşel destul de îndepărtat de satul său natal. Pu- 
tea să deseneze galbeni şi să ajungă cel mai mare bo- 
gătaş din lume. Dar el se hotărî să trăiască de pe urma 
muncii lui, ca și ceilalţi oameni, vînzînd tablourile pic- 
tate de el. De teamă să nu fie recunoscut, el nu îngă- 
duia chipurilor din desene să capete viaţă. Pentru asta 
era de-ajuns să le lase neisprăvite : fără un ochi, fără o 
aripă sau fără un picior. Oamenii se înghesuiau să cum- 
pere picturile sale, care erau deosebit de frumoase. 
Faima lui Ma Liang creştea într-una, 

Într-o zi el zugrăvi un cocor fără un ochi. Din nebă- 
gare de seamă, o pată de cerneală căzu peste desen toc- 
mai în locul ochiului. Pasărea învie, îşi desfăcu aripile 
şi zbură pe fereastră. Vestea se răspîndi ca fulgerul şi 
ajunse pînă la împăratul Chinei. 

Ma Liang se trezi într-o zi cu niște oameni în straie 
de catifea, care îl poftiră neîntîrziat la palat. 

Dar pictorul nu dorea în ruptul capului să slujească 
împăratului despre care auzise atitea lucruri urîte. De 
aceea, cînd măria sa îi porunci să zugrăvească un dra- 
gon, el mîzgăli o broască rtioasă. Cînd fu îmbiat să în- 
truchipeze o pasăre fenix, el înfăţișă o găină jumulită. 
Broasca şi găina începură să se preumble prin sala tro- 
nului, murdărind covoarele scumpe. 

Împăratul se mânie şi ceru să i se smulgă lui Ma Liang 
penelul, iar buclucaşul artist să fie zăvorit într-un turn. 
Porunca-i fu îndeplinită fără zăbavă. 

Craiul se apucă atunci să deseneze singur. Făcu un gal- 
ben, apoi al doilea. Nerăbdător, începu să zugrăvească 
fişicuri cât mai înalte, Dar, în loc să aibă parte de aur, 
se pomeni cu stive de pietricele care se surpară, cît pe 
cel să-l îngroape de viu. 

Împăratul nu se astîmpără. Se porni să deseneze cără- 
mizi, bineînţeles tot de aur. Mizgăli cîteva, dar i se pä- 
rură prea mici. Se apucă să zugrăvească un stilp înalt 
de cîţiva metri. Nefiind un pictor prea dibaci, cînd is- 
prăvi desenul, craiul se trezi cu un şarpe uriaş, gata-gata 
să-l înghită cu coroană cu tot. 

Nu mai mergea aşa | Pictorul vrăjitor fu slobozit din 
turn. Se văzu ospătat şi îmbrăcat ca un prinț. Împăratul 
îi înfăţişă pe propria lui fiică și îi făgădui mîna ei. 
Deşi nu era încîntat de logodnica lui, de o rară: urâţe- 
nie, Ma Liang se prefăcu bucuros şi ascultător, 

Împăratul îşi zise: „Dacă îl pun să-mi deseneze un 
munte, te pomeneşii că o să-mi înfățişeze un leu sau 
un tigru. Hai să-i cer altceva“. Şi porunci lui Ma Liang 
să-i zugrăvească marea. Pictorul făcu cîteva linii cu pe- 
nelui şi în faţa împăratului se ivi o mare limpede şi ne- 
mişcată ca o oglindă. 

— De ce nu sînt şi peşti în apă ? întrebă împăratul. 
Cît ai zice peşte, dorința împărătească se îndeplini | 
— Acum vreau o corabie, să mă plimb împreună cu 
toată suita mea pe întinderea nesfîrşită a mării | 

Ma Liang zugrăvi o corabie de toată frumuseţea. Îm- 
păratul luă cu el pe fiica lui. Toată liota miniştrilor 
îşi însoțea suveranul în minunata călătorie. 

Dar, întrucît corabia nu se clintea din loc, monarhul 
ceru şi puţin vînt. Pînzele incepură să se umfle, raînînd 
prora spre larg. 

— Un vînt mai puternic, să plutim mai repede! po- 
runci împăratul. 

Ma Liang îndeplini porunca cu atîta zel, că dezlănţui 
o adevărată furtună. Corabia se legăna pe valuri ca o 
coajă de ou. 

— Prea mult vînt! Îmi scutură coroana ! striga craiul 
disperat şi miniştrii îi ţineau isonul. 

Dar Ma Liang era surd. Zugrăvi nori negri, fulgere 
cumplite şi valuri cît casa. Veşmintele scumpe ale îm- 
păratului şi demnitarilor săi erau ude şi pline de sare. 
Un munte de apă se prăvăli asupra corăbiei, care se scu- 
fundă, înecîndu-i pe toţi. 

Vestea despre isprava nemaipomenită a pictorului vră- 
jitor şi a penelului său fermecat se răspîndi în toată 
lumea. Însă nimenea nu ştie ce s-a mai petrecut cu Ma 
Liang după moartea împăratului, 

Se spune că pînă la adînci bătrîneţi a trăit printre ţă- 
rani săraci şi copii sărmani, înzestrîndu-i pe toţi cu 
ceea ce le lipsea pentru a duce o viaţă cinstită și în- 
destulată, 


Prelucrare de ION ACSAN 


(POVESTE TIBETANĂ) 


Povestea grăuntelui de orz 


A FOST ODATĂ o împărăție foarte întinsă. 
Pe meleagurile ei nu se legăna nici un spic de orz, 
grîu sau secară. Oamenii se hrăneau doar cu carne 
de vită sau berbec şi cu lapte. În grădina palatului 
împărătesc creşteau cîțiva pomi roditori aduşi de peste 
mări şi ţări. Din roadele lor nu se înfruptau decît oa- 
menii cei mai de vază, cînd erau poftiți la palat. 
Şi avea împăratul un singur fiu, pe Ha Ciu. El auzise 
că în ţara stăpînită de zeul munților puteai afla niște 
seminţe pe care, dacă le îngropai în pămînt, te alegeai 
cu alte nenumărate grăunțe minunate. Din ele puteai 
pregăti mîncărurile cele mai gustoase. 
Tocmai atunci turmele începură să fie secerate de o 
molimă necunoscută şi oamenii mureau de foame cu 
miile, De aceea, fiul împăratului, un tînăr îndrăzneţ, 
înțelept şi fără urmă de îngîmfare, se hotărî să meargă 
el însuşi în căutarea semințelor fermecate. 
Ţara zeului munţilor se afla la o depărtare foarte mare : 
pînă la ea aveai de biruit nouăzeci şi nouă de fluvii şi tot 
atîția munţi. Împăratul se codi să-l lase pe Ha Ciu, singu- 

rul lui fiu, să plece spre o ţintă atît de primejdioasă, 
La stăruinţele prinţului şi ale poporului înfometat, pä- 
rintele se învoi în cele din urmă. O sută de războinici 
neînfricaţi îl însoțeau pe Ha Ciu. Toţi erau înarmaţi 
pînă în dinţi. 

Drumul fu lung și deosebit de anevoios. Rînd pe rînd 
s-au prăpădit toţi cei o sută de soldaţi: unii muşcaţi 
de şerpi veninoşi, alţii sfişiaţi de tigrii sau săgetaţi de 
triburi sălbatice. Cînd ajunse la poalele ultimului munte, 
cel mai înalt, prinţul rămăsese singur, singurel, 

Îşi luă calul de căpăstru şi o porni vitejeşte spre cres- 
tele acoperite de nea. Deodată se dezlănţui o ploaie cu 
găleata. Ha Ciu se adăposti într-o peşteră, împreună 
cu armăsarul lui. După risipirea norilor începu să dogo- 
xească soarele, de parcă n-ar fi fost furtună de cînd 
lumea. 

Sub un pin întîlni o bătrînă care torcea. Prinţul îi dădu 
bineţe şi o întrebă unde poate da de zeul munţilor. 

— După ce ai biruit nouăzeci şi nouă de munţi și tot 
atîtea ape repezi, e uşor să dai de el. Urcă pînă la lo- 
cul de unde izvorăşte riul care curge pe lingă pm. 
Acolo vei afla o cascadă. E de ajuns să-l strigi de trei 
ori, şi zeul munţilor îţi va răspunde neîntirziat, învă- 
țîndu-te cum poţi dobîndi lucrul pentru care ai venit 
pînă aici. 

Nici n-apucă să-i mulțumească pentru sfatul ei pre- 
tios, că bătrîna se şi făcu nevăzută. Pasămite, ea era 
zeița pămîntului. Adînc mişcată de destoinicia lui Ha 

Ciu, se hotărise să-i sară în ajutor, Chiar în locul de 
unde izvora ultimul din cele nouăzeci şi nouă de flu- 
vii, Ha Ciu descoperi o cascadă al cărui capăt se zărea 
tocma hăt, în slava cerului. Prinţul strigă de trei ori 
pe zeul munţilor. Din apele prăvălindu-se cu o zarvă 
asurzitoare se ivi un uriaş cu fruntea încununată de 
nori. Barba lui, albă ca neaua, era la fel de lungă ca 
şi cascada. 

— Cine eşti tu şi ce vrei de la mine ? întrebă stăpînul 
tuturor piscurilor semeţe. 

— Slăvite zeu al munţilor, sînt Ha Ciu şi vin dintr-o 
împărăție peste care s-a abătut foametea. Spune-mi unde 
se află minunatele seminţe, care pot mîntui de pieire 
sărmanul meu popor | 

Uriaşul căzu pe gînduri, apoi îi răspunse : 

— Semințele se află în stăpînirea craiului şerpilor. 
Pînă la peştera lui ai de făcut un drum de şapte zile 
şi şapte nopţi, dacă ai un cal năzdrăvan. Dar să ştii că 
împăratul şerpilor este hain la suflet: nu vrea să dea 
nimănui nici un grăunte de orz. Pe toţi cei care au 
răzbit pînă la el i-a preschimbat în cîini şi i-a înghiţit, 
Ţii şi tu să sfîrşeşti ca ei ? 

— Nu mi-e frică de nimeni şi de nimic. Trebuie să do- 
bîndesc cu orice preţ grăunțele mîntuitoare | 
Văzîndu-l atît de curajos şi de hotărît, zeul munţilor îl 
învăță ce are de făcut. Îi spuse că toamnă de toamnă, 
împăratul strînge toate grăunţele într-un sac uriaş, pe 
care-l ascunde sub scaunul său împărătesc. În fiecare 

zi de sărbătoare el se duce pînă la malul lacului din 
creştetul muntelui şi acolo se întilneşte cu regele ba- 
laurilor, Paznicii din sala tronului se slujesc de lipsa 
stăpînului lor şi trag şi ei un pui de somn, Atunci e 
momentul potrivit pentru a fura semințele minunate, 
Dar răgazul e foarte scurt, căci împăratul șerpilor pleacă 
după prînz şi se întoarce cît ai bate din palme, cu mult 
înainte de căderea serii. | 

La plecare, moşneagul îi ură drum bun şi adăugă: 
— Sînt prea bätrîn să te mai pot ajuta. Ţine de la mi- 
ne această perlă, Cînd eşti la mare primejdie, e de a- 
juns să o vîri în gură şi vei zbura cu iuţeala vîntului. 
Iar dacă totuşi împăratul şerpilor te va preschimba 
într-un cîine, să alergi într-una pînă vei întîlni o fată 
care te va iubi şi te va urma cu credinţă. Cînd vei a- 
junge la palatul părinţilor tăi îţi vei recăpăta înfăţişarea 
omenească | 

Ha Ciu mulţumi zeului munţilor pentru învăţăturile sa- 
le nepreţuite. Apoi încălecă pe armăsar şi porni iară 
la drum, 

Prinţul călărea două zile încheiate şi a treia zi se odih- 
nea. Călători astfel din vară pînă în toamnă. Cînd 
ajunse în împărăţia craiului şerpilor, recolta era adu- 
nată de mult. Pretutindeni nu zăreai decît mirişti 
pustii, dar nici o colibă cît de sărăcăcioasă. În spinarea 
muntelui din zare se căsca peştera în care locuia cera- 
iul şerpilor, 

Cum armăsarul nu putea să-l însoţească pe stincile 
abrupte, Ha Ciu îl părăsi, poruncindu-i să se întoarcă 
acasă singur, Îşi luă apoi traista în spinare şi urcă pe o 
stîncă așezată chiar în fața peşterii păzită cu străş- 
nicie. Aici îşi făcu un pat de frunze uscate şi se puse 
la pîndă. O văgăună strîmtă, dar adîncă îl punea la 
adăpost de primejdii. Printr-o crăpătură a stîncii putea 
să vadă tot ce se petrece dincolo, fără să fie zărit. 

Pe la miezul primei zile de sărbătoare, Ha Ciu, care 
moţăia în adăpostul lui, fu trezit de un sunet de clopo- 
ţei. Prin crăpătura stâncii îşi aţinti ochii spre peştera 
din față şi văzu un şarpe neobișnuit de mare. Trupul 
său era acoperit cu zale din solzi de aur. Armura era 
împodobită cu nenumărați clopoței de argint. Şarpele 
se tîra cu repeziciune spre lacul din creștetul muntelui, 
O suită numeroasă îl însoțea, 

Ha Ciu se căţără cît putu de repede spre peştera cra- 
iului şerpilor. Ajunse în pragul ei și văzu cum paznicii 
de la intrare sforăiau fără grijă. Dar chiar atunci răsu- 
nară clopoţeii de argint, care vesteau întoarcerea stă- 
pînului temut, aşa că Ha Ciu bătu calea înapoi. A doua 
zi își tăie în fâșii surtucul lui din piele de bivol și împle- 
ti o frînghie pe care o legă de creanga unui pin falnic, 
împlîntat în malul din faţa peşterii. 

Cînd auzii iarăşi clopoţeii şi-l văzu pe împăratul şerpi- 
lor urcîndu-se spre lacul din creştetul muntelui, prinţul 
se agăță de frînghia împletită de el şi, făcîndu-și vînt 
voiniceşte, se trezi chiar în pragul peşterii. 

De cum intră, Ha Ciu se simţi învăluit de un întuneric 
adînc. Merse pipăind pereţii umezi şi ajunse în sala tro- 
nului, unde ardeau făcliile ziua şi noaptea. Pe o ridică- 
tură din fundul văgăunii se înălța un tron de aur. Sub 
scaunul împărătesc se zărea un sac uriaş, doldora cu 
grăunţe. Sirecurîndu-se printre paznicii adormiţi, prinţul 
ajunse la sacul cu seminţe şi își umplu repede traista 
atîrnată de gît. Cu pumnul plin de grăunţe se îndreptă 
spre ieșire. La lumina făcliilor văzu că semințele sînt 
numai şi numai de aur. Din nebăgare de seamă călcă 
pe coada unui paznic, care se trezi şi scoase un răcnet. 
Ca din pămînt se iviră înaintea lui Ha Ciu doi şerpi. 
Prinţul le aruncă în ochi semințele din mînă și-i orbi. 
Cu sabia doborî alți doi potrivnici şi o rupse la fugă. 
Dar era prea tîrziu : împăratul şerpilor, care se şi întor- 
cea de la lac, îi aţinu calea. 

Fugarul avu vreme să-şi vire în gură perla primită de la 
craiul munţilor şi să alerge spre răsărit. Împăratul şerpi- 
lor nu-l mai putu ajunge din urmă. Ha Ciu se simţi ur- 
mărit de iulgerele trimise de vrăjmaşul său, dar nici 
unul nu-l ajunse. Îl ajunse însă blestemul dihaniei, 
care îi răpi chipul omenesc. 

Sub înfăţişarea unui cîine cu blana galbenă, prinţul 
purcese după doi ani de rătăcire, într-o ţară, numită 
Lujo. Aici domnea Kenpang. Regele avea trei fete, 
una mai frumoasă decît alta. Cea mare se chema Tste- 
tang, mijlocia Hamutso, iar cea mică Ngoman. 

Mezina, cea mai chipeşă dintre surorile ei, avea un 
suflet de aur şi iubea nespus de mult florile şi anima- 
lele. 

Ngoman se bucură mult cînd întîlni într-o zi un cîine 
care avea priviri de om. Sărmana făptură o urmărea 
cu ochi trişti. De atunci nu se mai despărţi de ctine. 
Rămase tare nedumerită cînd găsi la gîtul lui o trăistuţă. 
Cînd o scoase, găsi în ea nişte seminţe de aur. 

Cîinele începu să latre şi să zgîrie pămîntul -cu labele 
din faţă. O îndemnă pe stăpîna lui să pună în gaura 
săpată de el cîteva seminţe. Această muncă nu încetă 
pînă ce nu se isprăviră toate seminţele din trăistuţă, 
La sfîrşit, Ngoman acoperi toate seminţele cu pămînt 
şi îşi şterse fruntea plină de sudoare. 

În fiecare zi veneau să vadă locul în care îngropaseră 
semințele fără ştirea nimănui. Văzură răsărind nişte 
fire plăpînde şi în miezul verii se legănau în bătaia 
vîntului tulpinele mlădioase, 

Sosi şi ziua cînd Kenpang hotărî să-şi mărite cele trei 
fiice. 

Fiii şefilor de triburi erau adunaţi roată în mijlocul 
mulțimii, care petrecea golind ceşti de ceai şi jucînd. 
Fetele trebuiau să danseze în mijlocul ilăcăilor cu bra- 
tele încărcate cu fructele pe care urmau să le dăruiască 
aleşilor inimii lor. 

Tsetang şi Hamutso îşi aflară mirii chipeşi, doar sărma- 
na Ngoman nu se putea hotărî. Ocolise de trei ori roata 
flăcăilor, cînd întîlni ochii înlăcrimaţi ai câinelui îndră- 

git. Se împiedică şi fructele din braţele ei se rostogo- 
liră peste creştetul făpturii fără grai... 

Ngoman ajunse batjocura tuturor bărbaţilor şi, după 
datinile ţării, fu numită „soţie de cine“. Kempang se 
mînie şi o alungă de acasă pentru totdeauna. 

Cu ochii scăldaţi în lacrimi, mezina fugi şi ajunse la 
cîmpul unde spicele coapte se legănau, vrînd parcă s-o 
mângiie., Ngoman rămase uluită cînd cel pentru care 
fusese alungată căpătă grai omenesc şi-i spuse: 

— Nu fi mîhnită, căci eu nu sînt un cîine, ci fiul unui 
împărat bogat. Doar dragostea şi credința ta mă pot 
scăpa de blestemul pe care l-a aruncat asupra capului 
meu craiul șerpilor, cînd i-am furat seminţele de aur. 
Ele vor curma foametea care s-a abătut peste împără- 
ţia tatălui meu. 

— Sînt gata să fac orice, pentru ca tu să-ţi recapeți chi- 
pul omenesc | spuse bucuroasă Ngoman. 

— Atunci seceră aceste spice, strînse grăunțele într-o 
traistă, pe care trebuie să mi-o legi la gât. Eu voi alerga 
fără răgaz spre ţara mea şi tu mă vei urma cît poți de 
repede. Ca să nu te rătăceşti, voi semăna de-a lungul 
drumului semințele din traistă, Unde vei vedea mai 
multe spice, acolo să te opreşti, căci mă vei găsi așa 
cum am fost înainte de blestemul şarpelui. 

— Dar de ce nu mă laşi să te însoțesc ? întrebă nedu- 
merită Ngoman. 

— Pentru că nu mai pot îndura să mă vezi sub înfăți- 
șarea pe care o am | răspunse Ha Ciu. 

Ngoman umplu traista cu grăunţe de orz şi o legă de 
gîtul cîinelui. Acesta o porni în goană peste cîmpul 
nebrăzdat de nici un drum. 

Din loc în loc Ha Ciu se oprea, săpa o groapă şi turna 
cîteva boabe. Cînd îl chinuia foamea, mînca fructe cru- 
de și se adăpa din rîul care curgea prin apropiere. 
Neputînd să alerge atît de repede, Ngoman rămăsese 
mult în urmă. La început întîlni fire răzlețe de orz, mai 
încolo tulpinele dese începură să lege spicul. Merindele 
i se terminară curînd, Cînd o răzbea foamea, culegea 
fructe sălbatice sau ronţăia spicele verzi... 

Vreme de cîteva luni înfruntă ploaia şi vîntul. Dar iu- 
birea îi dădea aripi. Straiele ei frumoase se zdrenţuiră, 
Tălpile ei desculțe erau pline de răni. 

În cele din urmă ajunse la graniţele împărăției tatălui 
lui Ha Ciu. Aici spicele de orz pieriseră cu desăvîrşire. 
Întrebînd din om în om, ajunse într-un oraş mare, în 
mijlocul căruia se înălța un palat ca-n poveşti. În gră- 
dina împărătească văzu o mare de spice galbene. Acolo 
o întîmpină un cîine galben. Ngoman îl strînse la piept 
cu dragoste. Ha Ciu fu învăluit de o ceaţă de nepătruns 
şi după risipirea ei, îşi recăpătă înfăţişarea lui de chipeş 
fecior de împărat, 

De-a lungul drumului străbătut de Ha Ciu şi Ngoman 
se legănau mii de spice coapte şi mulțimile le culegeau, 
hrănindu-se cu boabele aurite. Prinţul învăţă pe toţi 
oamenii împărăției cum să semene şi să recolteze orzul. 
Foametea de pe meleagurile acelea luă sfârşit pentru 

totdeauna. Prințul dăruia bucuros saci cu seminţe tutu- 
ror celor care veneau după ele, trecînd peste mări şi 
țări. 

Părinţii lui Ha Ciu o primiră împărăteşte pe Ngoman. 
La nunta fiului lor cu fata lui Kenpang, regele din 
Lujo, luă parte tot pămîntul. Au fost poftite şi surorile 
lui Ngoman. Ele n-au pizmuit norocul mezinei. 

Ha Ciu şi Ngoman au trăit pînă la adinci bătrîneţi şi 
toți supuşii lor n-au cunoscut războiul şi foametea, 
Spicele coapte, legănîndu-se în bătaia vîntului, șoptese 
şi azi numele lor... 


Prelucrare de ION ACSAN 

(VECHE POVESTE JAPONEZĂ) 


Pescarul şi fiica regelui mării 


MAREA ERA BLINDĂ şi îmbietoare, o risipă 
de apă şi soare. De pe treptele de valuri sosite dinspre 
orizont, ziua cobora pe nisipul țărmului, aurind bărcile 
pescarilor din Miţunoe. Rotindu-se deasupra lor, pescă- 
ruşii păreau că le cheamă spre largul plin de comorile 
peştilor cu solzi sclipitori. Deodată se auzi lipăitul unor 
sandale de lemn. Un fiăcău chipeș şi voinic se îndreptă 
spre una din bărcile de pe mal. Pe faţa arsă de soare, 
sprîncenele negre se arcuiau deasupra unor ochi care fer- 
mecaseră privirile tuturor fetelor din satul de pescari, 
Yura. 

Bătrînii nu-şi aminteau să fi trăit pe aceste meleaguri 
un flăcău atît de frumos şi un pescar atît de curajos, pe- 
trecînd zile întregi singur, în mijlocul apelor fără sfîrşit. 
Părinţii lui Uraşima Taro îl certau adesea cînd zăbovea 
prea mult în larg, temîndu-se să nu rămînă fără singurul 
lor fecior. Chimonoul îi ajungea dincolo de genunchi şi 
un şorţ de paie îi ţinea loc de brîu, apărîndu-l de 
plumbii plasei pe care el o rotea, mai înainte de a 
o azvîrli în valuri. În jurul frunţii îi strălucea o fişie de 

Whază albă. Într-o mînă ţinea uneltele de pescuit, iar în 
cealaltă o traistă cu hrana pentru cîteva zile. Cu mii- 
nile pe visle, Uraşima Taro se îndrepta către orizontul 
ce-l îmbia tot mai departe, spre o soartă pe care n-a 
mai avut-o nici unul dintre pescarii întinsului arhipelag 
nipon... 

Privind meleagurile natale, de care se îndepărta încet, 
flăcăul simți o ciudată strîngere de inimă. Zărea coli- 
mele domoale cu orezăriile înşiruite la poale. Simţea 
aievea răcoarea rîului în care se scăldase de atitea ori 
în copilărie, cînd casele satului îi păreau mult mai mari 
decît acum. Aproape de țărm se înălța pagoda templului 
vechi, În sărăcăcioasa casă părintească, ai lui încă mai 
dormeau, visînd că el se întorcea din larg cu barca plină 
de scrumbii... 

Trecuseră trei zile fără ca Uraşima Taro să pescuiască 
ceva, deşi se avîntase mai departe ca oricînd. Trei nopţi 
dormise în barca legănată de valuri şi visurile sale îi 
prevesteau mult noroc, Vislea neobosit şi arunca plasa 
cît mai departe de barcă. Deodată simţi că prinsese un 
peşte mare, Trase nerăbdător plasa împovărată, dar, 
spre dezamăgirea lui, în ea nu se afla decît o broască 
țestoasă, Pentru prima dată i se întîmpla să prindă așa 
ceva. Un alt pescar s-ar fi bucurat de-o asemenea pradă. 
Nu însă şi Uraşima Taro, care ştia că broaștele țes- 
toase sînt deosebit de dragi Dragonului, regele mării, 


A 


care îşi avea palatul pe o insulă minunată, unde nu 

călcase nici un om pînă atunci. El mai ştia de la bătrînii 
pescari că broaştele țestoase trăiau zece mii de ani. 

— Nu te teme, te voi trimite înapoi la regele mării | 
spuse Uraşima Taro, aşezînd broasca pe fundul bărcii. 
O mîngiie apoi pe creştet, căci ochii ei aveau o lică- 
rire aproape omenească. Carapacea broaştei părea făcută 
din aur şi nestemate, 

— Pînă una-alta, te-oi mai păstra în barcă, să-mi ţii 
de urît. Nu m-aş îndura să curm tocmai eu miile de ani 
pe care le mai ai de trăit ! 

Apoi Uraşima Taro se întinse pe fundul bărcii, grijuliu 
să nu aducă vreun necaz oaspetei sale şi începu a privi 
nesăţios cerul albastru, brăzdat de fişii de nori alburii, 
ca nişte horbote plutitoare. Zîmbind, flăcăul îşi re- 
aminti povestea despre Dragonul mării... 

Departe, în mijlocul oceanului, se află trei insule unde 
domneşte o vară veşnică. Furtunile nu le-au bîntuit nici- 
odată. Prunii, vişinii şi piersicii care creşteau pe malu- 
rile lor dădeau rod într-una, fără a se usca. Cocorii îşi 
făceau cuiburile în crengile pinilor veşnic verzi. Cei ce 
trăiau pe aceste insule îşi păstrau neştirbită tinereţea, 
sorbind din licoarea unui izvor care ţişnea dintr-o stîncă 
de matostat. Pe cea mai mare dintre insule se ridica 
lăcaşul regelui mării, făcut numai din cleștar şi măr- 
gean. Potecile parcului care înconjurau palatul erau pre- 
sărate cu perle şi în iazuri se zbenguiau cei mai frumoşi 
peşti. Dar oamenii muritori nu au ce căuta între atitea 
minunăţii,.. 

Furat de toropeala amiezii, Uraşima Taro adormi buş- 
tean. Nici el nu mai ştia câtă vreme îl tot legănase barca, 
plutind la voia întîmplării. Într-un tîrziu se trezi, sim- 
țind cum o mînă gingașă îi mîngtia fruntea, Deschise 
ochii şi rămase înmărmurit de ceea ce îi fu dat să vadă. 
Deasupra lui se aplecase o fată de o frumuseţe nemai- 
văzută, îmbrăcată în straie de purpură şi împodobită cu 
coliere de diamante. Părul ei negru, revărsat peste umeri, 
îi ajungea pînă la tălpile care pluteau pe valuri, alături 
de barcă. Broasca ţestoasă — nicăieri | 

Uraşima Taro se frecă la ochi, aşteptînd să dispară făp- 
tura de vis din faţa sa, dar necunoscuta nu conteni să-i 
zîmbească, ba îi și vorbi cu un glas în care auzeai toată 
muzica valurilor + 

— Uraşima Taro, trezește-te ! Eu sînt Otohime, fiica 
regelui mării. Cît timp ai dormit, am stat de veghe la 
căpătiiul tău. Bunătatea de care ai dat dovadă cînd m-ai 
pescuit, va fi răsplătită de tatăl meu, la palatul căruia 
vreau să ajungem mai înainte de apusul soarelui. 

Se urcă în barca lui Uraşima Taro, care îi făcu loc, fără 
să poată îngăima ceva, de uluit ce era, şi puse mîna pe 
o vâslă. Flăcăul îi urmă exemplu, neîntorcîndu-și pri- 
virea de la obrazul ei. Ce-i drept, Otohime îl măsura şi 
ea cu coada ochiului, cu toate că, în timp ce-i veghease 
somnul, chipul flăcăului i se întipărise adînc în suflet, 
Amîndoi vîsleau cot la cot. Nu se auzea decît pocnetul 
vîslelor şi zvicnirea inimilor lor tinere... 

Într-un tîrziu Otohime puse palmele pe ochii pescarului 
şi acesta simţi că barca sa prinsese aripi, zburînd deasu- 
pra valurilor asemenea pescărușşilor. Cînd mezina rege- 
lui mării îşi ridică frumoasele ei mîini de pe obrajii ru- 
meniţi ai lui Uraşima Taro, barca lui se apropia liniștit 
de Ryugu, palatul stăpînului mărilor, făurit din cleştar, 
cu pervazurile ferestrelor din mărgean, cu uşile de aur și 
ivărele de fildeş împodobit cu pietre preţioase şi cu 
acoperişul din solzi de argint. Flăcăul abia îndrăzni să-și 
pună picioarele pe scoicile cu care era pardosită cărarea 
ce ducea spre intrarea palatului, de teamă să nu stri- 
vească perlele care ţineau loc de pietriş. O sută de slugi 
şi o sută de slujnice ieşiră în întîmpinarea tinerilor, pri- 
mindu-i ca pe nişte miri. 

Otohime îl călăuzi pe Uraşima Taro pînă la tatăl ei, al 
cărui tron se înălța pe o uriaşă carapace de broască ţes- 
toasă. Kai-riujin, Dragonul mărilor, le făcu o primire 
regească, cei doi tineri fiind aşezaţi de-a stînga şi de-a 
dreapta tronului. Otohime mărturisi iubirea pe care i-o 
purta lui Uraşima Taro şi acesta o ceru de soție. Re- 


gele se învoi bucuros, şi de îndată începu ospăţul de 


nuntă, care ţinu şapte zile în şir. Încăperea tinerilor 
căsătoriţi, unde Uraşima Taro urma să trăiască alături de 
fiica Dragonului mării, fără a îmbătrîni niciodată, dădea 
spre o grădină, adevărată minune a minunilor | 

În partea de răsărit a ei se deschideau florile gingaşe 
ale vişinilor şi prunilor şi dintre frunzele lor de smarald 
răsunau într-una trilurile privighetorilor. Spre miazăzi 


domnea în schimb o vară veşnică şi din iarba mätä- 
soasă se. înălța ţîriitul greierilor. Spre apus auzeai foşne- 
tul molcom al frunzelor purpurii de arțar şi crizante- 
mele înfloreau una după alta. În sfîrşit, spre miazănoapte 
te întîmpina iarna cu pomii ninşi şi cu velinţele de 
gheaţă ale rîurilor. Era singurul loc de pe insulă unde 
te puteai întîlni în aceeaşi zi cu toate cele patru anotim- 
puri ale pămîntenilor. 

Viaţa fericită pe care o ducea alături de soţia lui, dra- 
gostea care i-o purta îl făcură pe Uraşima Taro să uite cu 
desăvîrşire ceea ce fusese el mai înainte. Zilele erau 
la fel de frumoase şi se asemănau între ele ca două pi- 
-cături de apă, aşa că nici nu băgai de seamă cînd tre- 
ceau. Nu-şi mai amintea de meleagurile natale, de fur- 
tuni, de plasa lui şi nici de bătrînii săi părinţi. 

'Trecură cîţiva ani. Cîţi — nici Uraşima Taro nu putea 
să spună. Într-o zi, colindînd minunatul palat al căror 
încăperi, una mai frumoasă ca alta, nu se mai terminau, 
pescarul descoperi într-un colţ o barcă cu unelte de 
pescuit : uitîndu-se lung, îşi aminti că acestea îi aparti- 
nuseră cîndva, Cuprins de un dor de ducă, el se urcă pe 
spinarea unor peşti cu solzi de aur, care îl duseră în 
tainițele de nepătruns ale oceanului. Începînd să se 
. plimbe tot mai des prin grădina celor patru- anotim- 
puri, într-o bună zi căzu pe gînduri, întrebîndu-se ce 
vor fi făcînd părinţii lui. Poate că-l socotesc pierdut 
„pentru : totdeauna. Cît de mult s-ar bucura ei dacă ar 

afla că fiul lor trăiește şi că este ginerele Dragonului 
mării ! Ce ar fi dacă s-ar repezei să-i vadă ? 
Din ziua aceea Uraşima Taro nu mai avu liniște. Văzîn- 
du-l tot mai abătut, Otohime îl întrebă ce se petrece 
cu el. Și cînd auzi că va trebui să se despartă de iu- 
bitul ei, chiar şi numai pentru cîteva zile, ochii ei lă- 
crimară întîiaşi dată. Se temea că n-o să-l mai revadă. 
Dar Uraşima Taro îi spuse că va zăbovi foarte puţin 
timp în casa părinţilor lui. Atunci Otohime se învoi să-l 
lase să plece. A doua zi, Uraşima Taro îşi unse barca 
şi înlătură de pe visle pînzele de păianjen. La plecare, 
Otohime îi dădu o lădiță de abanos încrustată cu dia- 
mante şi legată cu o sfoară de mătase trainică, spu- 
nîndu-i : 

„Capacu-acesta dacă-l vei sălta, 

Tu n-ai s-o mai revezi pe soaja ta.“ 


Uraşima Taro făgădui că nu va deschide cu nici un preţ 
lădiţa şi o strînse drăgăstos la piept pe Otohime. Apoi 
sări în barcă şi începu să vislească spre meleagurile 
sale natale. Cînd se întoarse să mai vadă încă o dată 
insula, nu mai desluşi decît dunga fumurie a zării... 
După şapte zile încheiate, Uraşima Taro începu să ză- 
rească, în sfîrşit, ţărmul pe care îl părăsise în urmă cu 
cîţiva ani. Locurile păreau aceleaşi, dar casele nu : erau 
mai mari şi parcă aveau altă înfăţişare. Orezăriile îşi 
schimbaseră aşezarea, iar vechiul templu de pe malul 
mării se mutase pe un deal. Pe locul unde se afla casa 

părintească, creştea acum o pădurice de pini. Nespus de 
străini îi părură şi oamenii care îşi schimbaseră pînă şi 
îmbrăcămintea. Chiar şi bărcile pescarilor erau altfel 
decât a lui | 
Trecătorii se uitau cu nedumerire la el şi Uraşima Taro 
nu întîlni pe nici unul dintre cunoscuţii lui. După ce se 
dumiri că se află într-adevăr în locul de unde plecase 
odinioară în larg, se apropie de un bătrîn care trecea 
proptindu-se într-un toiag, de părea c-ar fi avut o sută 
de ani, şi-l întrebă: 
— Nu ştii, moşule, unde sînt părinţii lui Uraşima Taro ? 
— Îţi arde de şagă, flăcăule, sau nu eşti de prin partea 
locului, răspunse moşneagul mormăind în barbă. Cînd 
eram copil am auzit de la străbunicul meu, care aflase 
şi el de la cei mai bătrîni oameni din anii copilăriei mele, 
cum că un pescar cu numele de Uraşima Taro a plecat 
odată în larg şi nu s-a mai întors. Avea o barcă la fel 
„cu a dumitale. Părinţii lui au murit de vreo patru sute 
de ani. O piatră cu numele lui Uraşima Taro se află 
în străvechiul cimitir al satului, părăsit de două sute 
de ani. Dacă nu mă crezi, du-te singur s-o vezi. Ţi-o fi 
povestit cineva păţania pescarului fără să-ţi spună însă 
că de la plecarea lui au domnit asupra acestor insule 
mai mult de treizeci de împărați | 
Moşneagul își căută de drum, în timp ce flăcăul ră- 
mase țintuit locului. Aşadar, cei patru ani petrecuţi în 
palatul Dragonului mării însemnau patru veacuri aici, 
printre pămînteni ? Şi, totuși, el se simţea la fel de tînăr 


. 

ca şi în ziua piecării. Se îndreptă abătut spre cimitirul 
părăsit al satului. Citind anii săpaţi pe pietrele de mor- 
mâînt înţelese că moşneagul nu-l minţise. 

Descoperi într-un tîrziu şi groapa părinţilor lui. 

Citi, cu mintea năucă, pe o piatră veche de sute de 
ani, propriul său' nume. Care să fie taina tinereţii sale 
veşnice ? Nu cumva lădiţa dăruită de Otohime i-ar pu- 
tea aduce desluşirea ciudatei sale păţanii ? Dezlegă no- 
dul sforii de mătase și ridică nerăbdător capacul lădi- 
tei. Din ea se ridică un nouraș alburiu, care se înălță 
de îndată, îndreptîndu-se spre Ryugu, palatul Drago- 
nului mării. Abia acum își aminti el de cuvintele soţiei 
sale și trînti repede capacul. Înţelese că nu avea s-o mai 
revadă niciodată și începu să-i strige deznădăjduit nu- 
mele : | 


„O-to-hi-me | O-to-hi-me !“ 


Briza mării îi aducea ca pe un murmur îndepărtat che- 
marea ei deznădăjduită : 


»U-ra-şi-ma Ta-ro | U-ra-şi-ma Ta-ro l“ 


Dintr-o dată simţi că puterile îi slăbese şi că părul îi 
încărunţeşte : îmbătrînea într-o clipă cît alţii într-un an. 
Se întorsese, aşadar, ca să moară lîngă piatra pe care 
părinţii lui îi săpaseră numele acum patru veacuri ? 
Poate că mai rămăsese pe fundul lădiţei ceva din abu- 
rul tinereţii sale neştirbite de altădată ? Trase capacul 
şi sorbi ultimul firişor din norul alburiu care zburase 

spre insula iubirii şi a fericirii veşnice. Braţele sale se 
„acoperiră atunci cu pene, căpătînd înfăţişarea unor aripi. 
Oamenii care s-au apropiat de piatra de mormînt a lui 
Uraşima Taro n-au mai dat de trupul străinului care po- 
posise în sat căutîndu-și părinţii. Au văzut însă un cocor 
ridicîndu-se deasupra cimitirului părăsit al satului. Pa- 
sărea scoase un țipăt jalnic şi zbură spre răsărit. ` 

De atunci, cocorul a fost zărit de pescari colindînd pe 
stîncile pustii, în tovărăşia unei broaște țestoase. Coco- 
rul este o pasăre care trăieşte o mie de ani, iar broasca 
ţestoasă este soţia lui. Aşa spun oamenii din împreju- 
rimi... l 


Prelucrare de ION ACSAN 


(VECHE POVESTE IROCHEZĂ 
DIN AMERICA DE NORD) 


Demonul cascadei Niagara 


FAIMA FRUMUSEȚII  Anuthei trecuse de 
mult graniţele tribului ei. De aceea Moşar, viteazul răz- 
boinic al tribului vecin, aşezat dincolo de fluviu, se apro- 
pie pe furiş de wigwamul ? fetei, ca s-o poată vedea cu 
ochii lui. Fermecat de chipul ei, o pîndi într-o seară în 
locul unde Anutha obișnuia să ia apă. Moşar o ceru de 
soţie, cu toate că triburile lor se vrăjmăşau. După ce se 
întâlniră mai multe seri la rînd, Anutha se învoi să-şi pă- 
răsească wigwamul fără ştirea părinţilor ei, şi să-și ur- 
meze logodnicul dincolo de apa care slujea drept hotar 
între cele două triburi. 

Stelele licărind deasupra pădurilor şi -piscurilor ţepene 
călăuziră paşii celor doi fugari pînă la malul fluviului. 
Văzîndu-şi logodnica obosită de atîta drum, Moşar îi 
spuse : 

— Odihneşte-te aici, Anutha, pînă voi afla luntrea pe 
care am ascuns-o prin apropiere: Dacă se întîmplă ceva, 
suflă în fluierul acesta şi eu voi răsări lîngă tine cît ai 
bate din palme ! 


1 Wigwam — locuinţa pieilor roșii din regiunea marilor lacuri. 

Inima fetei era plină de presimţiri ciudate. 

— Nu mă lăsa singură, Moşar |! stărui ea. 

— Eşti prea trudită ca să te mai tîrăsc printre tufişu- 
rile fluviului. Închide ochii şi umbrele codrului nu te 
vor mai înspăimînta. Nu-i deschide decît atunci cînd 
vei auzi paşii mei | 

Astfel îi vorbi Moșar, după care, întinzîndu-i un fluier, 
se făcu nevăzut. 

Anutha îşi vîri în sîn fluierul încrustat de mîinile iubi- 
tului ei şi închise ochii. Nu auzea decît foşnetul frun- 
zelor şi murmurul fluviului. Se temea de cumplitul stăpîn 
al marei cascade : vuietul ei răzbătea pînă aici | Mñ- 
nile fetei tremurau ca două frunze la gîndul că se afla 
în apropierea peşterii unde demonul Niagarei ademe- 
neşte orice fiinţă vie, fără să-i îngăduie să mai revadă 
nici lumina zilei, nici pe cei dragi. Puţini dintre cei care 
l-au zărit pe stăpînul cascadei sub unul din nenumăra- 
tele înfățișări pe care le poate lua, s-au putut întoarce 
să povestească semenilor lor cele văzute. Toţi s-au întors 
cu părul albit dintr-o dată şi au murit, urmăriţi şi în 
somn de blestematul chip al duhului rău. 

De s-ar întoarce odată Moşar ! Dar stai — se aud chiar 
paşii lui apăsaţi şi sprinteni | Anutha deschise ochii şi 
sări în sus, alergînd în întîmpinarea celui drag : 

— lată-mă înapoi! spuse Moşar. Luntrea ne aşteaptă 
lîngă mal. Să ne urcăm în ea şi să trecem fluviul neîn- 
tîrziat. Poate ne urmăresc părinţii tăi | 

— Ce repede te-ai întors | şopti Anutha sărind în lun- 
trea care începu să lunece în josul fluviului, Şi ce mînă 
rece ai | 

În loc să vîslească spre malul din faţă, tînărul lăsă lun- 
trea să plutească la vale. 

— Încotro mă duci, Moşar ? Nu bagi de seamă cum ne 
fură curentul ? 

— Nu fi îngrijorată, ştiu eu locul unde va trebui să ne 
apropiem de malul celălalt | 

Pe măsură ce fluviul împingea luntrea spre mijlocul lui, 
iuțeala ei creştea. Fata tresări auzind în depărtare un tu- 
net prelung şi privi spre înaltul văzduhului : nici urmă 
de nori | 

— Ce-a fost tunetul ăsta ? întrebă iarăși Anutha. 

— Nimic, ţi s-a părut ţie aşa | De cît să te mai osteneşti 
mergînd pe jos, mai bine opresc chiar în apropierea wig- 
wamului meu. Noaptea e senină şi plimbarea în luntre, 
alături de tine, aş vrea să nu mai ia sfîrşit | 

Stelele începură să zboare cu o iuţeală ameţitoare pe dea- 
supra creştetului lor, 

— Ce înseamnă larma şi mugetul acesta care se apropie 
într-una ? întrebă Anutha tot mai neliniştită, 

— Este şuierul vîntului care scutură vîrfurile copaci- 
lor înalţi | 

Cu toate acestea, crengile de jos păreau nemișcate | 
Anutha înţelese că ceea ce luase ea drept furtună era 

vuietul cascadei, al cărui bubuit se apropia necontenit. 
— Moşar, ne vom prăvăli în Niagara, spuse fata gal- 
benă de spaimă. 

— Chiar acum ne apropiem de vadul nostru | răspunse 
flăcăul netulburat. 

Anutha parcă avea alături de ea un străin. Trecură cu 
iuțeala săgeţii pe lîngă o stîncă înălţată deasupra toren- 
tului. Lipită de ea, pîndea un om. Cînd se apropiară de 
el, fata desluşi la lumina lunii chipul iubitului ei. În- 
tinse braţele deznădăjduită spre el şi-i strigă numele, 
gata-gata să se prăbușească în apă. Dar însoţitorul ei o 
trase înapoi. 

— Cine eşti tu, cel care ai furat înfăţişarea logodnicu- 
lui meu ? Unde mă duci ? Ce vrei de la mine ? strigă 
Anutha cu faţa scăldată în lacrimi, 

Străinul rămase tăcut, Ochii lui, verzi şi reci, ca adîncul 
apelor, aveau o licărire neomenească. Chiar dacă ar fi 
spus ceva, vuietul apelor i-ar fi acoperit cuvintele. Lun- 
trea începu să se rotească amețitor, apoi se pribuşi în 
vîrtejul asurzitor al cascadei... 

Moşar văzu înmărmurit cum Anutha dispăru în abisul 
înspumat. Cel care îşi însuşise chipul lui nu putea fi al- 
tul decît temutul demon al Niagarei. Înţelese că nu-și va 
mai revedea niciodată logodnica. Ea îi fusese furată de 
duhul rău al prăpastiei albe. Cum va putea descoperi 
peştera unde îşi ţine demonul ostatecii ? Cine îl va putea 
ajuta ? 

Îşi aruncă privirile spre soarele care răsărea la orizont. 
Dintr-un norişor argintiu se cobori un vultur uriaş. Se 
roti de vreo trei ori deasupra creştetului lui Moşar, apoi 
se cobori pe umărul drept al flăcăului. | 
— Şi tu eşti vrăjmaşul sălbaticului stăpîn al cascadei, 
rege al văzduhului | Poate ştii unde se află intrarea 
palatului subpămîntean | Ajută-mă s-o găsesc pe Anutha 
şi te voi răsplăti cu prăzi bogate cît voi trăi eu | 
Vulturul îi grăi cu glas omenesc : 


„Fii mut şi dîrz ca stinca şi iute de picior 
Şi peştera cumplită o vom afla uşor l“ 


Pasărea îşi desfăcu aripile ei aurite de razele soarelui şi 
zbură în josul fluviului, Moşar o urmă în tăcere, fără să 
rămînă în urmă nici o clipă. Se căţără pe stînci abrupte, 
asemenea unei veveriţe pe crengile unui copac cu trunchi 
de piatră, 

Vulturul se opri în faţa unui tufiș, sub care se ascundea 
singura poartă care ducea spre inima muntelui. Moşar 
înlătură crengile pline de spini şi, călăuzit de pasăre, se 
strecură în tunel, 


Aici domnea o beznă adîncă şi o ceaţă înăbuşitoare. Vul- 


turul nu se zărea. Se auzea doar filfiitul aripilor lui, care 
fiştiau din cînd în cînd, frecîndu-se de pereții de stîncă. 
Moşar se auzi strigat de cîteva ori pe nume de un glas 
care părea al logodnicei sale, dar nu răspunse nimic. 

Cu toate că răsuflarea i se tăia la fiecare pas, indianul nu 
rămînea în urmă. Apele se prăvăleau bubuind chiar de- 

asupra creştetului său, dar războinicul nu ştia ce-i aceea 
frica. Orbecăia de ceasuri întregi, avînd în faţa ochilor 
privirea tristă a Anuthei. 

Fata se trezise în mijlocul unei peșteri feerice, cu pereţi 
de cleştar. Patul ei de aur era acoperit cu o mătase verde 
ca mușchiul de munte. Privi uimită în jurul ei : stalacti- 
tele şi stalagmitele de smarald păreau colții unui balaur 
uriaş, care împietrise cu gura larg deschisă. În firidele 
din pereţii peşterii se zăreau hîrcile oamenilor răpiți de 
stăpînul Niagarei. Ochii lor fuseseră înlocuiţi cu diamante 
mari. Grămezi de aur şi pietre scumpe zăceau revărsate 
din belşug pe pardoseala de argint a peşterii. 

Anutha scoase un geamăt şi cineva îl repetă întocmai : era 
ecoul. Auzi nişte paşi care se apropiau de patul ei şi 
scoase un țipăt: în faţa ei era stăpînul cascadei, sub 
adevărata lui înfăţişare. Ochii lui păreau mai verzi şi mai 
reci decît cei ai străinului din luntre. Avea însă o faţă 
tuciurie şi două urechi mari şi clăpăuge. Limbi de flä- 
cări jucau deasupra creştetului său acoperit cu licheni. 
Glasul lui parcă venea dintr-un abis fără fund : 

-— Anutha, cea mai frumoasă dintre fecioarele irocheze, 
toate comorile care zac ascunse în peştera mea vor fi 
ale tale, dacă te învoieşti să fii soția mea | 

— Niciodată ! răspunse hotărîtă fata. 

— Te vei căi, făptură îndărătnică ! îi zise demonul. Zil- 
nic mă voi arăta sub o altă înfățișare, pînă voi înfringe 
încăpăţinarea ta zadarnică | 

Apoi cumplita ființă dispăru printr-una din intrările peş- 

terii, care se închise de îndată la loc. Ochii de diamant 
din găvanele hîrcilor îi urmăreau fiecare mişcare. 

Spre a-şi îndulci singurătatea, fata începu să cînte din 
fluierul dăruit de logodnicul ei. Dintr-o dată pereții 
stîncii se crăpară şi se ivi un vultur urmat de Moșar. 
Flăcăul scoase un strigăt de bucurie, strineîndu-și în 
braţe iubita. Mîinile lui calde dovediră Anuthei că nu 
era o nouă capcană a demonului viclean. 

— Grăbiţi-vă | le strigă vulturul şi zbură spre o ieşire 
a peșterii ascunsă în perete. 

Moşar o luă pe Anutha în braţe şi alergă în urma vul- 
turului, cît îl ţineau picioarele. În tribul său nimeni nu 
alerga mai repede decît el | 

Războinicul simţea răsuflarea de gheaţă o demonului tot 
mai aproape de spinarea lui. După gemetele Anuthei își 
dădea seama că duhul cascadei se apropie, vrînd să-şi 
redobîndească prada smulsă cu atîta trudă. 

Bezna începu să se destrame şi curînd ei se întîlniră cu 
lumina soarelui care apunea. 

— Trebuie să ajungem la marginea pădurii, căci acolo 
este hotarul puterii demonului | 

Erau foarte aproape de ţintă, cînd duhul îi ajunse din 
urmă. Moşar o aşeză pe Anutha pe iarbă şi o îndemnă 
să fugă spre pădure. Dar fata nu-i ascultă sfatul. Păz- 
boinicul se aruncă cu îndîrjire asupra vrăjinașului. Dar 
în hotarul împărăției sale el era de neînvins. Vulturul 
ştia aceasta. Se năpusti, aşadar, asupra demonului şi, în- 
şfăcîndu-l cu ghearele lui ascuţite, îl duse în codru. 

Acum lupta era de la egal la egal şi biruinţa fu de partea 
lui Moșar. El se întoarse la wigwamul său însoţit de 
Anutha, care ajunse soţia lui. Comorile din peștera de- 
monului, ca şi căsătoria lor, înlesniră împăcarea celor 
două triburi vrăjmaşe. Vulturul rămase tovarășul de vînă- 
toare nedespărţit al lui Moşar, prada fiind totdeauna îm- 
părțită frăţeşte... 


Prelucrare de ION ACSAN 


(POVESTE AZTECĂ) 


Floarea podişurilor pustil 


CÎND SOARELE APUNE în spatele pietro- 
sului platou mexican, deasupra unui cactus aidoma unei 
torţe țepoase înfipte în pămînt, se deschide potirul ima- 
culat al unei flori cu o corolă mare şi deosebit de fru- 
moasă. Flacăra albă sfidează bezna podişurilor de o 
pustietate întristătoare, aducînd culoarea şi viața în 
mijlocul pietrelor şi ţepilor duşmănoşi ca nişte arici în- 
tăritați. În jurul neadormitei „prințese a nopții“, vechii 
azteci au ţesut vălul nemuritor al legendei... 

Tutul, fiul regelui din Mihoacan, nu îndrăgea decât nu- 
mai și numai florile. Slujitorii lui credincioşi, nişte gră- 
dinari foarte pricepuţi, colindaseră pămîntul în lung şi 
în lat, în căutarea celor mai frumoase și mai rare flori. 
Curtea palatului din Tutul era o grădină în care aflai 
toate corolele lumii adunate la un loc. 

Cînd o floare se deschidea pe o tulpină adusă de cine 
ştie unde şi plătită cu aur, Tutul se bucura ca şi cum 
i-ar fi venit din meleaguri îndepărtate o logodnică nea- 
semuit de frumoasă, 

Tutul era singurul copil al regelui. Ori de cîte ori se ves- 
tejea o floare, el era trist de parcă şi-ar fi pierdut o 
soră... 

Slujitorii prinţului iubeau şi ei grădina, îngrijind-o cu 
mult nesaţ. Orice greşeală era aspru pedepsită. Orice 
floare nouă însemna o nouă răsplată. 

Cînd ajunse la vîrsta însurătorii, regele ceru fiului său 
s-o aleagă pe viitoarea crăiasă a Mihoacanului. 

Tutul se împotrivi cu îndirjire. Dar, la stăruința părin- 
telui şi a sfetnicilor ţării, se învoi spunînd : 

— Mireasa mea trebuie să iubească florile aşa cum 
le iubesc şi eu. Ea va să fie pentru mine cea mai rară 
floare din lume. De aceea nu mă voi însura decît cu 
fata care îmi va aduce o floare cum nu s-a mai văzut 
nicăieri | 

A doua zi crainicii începură să colinde oraşele şi satele 
regatului purtînd următoarea solie : 

— Din porunca regelui, cîrmaciul oamenilor, toate fe- 
tele sînt poftite la palat, pentru a lua parte la un con- 
curs al florilor. Oricare dintre ele, fie bogată sau săracă, 
fie frumoasă sau slută, va aduce într-un răstimp de o 
lună de zile, cea mai rară floare din lume, cu o corolă 
şi o culoare cum nu s-a mai văzut nicăieri, va deveni 
neîntîrziat soţia prințului Tutul | 

Aplecate deasupra teraselor locuinţei lor, fecioarele az- 
tece ascultară uluite spusele crainicilor. Toate auziseră 
de renumita grădină a prinţului, din care nu lipsea nici 

una din florile pămîntului. Şi cine va mai găsi o nouă 
floare pe aceste coline bolovănoase şi arse de soare, 
unde doar cactuşii îţi înalță braţele lor strîimbe spre 
cerul albastru ? 

Bătrînele clătinau şi ele din cap, neîncrezătoare : 

— Din prea mare dragoste pentru flori, tare mi-e teamă 
că prinţul nostru va muri holtei | 

Doar o singură fată nu-şi pierduse speranța. Era fru- 


moasă și bogată, se numea Stea-roșie şi ţinea morţi 


să ajungă soţia prinţului. Nu-l iubea pe Futul și puţin 
îi păsa de florile lui | Dar ea visa de mult să fie regina 
Mihoacanului. De cum auzi cuvintele crainicilor, nu 
mai avu o clipă de linişte. Se plimba de dimineaţa pînă 
noaptea tîrziu prin palatul ei, căutînd o cale de. ieşire 
din impas. Dintr-o dată ochii ei căzură asupra Razei-de- 
lună, o roabă credincioasă, care întrecea în frumusețe 
chiar şi pe stăpîna ei. Din această pricină, Stea-roşie o şi 
ura pe ascuns. 

Această fată colindase în copilăria ei oropsită podişu- 
rile pustii. Ea îndrăgea şi cunoştea ca nimeni alia toate 
florile sălbatice. Stea-roşie o chemă în iatacul ei şi-i 
spuse : 

— De atîta timp mi-ai împuiat urechile, mărturisindu-mi 
credința şi dragostea care mi-o porţi. A sosit ziua cînd 
trebuie să-mi adevereşti spusele tale. Colindă podişurile 
pietroase în lung şi în lat şi află-mi cea mai rară floare 
din lume. Dacă mi-o vei aduce pînă într-o lună, te voi 
răsplăti ca pe o soră, dîndu-ţi libertatea. Dar dacă te 

vei întoarce cu mina goală, voi fi fără pic de milă: 
te voi da pe mîna călăului | 


Căţărindu-se pe podișul înalt şi stîncos, Rază-de-lună 
rătăci zile în şir sub soarele dogoritor. Tălpile sfişiate 
de colții de stîncă şi pline cu ţepi de cactus. sîngerau 
la fiecare pas, căci stăpîna ei o trimisese de acasă des- 
culță. Pe frunte, stropii de sudoare şiroiau neîncetat, 
amestecîndu-se cu lacrimile de durere şi jale care-i 
scăldau obrajii. - Căuta cu îndirjire, răscolea orice tu- 
fiş, dădea în lături fiecare cactus. Pletele îi fluturau 
pe umăr, jilave de rouă și ceață. Dar, de fiecare dată, 
nu găsea nimic | Ici-colo întîlnea câte o floare prizărită, 
dintre cele care se găseau pe toate drumurile. 
Rază-de-lună ştia ce urmărea stăpîna ei. Auzise şi ea 
cuvintele crainicilor, dar nu se omora pentru asta. Voia 
să trăiască, să fie liberă, să se întoarcă la sărmanii ei 
părinţi, de care fusese înstrăinată din fragedă copilă- 
rie! Doar puţine zile o despărteau de sorocul hotărât : 
libertatea sau securea călăului | Nu-şi pierdu speranţa, 
deși abia se mai putea târî, istovită de atîta alergătură, 
de foame, dar mai ales de sete. 

Deşi soarele cobora spre orizont, arşița se arăta la fel 
de nemiloasă ca şi în amiaza-mare, Rază-de-lună se pră- 
buşi lîngă un cactus înalt, asemenea coloanei unui pa- 

lat locuit de regele aricilor. Gîndul acesta“o înveseli pue 
țin, 
Curînd îşi dădu seama că nu e singură : un biet colibri 
se prăbuşi istovit de sete la picioarele fetei. Rază-de- 
lună ridică pasărea în palmele ei. Aceasta deschise cio- 
cul fără să mai poată scoate nici un sunet. Dacă nu va 
afla de îndată un strop de apă, sărmanul colibri va muri 
în mâinile ei. i: 
Rază-de-lună se uită disperată în jurul ei. Doar tulpina 
țepoasă îi putea fi de folos. Trebuia să se lupte şi să-i 
stoarcă un strop de apă cu preţul durerii și al sîngelui. 
Puse pasărea la umbra unei pietre. Se căţără pe o mu- 
chie de stîncă. Izbuti să apuce tulpina care se înălța 
ţeapănă ca o spadă în mijlocul tufişului spinos. Fără să 
şovăie, sări la marginea tulpinei. Ţepii i se înfipseră în 
talpă şi în genunchi, zgtriind-o fără cruţare. Îndoi creş- 
tetul arbustului, lăsîndu-se cu toată greutatea asupra 
lui și reuşi să fiîngă creştetul tulpinei, care-și înfipse 
acele nenumărate în pieptul şi în obrajii fetei. Din tul- 
pina frîntă se prelinse un strop de apă. Rază-de-lună 
îl culese în palmă şi îl duse păsării, călcînd peste spinii 
tutişului ce înconjurau cactusul, 

Însetatul colibri sorbi preţioasa picătură şi deschise ochi- 
şorii săi care îşi recăpătară vioiciunea. Se roti de trei 
ori deasupra capului fetei, în semn de mulţumire : părea 
un ciob de curcubeu | Apoi îşi luă zborul şi pieri în zare. 
Fără să-şi mai scoată țepii de cactus din talpă, Rază-de= 


243 


lună se trînti pe spate, singura parte a trupului ei care 
rămăsese nerănită, şi adormi buştean. 

A doua zi roaba se trezi fără să mai simtă sfîrșeala care 
o cuprinsese în ajun. Rămase uimită văzînd că zgîrietu- 
rile de pe picioare, mfini, piept şi faţă pieriseră fără 
urmă. Chiar în dreptul unde frînsese în ajun cactusul, se 
ivise o corolă albă de o mărime şi o formă cu totul şi cu 
totul nemaivăzută. 

— Ce floare minunată ! strigă Rază-de-lună, frecîndu-şi 
ochii. Credea că visează... 

Ba nul Era trează | Şi iată comoara mult căutată | Mai 
avea doar două zile pînă la încheierea sorocului. O porni 
fără zăbavă spre palatul stăpînei sale, spre libertate, du- 
cînd în coşulețul ei cea mai rară floare din lume... 
Ajunse în aceiaşi seară acasă, fără să fie de fel obosită, 
Stea-roşie se minună cînd o văzu atît de veselă şi parcă 
şi mai frumoasă decât la plecare. 

— lată floarea cerută | spuse ea, deschizîindu-şi coșu- 
leţul. Miine, ultima zi a lunii, vei putea ajunge mireasa 
lui Tutul. Eu mi-am ţinut cuvîntul de roabă. Rămîne 
să-ți ţii şi tu cuvântul de stăpînă | 

Şi, într-adevăr, Stea-roşie îşi tinu cuvîntul în felul ei. În 
locul libertăţii şi al darurilor promise o înzestră cu lanţuri, 
zvîrlind-o în temniţă | În seara zilei în care urma să aibă 
loc căsătoria, călăul trebuia să taie capul roabei : să piară 
în pămînt taina florii | 

Cînd Tutul văzu minunata floare, porunci ca a doua zi 
să aibă loc nunta. Nu era de loc încîntat de logodnica 

lui, de privirile ei viclene şi mieroase, dar n-avu încotro. 
Nimeni nu aflase o floare atît de minunată ca Stea-roşie | 
Mîhnit, se întoarse în palatul său pentru a alege giuva- 
ierurile care urmau să-i împodobească a doua zi mireasa. 
Deschizînd scrinul în care îşi ţinea diamantele, dădu peste 
un colibri, cu pene felurit colorate. 

— Cum de-ai ajuns aici, micuţule colibri ? întrebă prin- 
tul mirat, 

— M-a trimis Macmilxohit], ocrotitorul florilor şi al dan- 
suiui | răspunse solul înaripat. El a dăruit minunata co- 
rolă Razei-de-lună, drept răsplată pentru faptul că mi-a 
salvat viaţa. Ea este sclava logodnicei tale. Rază-de- 
lună a cules cea mai rară floare din lume şi ea este so- 
ţia credincioasă pe care o meriţi şi care te va face mai 
fericit decât toate florile tale | 

— Şi unde se află această fată ? 

— În temniţa palatului celeia care ţi-a adus floarea. 
A doua zi, Rază-de-lună ajunse mireasa lui Tutul şi apoi 
vegină a Mihoacanului. Iubi florile la fel de mult ca şi 
prinţul. Tutul o îndrăgi ca pe cea mai rară floare din 
lume, care nu se veştejeşte o viaţă întreagă, 


Prelucrare de ION ACSAN 


(VECHE LEGENDĂ PERUVIANĂ) 


Vrăjitorul fără oase 


SCIUN era ajutorul vrăjitorului din satul de 
pescari de pe malul oceanului. Foarte ambițios şi cu o 
minte ageră, el învăță pe de rost toate descîntecele bä- 
trînului pe care îl slujea, ba chiar şi pe cele ale vrăjitori- 
lor din satele vecine. Curînd ucenicul întrecu pe toţi 
meşterii lui. Cînd se văzu cel mai puternic vrăjitor al 
țării, Sciun începu să se ţină de blestemății. Setea de 
putere îl făcu să-și piardă capul de-a binelea. Dorea nici 
mai mult, nici mai puţin, ca toată lumea să asculte de 
poruncile lui, 
Riîvnea să culeagă neîntirziat roadele ştiinţei sale ne- 
întrecute, 
Ridică ochii spre cer şi văzu că toți oameni se închină 
soarelui, 
— Ia să dovedesc eu acestui astru încrezut că vrăjile 
mele sînt mai puternice decît el şi că semenii mei sînt 
niște proşti îngenunchind în fața lui! Să mi se închine 
mie cu toții și să-mi asculte poruncile : dacă nu 2 bună 
voie, atunci de nevoie | 

Soarele rise auzind aceste cuvinte smintite, Deodată simţi 
că puterile îi scad și că strălucirea lui începe să pălească. 
Oamenii începură să se văicărească atunci cînd, în locul 
astrului atotputernic, zăriră o arătare gălbejită, care abia 
mai răspîndea o părere de lumină şi căldură. Nori de 
pulbere neagră înconjurau o faţă îmbătrînită peste 
noapte. Razele lui aveau acum o culoare verzuie, 
bolnavă. 

— Eu am vrăjit soarele | Eu i-am răpit puterea | Supu- 
neţi-vă mie | începu să strige cât îl ţinea gura Sciun. 
Oamenii priveau la el cu milă, ca la un nebun. 

Dar Sciun se bucurase prea devreme. Descîntecul său nu 
izbuti să răpească toată vlaga astrului și să-l biruie pentiu 
totdeauna, Soarele se răzbună şi, cu ultimele sale puteri, 
topi oasele vrăjitorului. 

Sciun simţi cum i se înmoaie picioarele, apoi şira spinării, 
braţele şi, în cele din urmă, capul. Se prăvăli la pămînt, 
fără să se mai poată ridica, asemenea unei sperietori că- 
reia i s-au smuls cele două bețe încrucişate, slujindu-i 
drept sprijin. Trupul lui se preschimbase într-un aluat, 
gata să ia oricare înfăţişare. Dintr-un om umblător, 
vrăjitorul ajunsese o tirîtoare care stîrnea doar silă şi 
groază, 

Femeile şi copiii ţipau şi o rupeau la fugă ori de cîte ori 
se întilneau cu el. Adunarea tuturor bărbaţilor şi bătrî- 
nilor satului hotărî alungarea neîntîrziată a vrăjitorului 
care, prin faptele şi înfăţişarea sa, ieşise din rîndul 
oamenilor, 

=— Să trăiască printre şerpii deşertului sau printre stîn- 
cile sterpe ale munţilor. 

Aceste cuvinte ajunseră la urechile lui Sciun, care se tîri 
afară din sat, clocotind de ură şi mînie : 

— Chiar dacă mi-am pierdut oasele, nu mi-am pierdut şi 
puterea. Veţi plăti scump pentru neghiobia voastră, mu- 
ritori fricoși şi nevolnici | Vă voi arăta că sînt mai tare 
decît cel la care vă închinaţi. Vrăjile mele mă fac atot- 
puternic | 

— De aceea ai rămas fără oase ! strigă batjocoritor un 
tucan cocoţat pe o creangă. : 

— Pune un zăvor clonţului tău uriaş, flecarule ! 
— Du-te şi ia-ţi în primire sceptrul pe care nici nu eşti 
în stare să-l ţii în mînă, tu, rege al nisipului fierbinte şi 


al bolovanilor reci | 

Nu numai oamenii, ci şi păsările văzduhului îl alungau 
fără milă. Fiarele îl izgoneau din biîrlogul lor, iar șerpii 
n-au vrut nici ei să-l găzduiască. Ura lui Sciun faţă de 
orice făptură vie devenea tot mai sălbatecă. 

Flămînd şi însetat, se apropie de un sat, zicîndu-și : 

„Aici oamenii nu mă cunosc. Cu ajutorul vrăjilor voi 
face din ei robii mei. E de-ajuns să înfăptuiesc câteva 
minuni care să le ia ochii 1“ 

Rosti un descîntec şi, cît ai bate din palme, muntele 
dinspre miazăzi se făcu nevăzut. Apoi îşi lungi trupul și 
înconjură satul, întocmai ca un şarpe ce se încolăceşște 
în jurul unui buştean năpădit de vlăstare, 

Înspăimîntaţi de cele văzute, toţi locuitorii se adunară 
în mijlocul satului. Pierzînd speranţa să scape cu fuga, 
trăgeau nădejdea să se mîntuiască prin rugăminți. 
Deodată se auzi un glas înspăimîntător : 

— Eu sînt atotputernicul Sciun | Toţi oamenii trebuie 
să mi se supună şi să mă slujească întocmai ca pe un zeu, 
care cere jertfe zilnice. În fiecare dimineaţă trebuie 
să-mi aduceţi în peştera din creierul munţilor mîncare 
îmbelşugată şi băuturile cele mai bune | Dacă vă veţi 
împotrivi, va fi vai de voi: veţi pieri de foame şi de 
sete |-Acuma vă despresor satul, dar mîine voi veni iar, 
dacă mă veţi nemulțumi. 

Apoi făptura ciudată îşi strînse trupul şi se tîrî spre 
muntele dinspre miazănoapte. Cînd oamenii se dezmeti- 
ciră, vorbele începură să se încrucişeze în văzduh : 

— Nu poate fi un zeu |... Are chip de om și se tirăşte 
ca un şarpe |... E atît de hîd și de fioros]... Dacă ne nä- 
pustim asupra lui cu armele îl biruim uşor l... Să-l luăm 
prin surprindere, cînd doarme... Dar cine ştie care îi 
este faţa şi care spatele... 

Cu toate că se îndepărtase, Sciun auzea fiecare cuvint : 
nu degeaba era el vrăjitor. Mormăi înciudat : 

— Aşa, va să zică — sînt hîd şi fioros | Ba vreţi să mă 
şi încolțiţi | Ca să vă învăţ minte, o să fiți cu toţii la fel 
ca mine : oameni fără oase, robii unui stăpîn tîrîtor | 
Sciun rosti cîteva descîntece încâicite şi se opri pe o 
stîncă, să vadă ce se petrece în sat: părea un cătun şer- 
pesc, nu unul omenesc | Colibele se măriseră parcă, iar 

întrările păreau neobişnuit de înalte pentru cei ce ge- 
meau îngroziţi, căznindu-se să le treacă pragul. 
Vrăjitorul chicoti încîntat de noua lui ispravă. Totuşi, 
nu era mulţumit : supuşii săi se puteau răscula, răpunîn- 
du-şi stăpînul doborît de somn. Trebuia să se înconjoare 
de paznici credincioşi, care să-l asculte orbeşte | 

Adună în mijlocul platoului pietros cîţiva bolovani zdra- 
veni. Îi înşirui în faţa lui şi suflă asupra fiecăruia, bol- 
borosind acelaşi deseîntec. 

Pietroaiele începură să crească şi luară înfăţişarea unor 
balauri acoperiţi cu solzi strălucitori. Aveau şiruri de 
aripi împodobite cu pene pestriţe şi înzestrate cu gheare 
ascuţite. Vrăjitorul porunci balaurilor să stea de veghe 
zi şi noapte la intrarea peşterii lui. 

Astiel începu crîncena domnie a lui Sciun asupra între- 
gului țărm peruvian. Preschimbaţi în tîritoare, oamenii 
trebuiau să-l hrănească pe el şi balaurii lui cu tucani şi 
fiare bine fripte, cu munţi de mîncare şi cu poloboace 
pline de băuturi întăritoare. Deznidejdea, sărăcia şi foa- 
mea erau oaspeţii zilnici ai fiecărei colibe de pescar sau 
de țăran. 

Soarele nu putea să privească nepăsător la cele ce se 
desfăşurau pe pămînt, sub ochii lui. În zori nu-l mai 
întîmpinau oameni sărind în picioare şi ridicîndu-și 
frunţile lor spre a fi încununate de laurii luminii. În- 
tîlnea pretutindeni aceleaşi făpturi de aluat viu, târîn- 
du-se spre cîmp sau spre bărci, spre a aduna cu multă 

trudă hrana pentru ei şi pentru stăpînul lor, din ce în 
ce mai lacom şi mai năzuros, 

Într-o dimineaţă astrul se trezi mai zdravăn şi mai vioi 
decît în alte dăţi. Timpul trecea, puterea descîntecului 
scădea şi el era hotărît să pornească împotriva lui Sciun. 
Avea puterea înjumătăţită şi nu putea părăsi văzduhul 
pentru a-i lipsi pe oameni pînă şi de fărîma de lumină şi 
căldură care-i mai rămăsese, 

Frămiîntat de aceste gînduri, soarele ajunse deasupra 
muntelui în care hornurile vulcanilor fumegau zi şi 
noapte. Din ele se revărsa focul pămîntului, gata oricînd 
să pîrjolească tot ce întîlnea în cale. Aici locuia fiul său 
mezin, Pachacamac, stăpînul împărăției de flăcări şi lavă. 
Se supăra dintr-o nimica toată şi făcea să se cutremure 
munţii. Dar era bun la suflet, săritor şi nu se temea de 
nimeni. Puterea lui rămăsese neciuntită de vrajă. „Nu- 
mai el mă poate ajuta |“ spuse soarele părăsind o clipă 
bolta și coborînd pe cel mai înalt vulcan. Din pricina 
norilor deşi, nici Sciun şi nici oamenii nu băgară de 
seamă lipsa lui din slava cerului. Se aplecă deasupra 
craterului şi-l zări pe feciorul său sforăind de se clătina 
întregul pisc. Nu se îndura să-l scoale așa de dimineaţă, 
dar n-avea încotro. 

— Hei, Pachacamac | Scoală-te Í 

— Hm | Cine mă caută ? răspunse morocănos cel che- 
mat, înălțindu-şi din străfundul vulcanului fruntea uri- 
așă, mînjită de funingine. 

— Eu sînt ! răspunse soarele. Bucuros de oaspeţi ? 

— Bucuros | Ce vînt te aduce pe la mine, de mă tre- 
zeşti cu noaptea în cap ? 

Astrul îl luă cu binişorul și pînă la urmă îi spuse tot ade- 
vărul. Îl rugă să scape pe oameni de Sciun, redîndu-i şi 
lui vlaga de mai înainte. Mezinul ridică din umeri : 

— Ştii prea bine că puterea mea e mult mai mică decît 
a ta. Ea dispare aproape cu desăvirşire de îndată ce am 
părăsit craterul vulcanilor. 

— Cum să nu ştiu ? încuviinţă soarele. Dar dacă vei iz- 
bîndi, îţi făgăduiesc că te voi face la fel de puternic ca 
mine. Oamenii te vor cinsti ca pe un fiu demn de părin- 
tele lui | 

— Pînă azi nu prea ţi-ai amintit de mine... Dar spu- 
ne-mi mai întîi unde zace puterea lui Sciun ? Orice vră- 
jitor are un talisman în care îşi ascunde atotputernicia. 
Pînă nu i-l smulgi, nu-l poţi birui. 

— Puterea lui Sciun este închisă într-un tăciune verde, 
care nu se stinge decît dacă îl cobori în străfundul mă- 
rii. El l-a găsit în muntele său natal, unde căzuse din 
vatra mea. Datorită lui a devenit vrăjitor atotputernic, 
Dar să ştii că e tare greu să pui mîna pe acest talisman : 
ziua îl ascunde în pieptul lui, aproape de inimă. Cînd 
doarme, îşi scoate talismanul şi îl piteşte în jăratecul 
vetrei. Tăciunele verde nu se mistuie niciodată şi rămîne 
în spuză pînă în zori. La porţile peşterii lui Sciun stau 
de veghe nişte balauri care nu ştiu ce este somnul. 

— Îţi mulţumesc pentru lămuririle tale, tată ! De acum 
încolo mă voi descurca şi singur, încheie Pachacamac., 

Din nebăgare de seamă, soarele, așezat pe marginea 
craterului, era cît pe ce să se prăvălească în lavă, de 
bucuros ce era. Sărută fruntea mezinului, furişîndu-se 
înapoi în cer, 

Pachacamac se întoarse înbufnat în culcuşul său, Flăcă- 
rile îl întrebară șuierînd : 

— De ce eşti posomorit, stăpîne P 

— Mă gîndesc la bieţii oameni oropsiţi de Sciun, 

— Ajută-i să scape de pacoste | 

— Nu-i chiar aşa uşor. Voi ştiţi prea bine că de îndată 
ce am părăsit pîlnia vulcanului, nu mă deosebesc cu ni- 
mic de orice muritor de rînd. 

— Nu te mai văicări atîta. Chiar dacă îţi vei pierde o 
bună parte din putere şi va trebui să suferi ca oricare 
pămîntean, Sciun nu te poate răpune. Spune mai bing 
că ţi-e frică | 

— Frică, mie ? De o tirîtoare fără oase ? Vă voi arăta 
de îndată ce poate Pachacamac, cînd vrea să-şi ajute 
tatăl | 

Sări mînios din gura vulcanului şi se rostogoli de-a lun- 
gul povîrnişului ca un bolovan încins, zvârlit din cupto- 
rul craterului. La capătul pantei, bolovanul se pres- 
chimbă într-un flăcău voinic, cu o față roşietică şi cu 
ochii ca doi tăciuni neastimpăraţi. Pletele lui negre ca 
funinginea erau prinse într-un nod în creștetul capului. 
În picioare avea sandale de piele şi un şorţ de pînză îi 
acoperea coapsele. Pieptul său gol, strălucind în bătaia 
soarelui, părea cioplit în bazalt. 

Pachacamac ajunse curînd la malul oceanului. Se așeză 
pe o stîncă. Era nerăbdător să cunoască mai îndeaproape 
oamenii, să vadă dacă merită să se sacrifice pentru ei 
ori ba. Curînd auzi un cîntec pescăresc de o tristeţe sfi- 
şietoare, Întoarse capul şi zări doi băieţi care tîrau un 
coş plin cu peşte. Păreau doi şerpi împingînd un bolo- 
van, Se chinuiau sărmanii copii de-ţi era milă să te uiţi 
la eil Cînd îl zăriră pe străin, se dădură înapoi, în- 
spăimîntaţi. 

— De ce vă temeti de mine ? Doar nu vă vreau răul | 
întrebă nedumerit Pachacamac. 

— Nu ne temem, răspunseră băieţii, dar n-am mai vä- 
zut de cînd sîntem un om umblător. Taţii noştri poves- 
tesc că în copilăria lor puteau şi ei să umble pe picioare, 
pînă nu s-a ivit Schin cel cumplit, care ne-a înrobit. Se 
vede că ai venit de pe alte meleaguri. Ori eşti un zeu ? 
— Sînt un om ca şi voi. Talazurile mi-au împins barca 
spre acest țărm şi mi-au sfărîmat-o de stîncă,., 

— Poate că eşti flămînd, însetat şi nedormit. Vino acasă 
la noi să te găzduim | 

— Vă mulţumesc | spuse străinul. Lăsaţi-mă pe mine 
să duc coşul, ca să ajungem mai repede. 

Pachacamac ridică pe umerii săi coşul cu peşte şi toţi 
trei o porniră spre sat. Aici fu sărbătorit regește, Mul- 
țimea se tîra neliniştită, strigînd : 

— Un om în carne şi oase ! Un om adevărat, așa cum 
am fost şi noi pînă la sosirea vrăjitorului blestemat ! 

Pachacamac fu mişcat pînă la lacrimi de vorbele lor: 
merita să se lupte și să sufere pentru ca să le redea 
statura lor mîndră de altădată | 

Străinul fu ospătat ca un prieten venit de departe. Lo- 
calnicii îi zugrăviră viaţa lor chinuită. Pachacamac în- 
trebă unde se află palatul lui Sciun. Gazdele i-l arătară, 
stătuindu-l ca nu cumva să se ducă acolo, dacă îi e 
dragă viaţa, 

— Mă voi duce chiar în noaptea asta. Pachacamac îşi 
va măsura puterile cu vrăjitorul care v-a răpit bucuria 
de a privi cerul cu fruntea sus şi cu mîndria de a fi 
oameni | 

Ghiftuit de mîncare şi băutură, Sciun sforăia în peştera 
lui. Cu cît se apropia de platou, cu atît se zăreau mai 
mari şi mai fioroase siluetele balaurilor care îşi păzeau 
stăpînul. Pachacamac se apropie tiptil, în speranța că 
paznicii nu-l vor simţi. Dar se înşela : vrăjitorul îşi în- 
zestrase balaurii cu urechi care prindeau şi fişiitul şo- 
pîrlei pe stînci, 

Cînd flăcăul ajunse la mijlocul platoului, se trezi încon- 
jurat de o ceată de fiare mai cumplite decît păreau din 
depărtare. Pachacamac le înfruntă vitejește. Aripile lor 
îl orbiră, ghearele lor îi sfişiară pieptul şi loviturile cozi- 
lor solzoase îl năuciră. Se prăbuşi la pămînt în ne- 
simţire. 

Balaurii se pregăteau să-l strivească sub tălpile lor de 
stîncă, dar un glas îi opri : 

— Staţi ! Trebuie să-l arătăm stăpînului nostru | 

Era căpetenia lor, cel mai mare şi mai voinic dintre paz- 
nicii vrăjitorului, 

Fiarele se împotriviră într-un glas : 

— Ştii doar că stăpînul ne-a poruncit să facem praf 
şi pulbere pe oricine se apropie de peştera lui | 

— O ştiu prea bine ! Dar nu vă daţi seama că nu avem 
de-a face cu un om de rînd ? E un vrăjmaş mult mai pri- 
mejdios. Sciun trebuie să-l vadă cu ochii săi | 

Balaurii se supuseră. Ei nu erau înzestrați cu nici un 
dram de minte, deoarece fuseseră făuriţi din pietre de 
rînd. Căpetenia lor fusese cîndva o frîntură de stea, care 
se rotea prin văzduh şi căzuse din întîmplare pe podișul 
acela. Vrăjitorul făcuse o mare greşeală dindu-i viaţă, 
deoarece îşi făurise singur un duşman care îi dorea piei- 
rea. Căpetenia își ascundea cît putea mai bine deşteptă- 
ciunea, dar şi ura pe care o purta stăpînului său. Aștepta 
clipa cînd se va scutura de jugul lui Sciun, curmînd chi- 
nurile pe care le îndurau oamenii. Cînd l-a văzut pe 
Pachacamac, a priceput că bătuse ceasul înfăptuirii pla- 
nului său. 

Balaurii se supuseră şi-l tirîră pe străin pînă la gura 
peşterii lui Sciun. Grota era luminată de un foc uriaș, în 
apropierea căruia se zărea un morman de piele şi grăsime 
revărsată pe blănuri scumpe. Vătaful îşi trezi stăpînul 
alingîndu-l cu coada lui lungă şi păroasă. 


256 


— Ce este? Cum de îndrăzneşti să-mi tulburi som- 
nul ? strigă Sciun mînios. 

— Am pus mîna pe un străin care a încercat să se stre- 
coare în peştera ta | 

— Şi de ce nu l-aţi omorît, nătîngilor ? 

— Pentru că nu este muritor de rînd. L-am lăsat 
la intrarea în grotă, ca să-l vezi şi tu şi să ne spui ce să 
facem cu el | 

Sciun se tîrî bombănind pînă la locul unde zăcea pri- 
zonierul. Solzii balaurilor căpătaseră o licărire argintie 
în lumina lunii, iar aripile lor neclintite proiectau niște 
umbre uriaşe. Cînd îşi văzură stăpînul, îl treziră pe 
străin, zetlțiindu-l zdravăn. 

— Unde sînt? spuse flăcăul dezmeticindu-se, 

— În casa şi în regatul meu. Te-am recunoscut de 
îndată | Pot să ştiu cărui fapt îi datoresc cinstea de a te 
avea ca oaspete nepoftit ? 

— Am nimerit din întîmplare în aceste locuri stră- 
ine mie | 

— Aşa să fie ? Cînd soarele te-a născut, n-a ştiut să te 
înzestreze şi cu un dram de viclenie. Nu mă păcăleşti tu 
pe mine, sărmane Pachacamac | 

Vrăjitorul îi înşfăcă dintr-o dată mîna şi o strînse cu 
tentaculele lui lipicioase pînă ce flăcăul scoase un gea- 
mät. Apoi zise mulţumit : 

— Aşadar, puterea ta a rămas în craterul vulcanilor. 
Pe un nevolnic ca tine s-a găsit Soarele să-l trimită să se 
măsoare cu mine ? Și-a cam greşit socotelile | Tu vei ră- 

mîne ostatecul meu, pentru că de ucis nu te pot ucide. 
Zwirliţi-l în peştera cea mai adîncă şi zăvoriţi-l acolo | 
Prizonierul se supuse fără să cricnească. Orice împo- 
trivire era acum zadarnică. Se trezi aruncat într-o ca- 
vernă umedă şi îngustă. Intrarea ei era astupată cu un 
bolovan uriaș. 

Pachacamac străbătu mînios temniţa, izbind pereţii cu 
pumnii şi strisîndu-şi sieşi : 

— Eu, stăpînul vulcanilor şi al cutremurelor, să ajung 
ostatecul unui vrăjitor fără oase ? 

În cele din urmă pricepu că se zbuciumă copilăreşte 
şi se potoli. Frînt de oboseală, adormi în patu-i umed şi 
rece, visîndu-se în culcuşul său cald de-acasă. 

Nu trecu mult şi se auzi chemat în şoaptă. Se trezi ne- 
dumerit şi întrebă cine îl strigă. 

— Eu sînt, căpetenia balaurilor | Dacă ai venit să-l ră- 
pui pe Sciun, te voi ajuta să scapi de aici, arătîndu-ţi ce 
ai de făcut, căci şi eu îl urăsc pe vrăjitor. 

Cuvintele căpeteniei îi reînviară nădejdea în izbîndă. 
Răspunse tot în şoaptă : 

— Soarele m-a trimis aici ca să curm tirania vrăjitoru- 
lui fără oase. Învaţă-mă ce am de făcut | 

Şopîrla uriașă înlătură bolovanul de la intrare şi ostate- 
cul se strecură afară, După ce peştera fu din nou astu- 
pată, căpetenia spuse încet lui Pachacamac : 

— Furişează-te în peştera lui Sciun şi scoate tăciunele 
verde din mijlocul jăratecului. Apoi fugi cu el spre mare 

şi aruncă-te în fundul oceanului. Doar aşa se va stinge 
tăciunele blestemat şi puterea lui Sciun va lua sfîrşit 
pentru totdeauna. În vremea asta eu voi căuta să-i îm- 
piedic pe fraţii mei să sară în ajutorul stăpînului lor, 
Pachacamac se tîrî pînă la peştera lui Sciun, ca să nu fie 
văzut de ceilalți paznici. Pentru o făptură nedeprinsă 
cu durerea, zgtrieturile provocate de colții tăioşi ai stîn- 
cilor au însemnat un chin greu de îndurat. 

Dintr-o săritură, care nu stîrni nici cel mai mic zgomot, 
Pachacamac ajunse chiar lîngă foc. Dar se simţi înştăcat 
de Sciun, care poate că nici nu dormea, presimţind apro- 
pierea vrăjmaşului, Geamătul flăcăului fu acoperit de 
urletele care veneau dinafara peşterii. Pachacamac 
prinse curaj şi pricepu că trebuie să termine cît mai re- 
pede cu vrăjitorul. Îşi strînse în braţe vrăjmaşul, pînă ce 
acesta începu să gîftie, descleștîndu-şi tentaculele. Atunci 
tînărul se opinti şi-l izbi pe Sciun cu toată puterea 
de pereţii peşterei, strioîndu-i : 

— Ti-a sunat ceasul | 

Apoi dintr-un salt se pomeni în mijlocul mormanului de 
jăratec. O dată cu puterea, stăpînul vulcanilor şi al cu- 
tremurelor îşi pierduse şi invulnerabilitatea. Scoase un 
țipăt înspăimântător simțind cum focul îi pîrjolea tălpile 
şi palmele. Flăcăvile începură să mistuie pînă şi fru- 
moasele lui plete negre. Tocmai cînd Sciun se apropia de 
foc, Pachacamac găsi tăciunele verde şi se năpusti spre 
ieşirea din peşteră. Strigătul lui de triumf dădu puteri 

noi căpeteniei, care fusese încolţit de ceilalți balauri, 
gata-gata să fie răpus. 

Zadarnic își striga vrăjitorul slugile, căci lupta era în 
toi şi nimeni nu-l auzea, Căpetenia îşi mătura potrivnicii, 
izbindu-i năprasnic cu coada şi sfirtecîndu-i cu dinţii. 
Pachacamac o rupse la fugă spre mare. Vrăjitorul venea 
rostogol în urma lui. Strîngînd în palmele arse tăciunele 
verde, stăpînul vulcanilor se aruncă din vîrful stîncii în 
apele mării, tocmai în clipa cînd Sciun era gata să-l ajungă 
din urmă. 

Răcnetul lui Sciun făcu să se clatine munţii, trezind din 
somnul lor trudit pe toţi supușii lui. Dar domnia vrăji- 
torului fără oase se terminase. Apele oceanului stinseseră 
tăciunele verde. Trupul lui Sciun, aidoma unor rufe mo- 
totolite, se rostogoli în mare şi acolo se preschimbă într-o 
caracatiţă. Acum nu mai putea pricinui nici un rău 
oamenilor. 

Înotînd spre mal, Pachacamac auzi strigătele de bucurie 
ale pescarilor. Toţi își recăpătaseră înfăţişarea şi statura 
omenească. 

Primejdia nu era încă înlăturată. Prietenul lui Pachaca- 
mac fusese biruit şi era în agonie. Dar ceata balaurilor nu 
pierise o dată cu înfrîngerea lui Scinn. Cu ultimele lor 
puteri dihăniile se năpusteau asupra satelor din vale, spre 
a le nimici, 

Pachacamac smulse o stîncă din munte şi cu această 
ghioagă începu să izbească în dreapta şi-n stînga. Balau- 

rii făuriţi de Sciun îşi pierdură rînd pe rînd vlaga şi fură 
biruiţi pînă la unul. 

Stăpînul vulcanilor răsuflă uşurat cînd părintele lui se 
ivi în zare. Dar bucuria victoriei fu întunecată de sufe- 
rinţa celui fără de care Sciun ar fi rămas nebiruit. Îl află 
la gura peşterii, într-o băltoacă de sînge, mișcîndu-şi ne- 
putincios coada păroasă. Pachacamac strigă atunci tată- 
lui său : 

— O, soare, tu care ţi-ai recăpătat puterea mulțumită 
jertfei lui, arată-ţi mărinimia şi nu-l lăsa să piară: fă-l 
să slujească oamenilor şi de acum încolo | 

— Fie | răspunse astrul, coborînd toată strălucirea raze- 
lor lui asupra trupului însîngerat. Lumina orbitoare îl sili 
pe Pachacamac să închidă ochii. Cînd şi-i deschise, zări 
un animal minunat, cu o blană roșcată, moale, şi cu o 
privire nespus de blîndă. Soarele strigă ; 

— Această făptură se va numai lama şi va fi tovarăşul 
nedespărţit al oamenilor pentru care s-a jertfit. Va trăi 
întotdeauna în creierul munţilor. Nici pe tine nu te vor 
uita muritorii. Pe aceste locuri se va ivi o stirpe nouă cu 
numele de nazca, Ea va ridica în cinstea ta un oraş care 
îţi va purta numele... 

